ಇಬ್ರಿಯದವರಿಗೆ ಬರೆದ ಪತ್ರಿಕೆ
ಇಬ್ರಿಯಾತ್‌ಲ್ಯಾನಾ ಲಿವ್‌ಲ್ಯಾಲ ಪತ್ರ
ವಳಕ್
ಹಿಬ್ರಿಯಾನಾ ಲಿವ್‌ಲ್ಯಾಲ ಪುಸ್ತಕ್ ಯಾಕ್ ಉಮೇದ್ ದೇತ್ಯಾಲ ಪತ್ರ ಜಾ಼ಲ್ಯಾ. ಯೇಸು ಜು಼ನ್ಯಾ ಕರಾರಾತ್ ಖುಬ್ ಪ್ರವಾದನ್ ಆಸಿ ಸರ್ತಿ ಕಿಲಿ ಮಂಥ್ಯಾಲ ದಾವುನ್ ದೆತ. ಹ್ಯ ಪ್ರಸಂಗ್ ರುಪಾತ್ ಲಿವ್‌ಲ್ಯಾ ಹ್ಯಾತ್ ಯೇಸು ಜು಼ನ್ಯಾ ಕರಾರಾತ್ ಪ್ರವಾದನ್ ಆನಿ ಯೆಹುದಿ ಮಹಾ ಯಾಜಕಾಚ಼ ಕಾಮ್ ಕಸ ಸುಪಿವ್ಲ ಮನ್ಹುನ್ ಸಾಟ್ ವರ್ಸಾವ್ನಿ ಖುಬ್ ಜು಼ನ್ಯಾ ಕರಾರಾತ್ ವಪ್ಸಾಚ಼ ಜಾ಼ಲ್ಯಾ. ಹ್ಯ ಸಗ್ಳ ಹ್ಯಾ ಗುಶ್ಟಿತ್ನಿ ನಿರ್ಮಳ್ ದಾವುನ್ ದೆತ್ಯಾತಾ. ಹ್ಯಾ ಕಾರ್ನಾನಿ ಹ್ಯ ಪುಸ್ತಕ್ ಯೆಹುದಿ ಇಸ್ವಾಸಿನಾ ಉಮೇದ್ ದೆತ್ಯಾಲ ಪುಸ್ತಕ್ ಜಾ಼ಲ್ಯಾ. ಯೇಸುನಿ ಕಸ ಧರ್ಮಶಾಸ್ತಾರ್ ಪುರ್ನ ಕೇಲ ಮನ್ಹುನ್ ಯಾಜಕ್ ಆನಿ ಕವಾಸ್ ಮಾನ್ ದಿಯಾಚ಼ ವ್ಹಯಿ ಮನ್ಹುನ್ ನಾಹಿ ಮನ್ಯಾಚ಼ ಇಬ್ರಿಯಾ ಪುಸ್ತಕ್ ದಾವುನ್ ದೇತ. ಸಗ್‌ಳ್ಯಾ ಕಾಲಾಸಾಟಿ ಸಗ್‍ಳ್ಯಾ ಪಾಪಾಂಚೆಸಾಟಿ ಯೇಸು ಯಂಗ್ದಾ ಮೆಲಾ ದೇವಾವ ಇಸ್ವಾಸ್ ಥೆವಾಯಾ ಆನಿ ತ್ಯಚಿವಬಿ ಇಸ್ವಾಸ್ ಥೆವಾಯಾ ವ್ಹಯಿ ಮನ್ಹುನ್ ಕರ್ತ್ಯಾಲ್ಯಾ ಯೇಸು ಕ್ರಿಸ್ತಾಚೆ ಮಾಗ್ನಿ ಜಾ಼ಯಾ ಮನ್ಹುನ್ ಇಬ್ರಿಯಾ ಪುಸ್ತಕ್ ಆತಾಚಾ ಆಮ್ಚಾ ಕಾಲಾಚಾ ಇಸ್ವಾಸಿನಾ ಉಮೇದ್ ದೇತ. 12:2
ಇಬ್ರಿಯಾ ಪುಸ್ತಕ್ ಕುನಿ ಲಿವ್‌ಲ್ಯಾ ಮನ್ಹುನ್ ಕುನಾಲಾಸ್ ಠಾವ ನಾಹಿ. ಫನ್ ವಿದ್ವಾಂಸ್ ಅಪೊಸ್ತಲ್ ಜಾ಼ಲ್ಯಾಲಾ ಪೌಲ್, ಲುಕ್ ನಾಹಿತ ಬಾರ್ನಬುಸ್ ಆಸಲ್ ಮನ್ಹುನ್ ಸಲಹಾ ದೆತ್ಯಾತ ಹ್ಯ ಲಿವ್‌ಲ್ಯಾಲಾ ಯೊಳ್ ಸಾಹಿತ ಠಾವಾ ನಾಹಿ. ಫನ್ ಖುಬ್ ಕರುನ್ ಕ್ರಿಸ್ತ್ ಜ಼ಲ್ಮುನ್ ಸತ್ತರ್ ವರ್ಸಾಚೆ ಆಂದಿಸ್ ಲಿವ್‌ಲ್ಯಾ ಮನ್ಹುನ್ ಇಸ್ವಾಸ್ ಥೆವ್‌ಲ್ಯಾ. ಸತ್ತರ್ ವರ್ಸಾತ್ ಯೆರುಸಲೇಮ್ ಪ್ಯಾಟ್ ನಾಸ್ ಕೆಲ್ತಿ. ಫನ್ ಲಿವ್‌ತ್ಯಾಲ್ಯಾನಿ ಹ್ಯಾ ಪತ್‌ರ‍್ಯಾತ್ ಯೆರೆಸಲೆಮ್ ನಾಸ್ ಕರ್ತ್ಯಾಚೆಗತ್ ಬೊಲ್‌ತ್ಯೊ ಇಬ್ರಿಯಾ ಪುಸ್ತಕ್ ರೊಮಾತ್ ಲಿವ್‌ಲ್ಯಾ 13:24ಆನಿ ಹ್ಯ ಖುಬ್ ಸಭೆತ್ನಿ ತ್ಯ ಸಾಂಗ್‌ಲ್ಯಾ.
ಪಿಠಿಕೆ
1. ಲಿವ್‌ಲ್ಯಾತ್ಯಾಲಾ ದೇವಾಚ಼ ಪ್ರವಾದಿ ಆನಿ ದೇವ್ದುತಾಂಚಿವ್ನಿ ಮೊಟಾ ಮನ್ಹುನ್ ದಾವುನ್ ದೆತೊ. 1:1—4:13
2. ನಂತರ್ ತ್ಯೊ ಯೆರುಸಲೆಮಿಚಾ ದೇವ್ಳಾತ್ ಸೇವಾ ಕರೀತಾ ಯಾಜಕಾಂಚಿವ್ನಿಬಿ ಯೇಸು ಮೊಟಾ ಮನ್ಹುನ್ ದಾವುನ್ ದೆತೊ.4:14—7:28
3. ದೇವಾನಿ ಮೊಶೆಸ್ ಲಾಗುನ್ ಆಪ್‌ಲ್ಯಾ ಲೊಕಾಂಚೆ ಸಂಗ ಕೆಲ್ಯಾಲ್ಯಾ ಜು಼ನ್ಯಾ ಕರಾರಾವ್ನಿ ಯೇಸುಚಿ ಸೇವಾ ಮುಟಿ ಜಾ಼ಲೆ ಮನ್ಹುನ್ ದಾವುನ್ ದೆತೊ.8:1—10:31
4. ಯೇಸು ಸಗ್ಳೆ ತರನಿ ಮೊಟಾ ಮಂಥ್ಯಾಲ ವಿವರನ್ ಕೆಲ್ಯಾ ನಂತರ್ ಲಿವ್‌ತ್ಯಾಲಾ ಖುಬ್ ಉಪೇಗ್ ಆಸ್‌ಲ್ಯಾಲ ಮಾರ್ಗ ದರ್ಶಾನ್ ದೆತೊ. 10:32—13:17
5. ಸರ್ತ್ಯಾ ಯಳಾಲಾ ಲಿವ್‌ತ್ಯಾಲಾ ಥೊಡ್ಯಾ ಉಮೇದ್ ದೆತ್ಯಾಲ್ಯಾ ಬೊಲ್ಯಾ ಸಾಂಗುನ್ ನಮಸ್ಕಾರ್ ಸಾಂಗಿತ್ ಪತ್ರ ಸುಪಿವ್ತೊ. 13:18-25
1
ದೇವಾಚ಼ ವಚನ್ ತ್ಯಚಾ ಲೇಕಾಸ್ ಲಾಗುನುಸ್
1 ಮಾಗ್‌ಲ್ಯಾ ಕಾಲಾತ್ ದೇವ್ ಖುಬ್ ಖೆಪಾ ಖುಬ್ ತರನಿ ಪ್ರವಾದಿಂಚಿಪ್ನಿ ಆಮ್ಚಾ ವಡ್ಲಾಚೆ ಸಂಗ ಬೊಲ್ಯಾ. 2 ಫನ್, ಹ್ಯಾ ಸರ್ತ್ಯಾ ದಿಸಾತ್ ಆಮ್ಚಿ ಸಂಗ ಆಪ್‌ಲ್ಯಾ ಲೇಕಾಚಾ ತೊಂಡಾನಿ ಬೊಲ್ಯಾ. ತ್ಯಲಾ ಸಗ್‍ಳ್ಯಾಚಾ಼ ದನ್ಹಿ ಮನ್ಹುನ್ ಥರಿವ್‍ಲ್ಯಾ ಆನಿ ತ್ಯಚಿಪ್ನಿಸ್ ಸಗ್ಳಿ ದುನ್ಯಾ ಉತ್ಪನ್ ಕೆಲೆ, ತ್ಯಚಿವ ಸಗ್‌ಳ್ಯಾವ ಹುಕುಮ್ ಚಾ಼ಲ್ವಾಯಾ ಸಾಟಿ ತ್ಯಲಾ ನಿವಡ್ಲಾ. 3 ದೇವಾಚಿ ಮೈಮಾ ತ್ಯಚಿಪ ಚ಼ಮಾಕ್ಲಿ. ತ್ಯೊ ದೇವಾಚಾ಼ ಪ್ರತಿರುಪ್ ಜಾ಼ಲ್ಯಾ. ತ್ಯೊ ಆಪ್ಲೆ ತಾಕ್ತಿಚೆ ಆಜ್ಞೆನಿ ದುನ್ಯಾ ಸಗ್ಳಿ ಚಾ಼ಲಿವ್ತೊ. ತ್ಯೊ ಲೊಕಾನಾ ತ್ಯಂಚಾ ಪಾಪಾತ್ನಿ ಶುದ್ದ ಕರುನ್ ನಂತರ ಸ್ವರ್ಗಾತ್ ಮೊಟ್ಯಾ ದೇವಾಚೆ ಉಜ಼ವ್ಯಾಂಗ್ನಿ ಬಸ್ಲಾ.
ದೇವಾಚಾ ಲೇಕಾಚ಼ ಚಾ಼ಂಗ್ಲ ಫನ್
4 ದೇವಾನಿ ತ್ಯಲಾ ದೇವ್‌ ದುತಾಂಚಿವ್ನಿ ಕ್ಯವ್ಡ ಮೊಟ ನಾವ್ದಿಲ. ತ್ಯೊ ದೇವ್‍ ದುತಾಂಚಿವ್ನಿ ಕ್ಯವ್ಡಾ ಮೊಟಾ ಜಾ಼ಲ್ಯಾ.
5 ಕಾ ಮಂಜೆ ದೇವಾನಿ ಕುಟಲ್ಯಾಸ್ ದುತಾನಾ ಹ್ಯಾ ಗುಶ್ಟಿ ಕವಾಸ್ ಸಾಂಗ್‍ಲ್ಯಾ ನಾಹಿತಾ:
“ತು ಮಾಜಾ಼ ಲ್ಯೊಕ್;
ಮಿ ತುಜಾ಼ ಬಾ ಜಾ಼ಲ್ಯೊ. ” ಕೀರ್ತನೆ 2:7
ದೇವಾನಿ ಯಕಾ ದುತಾಲಾಬಿ ಕಂದಿಸ್ ಆಸ ಸಾಂಗ್ಲ ನಾಹಿ:
“ಮಿ ತ್ಯಚಾ ಬಾ ರಾಹನಾರ್,
ತ್ಯೊ ಮಾಜಾ಼ ಲ್ಯೊಕ್ ವ್ಹನಾರ್. ” 2 ಸಾಮುವೆಲ 7:14
6 ಫನ್ ದೇವಾನಿ ಆಂದಿ ಜ಼ಲಾಮ್‌ಲ್ಯಾಲ್ಯಾ ಆಪ್‍ಲ್ಯಾ ಲೇಕಾಲಾ ಹೆ ದುನೆತ್ ಆನಿಕ್ ಆನತಾನಾ,
“ಸ್ವರ್ಗಾತ್ಲ ಸಗ್ಳ ದೇವ್‌ ದುತ್ ತ್ಯಲಾ ವವ್ಯಾಳುಂತ. ”
7 ಫನ್ ದೇವಾನಿ ಆಪ್‌ಲ್ಯಾ ದುತಾನಾ ವಾರ.
“ಆನಿ ಆಪ್‌ಲ್ಯಾ ಸೇವಕಾನಾ ಇಸತ್ಯಾಚೆ ಜು಼ತಿಚೆಗತ್ ಕರ್ನಾರ್ ಮನ್ಹುನ್ ಸಾಂಗಲ್ಯಾ. ” ಕೀರ್ತನೆ 104:4
8 ಫನ್ ದೇವಾನಿ ಆಪ್‍ಲ್ಯಾ ಲೆಕಾಚೆ ಗುಶ್ಟಿತ್ ಆಸ ಸಾಂಗ್‍ಲ್ಯಾ, “ದೇವಾ, ತುಜ಼ ಸಿಂಹಾಸನ ಕವಾಬಿ ರಾನಾರ್.
ತು ತುಜಾ ಲೊಕಾಂಚಿವ ನ್ಯಾಯಿಚಾ಼ ರಾಜ್ಬಾರ್ ಕರ್ನಾರ್.
9 ತು ಚಾ಼ಂಗಲ್ಯಾಚಿ ಮಾಯಾ ಕರ್ನಾರ್, ಬುರ್ಶಾಂಚಿ ನಕ್ವಾಟ್ ಕರ್ನಾರ್.
ಮನ್ಹುನ್ ದೇವ್, ವ್ಹಯ್, ತುಜಾ಼ ದೇವುಸ್ ತುಲಾ ನಿವ್ಡುನ್
ತುಜೆ ಸಂಗಚಾಂಚಿವ್ನಿ ಖುಬ್ ಆನಂದ್ ಆನಿ ಮರ‍್ಯಾದ್ ದಿಲೆ,” ಕೀರ್ತನೆ 45:6-7
10 ಯವ್ಡಸ್‌ನವ್ಹ ದೇವ್‌ ಆಸ ಮಂತ್ಯೊ:
“ಪ್ರಭು, ಪೈಲ್ಯಾನಿ ತು ಹಿ ದುನ್ಯಾ ಉತ್ಪನ್ ಕಿಲಿಸ್.
ಆಬಾಳ್ ತುಜಾ ಹಾತ್ಸ ಕಾಮ್ ಜಾ಼ಲ್ಯಾ.
11 ಹ್ಯ ಸಗ್ಳ ನಾಹಿ ವ್ಹನಾರ್, ಫನ್ ತು ಕವಾಬಿ ಶಾಶ್ವತ್ ರಾನ್ಹಾರ್.
ಸಗ್ಳಿ ಸಾಮ್ನ ದಡೊಂತಾಚೆಗತ್ ಜು಼ನಿ ವ್ಹನಾರ್.
12 ತು ತ್ಯ ಸಗ್ಳ ಜ಼ಘ್ಯಾಚೆಗತ್ ಘಡಿಕರುನ್ ಥೆವ್ನಾರ್.
ತೀ ದಡೊತಾಚೆಗತ್ ಬದಾಲ್‍ತ್ಯಾತ.
ಫನ್ ತು ಕಂದಿಸ್ ಬದಾಲ್ನಾರ್ ನಾಹಿ.
ತುಜಾ ಜೀವಾಲಾ ಸರ್ತ ಮನ್ಹಾಚ಼ ನಾಹಿ. ”
13 ದೇವಾನಿ ಕುಟಲ್ಯಾಸ್ ದುತಾಲಾ ಹ್ಯ ಸಗ್ಳ ಸಾಂಗ್ಲನಾಹಿ:
“ಮಿ ತುಜಾ ವಾದಿನಾ ತುಜಾ ಪಾಯಾತ್ಲ ಬಿಸ್ನ ಕರೀ ಪರತ್,
ತು ಮಾಜೆ ಉಜ಼ವ್ಯಾಂಗ್ನಿ ಬಸ್. ” ಕೀರ್ತನೆ 110:1
14 ದೇವ್‌ದುತ್‌ ಸಗ್ಳ ದೇವಾಚಿ ಸೇವಾ ಕರ್ನಾರಿ ಆತ್ಮ ಜಾ಼ಲ್ಯಾತ ಆನಿ ರಕ್ಷನ್ ಗೆನಾರ‍್ಯಾ ಲೊಕಾಂಚೆ ಮಜ಼ತಿ ಸಾಟಿ ಲಾವುನ್ ದಿಲ್ಯಾಲ ಜಾ಼ಲ್ಯಾತ.