28
ಮಾಲ್ಟಾತ್
1 ಆಮಿ ಸಂಬಾಳುನ್ ದರವ ಗೆಲಾವ್ ತ್ಯ ಮಾಲ್ಟ ದ್ವಿಪ್‍ ಮನ್ಹುನ್ ಆಮಾನಾ ಸಮಾಜ಼್ಲ. 2 ತವಾ ಪಾವುಸ್ ವತತಾ ಆನಿ ಖುಬ್ ಥಂಡ್ ಹುತ್ತಿ. ಫನ್ ತಿತಲ್ಯಾ ಲೊಕಾಂಚಾನಿ ಆಮ್ಚಿ ಮಾಯಾ ಕರುನ್ ಆಮ್ಚಿಸಾಟಿ ಆಕ್ಟಿ ಪಿಟ್ವುನ್ ಆಮಾನಾ ತಾಪಾಯಾಸಾಟಿ ಸ್ವಾಗತ್ ಕೆಲಾ. 3 ಪೌಲಾನಿ ಯೊಕ್ ಬಾರ‍್ಹಾ ಲಾಕ್ಡ ಗೊಳಾ ಕರುನ್ ಇಸ್‌ಥ್ಯಾತ್ ಗ್ಯಾಲ್ತಾನಾ ತ್ಯಚೆ ಉಬನಿ ಸಾಪ್ ಯೊಕ್ ಬಾಹಿರ್ ಯವುನ್ ತ್ಯಚಾ ಹಾತಾಲಾ ಯಡಾ ಗ್ಯಾತ್ಲಾ. 4 ಪೌಲಾಚಾ ಹಾತಾತಾ ಯಡಾ ಗ್ಯಾತ್‌ಲ್ಯಾಲ್ಯಾ ತ್ಯಾ ಸಾಪಾಲಾ ತಿತಲ್ಯಾ ಲೊಕಾಂಚಾನಿ ಬಗುನ್ ಹ್ಯೊ ಖುನ್ಸಿಸ್ ಆಸಲ್! ಸಮಿಂದೊರಾತ್ನಿ ಹ್ಯೊ ವಾಚ಼್ಲಾ ಖರ ತ್ಯಚಾ಼ ನ್ಯಾಯಿ ನಿವಡತ್ಯಾಲ್ಯಾನಿ ಶೊಡ್ಲಾನಾಹಿ” ಆಸಿ ಯಕಾಮಕಾ ಸಂಗ ಬುಲ್ಲಿತ. 5 ಫನ್ ಪೌಲಾನಿ ತ್ಯಾ ಸಾಪಾಲಾ ಇಸ್‌ಥ್ಯಾತ್ ಝಾಡ್ಲಾ. ಪೌಲಾಲಾ ಕಾಯೆಕ್ ಜಾ಼ಲ್ಹ ನಾಹಿ. 6 ಪೌಲಾಚ಼ ಆಂಗ್ ಸುಜು಼ನ್ ಮರರ್ನಾರ್ ಮನ್ಹುನ್ ತಿ ಸಮಜು಼ನ್ ಗೆಥ್ಯಾತ. ತ್ಯಲಾಸ್ ಖುಬ್ ಯಳಾ ಪರತ್ ಜ಼ಪುನ್ ಬಗಿತಿತ ಫನ್ ಪೌಲಾಲಾ ಕಾಯೆಕ್ ಜಾ಼ಲ್ಹ ನಾಹಿ ಮನ್ಹುನ್ ತ್ಯಂಚಾನಿ ಮನ ಪರತ್ಲಿತ ಹ್ಯೊ ಯೊಕ್ ದೇವುಸ್ ಮನ್ಲಿತ.
7 ತ್ಯಾ ಜಾ಼ಗ್ಯಾವ ಸರ್ಬೌತಿ ಸೆತ ಹುತ್ತಿತ. ತೀ ಸೆತ ತ್ಯಾ ದ್ವಿಪಾಚಾ ಮುಖ್ಯ ಅದಿಕಾರ‍್ಯಾತ್‍ಲ್ಯಾ ಯಕಾಚಿ ಜಾ಼ಲ್ಥಿತ ತ್ಯಚ಼ ನಾವ್ ಪೊಪ್ಲಿಯ. ತ್ಯನಿ ಆಮ್ಚಿ ಮಾಯಾ ಕರುನ್ ಆಪ್‍ಲ್ಯಾ ಗರ‍್ಹಾತ್ ಸ್ವಾಗತ್ ಕೆಲಾ. ಆಮಿ ತ್ಯಚಾ ಗರ‍್ಹಾತ್ ತೀನ್ ದೀಸ್ ಹುತಾವ್. 8 ಪೊಪ್ಲಿನಾಚಾ ಬಾಲಾ ಖುಬ್ ಬರ ನವ್ಥ. ತ್ಯಲಾ ತಾಪ್ ಬರ್ಲಾ ಹುತ್ತಾ ಆನಿ ರಗಾತ್ ಹಾಗತಾ. ಪೌಲ್ ತಿಥ ಜಾ಼ವುನ್ ತ್ಯಚಿವ ಆಪ್ಲ ಹಾತ್ ಥಿವುನ್ ಮಾಗ್ನ ಕರುನ್ ಬರಾ ಕೇಲಾ. 9 ಹ್ಯ ಜಾ಼ಲ್ಯಾವ ದ್ವಿಪಾತ್ ಆಸ್‌ಲ್ಯಾಲಿ ಖುಬ್ ರೊಗಿ ಪೌಲಾಪ ಆಲ. ಪೌಲಾನಿ ತ್ಯನಾ ಸಾಹಿತ್ ಬರ ಕೆಲ. 10 ತಿತಲ್ಯಾಂಚಾನಿ ಅಮಾನಾ ಖುಬ್ ಸನ್ಮಾನ್ ಕೆಲಾ. ಆಮಿ ತಿತ್ನಿ ಜಾ಼ಯಾಲಾ ತಯಾರ್ ವ್ಹತಾನಾ ತ್ಯಂಚಾನಿ ಆಮಾನಾ ವ್ಹಯಿ ಜಾ಼ಲ್ಯಾಲಿ ಸಾಮ್ನ ದಿಲಿತ.
11 ಆಮಿ ತ್ಯಾ ಥಂಡಿಚಾ ದಿಸಾತ್ ತಿಥ ಆಸ್ತಾನಾ ತೀನ್ ಮೈನ್ಯಾ ನಂತರ ಅಲೆಕ್ಸಾಂದ್ರಿಯಾಚಾ ಗಾವಾತ್ನಿ ಆಲ್ಯಾಲೆ ಯಕ ವ್ಹಡಿತ್ ಚ಼ಡ್ಲಾವ್. ತೆ ವ್ಹಡಿಲಾ ಆಸ್ವಿನಿ ದಿವಿ ಮನ್ಹುನ್ ವಳಕ್ ಹುತಿ. 12 ಆಮಿ ಸಿರಾಕೊಸ್ ಪೆಠತ್ ಯವುನ್ ತಿತ್ತ ತೀನ್ ದಿಸ್ ಹುತಾವ್. 13 ತಿತ್ನಿ ನಿಗುನ್ ರೇಗಿಯ ಮಂತ್ಯಾಲ್ಯಾ ಗಾವಾತ್ ಆಲಾವ್. ದುಸ್ರೆ ದಿಸಿ ದಕ್ಷಿನಾಚ಼ ವಾರ ಸುಟ್ಲ. ತ್ಯಚಿಸಾಟಿ ತಿತ್ನಿ ಜಾ಼ಯಾಜಾ಼ಲ್ಹ. ಯೆಕ್ ದಿಸ್ ಜಾ಼ಲ್ಯಾವ ಪುತೊರಿ ಮಂತ್ಯಾಲ್ಯಾ ಗಾವಾತ್ ಆಲಾವ್. 14 ತಿಥ ಥೊಡ್ಯಾ ಇಸ್ವಾಸಿನಾ ಬಗ್ಲಿತ. ಆಮ್ಚೆ ಸಂಗ ಯೇಕ್ ವಾರ್ತರಿ ರಾಯಾ ವ್ಹಯಿಸಾ ಮನ್ಹುನ್ ತ್ಯಂಚಾನಿ ಆಮಾನಾ ಇಚಾರ್ಲ. ಪರತ್ ಅಮಿ ರೊಮಾತ್ ಗೆಲಾವ್. 15 ಅಮಿ ಹಿತ್ತ ರಾಯ್‍ಲ್ಯಾಲ ರೊಮಾತ್‍ಲ್ಯಾ ಇಸ್ವಾಸಿನಾ ಸಮಾಜ಼್ಲ. ತ್ಯಂಚಾನಿ ಅಮಾನಾ ಭೇಟ್ ವ್ಹಯಾಲಾ ಅಪ್ಪಿಚಾ ಬಾಜಾ಼ರಾಚಾ ಜಾ಼ಗ್ಯಾವ ಆಲಾವ್. ಆನಿ ಹಿ ಇಸ್ವಾಸಿ ದಿಸಲ್ಯಾ ನಂತರ್ ಪೌಲನಿ ದೇವಾಲಾ ದನ್ಯಾವಾದ್ ಸಾಂಗ್‍ಲ್ಯಾ ನಂತರ್ ತ್ಯಲಾ ಉಮೆದ್ ಆಲಿ.
ರೊಮಾತ್ ಪೌಲ್
16 ಕವಾ ಆಮಿ ರೊಮಾತ ಗೆಲಾವ್ ತವಾ. ತೀಥ ಪೌಲಾಲಾ ಯಕಲ್ಯಾಲಾ ರಾಹ್ಯಾಲಾ ಪರವಾನಗಿ ಮಿಳಾಲಿ. ಖರ ತ್ಯಚೆ ದೆಕರಿಕಿಲಾ ಯಕಾ ಸಿಪಾಯಿಲಾ ಥೆವ್ಲಾ.
17 ತೀನ್ ದಿಸ್ ಜಾ಼ಲ್ಯಾವ ತ್ಯನಿ ತಿತಲ್ಯಾ ಯಹುದಿ ಫುಡಾರ‍್ಯಾನಾ ಯಕಜಾ಼ಗಿ ಹಾಕಟ್ಲ. ಸಗ್ಳ ಜ಼ಮ್ಲ ತವಾ ತ್ಯೊ ತ್ಯನಾ ಮನ್ಲಾ “ಬಾವ್ಹಾನು, ಮಿ ಮಾಜಾ ಬಾವ್ಹಾಂಚೆ ಆಡ್ವ ಕಾಯೆಕ್ ಕೆಲ ನಾಹಿ, ತರಿ ಮನಾ ಯೆರುಸಲೆಮಿತ್ ದರುನ್ ರೊಮಾತ್‍ಲ್ಯಾ ಲೊಕಾಂಚಾ ತಾಬ್ಯಾತ್ ಆಪರಾದಿ ಮನ್ಹುನ್ ದಿಲಾ. 18 ರೊಮಾತ್‍ಲ್ಯಾಂಚಾನಿ ಮನಾ ದುಸ್ರ ಪ್ರಶ್ನೆ ಇಚಾರ್ಲ. ಫನ್ ಮರ್ನಾಚಾ ದಂಡಲಾ ಗುರಿ ಕೆಲ್ಯಾಲ ಕಾಯಿಸ್ ಚು಼ಕ್ ಮಾಜಿಪ ತ್ಯನಾ ದಿಸ್ಲಿ ನಾಹಿ. ಮನ್ಹುನ್ ತ್ಯಂಚಾನಿ ಮನಾ ಸುಡುನ್ ಆನಾಯ ಮನ್ಕೆಲ 19 ಫನ್ ತಿಥ ಆಸ್‌ಲ್ಯಾಲ್ಯಾ ಯಹುದ್ಯಾಂಚಾನಿ ತ್ಯನಾ ಹಾರ್ಕತ್ ಕಿಲಿ ಮನ್ಹುನ್ ರೊಮಾತ್ ಸಿಸರಾಚೆ ಮೊರ‍್ಹ ಇಚಾರ್ ವ್ಹವುನಿ ಐಕಾಯಾ ವ್ಹಯಿ. ಫನ್ ಮಾಜಾ ಲೊಕಾಂಚಾನಿ ದೊಶ್ ಸಾಂಗ್ಲಾನಾಹಿ. 20 ಮನ್ಹುನುಸ್ ಮಿ ತುಮಾನಾ ಬಗಾಯಾ ಆನಿ ತುಮ್ಚಿ ಸಂಗ ಬೊಲಾಯಾ ಮನ್ ಕೆಲ. ಇಸ್ರಾಯಲಾಚೆ ಆಶೆಸ್ ಲಾಗುನ್ ಹ್ಯಾ ಸರಪೊಳ್ಯಾಂಚಾನಿ ಬ್ಯಾಂದಲ್ಯಾ.
21 ಯೆಹುದಿ ಪೌಲಾಲಾ, “ತುಜೆ ಗುಶ್ಟಿತ್ ಯುದಾಯಾತ್ನಿ ಆಮಾನಾ ಕಚ಼ ಪತ್ರ ಆಲ ನಾಹಿ. ತಿತ್ನಿ ಆಲ್ಯಾಲ್ಯಾ ಆಮ್ಚಾ ಯೆಹುದಿ ಬಾವ್ಹಾಂಚಾನಿ ತುಜೆ ಗುಸ್ಟಿತ್ ಕಳಿವ್ಲ ನಾಹಿ ನಾಹಿತ ವಾಯಿಟ್ ಬೊಲ್ಲನಾಹಿ 22 ಫನ್ ತುಜಾ ಬೊಲ್ಯಾ ಆಮಿ ತುಜಿಪ್ನಿಸ್ ಐಕಾಯಾ ವ್ಹಯಿ ಮಂಥ್ಯಾವ್. ಕಾಮಂಜೆ ಸಗ್ಳಿಕ್ಲಿ ಲೊಕ ತು ಆಸ್‍ಲ್ಯಾಲ್ಯಾ ತಂಡ್ಯಾಚೆ ಆಡ್ವಿ ಬೊಲ್‌ತ್ಯಾತ ಮನ್ಲ.
23 ಪೌಲಾನಿ ಆನಿ ಯೆಹುದ್ಯಾಂಚಾನಿ ಸಬೆ ಮಿಳಾಯಾ ಯೊಕ್ ದಿಸ್ ಥರಿವ್ಲಾ, ತವಾ ಪೌಲ್ ರಾಥ್ಯಾಲ್ಯಾ ಜಾ಼ಗ್ಯಾವ ಮುಟಿ ಸಬೆ ಜ಼ಮ್ಲಿ; ದೇವಾಚಾ ರಾಜಾಚೆ ಗುಶ್ಟಿತ್ ಆಪ್ಲಾ ಇಚಾರ್ ತ್ಯನಾ ರ‍್ಯಾತ್ ದೀಸ್ ಫುಡುನ್ ಸಾಂಗ್ಲ, ಆನಿ ಯೇಸುಚೆ ಗುಶ್ಟಿತ್ ಇಸ್ವಾಸ್ ಥೆವಾಯಾ ತ್ಯಂಚಿ ಮನ ವಳ್ವಾಯಾ ಯತ್ನ ಕಿಲಿತ. ಹ್ಯಚಿಸಾಟಿ ತ್ಯನಿ ಮೊಶೆಚ಼ ಧರ್ಮಶಾಸ್ತಾರ್ ಆನಿ ಪ್ರವಾದಿಂಚ಼ ಗ್ರಂಥ ವಾಫರ್ಲ 24 ಪೌಲಾನಿ ಸಾಂಗ್ಯಾಲ್ಯಾ ಖನ್ಕತಿಂಚಿ ಥೊಡ್ಯಾ ಯೆಹುದಿಂಚಾನಿ ಖಾತ್ರಿ ಥಿವ್ಲಿ. ಫನ್ ಉರ್‌ಲ್ಯಾಲ್ಯಾಂಚಾನಿ ಖಾತ್ರಿ ಥಿವ್ಲಿ ನಾಹಿ. 25 ತ್ಯಂಚಾತ್ ಯಾಕ್ ಮನ್ ನವ್ಥ ತ್ಯಚಿಸಾಟಿ ತೀ ಸುಡುನ್ ಜಾ಼ಯಾ ಲಾಗ್ಲಿತ ಆಸಾ ಪೌಲ್ ಸರ್ತೆ ಪಾವ್ಟಿ ಬೊಲತ್ ಪವಿತ್ರಾತ್ಮ ಯೆಶಾಯಚಾ ಪ್ರವಾದಿಪ್ನಿ ತುಮ್ಚಾ ವಡ್ಲಾ ಸಂಗ್ನಿ ಹ್ಯಾ ಖರ‍್ಯಾಚೆ ಗುಶ್ಟಿತ್ ಬೊಲ್ಲಾ.
26 ಜಾ಼ ಆನಿ ಹ್ಯಾ ಲೊಕಾನಾ ಸಾಂಗ್ ತುಮಿ ಕಾನ್ ದಿವುನ್ ಐಕ್ನಾರ್ ಫನ್ ತುಮಾನಾ ಸಮಾಜ಼ನಾರ್ನಾಹಿ ಜ಼ಪುನ್ ಬಗ್ಲಸಾತರಿ ತುಮಾನಾ ದಿಸ್ನಾರ್ ನಾಹಿ,
27 ಕಾ ಮಂಜೆ ಹ್ಯಾ ಲೊಕಾಂಚಿ ಮನ ದೊಂಢಾ ಜಾ಼ಲ್ಯಾತ ಹಿ ಕಾನಾನಿ ಕಿವಂಡಿ ಜಾ಼ಲ್ಯಾತ; ಡೊಳ್ಯಾನಿ ಆಂದಳಿ ಜಾ಼ಲ್ಯಾತ; ಆಪ್ನು ಡೊಳ್ಯಾನಿ ಬಗುನ್ ಕಾನಾನಿ ಐಕುನ್ ಮನಾನಿ ಸಮಜು಼ನ್ ಮಾಜಿಕ್ಡ ಪರಾತ್ಲಿ ಆಸ್ತಿತ ಆನಿ ಮಿ ತ್ಯನಾ ಬರ ಕೆಲ ಆಸ್ತ.
28 ತವಾ ಪೌಲ್ ದೇವಾಚೆ ರಕ್ಷೆನಿಚಿ ಬಾತ್ನಿ ಯೆಹುದಿ ನಸ್‌ಲ್ಯಾಲ್ಯಾನಾ ಲಾವುನ್ ದಿಲೆ. ತೆ ತ್ಯಲಾ ಕಾನ್ ದೆನಾರ್. ಹ್ಯ ತುಮಾನಾ ಠಾವ ರಾಹುನಿ!” ಮನ್ಹುನ್ ಸಾಂಗಿತ್ ಬೊಲ್ನ ಸಪಿವ್ತೊ 29 ತ್ಯನಿ ಹಿ ಬುಲಿ ಸಾಂಗ್‌ಲ್ಯಾ ನಂತರ್ ತೇ ಯಹುದಿ ಆಪಲ್ಯಾ ಆಪಲ್ಯಾತ್ ಖುಬ್ ವಾದ್ ಗಾಲ್ಹಿತ್ ಗೆಲ.*
30 ಪೌಲ್ ಆಪ್‌ಲ್ಯಾ ಬಾಡಗಿಚಾ ಗರ‍್ಹಾತ್ ದೊನ್ ವರ್ಸಾ ಪರತ್ ರಾಯ್ಲಾ ಹುತ್ತಾ. ಆಪ್‌ಲ್ಯಾಲಾ ಭೆಟ್ ವ್ಹಯಾ ಆಲ್ಯಾಲ್ಯಾ ಸಗ್‌ಳ್ಯಾ ಲೊಕಾನಾ ಮಾಯೆನಿ ಸ್ವಾಗತ್ ಕರಿತಾ. 31 ಆನಿ ತ್ಯೊ ಹ್ಯ ಕಾಮ್ ಖುಬ್ ದಿರ‍್ಹಾನಿ ಕರಿತಾ ದೇವಾಚಾ ರಾಜಾಚೆ ಗುಶ್ಟಿತ್ ಸಾಂಗಿತಾ; ಪ್ರಭು ಯೇಸು ಕ್ರಿಸ್ತಾಚೆ ಗುಶ್ಟಿತ್ ಸಿಕ್ವಿತಾ; ತ್ಯಲಾ ಆಡ್ಯಾವಾಯಾ ಕುನಾಲಾಸ್ ಜಾ಼ಲ್ಹ ನಾಹಿ.
* 28:29 ಥೊಡ್ಯಾ ಪುಸ್ತಕಾತ್ನಿ 29ವಚನ್ ನಾಹಿ