6
ಯೇಸುಲಾ ನಜರೇತಿತ್ ಮರ್ಯಾದ್ ದಿಲ್ಯಾ ನಸ್‌ಲ್ಯಾಲಿ
(ಮತ್ತಾಯ್ 13:54-58; ಲುಕ್ 4:15-30)
1 ಯೇಸು ತ್ಯೊ ಜಾ಼ಗಾ ಸುಡುನ್ ಆಪ್‌ಲ್ಯಾ ಸ್ವತಾಚಾ ಗಾವಾತ್ ಗೆಲಾ ಆನಿ ತ್ಯಚ಼ ಶಿಶಾ ತ್ಯಚೆ ಮಾಗ್ನಿ ಆಲ. 2 ಸಬ್ಬತ್ ದಿಸಾದಿಸಿ ಯೇಸು ಸಬಾ ಸ್ತಾನಾತ್ ಉಪದೆಸ್ ಸಾಂಗಾಯಾ ಲಾಗ್ಲಾ, ತಿಥ ಖುಬ್ ಲೊಕ ಹುತ್ತಿತ, ತೀ ತ್ಯಚ಼ ಸಬಾತ್ ಐಕುನ್ ಆಜಾಬ್ ಜಾ಼ಲಿತ, ಆನಿ “ಹ್ಯಲಾ ಹ್ಯ ಸಗ್ಳ ಕುಟ್ನಿ ಗಾವ್ಲ? ಕಸ್ಲ ಗಿನ್ಯಾನ್ ಹ್ಯಲಾ ಗಾವಲ್ಯಾ? ಹ್ಯೊ ಕಸಾ ಚಮತ್ಕಾರ್ ಕರೀತ್ ಹಾ. 3 ಹ್ಯೊ ಸುತಾರ್ ನವ್ಹ? ಹ್ಯೊ ಮರಿಯಾಚಾ಼ ಲ್ಯೊಕ್, ಆನಿ ಯಾಕೊಬ್, ಯೊಸೆ, ಯುದ್, ಸಿಮೊನ್, ಹ್ಯಂಚಾ಼ ಬಾಹು ನವ್ಹ? ಹ್ಯಚಾ ಭನ್ಹಿ ಹಿತ ಆಮ್ಚಿಪ ಹಾತಾ ನವ? ಆಸ ಮನ್ಹುನ್ ತ್ಯಂಚಾನಿ ತ್ಯಚಾ಼ ನಕಾರ್ ಕೆಲಾ.
4 ತವಾ ಯೇಸು ತ್ಯನಾ, ಆಪ್‍ಲ್ಯಾ ಸ್ವತಾಚಾ ಗರ‍್ಹಾತ್ ಆಪ್ಲೆ ಮಾಯೆತ್ ಆನಿ ಆಪ್‍ಲ್ಯಾ ಗಾವಾತ್‍ ಸುಡುನ್ ದುಸ್ರಿಕ್ಡ ಸಗ್ಳಿಕ್ಡ ಪ್ರವಾದಿಲಾ ಮರ‍್ಯಾದ್ ದೇತ್ಯಾತ” ಮನ್ಲಾ. 5 ಲೊಕಾನಾ ಇಸ್ವಾಸ್ ನವಥಾ ಮನ್ಹುನ್ ತ್ಯನಿ ತಿಥ ಥೊಡ್ಯಾ ರೊಗಿನಾ ಬರಕೆಲ ಹ್ಯಾ ಸಿವಾರ್ ದಿಸ್ರ ಮೊಟ ಕಾಯ್ ಚಮತ್ಕಾರ್ ಕೆಲ ನಾಹಿ. 6 ಲೊಕಾನಾ ಇಸ್ವಾಸ್ ನಸ್‍ಲ್ಯಾಲಾ ಬಗುನ್ ತ್ಯಲಾ ಖುಬ ಆಜಾಬ್ ಜಾ಼ಲಾ.
ಯೇಸುನಿ ಬಾರಾಜಾ಼ನ್ ಶಿಶಾನಾ ಲಾವುನ್ ದಿಲ್ಯಾಲ
(ಮತ್ತಾಯ್ 9:35—10:14; ಲುಕ್ 9:1-6)
7 ನಂತರ್ ಯೇಸು ಸರ್ಬೌತಚಾ ಗಾವಾ ಗಾವಾತ್ನಿ ಜಾ಼ವುನ್ ಲೊಕಾನಾ ದೇವಾಚಿ಼ ಬರಿ ಖಬರ್ ಸಾಂಗಾಯಾ ಲಾಗ್ಲಾ. ತ್ಯನಿ ಬಾರಾಜಾ಼ನ್ ಶಿಶಾನಾ ಹಾಕ್ಟುನ್ ತ್ಯನಾ ಲಾಗಿರಾಂಚಿ಼ವ ಹುಕುಮ್ ದಿವುನ್ ದೊಗಾ ದೊಗಾನಾ ದೇವಾಚಿ಼ ಬರಿ ಖಬರ್ ಸಾಂಗಾಯಾ ಲಾವುನ್ ದಿಲ. 8 ಆನಿ ವಾಟನಿ ಜಾ಼ತಾನಾ ಕಾಠಿ ವಾಚು಼ನ್, ಬಾಖ್ರಿ, ಪಿಸ್ವಿ, ಕಿಸ್ಯಾತ್ ಪೈಸ, ಆಸ್ಲ ಕಾಯೇಕ್ ಗಿವು ನಕೊಸಾ, ಮನ್ಹುನ್ ಸಾಂಗ್ಲ. 9 ಪಾಯಾತ್ ವ್ಹಾನಾ ಗಾಲಾ ಖರ ದೊನ್ ಆಂಗ್ಯಾ ಗಿಹು ನಕೊಸಾ. 10 ತುಮಿ ಜಾ಼ತಾನಾ ತುಮಾನಾ ಮಾಯೆನಿ ಗರ‍್ಹಾತ್ ಹಾಕಟ್ಲತ ತುಮಿ ಜಾ಼ವುನ್ ತಿಥ ರಾಯ್ಲಾಸಾತ ತಿಥ್ನಿ ನಿಗುನ್ ಜಾ಼ಯಿಸ್ ಪರತ್ ತಿಥಸ್ ರಾವ್ಹಾ. 11 ಆನಿ ತುಮಿ ಯಕಾ ಗಾವಾತ್ ಯತಾನಾ ತ್ಯಂಚಾನಿ ತುಮಾನಾ ಗೆತ್ಲ ನಾಹಿತ, ಲೊಕಾಂಚಾನಿ ತುಮಿ ಸಾಂಗಲ್ಯಾಲ ಐಕ್ಲ ನಾಹಿ ಮಂಜೆ ತುಮ್ಚಾ ಪಾಯಾಚಿ ಧುಳ್ ತಿಥಸ್ ಜಾ಼ಢಾ; ತೀ ತ್ಯನಾ ಯಚರ್ಕಿಲಾ ರಾಹುನಿ ಮನ್ಲಾ.
12 ತೇ ತಿಥ್ನಿ ನಿಗಾಲ ಆನಿ ಲೊಕಾನಾ, ಪಶ್ಚಾತಾಪಾನಿ ದೆವಾಕ್ಡ ಪರ್ತಾ ವ್ಹಯಿ ಮನ್ಹುನ್ ಪ್ರಸಂಗ್ ಕರುಲಾಗಲಾ. 13 ತ್ಯಂಚಾನಿ ಖುಬ್ ಲಾಗಿರ ಸುಡಿವ್ಲಿತ ಆನಿ ಒಲೀವ್ ತ್ಯಾಲ್ ಲಾವುನ್ ರೊಗಿನಾ ಮಾಗ್ನ ಕೆಲ ತವಾ ತ್ಯನಾ ಬರ ಜಾ಼ಲ.
ಬಾಪ್ತಿಸ್ಮಾ ಯೋಹಾನಾಚ಼ ಮರಾನ್
(ಮತ್ತಾಯ್ 14:1-12; ಲುಕ್ 9:7-9)
14 ಯೇಸುಚಿ಼ ಸುದ್ದಿ ಸಗ್ಳಿಕ್ಡ ಪಗಾಳ್ಳಿ ತಿ ಹೆರೊದ್ ರಾಜಾಲಾ ದಿಕಿಲ್ ಪಾವ್ಲಿ. ಥುಡಿ ಲೊಕ “ಬಾಪ್ತಿಸ್ಮಾ ಯೊಹಾನ್ ಜಿ಼ತ್ತಾ ವ್ಹವುನ್ ಆಲ್ಯಾ ಮನ್ಹೂನುಸ್ ಪವಾಡ ಕರ್ತ್ಯಾಲಿ ತಾಕತ್ ಆಲೆ” ಮನ್ಹುನ್ ಬೋಲತಿತ.
15 ಥುಡಿಜ಼ನ ಹ್ಯೊ ಎಲಿಯಾ ಆಸಲ್ ಮನ್ಹಿತಿತ.
ಆನಿ ಕಾಯ್ ಥುಡಿ, ಹ್ಯೊ ಪೈಲ್ಯಾ ಕಾಲಾತ್ಲಾ ಯೊಕ್ ಪ್ರವಾದಿ ಆಸ್ನಾರ್ ಮನ್ಹಿತಿತ.
16 ಹ್ಯ ಐಕ್ಲ ತವಾ ಹೆರೊದ್ ರಾಜಾ಼ ಹ್ಯೊ ಬಾಪ್ತಿಸ್ಮಾ ಯೊಹಾನುಸ್ ಮಿ ತ್ಯಚಿ಼ ಡುಯಿ ತ್ಯೊಡ್ಲೆ ಖರ ಆತಾ ತ್ಯೊ ಪರ್ತುನ್ ಜಿತ್ತಾ ವ್ಹವುನ್ ಆಲ್ಯಾ. 17 ಸ್ವತಾ ಹೆರೊದಾನಿ ಯೊಹಾನಾಲಾ ಬಾಂದುನ್ ಬಂದಿಖಾನ್ಯಾತ್ ಗಾಲಾಯಾ ಸಾಂಗ್ಲ. ಕಾ ಮನ್‌ಲ್ಯಾವ ಹೇರೋದಾಚಾ಼ ಬಾಹು ಪಿಲಿಪ್ ಹ್ಯಚಿ ಬ್ಯಾಯ್ಕೊ ಹೆರೊದಿ, ಹಿ ಹೇರೊದಾ ಸಂಗ ಸುಕ್ಲಿ ಹುತಿ. 18 ಬಾಪ್ತಿಸ್ಮಾ ಯೊಹಾನ್ ಹೆರೊದಾಲಾ, ತುಜಾ ಬಾವ್ಹಾಚೆ ಬ್ಯಾಯ್ಕೊಲಾ ಥಿವುನ್ ಗೆತ್ಲೆಸ್ ತ್ಯ ದರ್ಮ ನವ್ಹ ಮನ್ಹುನ್ ಪರತ್ ಪರತ್ ಮನ್ಹಿತ್ ಹುತ್ತಾ.
19 ಮನ್ಹುನ್ ಹೆರೊದಿನಿಲಾ ಯೊಹಾನಾವ ರಾಗ್ ಹುತ್ತಾ ತೀ ತ್ಯಲಾ ಮಾರುನ್ ಟಾಕಾಯಾ ಟಪುನ್ ಹುತ್ತಿ ಫನ್ ಹೇರೋದಾಸ್ ಲಾಗುನ್ ಜಾ಼ಲ ನವ್ತ. 20 ಯೊಹಾನ್ ಖರಾ ಆನಿ ಪವಿತ್ರ ಮಾನುಸ್ ಜಾ಼ಲ್ಥಾ ಮನ್ಹುನ್ ಹೆರೊದ್ ಬಿಹುನ್. ತ್ಯಲಾ ರಕ್ಶನ್ ದಿವುನ್ ಕಾಯ್ ತರಾಸ್ ದಿಲಾ ನವ್ತಾ, ಯೋಹಾನಾಸ್ ಲಾಗುನ್ ಹೇರೊದಾಚಾ ಮನಾಚಿ಼ ಗಾಹಿ ಜಾ಼ಲಿ ತರಿ ತ್ಯನಿ ಸಾಂಗ್‍ಲ್ಯಾಲ ಸಬ್ದ ಮನಾಪಾಸುನ್ ಐಕಿ.
21 ಆಸ ಆಸ್ಥಾನಾ ಹೆರೊದಿನಿಲಾ ಯೊಕ್ ಬರಾ ಯೊಳ್ ಆಲಾ. ತ್ಯೊ ಹೇರೋದ್ ಜ಼ಲಾಮ್‍ಲ್ಯಾಲಾ ದಿಸ್. ತೀಸಿ ಸರ್ಕಾರಾಚಾ ಆನಿ ಸೈನಿಕಾಂಚಾ, ಗಲಿಲಾಯಾತಲ್ಯಾ ಮೊಟ್ಯಾ ಜಾಂತ್ಯಾನಾ ಹಾಕ್ಟುನ್ ಜೆವಾನ್ ತಯಾರ್ ಕೆಲ. 22 ತವಾ ಹೆರೊದಿನಿಚೆ ಲಿಕಿನಿ ಯವುನ್ ನಾಟಕ್ ಕೆಲಾ ನಾಟ್ಕಾನಿ ಹೇರೋದಾಲಾ ಆನಿ ತ್ಯಚೆ ಬರ್ಬರ್ ಆಸ್‌ಲ್ಯಾಲ್ಯಾನಾ ಆನಂದ್ ಜಾ಼ಲಾ.
ತವಾ ಹೇರೋದ್ ತೆ ಪುರಿಲಾ ತುಲಾ ಕ್ಯಾ ಪಾಯ್ಜೆ? ತುಲಾ ಕ್ಯಾ ವ್ಹಯಿತ್ಯ ಮಾಗ್ ದೇತೊ ಮನ್ಲಾ. 23 ತ್ಯನಿ ಖುಬ್ ಮಾಗ್ನಿ ಇಚಾರ್ಲಿತ, ತು ಕ್ಯಾ ಇಚಾರ್ಲಸ್ ತರಿ ಮಿ ದೆತೊ “ಮಾಜಾ ರಾಜಾತ್ಲ ಆರ್ದ ರಾಜೆ ಮಾಗ್” ಮನ್ಲಾ.
24 ತೆ ಪೂರಿನಿ ಜಾ಼ವುನ್ ಆಪ್ಲೆ ಆಯಿಲಾ ಇಚಾರ್ಲ “ಮಿ ಕ್ಯಾ ಮಾಗು?
ತವಾ ತಿಚೆ ಆಯಿನಿ “ಬಾಪ್ತಿಸ್ಮಾ ಯೋಹಾನಾಚಿ ಡುಯಿ ಮಾಗ್” ಮನ್ಹುನ್ ಸಾಂಗ್ಲ.
25 ತವಾ ತಿ ಪ್ಯೋರ್ ಹೇರೋದ್ ರಾಜಾಪ ಪಳತ್ ಯವುನ್ ತು ಆತಾಚೆ ಆತಾ ಮನಾ ಬಾಪ್ತಿಸ್ಮಾ ಯೋಹಾನಾಚಿ ಡುಯಿ ಪರ‍್ಯಾತಿತ್ನಿ ಆನುನ್ ದೇ ಮನ್ಲಿ.
26 ಹ್ಯನಿ ರಾಜಾಲಾ ಖುಬ್ ದುಖ್ ಜಾ಼ಲ ಫನ್ ತ್ಯನಿ ಸಗಳ್ಯಾಂಚೆ ಮೋರ್ಹ ಮನ್‌ಲ್ಯಾಲೆ ಸಾಟಿ ತ್ಯ ನಾಹಿ ಮನ್ಹಾಯಾ ಜಾ಼ಲ ನಾಹಿ. 27 ಆನಿ ರಾಜಾನಿ ಸಿಪಾಯಿಲಾ ಯೊಹಾನಾಚಿ ಡುಯಿ ಆನಾಯಾ ಲಾವುನ್ ದಿಲಾ; 28 ತ್ಯನಿ ಬಂದಿಖಾನ್ಯಾತ್ ಜಾ಼ವುನ್ ಯೋಹಾನಚಿ ಡುಯಿ ತುಡುನ್ ಪರ‍್ಯಾತಿತ್ನಿ ಆನುನ್ ತೇ ಪೂರಿಲಾ ದಿಲಿ. ತೆ ಪೂರಿನಿ ಡುಯಿ ಆಪ್ಲೆ ಆಯಿಲಾ ನಿಹುನ್ ದಿಲಿ. 29 ಯೊಹಾನಾಚಾ ಶಿಶಾಂಚಾನಿ ಹ್ಯ ಐಕುನ್ ಯವುನ್ ತ್ಯಚ಼ ಮಡ ನಿಹುನ್ ಮಾತಿ ದಿಲಿ.
ಯೇಸುನಿ ಖುಬ್ ಲೊಕಾನಾ ಜೆವಾನ್ ದಿಲ್ಯಾಲ
(ಮತ್ತಾಯ್ 14:13-21; ಲುಕ್ 9:10-17; ಯೊಹಾನ್ 6:1-14)
30 ಅಪೊಸ್ತಲ್‍* ಪರ್ತುನ್ ಯವುನ್ ತ್ಯಂಚಾನಿ ಯೇಸುಲಾ ಬಗುನ್ ಚಾ಼ಲ್ಯಾಲ ಆನಿ ಶಿಕಿವ್‍ಲ್ಯಾಲ ಸಗ್ಳ ಸಾಂಗ್ಲ. 31 ಖುಬ್ ಲೊಕ ಯಯಿತ್ ಜಾ಼ಯಿತಿತ ಮನ್ಹುನ್ ಯೇಸುಲಾ ಆನಿ ಶಿಶಾನಾ ಖಾಯಾ ಫುರ್ಸತ್ ನವ್ಥಿ. ತವಾ ಯೇಸುನಿ “ಆಮಿ ಜ಼ರಾ ದುರ್ ಜಾ಼ವುಯಾ ತುಮಾನಾ ತಿಥ ಜ಼ರಾ ಇಶ್ರಾಂತಿ ಗಿಹ್ಯಾ ಗಾವಲ್” ಮನ್ಹುನ್ ಸಾಂಗ್ಲ.
32 ತವಾ ತೆ ಯಕ ವ್ಹಡಿತ್ ಬಸುನ್ ಕಡವ ಯಕಾನ್ಸಿ ಜಾ಼ಯಾ ಗೆಲ. 33 ತ್ಯ ಖುಬ್ ಲೊಕಾಂಚಾನಿ ಬಗುನ್ ತ್ಯನಾ ವಳಖುನ್ ತೆ ಜಾ಼ಯಾಚೆ ಆಂದಿ ಸಗಳ್ಯಾ ಗಾವಾತ್ನಿ ಪಾಯ್‌ವಾಟನಿ ಲೊಕ ಪಳತ್ ತ್ಯಂಚೆ ಆಂದಿ ತಿಥ ಪಾವ್ಲಿತ. 34 ಯೇಸು ವ್ಹಡಿತ್ನಿ ಉತಾರ್ಲಾ ತವಾ ಯೊಕ್ ಮೊಟಾ ಲೊಕಾಂಚಾ಼ ಹಿಂಡ್ ಬಗ್ಲಾ ಆನಿ ತ್ಯಚಾ ಮನಾತ್ ಕಳಕಳಿ ಆಲಿ. ಕಾ ಮಂಜೆ ತೀ ಗುರಿಕಾ ನಸ್‍ಲ್ಯಾಲ್ಯಾ ಮೆಂಡ್ರಾಂಚೆಗತ್ ಹುತ್ತಿತ. ತ್ಯನಾ ಯೇಸು ಖುಬ್ ಉಪದೆಶ್ ಶಿಕವಾಯಾ ಲಾಗ್ಲಾ.
35 ಖುಬ್ ಯೊಳ್ ಜಾ಼ಲಾ ತವಾ ಶಿಶಾಂಚಾನಿ ಯವುನ್ ಸಾಂಗ್ಲ “ಆತಾ ಯೊಳ್ ಜಾ಼ಲ್ಯಾ ಹ್ಯೊ ಯೆಕಾನ್ಸಿ ಜಾ಼ಗಾ 36 ಲೊಕಾನಾ ಲಾವುನ್ ದೇ ತೀ ಬೌತ್ತಚಾ ಗಾವಾತ್ನಿ ನಾಹಿತ ಸೆತಾತ್ನಿ ಜಾ಼ವುಂತ ತಿಥ ತ್ಯನಾ ಖಾಯಾ ಕಾಯ್ ತರಿ ಗಾವಲ್ ಮನ್ಲ.
37 ತವಾ ಯೇಸು, ತುಮಿಸ್ ತ್ಯನಾ ಜೆವಾನ್ ದೇವಾ ಮನ್ಲಾ.
ತ್ಯಲಾ ತೇ “ಆಮಿ ಜಾ಼ವುನ್ ದೊನ್ ಶಂಬರ್ ಆನ್ಯಾಂಚಾ† ಬಾಕ್‌ರ‍್ಯಾ ಗಿವುನ್ ತ್ಯನಾ ಖಾಯಾ ದೇವಾವ ಕ್ಯಾ? ಮನ್ಹುನ್ ಇಚಾರ್ಲ.
38 ಯೇಸುನಿ ತುಮ್ಚಿಪ ಕ್ಯವಡ್ಯಾ ಬಾಕ್‌ರ‍್ಯಾ ಹಾತ್ತಾ? ಜಾ಼ವುನ್ ಬಗುನ್ ಯವಾ ಮನ್ಲಾ.
ತ್ಯಂಚಾನಿ ಬಗುನ್ ಯವುನ್, ಪಾಚ಼್ ಬಾಕ್‌ರ‍್ಯಾ ದೊನ್ ಬಾಂಗ್ಡ ಹಾತ್ತ ಮನ್ಲ.
39 ಯೇಸುನಿ ಆಪ್‌ಲ್ಯಾ ಶಿಶಾನಾ ಲೊಕಾನಾ ಗವ್ತಾವ ಪಂಗ್ತಿನಿ ಬಸ್ವಾ ಮನ್ಹುನ್ ಸಾಂಗ್ಲ. 40 ತವಾ ಲೊಕ ಪಂಗ್ತಿಲಾ ಪನ್ನಾಸ್ ಶಂಬರ್ ಆಸಿ ಬಸ್ಲಿತ.
41 ಮಂಗ್ ಯೇಸುನಿ ಪಾಚ಼್ ಬಾಕ್‌ರ‍್ಯಾ ಆನಿ ದೊನ್ ಬಾಂಗ್ಡ ಗಿವುನ್ ವರ್ ಬಗುನ್ ದೇವಾಲಾ ದಾವುನ್ ತ್ಯಾ ಬಾಕ್‌ರ‍್ಯಾ ಮುಡುನ್, ಲೊಕಾನಾ ವಾಡಾಯಾ ಶಿಶಾಂಚಾ ಹಾತಾತ್ ದಿಲ್ಯಾ ಆನಿ ತೆ ದೊನ್ ಬಾಂಗ್ಡಬಿ ಸಗ್‌ಳ್ಯಾನಾ ವಾಡಾಯಾ ದೀಲ.
42 ತೀ ಸಗ್ಳಿ ಲೊಕ ಜಿ಼ವುನ್ ತ್ರಪ್ತ್ ಜಾ಼ಲಿತ. 43 ಉರ್ಲ್ಯಾಲ್ಯಾ ಬಾಕ್‌ರ‍್ಯಾಂಚ಼ ಆನಿ ಬಾಂಗಡ್ಯಾಂಚ಼ ತುಕ್ಡ ಶಿಶಾಂಚಾನಿ ಗೊಳಾ ಕೆಲ ತೆ ಬಾರಾ ಟುಪ್ಲಿ ಬರ್ಲಿತ. 44 ತಿಥ ಪಾಚ಼್ ಹಾಜಾ಼ರ್ ಬಾಪೊಯಿಸ್ ಹುತ್ತ.
ಯೇಸು ಪಾನ್ಯಾವ ಚಾ಼ಲ್ಯಾಲಾ
(ಮತ್ತಾಯ್ 14:22-33; ಯೊಹಾನ್ 6:15-21)
45 ಯೇಸುನಿ, “ಮಿ ಲೊಕಾನಾ ಲಾವುನ್ ದಿವುನ್ ಯತೊ ತುಮಿ ವ್ಹಡಿತ್ ಚ಼ಡುನ್ ಪಲಿಕ್ಡ ಬೆತ್ಸಾಯಿದ್ ಗಾವಾತ್ ಮೋರ್ಹ ಜಾ಼ಯಾಲಾಗಾ” ಮನ್ಹುನ್ ಆಪ್‍ಲ್ಯಾ ಶಿಶಾನಾ ಸಾಂಗ್ಲ. 46 ಮಂಗ್ ಲೊಕಾಂಚಿಪ್ನಿ ಕಡವ ತ್ಯೊ ಮಾಗ್ನ ಕರಾಯಾ ಗುಢ್ಯಾವ ಗೆಲಾ.
47 ದಿಸ್ ಮಾವಾಳ್ಯಾ ನಂತರ್ ವ್ಹಡಿ ಸಮಿಂದೋರಾಚೆ ಮದ್ದಿ ಆಲ್ತಿ ಆನಿ ಯೇಸು ಯಕ್ಲಾಸ್ ದರವ ಹುತ್ತಾ. 48 ಶಿಶಾನಾ ಸಮೀಂದೋರಾತ್ ವ್ಹಡಿ ರೆಟಾಲಾ ವ್ಹಯಿನಾ ತ್ಯ ಬಗ್ಲ ಕಾ ಮನ್‌ಲ್ಯಾವ ವ್ಹಡಿಲಾ ಮುರ್ನಿ ವಾರ ಮಾರಿತ್ ಹುತ್ತ ಮನ್ಹುನ್ ಶಿಶಾ ವಳ್ನಾ ಮಾರಿತ, ತವಾ ತಿನಾಸ್ನಿ ಸಾಚೆ ಮದ್ದಿ ಯೇಸು ಪಾನ್ಯಾವ್ನಿ ಚಾ಼ಲತ್ ತ್ಯಂಚೆ ಕಡಸ್ನಿ ಮೋರ್ಹ ಜಾ಼ಯಿತ್ ಹುತ್ತಾ. 49 ಯೇಸು ಸಮಿಂದೋರಾವ ಚಾ಼ಲತ್ಯಾಲಾ ಬಗುನ್ ಶಿಶಾಂಚಾನಿ ಭುತ್! ಮನ್ಹುನ್ ಸಮ್‌ಜು಼ನ್ ಬಿಹುನ್ ಜೊ಼ರಾನಿ ವರಾಡ್ಲ.
50 ತವಾಸ್ ಯೇಸು “ದಿರ‍್ಹಾನಿ ರಾವ್ಹಾ! ಮಿ ತ್ಯೊ. ಬಿಹುನಕೋಸಾ!” ಮನ್ಲಾ. 51 ತವಾ ತ್ಯೊ ವ್ಹಡಿತ್ ಚ಼ಡ್ಲಾ ಆನಿ ವಾರ‍್ಯಾಲಾ ಥಂಡ್ ಕೆಲ ಹ್ಯ ಬಗುನ್ ಶಿಶಾನಾ ಆಜಾಬ್ ವಾಟ್ಲ. 52 ಕಾ ಮನ್‌ಲ್ಯಾವ ಪಾಚ಼್ ಹಾಜಾ಼ರ್ ಲೊಕಾನಾ ಜೆವಾನ್ ದಿಲ್ಯಾಲ ಖರಿ ಖಬರ್ ತ್ಯನಾ ಸಮಾಜ್ಲಿ಼ ನವ್ಥಿ.
ಗೇನೆಜ಼ರೆತಿತ್ ಯೇಸುನಿ ರೊಗಿನಾ ಬರ ಕೆಲ್ಯಾಲ
(ಮತ್ತಾಯ್ 14:34-36)
53 ತೆ ಸಮಿಂದೋರಾಚೆ ಪಲಿಕ್ಡ ಪೋಚ಼್ಲ ಆನಿ ಗೆನೆಜರೆತಾಚೆ ದರವ ವ್ಹಡಿ ಬ್ಯಾಂದ್ಲಿ. 54 ತೆ ವ್ಹಡಿತ್ನಿ ಉತಾರ್ಲ್ಯಾ ಬರ್ಬರ್ ಲೊಕಾಂಚಾನಿ ಯೇಸುಲಾ ವಳಕ್ಲಾ. 55 ಲೊಕ ಸಿಮತ್ನಿ ಪಳತ್ ಜಾ಼ವುನ್ ತ್ಯೊ ಕುಠ ಕುಠ ಹಾ ಮನ್ಹುನ್ ಐಕ್ಲ ತಿಥ ಹಾತ್ರುನಾತ್ ಆಸ್‍ಲ್ಯಾಲ್ಯಾ ದುಕನ್ಕರ‍್ಯಾನಾ ಹಾತ್ರುನಾ ಸಾಹಿತ್ ಉಚ್ಲು಼ನ್ ಆನ್ಲಿತ. 56 ಯೇಸು ಕುಠ ಕುಠ ಗೆಲಾ, ಖೆಡ್ಯಾತಲ್ಯಾ, ಫೆಠತ್‍ಲ್ಯಾ, ಸೆತಾತ್‌ಲ್ಯಾ, ಬಾಜಾ಼ರಾತ್ನಿ. ಲೊಕಾಂಚಾನಿ ಯೇಸುಚಾ ಕಪ್‍ಡ್ಯಾಲಾ ಹಾತ್ ಲಾವಾಯಾ ದುಕನ್ಕರ‍್ಯಾನಾ ಉಚ್ಲು಼ನ್ ಆನ್ಲಿತ. ಕುನಿ ಕುನಿ ಹಾತ್ ಲ್ಯಾವ್ಲಾ ತಿ ಬರಿ ಜಾ಼ಲ್ಹಿತ.
* 6:30 ಹುಕ್ಮಾನಿ ಲಾವುನ್ ದಿಲ್ಯಾಲ † 6:37 ಚಾ಼ಂದಿಚಾ಼ ಆನಾ. ಯಕಾಚಿ ಯೇಕ್ ವರ್ಸ್ಹಾಚಿ ಮಜು಼ರಿ