3
ಜೀಬ್
1 ಆಮ್ಚಾ ಬನ್ಹಿ ಬಾವ್ಹಾನು, ಸಿಕಿವ್ನಾರ‍್ಯಾ ಆಮಾನಾ ತರಾಸಾಚಾ಼ ನ್ಯಾಯಿ ತಿರ್ಪ್ ವ್ಹನಾರ್ ಮನ್ಹುನ್ ಸಮಜು಼ನ್ ಖುಬ್ ಜಾ಼ನ್ ಸಿಕಿವ್ನಾರ ವ್ಹವುನಕೊಸಾ. 2 ಖುಬ್ ಗುಸ್ಟಿತ್ನಿ ಆಮಿ ಸಗ್ಳ ಚು಼ಕ್ನಾರ ಜಾ಼ಲ್ಯಾವ್. ಯೊಕ್ ಸಬ್ದಾಲಾ ಚು಼ಕ್ಲಾನಾಹಿತ ತ್ಯೊ ಸಗ್‌ಳ್ಯಾ ಚಾ಼ಂಗಲ್ಯಾ ಗುನಾಚಾ಼ ಆಪ್ಲ ಸಗ್ಳ ಶರೀರ್ ಆಪ್‌ಲ್ಯಾ ತಾಬ್ಯಾತ್ ದರ್ನಾರಾ ಜಾ಼ಲ್ಯಾ. 3 ವಾರು ಆಮ್ಚಾ ಮನಾಸಾರ ಚಾ಼ಲಾಯಾಸಾಟಿ ತ್ಯಂಚಾ ತೊಂಡಾಲಾ ಲಗಾಮ್ ಗ್ಯಾಲ್ತಾವ್. ತವಾ ತ್ಯಂಚ಼ ಶರಿರ್ ಸಗ್ಳ ಆಮಾನಾ ವ್ಹಯಿತಿಕ್ಡ ಪರ್ತಾಯಾ ವ್ಹತ.
4 ವ್ಹಡ್ಯಾ ಸಾಯಿತ್ ಬಗಾ. ತ್ಯಾ ಖುಬ್ ಮೊಟ್ಯಾ ಆಸ್‍ಲ್ಯಾತರಿ ಮೊಟ್ಯಾ ವಾರ‍್ಯಾನಿ ಹಲ್‌ತ್ಯಾತಾ. ಫನ್ ವ್ಹಡಿ ಚಾ಼ಲಿವ್ನಾರಾ ಖುಬ್ ಬಾರಿಕ್ ಚುಕಾನಿನಿ ಆಪಲ್ಯಾಲಾ ಜಾ಼ಯಾ ವ್ಹಯಿ ತಿಕ್ಡ ವ್ಹಡಿ ಪರತೊ. 5 ತಸಸ್ ಜೀಬ್ ಸಾಯಿತ್ ಬಾರಿಕ್ ಜಾ಼ಲಿತರಿ ಮೊಟ್ಯಾ ಕಾಮಾಚೆ ಗುಸ್ಟಿತ್ ಬಡಾಯಿ ಸಾಂಗ್ತಿ. ಇಸ್‍ತ್ಯಾಚ಼ ಬಾರಿಕ್ ಕಿಟಾಳ್ ಮೊಟ ರಾನ್ ಜಾಳ್ತ. 6 ಜೀಬ್ ಸಾಯಿತ್ ಇಸ್ತುಸ್. ಜೀಬ್ ನೀಯತ್ ನಸ್‌ಲ್ಯಾಲ್ಯಾಂಚೆ ಇರುದ್ ಹಾ ಆಮ್ಚಾ ಶರೀರಾಚಾ ಬಾಗಾತ್ನಿ ಮದ್ಯಿ ಥೆವ್ಲೆ. ತೀ ಶರೀರ್ ಸಗ್ಳ ಹಾಳ್ ಕರ್ತಿ. ಆಪ್ನುಸ್ ನರಕ್ ಮಂತ್ಯಾಲಾ ಇಸ್ತು ಲಾವುನ್ ಗಿಹಿತ್ ಸಗ್‍ಳ್ಯಾ ಜ಼ಲ್ಮಾಲಾ ಇಸ್ತು ಲ್ಯಾವ್ತಿ.
7 ಸಗ್ಳೆ ತರಚಿ ಜ಼ನಾವಾರ, ಪಾಕ್ರ, ಪೊಟಾನಿ ಜಾ಼ನಾರ ಕಿಡಮುಂಗ್, ಪಾನ್ಯಾತಲ್ಯಾ ಜ಼ನಾವರಾನಾ ಮಾನ್ಸ ತಾಬ್ಯಾತ್ ಆನ್ತಿಲ ಆನಿ ಆನ್‍ಲ್ಯಾತ. 8 ಫನ್ ಜಿಬ್ ಕುನಿ ಆಪ್‌ಲ್ಯಾ ತಾಬ್ಯಾತ್ ಆನ್ಲಿ ನಾಹಿ. ತೀ ಗಪ್ ರಾಹಿ ನಸ್‌ಲ್ಯಾಲಿ ಬುರ್ಸಿ ಜಾ಼ಲೆ. ತಿ ಮರ್ನಾಚಾ ಇಸಾನಿ ಬರ್ಲೆ. 9 ತೇಸ್ ಜಿಬಿನಿ ಆಮ್ಚಾ ಪ್ರಭುಲಾ ಆನಿ ಬಾ ದೇವಾಲಾ ಸ್ತುತಿ ಕರ್ತಾವ್ ಮನ್ಹುನ್ ದೇವಾಚಾ ರುಪಾಚೆಗತ್ ಕೆಲ್ಯಾಲ್ಯಾ ಮಾನ್ಸಾನಾ ಆಮಿ ಸರಾಪ್ತಾವ್. 10 ತ್ಯಾಸ್ ತೊಂಡಾನಿ ಸ್ತುತಿ ಆನಿ ಸರಾಪ ದುನಿಬಿ ಯತ್ಯಾತ! ಮಾಜಾ ಬನ್ಹಿ ಬಾವ್ಹಾನು, ಆಸ ವ್ಹವುನಾಹಿ. 11 ಗೊಡ್ ಆನಿ ಕಡು ಪಾನಿ ಯಕಾಸ್ ಜ಼ರ‍್ಯಾತ್ನಿ ಯತ ಕ್ಯಾ? 12 ಮಾಜಾ ಬನ್ಹಿ ಬಾವ್ಹಾನು, ಅಂಜುರಾಚ಼ ಜಾ಼ಡ್ ವಲಿವ್ ಫಳ್ ನಾಹಿತ ದರಾಕ್ಷಿಸೆ ಯಲಿಲಾ ಅಂಜುರಾಚ಼ ಫಳ್ ಲಾಗ್ ತಕ್ಯಾ? ನಾಹಿ! ತಸಸ್ ಖಾರಾಟ್ ಪಾನ್ಯಾಚಾ ಜ಼ರ‍್ಯಾತ್ನಿ ಗೊಡ್ ಪಾನಿ ಯಯಿತ್ನಾಹಿ.
ವೈಲ ಗಿನ್ಯಾನ್
13 ತುಮ್ಚಿಪ ಜ್ಞಾನಿ, ನಾಹಿತ ಶಾನ ಕೋನ್? ತಸ್ಲಾ ಚಾ಼ಂಗ್ಲೆ ಚಾ಼ಲ್ನುಕಿನಿ ಗಿನ್ಯಾನಾಚ಼ ಲಕ್ಷೆನ್ ಜಾ಼ಲ್ಯಾಲ ಥಂಡ್ಪನ್, ಸಮಾದಾನಾಚಾ ಕಾಮಾನಿ ತ್ಯ ದಾವುನಿ. 14 ಫನ್ ತುಮ್ಚಾ ಮನಾತ್ ಸ್ವಾರ್ತಫನ್ ಆನಿ ಕಡು ಇಸ್ ಆಸಲ್ತ ತುಮಿ ಖರ‍್ಯಾಚೆ ಆಡ್ವ ಲಬಾಡ್ ಬುಲುನ್ ವವ್ಯಾಳುನ್ ಗಿಹುನಕೊಸಾ. 15 ತ್ಯ ವೈನಿ ಆಲ್ಯಾಲ ಗಿನ್ಯಾನ್ ನವ್ಹ. ತ್ಯ ದರ್ತಿಲಾ ಸಂಬದ್ ಆಸ್‍ಲ್ಯಾಲ, ತ್ಯ ಆತ್ಮಿಕ್ ನವ್ಹ ತ್ಯ ಬುಥಾನ್ ಸಂಬಂದ್ ಆಸ್‌ಲ್ಯಾಲ. 16 ಖೊಟಪನ್, ಆನಿ ಸ್ವಾರ್ತಫನ್ ಕುಠ ರಾಥ ಥಿತ ಗೊಂದೊಳ್ ಆನಿ ಸರ್ವೆತರಚ಼ ನಾಲಾಯಿಕ್ ಫನ್ ರಾಥ. 17 ಫನ್ ವೈನಿ ಆಲ್ಯಾಲ ಗಿನ್ಯಾನ್ ಆಂದಿ ನಿರ್ಮಳ್ ಆಸ್‌ಲ್ಯಾಲ ತ್ಯಾ ನಂತರ , ಥಂಡ್ಪನಾಚ಼, ಸಮಾದಾನಾಚ಼, ಐಕ್‌ತ್ಯಾಲ ವ್ಹವುನ್, ಕರ್ನಾ ಆನಿ ಚಾ಼ಂಗಲ್ಯಾ ಫಳಾನಿ ಬರ್ಲ್ಯಾಲ, ಬೆದ್ ಬಾವ್ ನಸಲ್ಯಾಲ, ಕಪಟ್ ನಸ್‌ಲ್ಯಾಲ ಜಾ಼ಲ್ಯಾ 18 ಥಂಡ್ಪನ್ ಉತ್ಪತ್ತಿ ಕರ್ತ್ಯಾಲ ಥಂಡ್ಪನ್ ಮಂತ್ಯಾಲ ಬೀ ಪಿರುನ್ ನಿಯತ್ ಮಂತ್ಯಾಲ ಪಿಕ್ ಕ್ಯಾಪ್ನಾರ್.