15
ಚು಼ಕ್‌ಲ್ಯಾಲ ಮಿಂಡ್ರು
(ಮತ್ತಾಯ್ 18:12-14)
1 ಯಕಸಿ ಸಗ್ಳ ಜ಼ಖತ್ದಾರ್ ಆನಿ ಪಾಪಿ ತ್ಯಚಿ ಬೂಲಿ ಐಕಾಯಾ ತ್ಯಚಿಪ ಆಲ್ತಿತ. 2 ತವಾ ಫರಿಸಾಯ್ ಆನಿ ಕ್ಯಾಯ್ದ ಸಾಂಗ್‌ತ್ಯಾಲ, “ಹ್ಯೊ ಪಾಪಿನಾ ಜ಼ವಳ್ ಹಾಕ್ಟುನ್ ತ್ಯಂಚೆ ಸಂಗ ಖಾತೊ” ಮನ್ಲ.
3 ಮಂಗ್ ಯೇಸುನಿ ತ್ಯನಾ ಯೇಕ್ ಕ್ಯಾಯ್ನಿ ಸಾಂಗ್ಲಿ.
4 ತ್ಯ ಕ್ಯಾ ಮಂಜೆ ತುಮ್ಚಾತ್ ಕಚಾ಼ತರಿ ಮಾನುಸ್ ಆಪ್‌ಲ್ಯಾಲಾ ಶೆಂಬರ್ ಮೆಂಡ್ರ ಆಸ್ಥಾನಾ ತ್ಯಾತ್ಲ ಯಾಕ್ ಚು಼ಕುನ್ ಗೆಲಕಿ ತ್ಯೊ ನವದಾವ ನವು ಮೆಂಡ್ರ ರಾನಾತ್ ಸುಡುನ್ ಚು಼ಕುನ್ ಗೆಲ್ಯಾಲ ಗಾವ್ಹಸ್ ಪರ‍್ಯಾತ್ ತ್ಯಲಾ ಸುದಿತ್ ಜಾ಼ಯಾಚೆ ಆಂದಿ ರಾಥೊ ಕ್ಯಾ?
5 ಗಾವ್ಲಕಿ ತ್ಯೊ ಆನಂದ್ ಜಾ಼ಲಾ ಆನಿ ತ್ಯಲಾ ಆಪ್‌ಲ್ಯಾ ಖಾಂದ್ಯಾವ ಗಿಹುನ್ 6 ಗರ‍್ಹಾತ್ ಯವುನ್ ಸೊಪ್‌ತ್ಯಾನಾ ಆಜು಼ಬಾಜು಼ಚಾನಾ ಜ಼ಮುವುನ್, “ಚು಼ಕುನ್ ಗೆಲ್ಯಾಲ ಮೆಂಡಾರ್ ಗಾವ್ಲ ಮಾಜಿ ಸಂಗ ಆನಂದ್ ವ್ಹವಾ” ಮನ್ಹುನ್ ತ್ಯನಾ ಸಾಂಗ್ನಾರ್. 7 ತಸಸ್ ದೇವಾಕ್ಡ ಚು಼ಕ್ ವಪುನ್ ಪರ್ತಾಯಾ ಗರಜ಼್ ನಸನಾರ‍್ಯಾ ನವದಾವ ನವು ಜ಼ನ ನಿಯತಿಂಚಿಗತ್ ದೇವಾಕ್ಡ ಚು಼ಕ್ ವಪುನ್ ಪರಾತ್ಯಾಲ್ಯಾ ಯಕಾ ಪಾಪಿಚೆ ಗುಶ್ಟಿತ್ ಪರಲೊಕಾತ್ ಆನಂದ್ ವ್ಹಯಿಲ್ ಮನ್ಹುನ್ ಮಿ ತುಮಾನಾ ಸಾಂಗ್ತೊ.
ಸಾಂಡ್‌ಲ್ಯಾಲಿ ದಮ್ಡಿ
8 ಯೆಕ್ ಬಾಯಿಲ್ ಮಾನುಸ್ ಆಪ್ಲಿಪ ಧಾ ಚಾ಼ಂದಿಚಾ ಪಾವಲ್ಯಾ ರಾಹುನ್ ಯೇಕ್ ಪಾವಲಿ ಸಾಂಡ್ಲಿಕಿ ದಿವಾ ಲಾವುನ್ ಘರ್ ಲುಟುನ್ ಗಾವ್ಹಸ್ ಪರ‍್ಯಾತ್ ತ್ಯ ಜಾ಼ಗೃತಿನಿ ಸೊದಾಚೆ ಆಂದಿ ರಾಹಿಲ್ ಕ್ಯಾ? 9 ತಿಲಾ ತೀ ಪಾವ್ಲಿ ಗಾವಲ್ಯಾ ನಂತರ್ ತಿ ಆಪ್‌ಲ್ಯಾ ಸುಪ್ತಿನಿನಾ ಸೆಜಾ಼ರ‍್ನಿನಾ ಗೊಳಾಕರುನ್ ಸಾಂಡ್‍ಲ್ಯಾಲಿ ಪಾವ್ಲಿ ಗಾವ್ಲಿ ಮಾಜಿ ಸಂಗ ಆನಂದ್ ಕರಾ ಮನ್ಹುನ್ ಸಾಂಗಿಲ್ ನವ್ಹ. 10 ತಸಸ್ ಯೊಕ್ ಪಾಪಿ ದೇವಾಕ್ಡ ಚು಼ಕ್ ವಪುನ್ ಪರಾತ್ಯಾಲೆ ಗುಶ್ಟಿತ್ ದೇವ್ ಧುತಾಂಚೆ ಮೊರ‍್ಹ ಆನಂದ್ ವ್ಹಯಿಲ್ ಮನ್ಹುನ್ ತುಮಾನಾ ಸಾಂಗ್ತೊ” ಮನ್ಲಾ.
ಸಾಂಡ್‍ಲ್ಯಾಲಾ ಲ್ಯೊಕ್
11 ಆನಿ ಯೇಸುನಿ ಆನಿ ಕ್ಯಾ ಸಾಂಗ್ಲ ಮಂಜೆ, “ಯಕಾ ಮಾನ್ಸಾಲಾ ದೊಗ ಲ್ಯಾಕ್ ಹುತ್ತ 12 ತ್ಯಾತ್ಲಾ ದಾಕ್ಟಾ ಲ್ಯೊಕ್ ಬಾಲಾ, “ಬಾ ಆಸ್ಥಿತ್ ಮಾಜಿ ಯಯಾಚಿ ವಾಟ್ನಿ ದೇ” ಮನ್ಲಾ ತವಾ ಬಾನಿ, ಆಸ್ಥಿ ವಾಟುನ್ ದಿಲಿ.
13 ಥೊಡ ದೀಸ್ ಜಾ಼ಲ ತವಾ ದಾಕ್ಟಾ ಲ್ಯೊಕ್ ಆಪ್ಲೆ ವಾಟ್ನಿಚಿ ಸಗ್ಳಿ ಆಸ್ಥಿ ಇಕುನ್ ಪೈಸ ಗಿಹುನ್ ದುರ್ಚೆ ದೇಶೆತ್ ಗೆಲಾ ಆನಿ ತಿಥ ಫಟಿಂಗ್ ವ್ಹವುನ್ ಆಪ್ಲ ಪೈಸ ಸಗ್ಳ ಉದಳ್ಳ. 14 ತ್ಯನಿ ಆಪ್ಲ ಸಗ್ಳ ಉದಳ್ಯಾ ನಂತರ್ ತೇ ದೇಶೆತ್ ಮೊಟ ಬರ್ಗಾಲ್ ಪಡ್ಲ ತವಾ ತ್ಯಲಾ ಗತಿ ನಾಹಿ ಜಾ಼ಲಿ. 15 ಮಂಗ್ ತ್ಯೊ ತೇ ದೇಶೆತ್‍ಲ್ಯಾ ಯಕಾಪ ಜಾ಼ವುನ್ ತ್ಯಲಾ ಲಾಗುನ್ ರಾಯ್‍ಲ್ಹಾ, ತ್ಯನಿ ತ್ಯಲಾ ಆಪ್‌ಲ್ಯಾ ಸೇತಾತ್ ಡುಕ್ರ ಚಾ಼ರಾಯಾ ಲಾವುನ್ ದಿಲಾ 16 ತವಾ ಡುಕ್ರ ಗಡ್ಡ ಖಾಯಿತ್ ಆಸ್ಥಾನಾ ತ್ಯಾತ್ಲ ಗಡ್ಡ ತರಿ ಖಾವುನ್ ಪ್ವಾಟ್ ಬರುಯಾ ಆಸ ತ್ಯಲಾ ಖುಬ್ ಮನ್ ವ್ಹಯಿ; ತ್ಯಲಾ ಕೊನ್ ಕಾಯ್ ದಿಯಿತ್ ನವ್ತ.
17 ನಂತರ್ ತ್ಯಲಾ ಚು಼ಕಿಚಿ ಅಕ್ಕಲ್ ಯವುನ್ ತ್ಯೊ, “ಮಾಜಾ ಬಾಪ ಖುಬ್ ಜಾ಼ನ್ ಕುಲ್‍ಕರ‍್ಯಾ ಲೊಕಾನಾ ವ್ಹಯಿ ತ್ಯವ್ಡ ಆನ್ ಹಾ; ಮಿ ತರಿ ಹಿತ್ತ ಬುಖನಿ ಮರ್ತ್ಯೊ 18 ಹಿತ್ನಿ ನಿಗುನ್ ಮಾಜಾ ಬಾಪ ಜಾ಼ತೊ ಆನಿ ತ್ಯಲಾ, “ಬಾ ಮಿ ದೇವಾಚೆ ಆನಿ ತುಜೆ ಮೊರ‍್ಹ ಚು಼ಕ್ ಕಿಲಿ” ಆನಿ ತುಜಾ಼ ಲ್ಯೊಕ್ ಮನ್ಹುನ್ ಗಿಹ್ಯಾ ಯೊಗ್ಯ ನಾಹಿ.
19 “ಮನಾ ತುಜಾ ಕುಲ್ಕರ‍್ಯಾತಲ್ಯಾ ಯಕಾಚೆಗತ್ ಕರ್” ಮನ್ಹುನ್ ಸಾಂಗ್ತೊ ಆಸ ಯವುಜು಼ನ್ ನಿಗುನ್ ಆಪ್‌ಲ್ಯಾ ಬಾಪ ಆಲಾ. 20 ತ್ಯೊ ಆಜು಼ನ್ ದುರ್ ಆಸ್ಥಾನಾಸ್ ತ್ಯಚಾ ಬಾನಿ ತ್ಯಲಾ ಬಗುನ್
ಕನಿಕಾರಾನಿ ಪಳತ್ ಯವುನ್ ತ್ಯಚಾ ಗಳ್ಯಾತ್ ಯಾಂಗ್ ಗಾಲ್ಹುನ್ ತ್ಯಲಾ ಖುಬ್ ಮುಖ ದಿಲ. 21 ಫನ್ ಲ್ಯೊಕ್ ತ್ಯಲಾ, “ಬಾ ದೇವಾಚೆ ಆನಿ ತುಜೆ ಮೊರ‍್ಹ ಚು಼ಕ್ ಕಿಲಿ. ಆತಾ ಮಿ ತುಜಾ಼ ಲ್ಯೊಕ್ ಮನ್ಹುನ್ ಗಿಹ್ಯಾ ಚಾ಼ಂಗ್ಲ ನಾಹಿ” ಮನ್ಲಾ. 22 ತವಾಸ್ ಬಾನಿ ಆಪ್‌ಲ್ಯಾ ಆಳಾನಾ ಹಾಕ್ಟುನ್ ಚಾ಼ಂಗ್ಲ “ಜ಼ಘಾ ಆನುನ್ ಹ್ಯಲಾ ಗಾಲ್ಹಾ ಹ್ಯಚಾ ಹಾತಾತ್ ಆಂಗ್ಟಿ ಆನಿ ಪಾಯಾತ್ ವ್ಹಾನಾ ಗಾಲ್ಹಾ. 23 ಆನಿ ಮಾತ್‍ಲ್ಯಾಲ ಮಿಂಡುರ್ ಆನುನ್ ಕಾಪಾ ಆಮಿ ಆನಂದಾನಿ ಜೆವಾನ್ ಕರುಯಾ 24 ಕಾ ಮಂಜೆ ಹ್ಯೊ ಮಾಜಾ಼ ಲ್ಯೊಕ್ ಮೆಲಾ ಹುತ್ತಾ, ತ್ಯೊ ಆನಿಕ್ ಜಿತ್ತಾ ಜಾ಼ಲ್ಯಾ; ಚು಼ಕ್ಲಾ ಹುತ್ತಾ ತ್ಯೊ ಗಾವಲ್ಯಾ” ಮನ್ಲಾ. ತವಾ ತೆ ಮಜೆನಿ ಜೆವಾನ್ ಕರಾಯಾ ಲಾಗ್ಲ 25 ಫನ್ ತ್ಯಚಾ಼ ಥೊರ‍್ಲಾ ಲ್ಯೊಕ್ ಸೆತಾತ್ ಹುತ್ತಾ, ತ್ಯೊ ಗರ‍್ಹಾಚೆ ಜ಼ವಳ್ ಜ಼ವಳ್ ಯತಾನಾ ವಾಜಾ಼ಪ್ ನಾಚ಼್ನ ಗಾನ ಐಕ್ಲ 26 ಆನಿ ಆಳಾತ್‍ಲ್ಯಾ ಯಕಾಲಾ ಆಪ್ಲಿಪ ಹಾಕ್ಟುನ್, “ಹ್ಯ ಕ್ಯಾ” ಮನ್ಹು‍ನ್ ಇಚಾರ್ಲ 27 ಆಳಾನಿ ತ್ಯಲಾ, “ತುಜಾ಼ ಬಾಹು ಮಾಗಾರಾ ಆಲ್ಯಾ ಮನ್ಹುನ್ ತುಜಾ ಬಾನಿ ತ್ಯ ಮಾತ್‍ಲ್ಯಾಲ ಮಿಂಡುರ್ ಕ್ಯಾಪ್‍ಲ್ಯಾ” ಮನ್ಹುನ್ ಸಾಂಗ್ಲ.
28 ಹ್ಯ ಐಕುನ್ ತ್ಯಲಾ ರಾಗ್ ಯವುನ್ ಆತ್ ಜಾ಼ಯಿನಾ, ತವಾ ತ್ಯಚಾ ಬಾನಿ ಬಾಹಿರ್ ಯವುನ್ ತ್ಯಲಾ ಆತ್ ಯೆ ಮನ್ಹುನ್ ಇನಂತಿ ಕಿಲಿ. 29 ಫನ್ ತ್ಯೊ ಆಪ್‌ಲ್ಯಾ ಬಾಲಾ, “ಬಗ್ ಯವ್ಡಿ ವರ್ಸ ಮಿ ತುಜಿ಼ ಚಾ಼ಕ್ರಿ ಕಿಲಿ ಆನಿ ಮಿ ತುಜಾ಼ ಯೊಕ್ ಸಬೋತ್ ವಲ್ಯಾಂಡ್ಲಾ ನಾಹಿ; ತರಿಬಿ ಮಿ ಮಾಜಾ ಸೊಪ್‌ತ್ಯಾಂಚೆ ಸಂಗ ಮಾಜಾ ಕರಾಯಾ ತು ಕಂದಿಸ್ ಮನಾ ಯಾಕ್ ಬಕ್ರ ಸಾಹಿತ್ ದಿಲ ನಾಹಿಸ್. 30 ಫನ್ ತ್ಯನಿ ಸುಳ್ಯಾನಾ ಗಿಹುನ್ ತುಜಿ ಆಸ್ಥಿ ಆನಿ ಪೈಸ ಹಾಳ್ ಕೆಲ್ಯಾಲಾ ತುಜಾ಼ ಲ್ಯೊಕ್ ಆಲಾ ತವಾ ಮಾತ್‍ಲ್ಯಾಲ ಮಿಂಡುರ್ ತ್ಯಲಾ ಕ್ಯಾಪ್‍ಲ್ಯಾಸ್” ಮನ್ಲಾ.
31 ತವಾ ಬಾ ಮನ್ಲಾ, “ಲೇಕಾ ತು ಖಾಯಿಮ್ ಮಾಜಿ ಸಂಗ ಹಾಸ್ ಆನಿ ಮಾಜ಼ ಸಗ್ಳ ತುಜ಼ಸ್ 32 ಫನ್ ಮಜಾ ಕರಾಚಿ ಬರ ಹಾ. ಕಾ ಮಂಜೆ ಹ್ಯೊ ತುಜಾ಼ ಬಾಹು ಮೆಲ್ಯಾಚೆಗತ್ ಜಾ಼ಲ್ಥಾ ಪರ್ತುನ್ ಜಿತ್ತಾ ವ್ಹವುನ್ ಆಲಾ; ಚು಼ಕುನ್ ಗೆಲ್ತಾ ಗಾವ್ಲಾ” ಮನ್ಹುನ್ ಸಾಂಗ್ಲ.