24
ಪೌಲಾಚೆ ಅಡ್ವಾ ನ್ಯಾಯಿ ತಿರ್ಮಾನ್
1 ಪಾಚ಼್ ದಿಸಾ ನಂತರ್, ಮುಖ್ಯಯಾಜಕ್ ಅನನಿಯಾನಿ ಯೆಹುದ್ಯಾಂಚಾ ಥೊಡ್ಯಾ ವಡ್ಲಾನಾ ಆನಿ ತೆರ್ತುಲ್ಲ ಮಂಥ್ಯಾಲ್ಯಾ ವಕಿಲಾಲಾ ಹಾಕ್ಟುನ್ ರಾಜ್ಪಾಲಾಪ ಫಿರ‍್ಯಾತ್ ದಿಯಾ ಸೆಜರೆಯಾ ಪೆಠತ್ ಗೇಲಾ. 2 ಪೌಲಾಲಾ ಸಭೆತ್ ಹಾಕಟ್ಲಾ. ತವಾ ತೆರ್ತುಲ್ಲಾ ತ್ಯಚಿವ ಚು಼ಕಿ ವಾವಾಯಾ ಲಾಗ್ಲಾ:
“ಮಹಾ ರಾಜಾ ಪೇಲಿಕ್ಸಾ, ತುಜಿಸ್ ಲಾಗುನ್ ಆಮ್ಚಿ ಲೊಕ ಸಮಾದಾನಾನಿ ಜಿವ್ನಾ ಕರ್ತ್ಯಾತ. ತುಜಾ ಗಿನ್ಯಾನಾನಿ ಆಮ್ಚೆ ದೇಶೆಚಾ ಭರ‍್ಯಾಸಾಟಿ ಚು಼ಕ್‍ಲ್ಯಾಲ ಸಗ್ಳ ಸುದರ್ಲ್ಯಾಸ್. 3 ಆಮಿ ಹಿ ಮಜ಼ತ್ ಪುರಾ ದನ್ಯಾವಾದ್ ಸಗ್‍ಳ್ಯಾ ಯಳಾತ್ ಸಗ್ಳಿಕ್ಡ ಸ್ವಿಕಾರ್ ಕರ್ತಾವ್” 4 ಫನ್ ಮೀ ತುಜಾ಼ ಯೊಳ್ ಆಜು಼ನ್ ಖುಬ್ ಗಿಹ್ಯಾಚೆ ಆಂದಿ, ಥುಡಿಸ್ ಬುಲ್ನಿ ಸಾಂಗ್ತೊ ತ್ಯ ದಯಾ ಥಿವುನ್ ಥಂಡ್ಪನಾನಿ ಐಕ್. 5 ಹ್ಯೊ ಮಾನುಸ್ ಆಮಾನಾ ಪಿಡಾ ಆಸ್‍ಲ್ಯಾಚೆಗತ್ ದಿಸತ್ಯೊ. ಯೆಹುದಿ ದುನೆತ್ ಕುಠಬಿ ರಾಹುಂತ, ತಿಥ ಹ್ಯೊ ಬಾಂಢಾನ್ ಉಠಿವ್ತೊ. ಹ್ಯೊ ‘ನಜ಼ರೆತಿಚಾ’ ಪಂಚಾ಼ಚಾ಼ ಫುಡಾರಿ ಜಾ಼ಲ್ಯಾ. 6 ತ್ಯವ್ಡಸ್ ನವ್ಹ, ಹ್ಯನಿ ದೆವಳಾತ್ ಬುರ್ಸ ಕರಾಯಾ ಯತ್ನ ಕಿಲಿತ, ಫನ್ ಆಮಿ ಹ್ಯಲಾ ಬ್ಯಾಂದ್‍ಲ್ಯಾ. ಆಮಿ ಆಮ್ಚಾ ಸ್ವತಾಚಾ ನೆಮಾಚೆಚೆಗತ್ ತ್ಯಲಾ ನ್ಯಾಯಿ ತಿರ್ಮಾನ್ ಕರಾಯಾ ವ್ಹಯಿ ಮನ್ಹುನ್ ಯವಜ಼್ಲ * 7 ಫನ್ ಸರದಾರ್ ಜಾ಼ಲ್ಯಾಲಾ ಲುಸಿಯಾ ಮದ್ದಿ ಯವುನ್ ಬಳ್‍ಜು಼ರಿನಿ ಆಮ್ಚಾ ಹಾತಾತ್ನಿ ತ್ಯಲಾ ಸುಡ್ವುನ್ ನೆಲ್ಹಾ. 8 ತವಾ ಲುಸಿಯಾನಿ ತ್ಯಚಿವ ಚು಼ಕ್ ವಾವಲ್ಯಾಲ್ಯಾನಾ ಆಜ್ಞೆ ದಿಲೆ. ಆನಿ ತು ಹ್ಯಚಿ ಚೌ಼ಕಸಿ ಕೆಲ್ಯಾವ. ಆಮಿ ಸಾಂಗಲ್ಯಾಲ್ಯಾ ಹ್ಯಾ ಖನ್ಕತಿ ಖರ‍್ಯಾ ಕ್ಯಾ ಖೊಟ್ಯಾ ಮನ್ಹುನ್ ತುಲಾಸ್ ಸಮಾಸ್ತಿಲಾ. ” 9 ಬಾಕಿಚ಼ ಯೆಹುದಿ, “ಹ್ಯಾ ಗುಶ್ಟಿ ಖರ‍್ಯಾ ಹಾತಾ!” ಮನ್ಲ.
ಪಿಲಿಕ್ಸಾಚೆ ಮೊರ‍್ಹ ಪೌಲಾಚ಼ ರಕ್ಷನ್ ಕರ್ತ್ಯಾಲ
10 ರಾಜ಼್‍ಪಾಲಾನಿ ಪೌಲಾಲಾ ಖುನಾ ಕರುನ್, ಬೊಲಾಯಾ ಸಾಂಗ್ಲ. ತವಾ ಪೌಲ್ ಆಸಾ ಮನ್ಲಾ:
“ರಾಜ್‍಼ಪಾಲ್ ಜಾ಼ಲ್ಯಾಲ್ಯಾ ಪೆಲಿಕ್ಸಾ ತು ಖುಬ್ ವರ್ಸಾಠಾವ್ನಿ ಹೆ ದೆಶೆಚಾ಼ ನ್ಯಾಯಿ ತಿರ್ಮಾನ್ ಕರ್ತ್ಯಾಲಾ ಮನಾ ಠಾವ ಹಾ. ಮನ್ಹುನ್ ಸಂತೊಶಾನಿ ತುಜಿ಼ ಮೊರ‍್ಹ ವಾದ್ ಕರ್ತೊ. 11 ಮಿ ಆರಾದನೆಲಾ ಯೆರುಸಲೆಮಿತ್ ಜಾ಼ವುನ್ ನಿಸ್ತ ಬಾರಾರೊಜ಼್ ಜಾ಼ಲ್ಯಾತ ತ್ಯವ್ಡಸ್. ತ್ಯ ಖರ ಮನ್ಹುನ್ ತುಲಾಸ್ ಸಮಜ಼ಲ್. 12 ಮಿ ದೇವ್ಳಾತ್ ವ್ಹವುನಿ ಸಬಾಸ್ತಾನಾತ್ ವ್ಹವುನಿ ಪೆಠತ್ ವ್ಹವುನಿ ಯಹುದ್ಯಾಂಚಿಸಂಗ ವಾದ್ ಕರ್ತ್ಯಾಲಾ, ನಾಹಿತ ಲೊಕ ಗೊಳಾ ಕರ್ತ್ಯಾಲಾ ಹ್ಯಂಚಾನಿ ಬಗ್ಲಾ ನಾಹಿ. 13 ಆತಾ ಮಾಜಿವ ವಾವ್‍ತ್ಯಾಲ್ಯಾ ಗುಶ್ಟಿ ಹ್ಯನಾ ತುಜೆ ಮೊರ‍್ಹ ಖರ‍್ಯಾ ಕರಾಯಾ ವ್ಹಯಿತ್ನಾಹಿತಾ. 14 ಫನ್ ಮಿ ತುಲಾ ಹ್ಯ ಖರ ಕರುನ್ದೆತೊ, ಹೆ ಮನಾ ದರ್ಮಾಚಾ಼ ವಾದಿ ಮನ್ಹುನ್ ಸಾಂಗತ್ಯಾಲ್ಯಾ ಮಾರ್ಗಾಚೆ ಮಾಗ್ನಿ ಜಾ಼ತ್ಯಾಲೊ ಮಿ ಆಮ್ಚಾ ವಡ್ಲಾಂಚಾ ದೇವಾಲಾ ಆರಾಧನ್ ಕರ್ತೊ. ಫನ್ ಮೊಶೆಚಾ ಧರ್ಮಶಾಸ್ತಾರಾತ್ ಪ್ರವಾದಿಂಚಾ ಪುಸ್ತಕಾತ್ ಲಿವ್‌ಲ್ಯಾಲ್ಯಾ ಪರತೆಕಾವ ಮಿ ಇಸ್ವಾಸ್ ಥೆವ್ತೊ. 15 ನಿಯತಿಂಚಾನಾ ಆನಿ ನಿಯತ್ ನಸ್‍ಲ್ಯಾಲ್ಯಾನಾ ಪುನರುತ್ಥಾನ್ ವ್ಹತ ಮಂಥ್ಯಾಲಿ ಆಶಾ ತ್ಯನಾ ಕಸಿ ಹಾ ತೀಸ್ ಆಶಾ ದೆವಾಪ ಮನಾಬಿ ಹಾ. 16 ಹ್ಯಾ ಕಾರ್ನಾನಿ ಮಿ ಮನಾ ವ್ಹಯಿಲ್‍ತ್ಯವ್ಡ ದೇವಾಚೆ ಮೊರ‍್ಹ ಮಾನ್ಸಾಂಚೆ ಮೊರ‍್ಹ ಶುದ್ ಮನಾನಿ ರಾಹ್ಯಾ ಯತ್ನ ಕರ್ತ್ಯೊ.
17 ಮಿ ಖುಬ್ ವರ್ಸಾನಿ ಯೆರುಸಲೆಮಿತ್ ಆಸ್‍ಲ್ಯಾಲ್ಯಾ ಮಾಜಾ ಲೊಕಾನಾ ದಾನ್ದರ್ಮ ಕರಾಯಾ ಆನಿ ಯಜ್ಞ ದಿಯಾ ಆಲೊ. 18 ಮಿ ಹ್ಯ ಕಾಮ್ ಕರೀತ್ ಅಸ್ಥಾನಾ ಥೊಡ್ಯಾ ಯೆಹುದ್ಯಾಂಚಾನಿ ಮನಾ ದೇವ್ಳಾತ್ ಬಗ್ಲ. ಮಿ ಶುದ್ದಾಚಾರಾಚಾ಼ ನೆಮ್ ಸುಪಿವ್ಲಾ ಹುತಾ. ಮಿ ಕಂದಿಸ್ ಗದ್ಲಾ ಕೆಲಾ ನವ್ಥಾ. ಮಾಜೆ ಸರ್ಬೌರಿ ಕುಟ್ಲಿಸ್ ಲೊಕ ನವ್ಥಿತ. 19 ಫನ್ ಆಶಾತ್ಲ ಥೊಡ ಯೆಹುದಿ ತಿಥ ಹುತ್ತ. ತ್ಯಂಚಾನಿ ಮಾಜಿ ಚು಼ಕ್ ಸಾಂಗಾಯಾ ಯಯಾ ವ್ಹಯಿತ. 20 ಮಿ ಯೆರುಸಲೆಮಿಸ್ ಯೆಹುದ್ಯಾಂಚೆ ನ್ಯಾಯಾಚೆ ಸಬೆತ್ ಉಬಾ ರಾಯ್ಲೊ ತವಾ, ಮಾಜಿಪ ತ್ಯನಾ ಕಚಾ಼ ಅಪ್ವಾದ್ ದಿಸಲ್ಯಾ ಮನ್ಹುನ್ ಹಿತ್ತ ಆಸ್‌ಲ್ಯಾಲ್ಯಾ ಹ್ಯಾ ಯೆಹುದ್ಯಾನಾಸ್ ಇಚಾರ್.
21 ಮೀ ತ್ಯಂಚಿ ಮೊರ‍್ಹ ಉಬಾರಾಯ್ಲೊ ತವಾ, ‘ಮೆಲ್ಯಾಲಿ ಪುನರುತ್ಥಾನ್ ವ್ಹತ್ಯಾತ ಮನ್ಹುನ್ ಇಸ್ವಾಸ್ ಥೆವ್ತೊ ಹ್ಯಾಸ್ಲಾಗುನ್ ಆಜ಼್ ಮಿ ಹಿತ್ತ ಉಬಾ ರಾಯಲ್ಯೊ!” ಮನ್ಹುನ್ ಜೊ಼ರಾನಿ ಸಾಂಗ್ಲ.
22 ಪೇಲಿಕ್ಸಾನಿ ಯೇಸುಚಾ ಮಾರ್ಗಾಚೆ ಗುಶ್ಟಿತ್ ಆಂದಿಸ್ ವ್ಹಯಿತ್ಯವ್ಡ ಸಮ್‌ಜ಼ುನ್ ಗೆತ್ಲ ಹುತ್ತ. ತ್ಯನಿ ಇಚಾರ್ ಕರಾಚಾ಼ ಸುಡುನ್, “ಸರ್ದಾರ್ ಜಾ಼ಲ್ಯಾಲಾ ಲುಸಿಯಾ ಹಿತ್ತ ಯಯಿಲ್ ತವಾ, ಹೆ ಖನ್ಕತಿಚೆ ಗುಶ್ಟಿತ್ ಮಿ ತಿರ್ಮಾನ್ ಕರ್ತೊ” ಮನ್ಹುನ್ ಸಾಂಗ್ಲ. 23 ಪೌಲಾಲಾ ರಕ್ವಾಲಿತ್ ಥೆವಾಯಾ ವ್ಹಯಿ ಮನ್ಹುನ್ ಪೇಲಿಕ್ಸಾನಿ ಸಾಂಗ್ಲ. ಫನ್ ಪೌಲಾಲಾ ಥೊಡಾ ಸ್ವತಂತ್ರ ದಿಯಾ ತ್ಯಚಾ ಸೊಪ್‌ತ್ಯಾಂಚಾನಿ ತ್ಯಲಾ ವ್ಹಯಿ ಜಾ಼ಲ್ಯಾಲಿ ಸಾಮ್ನ ಆನುನ್ ದಿಯಾ ಅವ್ಕಾಸ್ ದಿಯಾ ವ್ಹಯಿ ಮನ್ಹುನ್ ಸರ್ದಾರಾನಿ ಅಧಿಕಾರಿಲಾ ಸಾಂಗ್ಲ.
ಪೆಲಿಕ್ಸಾ ಆನಿ ದ್ರುಸಿಲಾಚೆ ಮೊರ‍್ಹ ಪೌಲ್
24 ಥೊಡ ದಿಸ್ ಜಾ಼ಲ್ಯಾವ ಪೇಲಿಕ್ಸಾ ತ್ಯಚಿ ದನ್ಗರ್ ಯೆಹುದಿ ಜಾ಼ಲ್ಯಾಲ್ಯಿ ದ್ರುಸಿಲಾ ಸಂಗ್ನಿ ಆಲಾ. ಪೌಲಾಲಾ ಹಾಕ್ಟಲ. ಕ್ರಿಸ್ತ ಯೆಸುವ ಇಸ್ವಾಸ್ ಥೆವ್‌ಲ್ಯಾಲೆ ಗುಶ್ಟಿತ್ ಪೌಲಾನಿ ಸಾಂಗ್‍ಲ್ಯಾಲ ತ್ಯನಿ ಐಕ್ಲ. 25 ಫನ್ ಪೌಲ್ ತಿತ್ನಿ ಜಾ಼ವುನ್ ಚಾ಼ಂಗಲ್ಯಾಚೆ ಗುಶ್ಟಿತ್ ಚರ್ಚಾ ಕರುನ್ ಸ್ವತಾ ಆಪ್‌ಲ್ಯಾ ತಾಬ್ಯಾತ್ ಆನಿ ಮೊರ‍್ಹ ಯತ್ಯಾಲ್ಯಾ ದಿಸಾತ್ ನ್ಯಾಯಿ ತಿರ್ಮಾನಾಚಿ ಗುಶ್ಟಿತ್ ಬೊಲ್ತಾನಾ ಫೆಲಿಕ್ಸ್ ಬಿಹ್ಯಾಲಾ ಆನಿ ಆತ್ತಾ ತು ಜಾ಼ ಮನಾ ಫುರ್ಸತ್ ಗಾವಲ್ ತವಾ ತುಲಾ ಹಾಕಟ್ತೊ ಮನ್ಹುನ್ ಸಾಂಗ್ಲ. 26 ಪೌಲಾಪ್ನಿ ಪೈಸ ಗಾವ್ತಿಲ ಮನ್ಹುನ್ ತ್ಯನಿ ಆಶಾ ಕಿಲ್ತಿ, ಮನ್ಹುನ್ ತ್ಯೊ ತ್ಯಲಾ ತ್ಯಾ ಕಾರ್ನಾನಿ ಹಾಕ್ಟುನ್ ಗಿಹುನ್ ತ್ಯಚಿ ಸಂಗ ಬೊಲತಾ.
27 ಫನ್ ದೊನ್ ವರ್ಸಾ ಪರತ್ ಪೇಲಿಕ್ಸಾಚಾ ಜಾ಼ಗ್ಯಾವ ಪುರ್ಕ್ಯಾಫೆಸ್ತ ರಾಜ಼ಪಾಲ್ ಜಾ಼ಲಾ. ಫನ್ ಪೇಲಿಕ್ಸ ಯೆಹುದ್ಯಾನಾ ಬರಾವ್ಹಯಾಸಾಟಿ ಪೌಲಾಲಾ ತುರುಂಗಾತುಸ್ ಸುಡುನ್ ಗೆಲಾ.
* 24:6 ಥೊಡ್ಯಾ ಪುಸ್ತಕಾತ್ನಿ 6ವ್ಯಾ ವಚ಼ನಾಚಾ ದೊನವ್ಯಾ ಬಾಗಾ ದರ್ನಿ 8ವ್ಯಾ ವಚ಼ನಾಚಾ ಪೈಲ್ಯಾ ಬಾಘಾಪರತ್ ನಾಹಿ.