4
ಖರ‍ ಆತ್ಮ ಆನಿ ಬುರ್ಸ ಆತ್ಮ
1 ಬನ್ಹಿ ಬಾವ್ಹಾನು, ಖುಬ್ ಲಬಾಡ್ ಪ್ರವಾದಿ ದುನೆತ್ ಆಲ್ಯಾತ ಮನ್ಹುನ್ ತುಮಿ ಸಗ್‍ಳ್ಯಾ ಆತ್‌ಮ್ಯಾಂಚಾ ಬೊಲ್ಯಾಂಚಿವ ಇಸ್ವಾಸ್ ಥೆವಾಚೆ ಆಂದಿ ತ್ಯಾತ್ಯಾ ಬೊಲ್ಯಾ ದೇವಾಪ್ನಿ ಆಲ್ಯಾಲ್ಯಾ ಕ್ಯಾ ನವ್ಹತಾ ಮನ್ಹುನ್ ಪಾರಕ್ ಕರಾಯಾ ವ್ಹಯಿಸಾ. 2 ದೇವಾಚಾ ಆತಮ್ಯಾನಿ ಸಾಂಗಲ್ಯಾಲ್ಯಾ ಬೊಲ್ಯಾ ಮನ್ಹುನ್ ಸಮಜು಼ನ್ ಗಿಹ್ಯಾಚ಼ ಕಸ ಮಂಜೆ, ಯೇಸು ಕ್ರಿಸ್ತ ಮಾನ್ಸಾಚ಼ ರುಪ್ ಗಿಹುನ್ ಆಲಾ ಮನ್ಹುನ್ ವ್ಹಯ್ ಮನ್ಹಾಚ಼ ಆತ್ಮ ದೇವಾಚಾ ಆತ್‌ಮ್ಯಾಪ್ನಿ ಆಲ್ಯಾಲ ಜಾ಼ಲ್ಯಾ. 3 ಯೇಸು ಕ್ರಿಸ್ತಾಲಾ ವ್ಹಯ್ ಮನ್ಹಿತ್ ನಸ್‌ಲ್ಯಾಲ ಪರತೇಕ್ ಯಾಕ್ ಆತ್ಮ ದೇವಾಪ್ನಿ ಆಲ್ಯಾಲ ನವ್ಹ. ತ್ಯ ಕ್ರಿಸ್ತಾಚೆ ಆಡ್ವ ಆತ್ಮ ಜಾ಼ಲ್ಯಾ. ತ್ಯ ಆತಾ ಲೊಕಾತ್ ಹಾ.
4 ಮಾಯೆಚಾ ಪೊರಾನು, ತುಮಿ ತರಿ ದೇವಾಚಿ ಹಾಸಾ. ಆನಿ ದುನೆತ್ ಆಸ್‌ಲ್ಯಾಲ್ಯಾವ್ನಿ ತುಮ್ಚಿಪ ಆಸ್‌ಲ್ಯಾಲಾ ಮೊಟಾ ಹಾ ಮನ್ಹುನ್ ತುಮಿ ತ್ಯಾ ಲಬಾಡ್ ಪ್ರವಾದಿಂಚ಼ ಆತ್ಮ ಜಿಕಲ್ಯಾಸಾ. 5 ತೇ ದುನೆತ್ಲ ಜಾ಼ಲ್ಯಾತ. ಮನ್ಹುನ್ ತೇ ಹ್ಯಾ ಲೊಕಾತ್ಸ್ಲ ಬೊಲ್‌ತ್ಯಾತ ಆನಿ ದುನೆತ್ಲಿ ತ್ಯಂಚ಼ ಬೊಲ್ನ ಐಕ್‌ತ್ಯಾತ. 6 ಆಮಿ ತರಿ ದೇವಾಪ್ಲಿ ಜಾ಼ಲ್ಯಾವ್. ದೇವ್ ಠಾವಾ ಆಸ್‌ಲ್ಯಾಲಿ ಆಮ್ಚ಼ ಬೊಲ್ನ ಐಕ್‌ತ್ಯಾತ. ದೇವಾಲಾ ಸಂಬಂದ್ ನಸ್‌ಲ್ಯಾಲಿ ಆಮ್ಚ಼ ಬೊಲ್ನ ಐಕಿತ್ ನಾಹಿತ. ಹ್ಯನಿಸ್ ಖರ ಆತ್ಮ ಕಚ಼ ಆನಿ ಖೊಟ ಆತ್ಮ ಕಚ಼ ಮನ್ಹುನ್ ಆಮಿ ಸಮಜು಼ನ್ ಗೆಥಾವ್.
ದೇವ್ ಮಾಯೆಚಾ಼
7 ಮಾಯೆಚಾನು, ಆಮಿ ಯಕಾಮಕಾಲಾ ಮಾಯಾ ಕರುಯಾ. ಮಾಯಾ ದೇವಾಪ್ನಿ ಆಲ್ಯಾಲಿ ಜಾ಼ಲೆ ಆನಿ ಮಾಯಾ ಕರ್ತ್ಯಾಲ ಪರ್ತೇಕ್ ಯೊಕ್ ದೇವಾಪ್ನಿ ಜ಼ಲಾಮ್‌ಲ್ಯಾಲಾ ದೇವ್ ಠಾವಾ ಆಸ್‌ಲ್ಯಾಲಾ ಜಾ಼ಲ್ಯಾ. 8 ಮಾಯಾ ನಸ್‌ಲ್ಯಾಲಾ ದೇವಾಲಾ ಠಾವಾ ನಸ್‌ಲ್ಯಾಲಾ. ಕಾ ಮಂಜೆ ದೇವ್ ಮಾಯೆಚ಼ ರುಪ್ ಜಾ಼ಲ್ಯಾ. 9 ಆಮಿ ತ್ಯಚಿಸ್ ಲಾಗುನ್ ಜೀವ್ನಾ ಕರಾಯಾ ದೇವಾಲಾ ಆಪ್‌ಲ್ಯಾ ಯಕ್‌ಲ್ಯಾಸ್ ಲೇಕಾಲಾ ದುನೆತ್ ಲಾವುನ್ ದಿಲ್ಯಾಲ್ಯಾಸ್ ಲಾಗುನುಸ್ ದೇವಾಚಿ ಮಾಯಾ ಆಮ್ಚಿಪ ದಿಸ್ಲೆ. 10 ಆಮಿ ದೇವಾಲಾ ಮಾಯಾ ಕಿಲಿ ನಾಹಿ, ತರಿಬಿ ತ್ಯನಿ ಆಮ್ಚಿ ಮಾಯಾ ಕರುನ್ ಆಮ್ಚಾ ಪಾಪಾನಾ ಪ್ರಾಯಶ್ಚಿತ್ ಬಲಿ ವ್ಹವುನ್ ಆಪ್‌ಲ್ಯಾ ಲೆಕಾಲಾ ಲಾವುನ್ ದಿಲ್ಯಾಲ್ಯಾಸ್ ಲಾಗುನ್ ತ್ಯಚಿ ಖರಿ ಮಾಯಾ ದಿಸುನ್ ಯತಿ.
11 ಮಾಯೆಚಾನು, ದೇವಾನಿ ಆಮಾನಾ ಆಸಿ ಮಾಯಾ ಕೆಲ್ಯಾವ ಆಮಿ ಸಾಹಿತ್ ಯಕಾಮಕಾಲಾ ಮಾಯೆ ಕರಾಚಾ ಲಾಜಿಮಾತ್ ಹಾವ್. 12 ದೇವಾಲಾ ಕುನಿ ಕಂದಿ ಬಗ್ಲಾನಾಹಿ. ಆಮಿ ಯಕಾಮಕಾಲಾ ಮಾಯಾ ಕಿಲಿತ ದೇವ್ ಆಮ್ಚಿಪ ಹಾ, ಆನಿ ತ್ಯಚಿ ಮಾಯಾ ಆಮ್ಚಿಪ ಪುರಿಜಾ಼ಲೆ.
13 ದೇವಾನಿ ಆಮಾನಾ ಆಪ್ಲ ಆತ್ಮ ದಿಲ್ಯಾ ಮನ್ಹುನ್ ಆಮಿ ತ್ಯಚಿಪ ಹಾವ್ ಆನಿ ತ್ಯೊ ಆಮ್ಚಿಪ ಹಾ ಮನ್ಹುನ್ ಸಮಜು಼ನ್ ಗೆಥಾವ್. 14 ಬಾನಿ ಆಪ್‌ಲ್ಯಾ ಲೇಕಾಲಾ ದುನೆ ರ‍್ಯಾಕ್‌ತ್ಯಾಲ್ಯಾಲಾ ಲಾವುನ್ ದಿಲ್ಯಾಲಾ ಆಮಿ ಸಮಜು಼ನ್ ಗೆತಲ್ಯಾ ಆನಿ ತ್ಯಚೆ ಗುಶ್ಟಿತ್ ಆಮಿ ಸಾಕ್ಷಿ ಸಾಂಗ್ತಾವ್. 15 ಯೇಸು ಕ್ರಿಸ್ತ ದೇವಾಚಾ಼ ಲ್ಯೊಕ್ ಜಾ಼ಲ್ಯಾ ಮನ್ಹುನ್ ಕೊನ್ ವ್ಹಯ್ ಮಂಥೊ ತ್ಯಂಚಿಪ ದೇವ್ ಹಾ. ಆನಿ ತ್ಯೊ ದೇವಾಪ ಹಾ. 16 ಆಸಿಸ್ ದೇವಾನಿ ಆಮ್ಚಿವ ಥೆವ್‌ಲ್ಯಾಲಿ ಮಾಯಾ ಆಮಿ ಸಮಜು಼ನ್ ಗೆತಲೆ. ತ್ಯಚಿವ ಇಸ್ವಾಸ್ ಥೆವಲ್ಯಾವ್. ದೇವ್ ಮಾಯೆಚ಼ ರುಪ, ಮಾಯೆತ್ ರಾಥ್ಯಾಲಾ ದೇವಾಪ ರಾನ್ಹಾರ್. ದೇವ್ ತ್ಯಚಿಪ ಹಾ. 17 ನ್ಯಾಯಿ ತಿರ್ಮಾನಾಚಾ ದಿಸಾತ್ ಆಮಿ ದಿರ‍್ಹಾನಿ ರಾಹ್ಯಾ ವ್ಹಯಿ ಮನ್ಹುನ್ ತ್ಯಚಿ ಮಾಯಾ ಆಮ್ಚಿಪ ಪುರಿ ಜಾ಼ಲೆ. ಹ್ಯಾ ಲೊಕಾತ್ ಆಮಚಾ಼ ಜೀವ್ನಾ ಕ್ರಿಸ್ತ ಯೇಸುಚಾ ಜೀವ್ನಾಚೆಗತ್ ರಾಥ್ಯಾಲ್ಯಾಸ್ ಲಾಗುನ್ ತ್ಯೊ ಬರವಾಸಾ ಆಮಾನಾ ಹಾ. 18 ಮಾಯೆ ಹಾ ತಿಥ ಭೆ ನಾಹಿ. ಭೆ ಹಾ ತಿಥ ತರಾಸ್ ಹಾತ್ತ. ಫನ್ ಪುರಿ ಮಾಯಾ ಭ್ಯಾಲಾ ಮಾರುನ್ ಪಳ್ವುನ್ ಗ್ಯಾಲ್ತಿ. ಬಿಥ್ಯಾಲಾ ಪುರಾ ಮಾಯೆತ್ ನಸ್‌ಲ್ಯಾಲಾಸ್.
19 ದೇವಾನಿ ಆಂದಿ ಆಮ್ಚಿ ಮಾಯಾ ಕಿಲಿ ಮನ್ಹುನ್ ಆಮಿ ತ್ಯಲಾ ಮಾಯಾ ಕರ್ತಾವ್. 20 ಯಕ್ಲಾ, ಮೀ ದೇವಾಚಿ ಮಾಯಾ ಕರ್ತೊ ಮನ್ಹುನ್ ಸಾಂಗುನ್ ಆಪ್‌ಲ್ಯಾ ಬಾವ್ಹಾಂಚಾ಼ ರಾಗ್ ಕೆಲಾತ ತ್ಯೊ ಲಬ್ಡಾ ಜಾ಼ಲ್ಯಾ. ಕಾ ಮಂಜೆ ಆಪ್ಲಿಸಂಗ ಆಸ್‌ಲ್ಯಾಲ್ಯಾ ಬಾವ್ಹಾಚಿ ಮಾಯಾ ಕರಿನಸ್ನಾರಾ, ಆಪ್‌ಲ್ಯಾಲಾ ದಿಸತ್ ನಸ್‌ಲ್ಯಾಲ್ಯಾ ದೇವಾಚಿ ಕಸಾ ಮಾಯಾ ಕರ್ನಾರ್? 21 ದೇವಾಚಿ ಮಾಯಾ ಕರ್ತ್ಯಾಲ್ಯಾನಿ, ಆಪ್‌ಲ್ಯಾ ಬಾವ್ಹಾಚಿಬಿ ಮಾಯಾ ಕರಾಯಾ ವ್ಹಯಿ ಮಂಥ್ಯಾಲಿ ಆಜ್ಞಾ ಆಮಿ ತ್ಯಚಿಪ್ನಿ ಗೆತ್ಲೆ.