8
ಪವಿತ್ರಾತ್ಮಾಚೆಗತ್ ಚಾ಼ಲಾಚಾ಼ ಜೀವ್ನಾ
1 ಮನ್ಹುನ್ ಆತಾ ಕ್ರಿಸ್ತ ಯೇಸುಪ ಆಸ್‌ಲ್ಯಾಲ್ಯಾ ಲೊಕಾನಾ ಗುನ್ನ ದಾರ್ ಮನ್ಹುನ್ ತೀರ್ಮಾನ್ ವ್ಹಯಿತ್ ನಾಹಿ. 2 ಕಾ ಮಂಜೆ ಕ್ರಿಸ್ತ ಯೇಸುಪ ಆಸ್‌ಲ್ಯಾಲ್ಯಾ ಲೊಕಾನಾ ಜೀವ್ ಆನಾರ‍್ಯಾ ಪವಿತ್ರಾತ್ಮಾಚಾ಼ ನೇಮ್ ಮನಾ ಪಾಪ ಆನಿ ಮರಾನ್ ಆಂತ್ಯಾಲ್ಯಾ ನೇಮಾತ್ನಿ ಸುಟ್ಕ ಕೆಲ. 3 ಧರ್ಮಶಾಸ್ತಾರ್ ಬಳ್ ನಸ್‌ಲ್ಯಾಲ ಜಾ಼ಲ. ಕಾ ಮಂಜೆ ಆಮ್ಚಾ ಮಾನ್ಸಾಚಾ಼ ಸ್ವಭಾವ್ ತ್ಯ ಬಳ್ ನಸ್‌ಲ್ಯಾಚೆಗತ್ ಕರ್ತ. ಆಸ ಆಸ್ಥಾನಾ ಧರ್ಮಶಾಸ್ತಾರಾಲಾ ಕರಾಯಾ ವ್ಹಯಿತ್ ನಸ್‌ಲ್ಯಾಲ ದೇವಾನಿ ಕೆಲ. ದೇವಾನಿ ಆಪ್‍ಲ್ಯಾ ಸ್ವತಾಚಾ ಲೇಕಾಲಾ ಪಾಪಾತ್ ಗಾವಲ್ಯಾಲ್ಯಾ ಮಾನ್ಸಾಚಾ ಸ್ವಭಾವಾ ಶಾರ್ಕ ಪಾಪಾಚೆ ಬದ್ಲಿಸ್ ಲಾವುನ್ ದಿಲಾ. ತ್ಯಾ ಕಾರ್ನಾನಿ ದೇವ್ ಪಾಪಾಲಾ ಮರಾನ್ ದಿಯಾ ಸಾಟಿ ಮಾನ್ಸಾಚಾ಼ ಸ್ವಭಾವ್ ಉಪೇಗ್ ಕೇಲಾ. 4 ಆತಾ ಆಮ್ಚಾ ಸ್ವಭಾವ ಶಾರ್ಕಾ ಜೀವ್ನಾ ಕರಾಚೆ ಆಂದಿ ಪವಿತ್ರಾತ್ಮಾ ಶಾರ್ಕಾ ಜೀವ್ನಾ ಕರ್ತ್ಯಾಲ್ಯಾ ಆಮ್ಚಾತ್ ಧರ್ಮ ಶಾಸ್ತಾರಾಚ಼ ನೆಮ್ ಘಢಾಯಾ ಪಾಯ್ಜೆ ಮನ್ಹುನ್ ದೇವಾನಿ ಆಸ ಕೇಲ.
5 ಆಪ್‌ಲ್ಯಾ ಪಾಪಾಶಾರ್ಕಾ ಜೀವ್ನಾ ಕರ್ತ್ಯಾಲಿ ಲೋಕ ಮಾನ್ಸಾಚಾ಼ ಸ್ವಭಾವ್ ಮಂಥ್ಯಾಲೆ ಗುಶ್ಟಿಂಚ಼ ತ್ಯವ್ಡಸ್ ಯವಸ್‍ತ್ಯಾತ. ಫನ್ ಆತ್‌ಮ್ಯಾ ಶಾರ್ಕಿ ಚಾ಼ಲತ್ಯಾಲಿ ಲೋಕ ಆಪ್ಲಿಪ್ನಿ ಆತ್ಮ ಮನ್ ಕರ್ತ್ಯಾಲ್ಯಾ ಕಾಮಾಂಚೆ ಗುಶ್ಟಿತ್ ಯವಸ್‍ಥ್ಯಾತ. 6 ಯಕಾಚಿ ಯವಜ್ನಾ಼ ತ್ಯಚಾ ಮಾನ್ಸಾಚಾ ಸ್ವಭಾವಾಚಾ ತಾಬ್ಯಾತ್ ಆಸ್‍ಲ್ಯಾಲ ಮರಾನ್ ಜಾ಼ಲ್ಯಾ. ತ್ಯಚಿಪ ಜೀವ್ ಥಂಡ್ಪನ್ ರಾಥ. 7 ಕಾ ಮಂಜೆ ಯಕಾಚಿ ಯವಜ್ನಾ಼ ತ್ಯಚಾ ಮಾನ್ಸಾಚಾ ಸ್ವಾಭಾತ್ ಆಸ್ಲಿತ ತ್ಯೊ ದೇವಾಲಾ ಆಡ್ವಾ ಜಾ಼ಲ್ಯಾ. ತ್ಯೊ ದೇವಾಚಾ ನೇಮಾ ಶಾರ್ಕಾ ಚಾ಼ಲತ್ ನಾಹಿ. ಆನಿ ಕ್ಯಾ ಕರಾಯಾ ವ್ಹಯಿತುಸ್ ನಾಹಿ. 8 ಆಪಲಾ ಮಾನ್ಸಾಚಾ಼ ಸ್ವಭಾವ್ ಚಾ಼ಲಿವತ್ಯಾಲಿ ತೀ ಲೋಕ ದೇವಾಲಾ ವ್ಯವ್ಯಾಳಾಯಾ ವ್ಹಯಿತ್ ನಾಹಿ.
9 ಫನ್ ತುಮಿ ತುಮಚಾ಼ ಮಾನ್ಸಾಚಾ಼ ಸ್ವಾಬಾವ್ ಚಾ಼ಲಿವತ್ಯಾಲಿ ಜಾ಼ಲ್ಹಾ ನಾಹಿಸಾ. ದೇವಾಚ಼ ಆತ್ಮ ತುಮ್ಚಿಪ ಖರ‍್ಯಾನಿಸ್ ಆಸ್ಲತ ತುಮಿ ಆತ್ಮಾಚಾ ಚಾ಼ಲಿವ್‌ನ್ಯಾತ್ ಗಾವಲ್ಯಾಸಾ ಕುನಾಪ ತರಿ ಕ್ರಿಸ್ತಾಚ಼ ಆತ್ಮ ನಸ್ಲತ, ತ್ಯೊ ಕ್ರಿಸ್ತಾಲಾ ಮಿಳುನ್ ನಾಹಿ. 10 ತುಮಚ಼ ಧಡ್ ಪಾಪಾಚೆ ಆಶೆನಿ ಕವಾಬಿ ಮೇಲ್ಯಾಚೆಗತ್ ಜಾ಼ಲ್ಯಾ. ಫನ್ ಕ್ರಿಸ್ತ ತುಮ್ಚಿಪ ಆಸ್ಲಾತ ಆತ್ಮ ತುಮಾನಾ ಜೀವ್ ದೇತ. ಕಾ ಮಂಜೆ ಕ್ರಿಸ್ತಾನಿ ತುಮಾನಾ ನೀಯತಿಚಿ ಕೇಲ್ಯಾತ. 11 ಯೇಸುಲಾ ಮೇಲ್ಯಾಲ್ಯಾತ್ನಿ ಜಿತ್ತಾ ಉಠಿವಲ್ಯಾಲ್ಯಾಚ಼ ಆತ್ಮ ತುಮ್ಚಿಪ ಆಸಲ್ಯಾವ ಕ್ರಿಸ್ತ ಯೆಸುಲಾ ಮೆಲ್ಯಾಲ್ಯಾತ್ನಿ ಉಠಿವಲ್ಯಾಲಾ ತುಮಚಿಪ ಆಸಲ್ಯಾಲ್ಯಾ ಆಪಲ್ಯಾ ಆತಮ್ಯಾನಿ ತುಮಚಿ ಮೆಲ್ಯಾಲಿ ಮಡಿ ಜಿತಿ ಕರ್ನಾರ್.
12 ಹ್ಯಚಿ ಸಾಟಿ ಮಾಜಾ ಬನ್ಹಿ ಬಾವ್ಹಾನು ಆಮಿ ಲಾಜಿಮಾತ್ ಹಾವ್ ಫನ್ ಪವಿತ್ರಾತಮ್ಯಾನಿ ಚಾ಼ಲಾಚಾ ಲಾಜಿಮಾತ್ ಹಾವ್ ತ್ಯ ಸುಡುನ್ ಶರಿರಾಚೆ ಆಶೆಚೆಗತ್ ಜ಼ಗಾಚಾ ಲಾಜಿಮಾತ್ ನವ್ಹ. 13 ಕಾ ಮಂಜೆ ತುಮಚ಼ ಶಾರಿರಿಕ್ ಸ್ವಭಾವ್ ಕರಾಯಾ ವ್ಹಯಿ ಮಂಥ್ಯಾಲಿ ಬುರ್ಸಿ ಕಾಮ ಕರಾಯಾ ತುಮಿ ತುಮಚಾ಼ ಜೀವ್ನಾ ಉಪೇಗ್ ಕೇಲಾಸಾತ ತುಮಿ ಆತ್ಮಿಕ್ ತರನಿ ಮರ್ನಾರ್ ಫನ್ ತುಮಿ ತುಮ್ಚಾ ಶರೀರಾನಿ ಕರ್ತ್ಯಾಲ್ಯಾ ಬುರ್ಶಾ ಕಾಮಾನಾ ಮರಾಯಾ ತುಮಿ ಶೊಡ್ಲಸಾತ ಪವಿತ್ರಾತ್ಮಾಚೆ ಮಜ಼ತಿನಿ ಜೀವ್ನಾ ಕರ್ಸಿಲಾ.
14 ಕೊನ್ ಆಪ್‌ಲ್ಯಾಲಾ ದೇವಾಚಾ ಆತ್‌ಮ್ಯಾಚೆಗತ್ ಚಾ಼ಲ್ವಾಯಾ ವಪ್ಸುನ್ ದೇತ್ಯಾತ ತೀಸ್ ದೇವಾಚಿ ಪೋರ ಜಾ಼ಲ್ಯಾತ. 15 ಆಮಿ ಗೆತಲ್ಯಾಲ ಆತ್ಮ ಆಮಾನಾ ಆನಿಕ್ ಗುಲಾಮ್ ಕರ್ತ್ಯಾಲ ನವ್ಹ ಆನಿ ಆಮ್ಚಾತ್ ಭ್ಯಾ ಆಂತ್ಯಾಲ ನವ್ಹ ಆಮಿ ಗೆತಲ್ಯಾಲ ಪವಿತ್ರಾತ್ಮ ಆಮಾನಾ ದೇವಾಚಿ ಪೋರ ಮನ್ಹುನ್ ಕರ್ತ. ಹ್ಯಾಸ್ ಆತ್‌ಮ್ಯಾನಿ ಆಮಿ ದೇವಾಲಾ “ಬಾ ಮಾಜಾ ಬಾ ಮನ್ಹುನ್ ಹಾಕಟಾವ್, 16 ಆಮಿ ದೇವಾಚಿ ಪೊರ‍ ಜಾ಼ಲ್ಯಾವ್ ಮನ್ಹುನ್ ಪವಿತ್ರಾತ್ಮ ಆಮ್ಚಾ ಆತ್ಮಾ ಸಂಗ ವಳಕ್ ದೇತ. 17 ಆಮಿ ದೇವಾಚಿ ಪೊರ ಜಾ಼ಲ್ಯಾವ್ ಮನ್ಹುನ್ ಆಮಿ ತ್ಯನಿ ಆಪ್‌ಲ್ಯಾ ಲೊಕಾನಾ ಥೆವ್‌ಲ್ಯಾಲ್ಯಾ ಆಶಿರ್ವಾದಾನಾ ವಾರಸ್ದಾರ್ ಜಾ಼ಲ್ಯಾವ್. ಆನಿ ದೇವಾನಿ ಕ್ರಿಸ್ತಾಸಾಟಿ ಥೆವ್‌ಲ್ಯಾಲ್ಯಾತ್ ಸಾಹಿತ್ ಕ್ರಿಸ್ತಾ ಸಂಗ ವಾರಸ್ದಾರ್ ಜಾ಼ಲ್ಯಾವ್ ಕಾ ಮಂಜೆ ಕ್ರಿಸ್ತಾಚಾ ತರಾಸಾತ್ ಆಮಿ ವಾಟದಾರ್ ಜಾ಼ಲ್ಯಾವ ತ್ಯಚೆ ಮೈಮೆತ್ ಸಾಹಿತ್ ಆಮಿ ವಾಟದಾರ್ ವ್ಹನಾರ್.
ಮೊರ‍್ಹ ಗಾವ್ನಾರಿ ಮೈಮಾ
18 ಮನಾ ವಾಟ ಆತಾ ಆಮಿ ಕಶ್ಟ ತರಾಸ್ ಗೆಥಾವ್. ಫನ್ ಆಮಾನಾ ಮೊರ‍್ಹ ದೇನಾರೆ ಮೈಮೆಲಾ ಹ್ಯೊ ಕಶ್ಟ ತರಾಸ್ ಬಗ್‌ಲ್ಯಾವ ಹ್ಯ ಕಾಮಾಲಾ ಯಯಿತ್ನಾಹಿ. 19 ಕಾ ಮಂಜೆ ಉತ್ಪತ್ತಿ ದೇವಾಚಾ ಪೊರಾಂಚೆಸಾಟಿ ದಿಸತ್ಯಾಲ್ಯಾಲಾ ಖುಬ್ ಆತುರಾನಿ ಮೊರ‍್ಹ ಬಗಿತ್ ಹಾ. 20 ಕಾ ಮಂಜೆ ಸ್ರಶ್ಟಿ ಆಪ್ಲಿ ಆಶಾ ನಸ್‍ಲ್ಯಾಚೆಗತ್ ಜಾ಼ಲ್ತಿ ಆಪ್‍ಲ್ಯಾ ಸ್ವತಾಚಾ ಉದ್ದೆಶಾನಿ ನವ್ಹ, ತ್ಯಚಿ ಇಚ್ಚಾಬಿ ನವ್ಹ, ಫನ್ ಆಸ ವ್ಹಯಾ ವ್ಹಯಿ ಮನ್ಹುನ್ ದೇವಾಚಿ ಇಚ್ಚಾ ಹುತ್ತಿ. ತ್ಯಲಾ ಸ್ರಶ್ಟಿ ವಾಟ್ ಬಗೀತ್ ಹಾ. 21 ಸಗ್ಳಿ ಸ್ರಶ್ಟಿ ಯೆಕ್ ದಿಸ್ ಆಪ್ನು ನಾಸ್ ವ್ಹವುನ್ ಜಾ಼ತ್ಯಾಲ್ಯಾ ಗುಲಾಮಾವ್ನಿ ಸುಟ್ನುಕ್ ವ್ಹವುನ್ ಆನಿ ದೇವಾಚಾ ಪೊರಾಂಚ಼ ಮೈಮೆನಿ ಬರ್ಲ್ಯಾಲ್ಯಾ ಸ್ವಾತಂತ್ರ್ಯಾತ್ ವಾಟದಾರ್ ವ್ಹತ್ತ.
22 ಕಾ ಮಂಜೆ ಸ್ರಶ್ಟಿ ಆತಾಚಾ ಯಳಾ ಪರತ್ ಪೈಲ್ಯಾ ಯಳಾಚಾ ದುಖಾಚೆಗತ್ ಲೊಳತ್ ಹಾ ಮನ್ಹುನ್ ಆಮಾನಾ ಠಾವ ಹಾ. 23 ತ್ಯವ್ಡಸ್ ನವ್ಹ ಫನ್ ಆತ್ಮಾಚ಼ ಪೈಲ ಫಳ್ ಮನ್ಹುನ್ ಗೆತಲ್ಯಾಲಿ ಆಮಿ ಸಾಹಿತ್ ಆಮ್ಚೆಸಾಟಿ ಖುಬ್ ಆಶೆನಿ ದೇವಾಚಿ ಪೊರ ವ್ಹಯಾಲಾ ಸ್ವತಂತ್ರ್ಯಾಲಾ ಆಮ್ಚಾ ಶರಿರಾಚೆ ಸುಟ್ನುಕಿಲಾ ರ‍್ಯಾಕ್‌ತ್ಯಾವ್. 24 ಆಮಿ ರಕ್ಶನ್ ಗೆತ್ಲೆ ಫನ್ ಆಮಿ ಬಗ್‌ತ್ಯಾಲಿ ಆಶಾ ಖರ‍್ಯಾಚಿ ಆಶಾ ನವ್ಹ ಕಾ ಮಂಜೆ ಆತಾತರಿ ಬಗ್‌ಲ್ಯಾಲ್ಯಾಲಾ ಕೊನ್ತರಿ ಆಶಾ ಕರಾಚ಼ ಹಾ ಕ್ಯಾ? 25 ಫನ್ ಆಮಿ ಬಗ್‌ಲ್ಯಾ ನಸ್‍ಲ್ಯಾಲ್ಯಾಲಾ ಆಮಿ ಆಶಾ ಕೆಲ್ಯಾವ ಆಮಿ ತ್ಯಲಾ ಥಂಡ್ಪನಾನಿ ರ‍್ಯಾಕ್‌ತ್ಯಾವ್.
26 ತಸಸ್ ಆಮಿ ಬಳ್ ನಸ್‌ಲ್ಯಾಲಿ ಜಾ಼ಲ್ಯಾವ್ ಮನ್ಹುನ್ ಆಮಾನಾ ಬಳ್ ನಸ್‌ಲ್ಯಾಲ್ಯಾತ್ ಪವಿತ್ರಾತ್ಮಾ ಆಮಾನಾ ಮಜ಼ತ್ ಕರ್ನಾರ್. ಕಾ ಮಂಜೆ ಆಮಿ ಕಸ ಮಾಗ್ನ ಕರಯಾ ವ್ಹಯಿ ಆನಿ ಕಶಾಸಾಟಿ ಮಾಗ್ನ ಕರಾಯಾ ವ್ಹಯಿ ಮನ್ಹುನ್ ಆಮಾನಾ ಸಮಜ಼ತ್ ನಾಹಿ. ಫನ್ ಪವಿತ್ರಾತ್ಮ ಆಪ್ನುಸ್ ಆಮ್ಚಿಸಾಟಿ ದೇವಾಪ ಫೊಡಾಯಾ ವ್ಹಯಿತ್ ನಸ್‌ಲ್ಯಾಲ ಮಾಗ್ನ ಕರ್ತೊ. 27 ಮನ್ ಬಗ್‌ತ್ಯಾಲ್ಯಾ ದೇವಾಲಾ ಪವಿತ್ರಾತ್ಮಾಚಾ ಮನಾತ್ಲ ಸಗ್ಳ ಠಾವ ಹಾ. ಕಾ ಮಂಜೆ ದೇವಾಚಾ ಮನಾಚೆಗತುಸ್ ಪವಿತ್ರಾತ್ಮ ದೇವಾಚಾ ಲೊಕಾಂಚೆಸಾಟಿ ದೇವಾಲಾ ಆವ್ಡ ಶಾರ್ಕ ಕರ್ತ.
28 ದೇವ್ ಆಪ್‍ಲ್ಯಾಲಾ ಮಾಯಾ ಕರ್ತ್ಯಾಲ್ಯಾಂಚೆ ಚಾ಼ಂಗಲ್ಯಾಸಾಟಿ ಪರತೇಕ್ ಕಾಮ ಕರ್ತ್ಯೊ ಮನ್ಹುನ್ ಆಮಾನಾ ಠಾವ ಹಾ. ತ್ಯಾ ಲೊಕಾನಾ ದೇವಾನಿ ನಿವಡ್‍ಲ್ಯಾಲಿ, ಕಾ ಮಂಜೆ ತೀ ತ್ಯಚಿ ಯವಜ್ನಾ ಜಾ಼ಲ್ಥಿ. 29 ಕುನಾಲಾ ದೇವಾನಿ ಪೈಲೆ ದರ್ನಿ ನಿವ್ಡುನ್ ಗೇತ್ಲ ಹುತ್ತ. ಲೇಕಾಚೆಗತ್ ವ್ಹಯಾ ವ್ಹಯಿ ಮನ್ಹುನ್ ನಿರ್ದಾರ್ ಕೇಲಾ. ಆಸ ಆಸ್ಥಾನಾ, ಇಸ್ವಾಸಾತ್ ಆಸ್‍ಲ್ಯಾಲ್ಯಾ ಲೊಕಾನಾ ಲ್ಯೊಕುಸ್ ಆಂದಿಚಾ಼ ವ್ಹಯಾ ವ್ಹಯಿ. 30 ಆಸ ಆಸ್ಥಾನಾ ಕುನಾ ಕುನಾಲಾ ತ್ಯನಿ ಹಾಕ್ಟುನ್ ನಿವಡ್‍ಲ್ಯಾತ ಆನಿ ಕುನಾಕುನಾಲಾ ತ್ಯನಿ ಹಾಕಟ್‍ಲ್ಯಾತ ತ್ಯನಾ ತ್ಯೊ ನಿಯತಿಚಿ ಕರ್ತೊ. ಆನಿ ಆಪ್ಲೆ ಮೈಮಾತ್ ವಾಟದಾರ್ ಕರ್ತೊ.
ಕ್ರೀಸ್ತ ಯೇಸುಪ ದೇವಾಚಿ ಮಾಯಾ
31 ಆಸ ಆಸ್ಥಾನಾ ಹ್ಯಚೆ ಗುಶ್ಟಿತ್ ಆಮಿ ಕ್ಯಾ ಸಾಂಗುಯಾ? ದೇವ್ ಆಮ್ಚಿ ಸಂಗ ಆಸ್ಥಾನಾ, ಆಮಾನಾ ಆಡ್ವಿ ಯತ್ಯಾಲ ಕೊನ್ ಹಾ? 32 ದೇವ್‍ ಆಪ್‍ಲ್ಯಾ ಸ್ವತಾಚಾ ಲೇಕಾಲಾ ಉರ್ವುನ್ ಗಿಹ್ಯಾಚೆ ಆಂದಿ ಆಮ್ಚೆ ಸಗ್‍ಳ್ಯಾಂಚೆ ಸಾಟಿ ವಪ್ಸುನ್ ದಿಲಾ. ಮನ್ಹುನ್ ಆತಾ, ದೇವ್ ಯೇಸು ಸಂಗ ಆಮಾನಾ ಸಗ್ಳ ಫುಕಟ್ ದಿಯಾಚೆ ಆಂದಿ ರಾಹಿಲ್ ಕ್ಯಾ? 33 ದೇವಾನಿ ನಿವಡ್‌ಲ್ಯಾಲ್ಯಾ ಲೊಕಾಂಚಿವ ಕೊನ್ ಗುನ್ನಾ ವಾವ್ನಾರ್? ದೇವಾನಿ ತ್ಯನಾ ಗುನ್ನದಾರ್ ನವ್ಹ ಮನ್ಹುನ್ ನಿರ್ನಯ್ ಕೇಲಾ! 34 ಆಸ ಆಸ್ಥಾನಾ ತ್ಯನಾ ಚು಼ಕಿಚ಼ ಮನ್ಹುನ್ ಕೊನ್ ಸಾಂಗ್ನಾರ್? ಮೇಲ್ಯಾಲಾ ಕ್ರಿಸ್ತ ಯೇಸು ತ್ಯೊ ಮರ್ನಾತ್ನಿ ಉಟ್‍ಲ್ಯಾ ಆನಿ ದೇವಾಚೆ ಉಜ಼ವ್ಯಾಂಗ್ನಿ ಬಸ್ಲಾ ಆನಿ ತ್ಯೊ ಆಮ್ಚಿ ಸಾಟಿ ದೇವಾಪ ಇನಂತಿ ಕರ್ತ್ಯೊ. 35 ಆಸ ಆಸ್ಥಾನಾ ಆಮಾನಾ ಕ್ರಿಸ್ತಾಚೆ ಮಾಯೆತ್ನಿ ದುರ್ ಕರ್ನಾರಾ ಕೊನ್ ಹಾ? ಕಶ್ಟ, ತರಾಸ್, ಸಂಕಟ್ ನಾಹಿತ ಭುಕ್ ವ್ಹವುನಿ ಗರಿಬ್ತಿತಿ ಕ್ಯಾ ಅಪಾಯ, ಮರಾನ್ ಕ್ಯಾ? 36 ಪವಿತ್ರ ಗ್ರಂಥಾತ್ ಆಸ ಲಿವ್‌ಲ್ಯಾಲ ಹಾ.
“ತುಮ್ಚೆಸಾಟಿಸ್ ಆಮಿ ಸಗ್‌ಳ್ಯಾ ಯಳಾತ್ ಮರ್ನಾಚೆ ತಾವ್ಡತ್ ಹಾವ್
ಕಾಪಾಯಾ ನೆಥ್ಯಾಲ್ಯಾ ಮೆಂಡ್ರಾಚೆಗತ್ ವ್ಯವಾರ್ ಕೆಲ್ಯಾ. ” ಕೀರ್ತನೆ 44:22
37 ಫನ್ ಆಮ್ಚೆ ಸಾಟಿ ಆಪ್ಲಿ ಮಾಯಾ ಕೆಲ್ಯಾಲ್ಯಾಲಾ ಹೇ ಸಗ್ಳೆ ಖನ್ಕತಿತ್ ಆಮಾನಾ ಪೂರ್ನ ಜೀತ್ ಹಾ. 38 ವ್ಹಯ್, ಕ್ರಿಸ್ತಾಚೆ ಮಾಯೆತ್ನಿ ಆಮಾನಾ ಕಚಾಲಾಸ್ ಯಗಳಾಯಾ ವ್ಹನಾರ್ ನಾಹಿ ಮನ್ಹುನ್ ಮನಾ ಖರ‍್ಯಾನಿಸ್ ಸಮಾಜ಼ಲ್ಯಾ. ಮರಾನ್ ವ್ಹವುನಿ, ಜಿವ್ ವ್ಹವುನಿ ದೇವ್ ದುತ್ ವ್ಹವುಂತ, ಅಧಿಕಾರಿ ವ್ಹವುಂತ ಹ್ಯಾ ಕಾಲಾತ್ ವ್ಹವುನಿ ಮೊರ್ಲ್ಯಾ ಕಾಲಾತ್ ವ್ಹವುನಿ 39 ನಾಹಿತ ಹೆ ದುನೆಚಾ ವೈಲ್ಯಾ ಖನ್ಕತಿ ವ್ಹವುಂತಾ ಬುಡ್‍ಲ್ಯಾ ಖನ್ಕತಿ ವ್ಹವುಂತಾ ಉತ್ಪನ್ ಕೇಲ್ಯಾಲಿ ಕುಟ್ಲಿ ಸಾಮ್ನ ವ್ಹವುಂತ ಆಮ್ಚಾ ಪ್ರಭು ಯೇಸು ಕ್ರಿಸ್ತಾಪ್ನಿ ದಾವುನ್ ಆಲ್ಯಾಲೆ ದೇವಾಚೆ ಮಾಯೆನಿ ಆಮಾನಾ ಯಗಳಾ ವ್ಹನಾರ್ ನಾಹಿ.