2
ಮರಾನಾತ್ನಿ ಜೀವಾಕ್ಡ
1 ಯಕಾ ಕಾಲಾತ್ ತುಮಿ ಅಪರಾದ್ ಆನಿ ಪಾಪಾಚಾ ಕಾರ್ನಾನಿ ಆತ್ಮಿಕಾನಿ ಮರುನ್ ಗೆಲ್ಯಾಸಾ. 2 ತ್ಯಾ ಯಳಾತ್ ತುಮಿ ಹ್ಯಾ ಲೊಕಾತಲ್ಯಾ ಬುರ್ಶಾ ಮಾರ್ಗಾನಿ ಚಾ಼ಲತ್ ತ್ಯಾ ಆತಮ್ಯಾಚೆ ಮಾಗ್ನಿ ಚಾ಼ಲತಾಸಾ ವಾಯು ಮಂಡಳಾತ್ ಆದಿಕಾರ್ ಚಾ಼ಲಿವತ್ಯಾಲ್ಯಾ ಅಧಿಪತಿಲಾ ಮಂಜೆ ಕೊನ್ ದೇವಾಚಾ ಆಜ್ಞಾ ಪಾಳಿತ್ ನಾಹಿತ ತ್ಯಂಚಾತ್ ತ್ಯಸ್ ಆತ್ಮ ಕಾಮ್ ಕರ್ತ್ಯಾ. 3 ಆಮಿ ಸಗ್ಳಿ ಆಂಧಿ ತ್ಯಂಚೆಗತ್ ಹುತಾವ್, ಮನಾಚಾ ಆಶೆತ್ ಗಾವುನ್, ಶರಿರಾಚಾ ಆನಿ ಮನಾಚಾ ಆಶಾ ಫಾರಿಕ್ ಕರಿತ್ ಆಲಾವ್. ಆಮಿ ಸಾಹಿತ್ ದುಸ್‌ರ‍್ಯಾಂಚೆಗತುಸ್ ಸಜ಼್ ದೇವಾಚಾ ರಾಗಾತ್ ಗಾವಲ್ಯಾವ್.
4 ಫನ್ ದೇವಾಚಿ ದಯಾ ಮುಟಿ ಆನಿ ಆಮ್ಚಿಸಾಟಿ ಆಪ್ಲಿ ಮುಟಿ ಮಾಯಾ ದ್ಯಾವ್ಲೆ. 5 ತ್ಯಾ ಯಳಾತ್ ಪಾಪಾಚಾ ಕರ್ನಾನಿ ಆಮಿ ಆತ್ಮಿಕಾನಿ ಮರುನ್ ಗೆಲ್ಯಾವ್ ಕ್ರಿಸ್ತಾ ಸಂಗ ಆಮಾನಾಬಿ ಜಿತ್ತಿ ಕಿಲಿತ. ದೇವಾಚೆ ಕ್ರುಪೆನಿಸ್ ತುಮಿ ರಕ್ಶನ್ ಗೆತಲ್ಯಾಲಿ ಜಾ಼ಲ್ಯಾಸಾ. 6 ಚಾ಼ಲ್ವಾಯಾ ಕ್ರಿಸ್ತ ಯೇಸುಚೆ ಯಕಿನಿ ದೇವಾನಿ ಆಮಾನಾ ಮೆಲ್ಯಾಲ್ಯಾತ್ನಿ ಉಠಿವಲ್ಯಾ. ಆನಿ ಸ್ವರ್ಗಾತ್ ತ್ಯಚಿ ಸಂಗ ಬಸಿವ್ಲಿತ. 7 ತ್ಯನಿ ಆಮಾನಾ ಕ್ರಿಸ್ತ ಯೇಸುಪ ಹ್ಯಾ ಕಾಲತ್ಬಿ ಆನಿ ಯತ್ಯಾಲ್ಯಾ ಸಗ್‌ಳ್ಯಾ ಕಾಲಾತ್ ಆನಿ ಸಾಂಗಾಯಾ ವ್ಹಯಿತ್ ನಾಹಿ ಯವ್ಡಿ ತ್ಯಚಿ ಮುಟಿ ಕ್ರುಪಾ ಆನಿ ಮಾಯಾ ದಿಯಾ ಸಾಟಿ ತ್ಯನಿ ಆಸ ಕೆಲ. 8 ಇಸ್ವಾಸಾಸ್ಲಾಗುನ್ ಕ್ರುಪೆನಿಸ್ ತುಮಿ ರಕ್ಶನ್ ಗೆತಲ್ಯಾಸಾ. ಹೀ ರಕ್ಷೆನ್ ತುಮ್ಚಿಪ್ನಿ ಆಲ್ಯಾಲಿ ನವ್ಹ, ತ್ಯ ದೇವಾಚ಼ ದಾನುಸ್. 9 ಹಿ ರಕ್ಷನ್ ಪುನ್ಯಾಚಾ ಕಾಮಾನಿ ಆಲ್ಯಾಲಿ ನವ್ಹ , ಮನ್ಹುನ್ ವವ್ಯಾಳುನ್‍ ಗಿಹ್ಯಾ ಕುನಾಲಾಸ್ ಆವ್ಕಾಸ್ ನಾಹಿ. 10 ಆಮಿತರಿ ದೆವಾನಿ ಬನಿವಲ್ಯಾಲಿ ಜಾ಼ಲ್ಯಾವ್ ದೆವಾನಿ ಆಂದಿಸ್ ಆಮಚಿಸಾಟಿ ಯವಜ಼ಲ್ಯಾಲಿ ಚಾ಼ಂಗಲಿ ಕಾಮ ಕರತ್ಯಾಲಿ ವ್ಹವುನ್ ಜ಼ಗಾಯಾ ವ್ಹಯಿ ಮನ್ಹುನ್ ಯೆಸು ಕ್ರಿಸ್ತಾಪ ಸ್ರಸ್ಟಿ ಜಾ಼ಲ್ಯಾವ್.
ಕ್ರಿಸ್ತಾಪ ಎಕುಸ್
(ಕೊಲೊಸ್ಸೆ 1:21-29)
11 ಜ಼ಲಾಮಲ್ಯಾ ದರ್ನಿ ತುಮಿ ಯೆಹುದಿ ನಸ್‌ಲ್ಯಾಲಿ ಜಾ಼ಲ್ತಾಸಾ ತ್ಯ ತುಮಾನಾ ಯಾದ್ ರಾಹುನಿ. ಶರಿರಾಲಾ ಮಾನ್ಸಾಪ್ನಿ ಮುಂಜಿ ಕರುನ್ ಗಿಹುನ್ ಮುಂಜ಼ ಮನ್ಹುನ್ ಗೆಥ್ಯಾಲ್ಯಾಂಚಿಪ್ನಿ ಮುಂಜಿ ನಸಲ್ಯಾಲಿ ಮನ್ಹುನ್ ಗೆತಲ್ಯಾಸಾ. 12 ಮಾಗ್‌ಲ್ಯಾ ಕಾಲಾತ್ ತುಮಿ ಕ್ರಿಸ್ತಾಪ್ನಿ ದುರ್ ಹುತ್ತಾಸಾ, ತುಮಿ ದೇವಾಪ್ನಿ ನಿವಡ್‌ಲ್ಯಾಲಿ ಲೊಕ ವ್ಹವುನ್ ನವ್ಥಾಸಾ, ದೇವಾನಿ ಆಪ್‌ಲ್ಯಾ ಲೊಕಾಸಂಗ ಕೆಲ್ಯಾಲ್ಯಾ ವಾಗ್ದಾನ್ ಕೆಲ್ಯಾಲ್ಯಾ ಕರಾರಾತ್ ತುಮಿ ವಾಟ ದಾರ್ ನವ್ಥಾಸಾ ಕಸ್ಲಿ ಆಶಾ ನಸ್‌ಲ್ಯಾಲಿ ಹುತ್ತಾಸಾ ಆನಿ ದೇವ್ ನಸ್‌ಲ್ಯಾಲಿ ಜಾ಼ಲ್ತಾಸಾ. 13 ಫನ್ ಆತಾತರಿ ತುಮಿ, ದೇವಾಪ್ನಿ ದುರ್ ಹುತ್ತಾಸಾ ಕ್ರಿಸ್ತಾಚೆ ಬಲಿಚಾ ಕರ್ನಾನಿ ಕ್ರಿಸ್ತ ಯೇಸುಪ ಆಸ್‍ಲ್ಯಾಲೆ ಯಕಿತ್ ದೇವಾಚೆ ಜ಼ವಳ್ ಆನ್‌ಲ್ಯಾತ. 14 ಯೆಹುದಿ ಆನಿ ಯೆಹುದಿ ನಸ್‌ಲ್ಯಾಲಿ ಯಕಾಮಕಾಲಾ ಆಡ್ವಿ ಜಾ಼ಲ್ತಿತ ಆನಿ ದುಯಿ ಜಾ಼ಲ್ಥಿ ತೀ ಕಸಿ ಮನ್‌ಲ್ಯಾವ ತ್ಯಂಚೆ ಮದ್ದಿ ಯೇಕ್ ಭೀತ್ ಆಸ್‌ಲ್ಯಾಚೆಗತ್ ಹುತ್ತ. ಫನ್ ಕ್ರಿಸ್ತಾನಿ ಆಪ್ಲ ಸ್ವತಾಚ಼ ಶರಿರ್ ಬಲಿದಾನ್ ಕರುನ್ ತೀ ಆಡ್ವಿ ಜಾ಼ಲ್ಯಾಲಿ ಭೀತ್ ಪ್ಯಾಡ್ಲಿ 15 ತ್ಯೊ ಯೆಹುದ್ಯಾಂಚ಼ ಧರ್ಮಶಾಸ್ತಾರ್ ತ್ಯಚಾ ಆಜ್ಞಾ ಆನಿ ನೆಮಾ ಸಂಗ ನಾಹಿ ಕೆಲಿ, ದೊನ್ ಆಸ್‌ಲ್ಯಾಲ ಅಪ್ಲಿಪ ಎಕ್ ಕರುನ್ ನವ ಮಾನುಸ್‍ ಕೆಲ. ಆಸಾ ತ್ಯನಿ ಥಂಡ್ಪನ್ ಕೆಲಾ.
16 ಆಮ್ಚಿವ ಆಸ್‌ಲ್ಯಾಲಾ ರಾಗ್ ಆಪ್ಲೆ ಶಿಲ್ಬೆವ ನಾಹಿಕರುನ್, ತೆ ಶಿಲ್ಬೆಸ್ ಲಾಗುನ್ ಯೆಹುದ್ಯಾಂಚ಼ ಆನಿ ಯೆಹುದಿ ನಸ್‌ಲ್ಯಾಲ್ಯಾಂಚ಼ ಯಾಕುಸ್ ಶರೀರ್ ಕರುನ್ ದೇವಾಸಂಗ ಯಕಿ ಕೆಲೆ. 17 ಯವ್ಡಸ್‍ನವ್ಹ ತ್ಯನಿ ಯವುನ್ ದುರ್ ಆಸ್‌ಲ್ಯಾಲ್ಯಾ ತುಮಾನಾ ಆನಿ ಜ಼ವಳ್ಚಾನಾ ಸಮಾದಾನಾಚಿ ಬರಿ ಖಬರ್ ಸಾಂಗ್ಲಿ. 18 ಕ್ರಿಸ್ತಾಪ್ನಿ ಯೆಹುದಿ ಆನಿ ಯೆಹುದಿ ನಸ್‌ಲ್ಯಾಲ ಆಮಿ ಆನಿ ತುಮಿ ಯಕುಸ್ ಆತ್ಮ ಗೆತಲ್ಯಾಲ ವ್ಹವುನ್ ಬಾಪ ಜಾ಼ಯಾ ವಾಟ ಜಾ಼ಲಿ.
19 ಆಸ ಆಸ್ಥಾನಾ ತುಮಿ ಹಿತ್ನಿ ಮೊರ‍್ಹ ಪರದೇಶತ್ಲಿ ದುಸ್ರಿಲೊಕ ವ್ಹಯಾಚೆ಼ ಆಂದಿ ದೇವಾಚಾ ಪೊರಾಂಚೆ ಸಂಗ ಎಕಾಸ್ ಕುಟ್ಮಾತ್ಲಿ ದೇವಾಚಾ ಗರಾತ್ಲಿ ಜಾ಼ಲ್ಯಾಸಾ. 20 ಅಪೊಸ್ತಲ್ ಪ್ರವಾದಿ ಮಂಥ್ಯಾಲ್ಯಾ ಪಾಯಾವ ತುಮಿ ದೇವ್ಳಾಚೆಗತ್ ಬ್ಯಾಂದ್‌ಲ್ಯಾ. ಕ್ರಿಸ್ತ ಯೇಸುಸ್ ವ್ಹಯಿ ಜಾ಼ಲ್ಯಾಲಾ ಕೊನ್ಯಾಚಾ಼ ದೊಂಢಾ. 21 ತ್ಯಚಿಪ ಬಿತಿಚ಼ ಸಗ್ಳ ಭಾಗ್ ಯಕಾಲಾ ಎಕ್ ಮಿಳುನ್, ಬಿತ್ ವಾಡತ್ ಪ್ರಭುಪ ಪವಿತ್ರ ದಿವುಳ್‌ ವ್ಹತಿ. 22 ತ್ಯಚಿಪ ತುಮಿ ಸಾಹಿತ್ ಪವಿತ್ರಾತ್ಮಾಸ್ ಲಾಗುನ್ ದೇವಾಲಾ ರಾಹ್ಯಾಲಾದಿವುಳ್ ವ್ಹಯಿತ್ ಆಮ್ಚಿ ಸಂಗ ಬಾಂದುನ್ ಗಿಹಿತ್ ಹಾಸಾ.