5
ಸಾವ್ಕಾರಾನಾ ಹುಶಾರ್ಕಿ
1 ಸಾವ್ಕಾರಾನು ಐಕಾ, ತುಮಾನಾ ಯತ್ಯಾಲ್ಯಾ ತರಾಸಾಸಾಟಿ ದುಖಗಾಳಾ, ಲೊಳಾ. 2 ತುಮ್ಚ಼ ಧನ್ ದವ್ಲತ್ ನಾಸ್ ಜಾ಼ಲ್ಯಾ. ತುಮ್ಚಾ ಕಪ್‌ಡ್ಯಾನಾ ಕಿರ್ವಿ ಲಾಗ್ಲೆ. 3 ತುಮ್ಚಾ ಸೊನ್ಯಾ, ಚಾ಼ಂದಿಲಾ ಟ್ಯಾಮ್ರ ಲಾಗ್‌ಲ್ಯಾ. ತ್ಯಂಚ಼ ಟ್ಯಾಮ್ರ ತುಮ್ಚೆ ಆಡ್ವ ಸಾಕ್ಷಿ ವ್ಹವುನ್, ಇಸತ್ಯಾಚೆಗತ್ ತುಮ್ಚ಼ ಮಾಸ್ ಖಾನಾರ್. ಸರ್ತ್ಯಾ ಯಳಾಸಾಟಿ ತುಮ್ಚಿ ಧನ್ ದವ್ಲತ್ ಕಮವುನ್ ಥೆವ್‍ಲ್ಯಾಸಾ.
4 ಐಕಾ ತುಮ್ಚಾ ಸೆತಾತ್ಲ ಪೀಕ್ ಕ್ಯಾಪ್‌ಲ್ಯಾಲ್ಯಾಂಚಿ ಕುಲ್ ದಿಯಾಚೆ ಆಂದಿ ಫಸಿವ್‍ಲ್ಯಾಸಾ. ತೆ ಕುಲಿಚಾ಼ ಆವಾಜ಼್ ಆನಿ ಪಿಕ್ ಕ್ಯಾಪ್‍ಲ್ಯಾಲ್ಯಾಂಚಾ಼ ಆವಾಜ಼್ ಸ್ವರ್ಗಾತಲ್ಯಾ ಸೈನ್ಯಾಂಚಾ ಮೊಟ್ಯಾ ದೆವಾಚಾ ಕಾನಾವ ಪೊಚ಼ಲ್ಯಾ. 5 ದರ್ಥಿವ ತುಮಿ ಸುಕಿ ವ್ಹವುನ್ ತುಮ್ಚಿ ಮನ ಫಾರಿಕ್ ಕರುನ್ ಜ಼ಗ್ಲಾಸಾ; ಬಲಿ ದಿಯಾಚಾ ದಿಸಾಸಾಟಿ ಖಾವುನ್ ಪಿವುನ್ ತಯಾರ್ ಕೆಲ್ಯಾ ಶಾರ್ಕಿ ತುಮ್ಚಿ ಮನ ಮಾತಿವ್‍ಲ್ಯಾಸಾ. 6 ತುಮಿ ಚು಼ಕ್ ನಸ್‌ಲ್ಯಾಲ್ಯಾಲಾ ದೊಶ್ ವಾವುನ್ ಮಾರುನ್ ಟ್ಯಾಕ್ಲಾಸಾ; ಫನ್ ತ್ಯೊತರಿ ತುಮಾನಾ ಇರೊದ್ ಕರಿತ್ನಾಹಿ.
ಥಂಡ್ಪನ್ ಆನಿ ಮಾಗ್ನ
7 ಬನ್ಹಿ ಬಾವ್ಹಾನು ಪ್ರಭು ಯಯಿಸ್ಪರ‍್ಯಾತ್ ಥಂಡ್ಪನಾನಿ ರಾವ್ಹಾ. ಸೆತ್ಕರ‍್ಯಾಲಾ ಬಗಾ ತ್ಯೊ ಆಪ್‍ಲ್ಯಾ ಸೆತಾತ್‍ಲ್ಯಾ ಕಿಮ್ತಿಚಾ ಪಿಕಾಸಾಟಿ ಮಾಗ್‍ಲ್ಯಾ ಮೊರ್ಲ್ಯಾ ಪಾವ್ಸಾಚಿ ವಾಟ್ಬಗಿತ್ ಥಂಡ್ಪನಾನಿ ರಾಥೊ. 8 ತುಮಿ ಥಂಡ್ಪನಾನಿ ರಾವ್ಹಾ, ತುಮ್ಚಿ ಮನ ಘಟ್ಕರಾ; ಕಾ ಮಂಜೆ ಪ್ರಭುಚ಼ ಯನ ಜ಼ವಳ್ ಆಲ.
9 ಬನ್ಹಿ ಬಾವ್ಹಾನು ತುಮಿ ಯಕಾಮಕಾವ ಚ಼ುಕ್ ವಾವು ನಕೊಸಾ; ಹ್ಯನಿ ತುಮ್‍ಚಾ಼ ನ್ಯಾಯಿ ಇಚಾರ್ ವ್ಹಯಿತ್ ನಾಹಿ. ನ್ಯಾಯಿ ನಿವಡ್ನಾರಾ ದಾರಾ ಮೊರ‍್ಹಸ್ ಉಬಾ ಹಾ. 10 ಬನ್ಹಿ ಬಾವ್ಹಾನು ತರಾಸ್ ಸಮಾದಾನಾನಿ ಸುಸುವುನ್ ಗಿಹ್ಯಾಚೆ ಗುಸ್ಟಿತ್ ದೆವಾಚೆ ಗುಸ್ಟಿತ್ ಬೊಲ್ಯಾಲ್ಯಾ ಪ್ರವಾದಿನಾ ಉದಾಹರನ್ ಥಿವುನ್ ಗೆವ್ಹಾ. 11 ದುಕ್ ಸುಸುವುನ್ ಗಿಹಿಲ್ ತ್ಯೊ ಬರಾ ಹ್ಯ ಲಕ್ಷೆತ್ ರಾಹುನಿ ತುಮಿ ಯೊಬಾಚಾ ಸಮಾದಾನಾಚೆ ಗುಸ್ಟಿತ್ ಐಕ್‍ಲ್ಯಾಸಾ ಪ್ರಭುನಿ ತ್ಯಲಾ ಸರ್ತ್ಯಾ ಯಳಾಲಾ ಕೆಲ್ಯಾಲ ಬಗುನ್ ಪ್ರಭು ಖುಬ್ ಕರ್ನಾ ಆಸ್ನಾರಾ ಆನಿ ದಯಾಳು ಜಾ಼ಲ್ಯಾ ಮನ್ಹುನ್ ಠಾವಾ ಹಾ.
12 ಮಾಜಾ ಬನ್ಹಿ ಬಾವ್ಹಾನು,ಆಂದಿ ಕರುನ್ ಶಪತ್ ಗಾಲು ಕೊಸಾ ಆಬ್ಳಾವ ವ್ಹವುನಿ ದರ್ಥಿವ ವ್ಹವುನಿ ಆನಿ ಕಶಾವಸ್ ಶಪ್ಪತ್ ಗಾಲು ನಕೊಸಾ ವ್ಹಯ್ ಮನ್ಹುನ್ ಸಾಂಗಾಚ಼ ಜಾ಼ಲತ ವ್ಹಯ್ ಮನ್ಹಾ ನಾಹಿ ಮನ್ಹುನ್ ಜಾ಼ಲತ ನಾಹಿ ಮನ್ಹಾ ಆಸ ಜಾ಼ಲ್ಯಾವ ತುಮಿ ನ್ಯಾಯಿ ಇಚಾರಾತ್ ಗಾವ್ನಾರ್ ನಾಹಿಸಾ.
13 ತುಮ್ಚಿಪ ಕೊನ್ತರಿ ತರಾಸ್ ಖಾತ್ಯಾಲಾ ಆಸ್ಲಾತ ಮಾಗ್ನ ಕರುನಿ ತುಮ್ಚಾತ್ ಕೊನ್ತರಿ ಸಂತೊಶ್ ವ್ಹನಾರಾ ಆಸ್ಲಾತ ತ್ಯೊ ದೇವಾಲಾ ಸ್ತುತಿ ಗೀತ್ ಸಾಂಗುನಿ. 14 ತುಮ್ಚಾತ್ ಕುನಾಲಾ ಬರ ನಸ್ಲತ, ತ್ಯೊ ಸಭೆಚಾ ಜಾಂತ್ಯಾನಾ ಹಾಕ್ಟುನ್ ಮಾಗ್ನ ಕರಾಯಾ ಇನಂತಿ ಕರುನಿ. ತ್ಯೊ ಪ್ರಭುಚಾ ನಾವಾನಿ ತ್ಯಲಾ ತ್ಯಾಲ್ ಲಾವುನ್ ತ್ಯಚಿಸಾಟಿ ದೇವಾಪ ಮಾಗ್ನ ಕರುನಿ. 15 ಇಸ್ವಾಸಾನಿ ಕೆಲ್ಯಾಲ ಮಾಗ್ನ ರೊಗಿಲಾ ಬರ ಕರ್ತ ಆನಿ ಪ್ರಭು ತ್ಯಲಾ ಉಠಿವ್ನಾರ್ ತ್ಯನಿ ಪಾಪ್ ಕೆಲ ಆಸ್ಲತ ಮಾಪ್ಕರ್ನಾರ್ 16 ಆಸ ಆಸ್ಥಾನಾ ತುಮಿ ಬರಿ ವ್ಹಯಾಲಾ ತುಮ್ಚಿ ಪಾಪ ಯಕಾಮಕಾಪ ಸಾಂಗುನ್ ಯಕಾಮಕಾಸಾಟಿ ಮಾಗ್ನ ಕರಾ ನಿಯೆತಿಚಾಚ಼ ಮನಾನಿ ಕೆಲ್ಯಾಲ ಮಾಗ್ನ ಬಳ್ ಆಸ್‌ಲ್ಯಾಲ ಆಸ್ಥ. 17 ಎಲಿಯಾ ಆಮ್ಚಿ ಶಾರ್ಕಾ ಯೊಕ್ ಮಾನುಸ್ ಜಾ಼ಲ್ಥಾ ತ್ಯನಿ ಪಾವುಸ್ ಯವುನಾಹಿ ಮನ್ಹುನ್ ಖರ‍್ಯಾ ಮಾನಾನಿ ಮಾಗ್ನ ಕೆಲ ತಿನ್ ವರ್ಸ ಸಾ ಮೈನ್ಹ ದರ್ಥಿವಿವ ಪಾವುಸ್ ಲಾಗ್ಲಾ ನಾಹಿ. 18 ಪರ್ತುನ್ ತ್ಯನಿ ಮಾಗ್ನ ಕೆಲತವಾ ಅಬ್ಳಾತ್ನಿ ಪಾವುಸ್ ಲಾಗ್ಲಾ ಆನಿ ದರ್ಥಿನಿ ಪರ್ತುನ್ ಪಿಕ್ ದಿಲ. 19 ಮಾಜಾ ಬನ್ಹಿ ಬಾವ್ಹಾನು ತುಮ್ಚಾತ್ ಕೊನ್ ತರಿ ಖರಾ ಮಾರ್ಗ ಸುಡುನ್ ಚಾ಼ಲ್ಯಾವ ದಿಸರ‍್ಯಾನಿ ತ್ಯಲಾ ನಿಟ್ ವಾಟವ ಆನ್‍ಲ್ಯಾವ 20 ಯಕಾ ಪಾಪಿಲಾ ಬುರ್ಸೆ ವಾಟವ್ನಿ ಚು಼ಕವುನ್ ಚಾ಼ಂಗ್ಲ ಸಾಂಗುನ್ ತ್ಯಚ಼ ಆತ್ಮ ಮರ‍್ನಾತ್ನಿ ಚುಕ್ವುನ್ ಖುಬ್ ಪಾಪ ಮಾಪ್ ಕರಾಯಾ ಲ್ಯಾವಲ್ಯಾಲಾ ಮನ್ಹುನ್ ಸಮಜು಼ನ್ ಗಿಹುನಿ.