18
ಯೇಸುಲಾ ಕ್ಯೊಂಡ್‌ಲ್ಯಾಲಾ
(ಮತ್ತಾಯ್ 26:47-56; ಮಾರ್ಕ್ 14:43-50; ಲುಕ್ 22:47-53)
1 ಯೇಸುನಿ ಮಾಗ್ನ ಕೆಲ್ಯಾ ನಂತರ್ ಆಪ್‌ಲ್ಯಾ ಶಿಶಾಂಚೆ ಸಂಗ ಗೆಲಾ ತೇ ಕೆದ್ರೊನ್ ಚ಼್ವಾಳ್, ವಲ್ಯಾಂಡುನ್ ಯಕ ಬಾಗತ್ ಗೆಲಾ.
2 ಯೇಸುಚಾ಼ ಘಾತ್ ಕರ್ತ್ಯಾಲ್ಯಾ ಯುದಾಲಾಬಿ ಹ್ಯೊ ಜಾ಼ಗಾ ಠಾವಾ ಹುತ್ತಾ ಕಾಮಂಜೆ ಯೇಸು ಆಪ್‌ಲ್ಯಾ ಶಿಶಾಂಚೆ ಸಂಗ ತವಾ ತವಾ ತಿಥ ಯಯಿತಾ. 3 ಹ್ಯಚಿ ಸಾಟಿ ಯುದಾನಿ ರೊಮ್ ಸೈನಿಕಾಂಚಾ಼ ಯೊಕ್ ತಂಡಾ ಆನಿ ಮುಖ್ಯ ಯಾಜಕ್ ಫರಿಸಾಯಾಂಚಾನಿ ಥೊಡ್ಯಾ ದೆವ್ಳಾಚಾ ರಕ್ವಲ್ದಾರಾನಾ ಲಾವುನ್ ದಿಲ. ತೇ ಲಾಟ್ನಿ, ಚು಼ಡಿ ಆನಿ ಹಾತ್ಯಾರಿ ದರುನ್ ಆಲ್ತ.
4 ಆಪ್‌ಲ್ಯಾಲಾ ವ್ಹನಾರ ಪರತೇಕ್ ಯೇಸುಲಾ ಸಮಾಜ಼್ಲ ಹುತ್ತ. ತ್ಯನಿ ಮೊರ‍್ಹ ಜಾ಼ವುನ್ ತುಮಿ ಕುನಾಲಾ ಶೊತ್ಯಾಸಾ? ಮನ್ಹುನ್ ಇಚಾರ್ಲ.
5 ತ್ಯಂಚಾನಿ ನಜ಼ರೆತಿಚಾ ಯೇಸುಲಾ ಮನ್ಹುನ್ ಉತ್ತರ್ ದಿಲಾ. ತವಾ, “ಮೀಸ್ ತ್ಯೊ” ಮನ್ಲಾ. ತವಾ ಯೇಸುಚಾ಼ ಮೊಸ್ ಕೆಲ್ಯಾಲಾ ಯುದ್ ತ್ಯಂಚಿ ಸಂಗ ಉಬಾ ಹುತ್ತಾ. 6 ಕವಾ ಮೀಸ್ ತ್ಯೊ ಮನ್ಲಾ ತವಾ ತೇ ಮಾಗಸರುನ್ ಜಿಮ್ನಿವ ಪಡ್ಲ. 7 ಯೇಸುನಿ ತ್ಯನಾ ಆನಿ ತುಮಿ ಕುನಾಲ ಸೊದಾಯಾ ಲಾಗ್‍ಲ್ಯಾಸಾ ಮನ್ಹುನ್ ಇಚಾರ್ಲ ತ್ಯಂಚಾನಿ ನಜ಼ರೆತಿಚಾ ಯೇಸುಲಾ ಮನ್ಹುನ್ ಸಾಂಗ್ಲ.
8 ತವಾ ಯೇಸು, “ಮಿ ಆಂದಿಸ್ ಸಾಂಗ್‌ಲ್ಯಾ ನವ್ಹ ಮೀಸ್ ತ್ಯೊ ಮನ್ಹುನ್ ತುಮಿ ಮನಾ ಸುದಿತ್ ಆಸ್ಲಾಸಾತ ಬಾಕಿಚಾನಾ ಸುಡುನ್ ದೆವಾ.ಮನ್ಲಾ 9 ಹ್ಯಚಿ ಸಾಟಿ ತ್ಯೊ ಆಸಾ ಮನ್ಲಾ. “ತು ಮನಾ ದಿಲ್ಯಾಲ್ಯಾ ಲೊಕಾತ್ಲ ಯಾಕ್ಬಿ ಸಾಂಡ್ಲ ನಾಹಿ. ಮನ್ಹುನ್ ಯೇಸುನಿ ಆಂದಿ ಸಾಂಗ್‌ಲ್ಯಾಲಿ ಬುಲಿ ಆಸಿ ಖರಿ ಜಾ಼ಲಿ.
10 ಸಿಮೊನ್ ಪೇತ್ರಾಪ ಯಾಕ್ ತಲ್ವಾರ್ ಹುತ್ತ. ತ್ಯನಿ ತ್ಯ ತಲ್ವಾರ್ ಬಾಹಿರ್ ಕಾಡುನ್ ಮುಖ್ಯ ಯಾಜಕಾತ್‌ಲ್ಯಾ ಯಕಾ ಸೇವಕಾಚಾ಼ ಉಜ಼ವಾ ಕಾನ್ ತ್ಯೊಡ್ಲಾ ತ್ಯಾ ಸೇವಕಾಚ಼ ನಾವ್ ಮಾಲ್ಕ. 11 ಯೇಸುನಿ ಪೇತ್ರಾಲಾ ತುಜ಼ ತಲ್ವಾರ್ ಆತ್ ಗ್ಯಾಲ್. ಬಾನಿ ಮನಾ ದಿಲ್ಯಾಲ ತರಾಸಾಸ ಐದಾನ್ ಮಿ ಗಿಹ್ಯಾ ವ್ಹಯಿ ಮನ್ಹುನ್ ತುಲಾ ಠಾವ ನಾಹಿ ಕ್ಯಾ” ಮನ್ಲಾ.
ಅನ್ನಾಚೆ ಮೊರ‍್ಹ ಯೇಸು
12 ನಂತರ್ ರೊಮಾಚ಼ ಸೈನಿಕ್ ಆನಿ ತ್ಯಂಚಾ಼ ಜಾಂತಾ ಜಾ಼ಲ್ಯಾಲ್ಯಾ ಯೆಹುದ್ಯಾಂಚಾನಿ ಯೇಸುಲಾ ದರುನ್ ಬಾಂದುನ್ ಅನ್ನಾಪ ಆನ್ಲಾ. 13 ಅನ್ನಾ ಕಾಯಫಾಚಾ಼ ಸಾಸ್ರಾ. ತೇ ವರ್ಸಿ ಮುಖ್ಯ ಯಾಜಕ್ ಜಾ಼ಲ್ಥಾ. 14 ಸಗ್‍ಳ್ಯಾ ಲೊಕಾಂಚೆ ಸಾಟಿ ಯಕಾನಿ ಮರಾಚ಼ ಬರ ಮನ್ಹುನ್ ಯೆಹುದಿ ಅಧಿಕಾರ‍್ಯಾನಾ ಪಾರಕ್ ದಿಲ್ಯಾಲಿ ಕಾಯಫಾನಿಸ್.
ಪೇತ್ರಾನಿ ಯೇಸುಚಿ ಕೆಲ್ಯಾಲಿ ನಕ್ವಾಟ್
(ಮತ್ತಾಯ್ 26:69,70; ಮಾರ್ಕ್ 14:66-68; ಲುಕ್ 22:55-57)
15 ಸಿಮೊನ್ ಪೇತ್ರಾ ಆನಿ ಯೇಸುಚಾ ಶಿಶಾತ್ಲಾ ಆನಿ ಯೊಕ್ ಯೇಸುಚೆ ಮಾಗ್ನಿ ಮಾಗ್ನಿ ಗೇಲ. ತ್ಯಾ ಆನಿ ಯಕಾ ಶಿಶಾಲಾ ಮುಖ್ಯ ಯಾಜಕಾಚಿ ವಳಕ್ ಹುತ್ತಿ. ಮನ್ಹುನ್ ತ್ಯೊ ಮುಖ್ಯ ಯಾಜಕಾಚಾ ಗರ‍್ಹಾಚಾ ಆಂಗ್ನಾತ್ ಗೇಲಾ. 16 ಖರ ಪೇತ್ರಾ ದಾರಾಚೆ ಬಾಹಿರ್ ರಾಖಿತ್ ಹುತ್ತಾ ಮುಖ್ಯ ಯಾಜಕಾಚೆ ವಳ್ಕಿಚಾ಼ ಶಿಶಾ ಬಾಹಿರ್ ಯವುನ್ ಬೇಡ್ಯಾಪ ರಾಯ್ಲಾ. ತವಾ ಮಹಾ ಯಾಜಕಾಚಿ ವಳಕ್ ಆಸ್‌ಲ್ಯಾಲಾ ಶಿಶಾ ಬೆಡ ರ‍್ಯಾಕ್‌ತ್ಯಾಲೆ ತೇ ಪುರಿ ಸಂಗ ಬುಲುನ್ ಪೇತ್ರಾಲಾ ಆತ್ ಗಿಹುನ್ ಆಲಾ. 17 ದಾರ್ ರ‍್ಯಾಕ್ನಾರಿನಿ ಪೇತ್ರಾಲಾ ತ್ಯಾ ಮಾನ್ಸಾಚಾ ಶಿಶಾತ್ಲಾ ತುಬಿ ಯೊಕ್ ನವ್ಹಸ್ ಕ್ಯಾ? ಮನ್ಹುನ್ ಇಚಾರ್ಲ.
ಪೇತ್ರಾ ನಾಹಿ ಮಿ ನವ್ಹ! ಮನ್ಲಾ.
18 ತವಾ ಥಂಡ್ ಹುತ್ತಿ ಮನ್ಹುನ್ ರ‍್ಯಾಕ್ನಾರ‍್ಯಾಂಚಾನಿ ಆನಿ ಸೈನಿಕಾಂಚಾನಿ ಇಸ್ತು ಕರುನ್ ತ್ಯಚೆ ಸರ್ ಬವಾರ ಉಬ ರಾಹುನ್ ಸೆಕತ ಪೇತ್ರಾಬಿ ಜಾ಼ವುನ್ ತ್ಯಂಚಿ ಸಂಗ ಸೆಕತ್ ಉಬಾ ರಾಯ್ಲಾ.
ಮುಖ್ಯ ಯಾಜಕಾನಿ ಯೇಸುಲಾ ಇಚಾರ್ಲ್ಯಾಲಾ ಪ್ರಶ್ನೆ
(ಮತ್ತಾಯ್ 26:59-66; ಮಾರ್ಕ್ 14:55-64; ಲುಕ್ 22:66-71)
19 ಮುಖ್ಯ ಯಾಜಕಾನಿ ಯೇಸುಲಾ ತ್ಯಚಾ ಶಿಶಾಂಚೆ ಗುಸ್ಟಿತ್ ತ್ಯನಿ ಸಿಕಿವ್‌ಲ್ಯಾಲ್ಯಾಚೆ ಗುಶ್ಟಿತ್ ಪ್ರಸ್ನೆ ಇಚಾರ್ಲ್ಯಾ. 20 ತ್ಯಲಾ ಯೇಸುನಿ ಮಿ ಉಗ್ಡುನ್ ಲೊಕಾಪ್ನಿ ಬೊಲ್ಯೊ ಕವಾಬಿ ಸಭಾಸ್ಥಾನಾತ್ ಆನಿ ದೇವ್ಳಾತ್ ಸಾಂಗ್‌ಲ್ಯಾಲ ಯೆಹುದಿ ಸಗ್ಳ ತಿಥ ಯಕಿಕ್ಡ ಮಿಳತ ಮಿ ಕಚ಼ಸ್ ದಡವುನ್ ಸಾಂಗ್ಲ ನಾಹಿ. 21 ಆಸ ಆಸ್ಥಾನಾ ತು ಮನಾ ಪ್ರಶ್ನೆ ಕರಾಚಿ ಕಾ ಮಾಜ಼ ಸಿಕಿವ್ನ ಐಕ್‌ತ್ಯಾಲ್ಯಾ ಲೊಕಾನಾ ಇಚಾರ್ ಮಿ ಸಾಂಗ್‌ಲ್ಯಾಲ ತ್ಯನಾ ಠಾವ ಹಾ ಮನ್ಹುನ್ ಉತ್ತರ್ ದಿಲಾ.
22 ಯೇಸುನಿ ಆಸ ಸಾಂಗ್ಲ ತವಾ ತಿಥ ಉಬಾ ರಾಯ್‌ಲ್ಯಾಲ್ಯಾ ರ‍್ಯಾಕ್ನಾರ‍್ಯಾತಲ್ಯಾ ಯಕಾನಿ ಯೇಸುವ ತಡಾಕಾ ದಿಲಾ ಆನಿ ತು ಮುಖ್ಯ ಯಾಜಕಾ ಸಂಗ ತಸ ಬೊಲಾಯಾ ಕ್ಯವ್ಡಾ ಧಿರ್? ಮನ್ಲಾ.
23 ಯೇಸುನಿ ಮಿ ಚು಼ಕಿಚ಼ ಬೊಲ್ಲೊ ಆಸ್ಲೊತ ಮಿ ಸಾಂಗ್‌ಲ್ಯಾಲ ಚು಼ಕ್ ಮನ್ಹುನ್ ಹಿತ ಆಸ್‌ಲ್ಯಾಲ್ಯಾ ಸಗ್‌ಳ್ಯಾನಾ ದಾವುನ್ ದೇ ಫನ್ ಮಿ ಸಾಂಗ್‌ಲ್ಯಾಲ ಖರ ಆಸ್ಲತ ತು ಮನಾ ಮ್ಯಾರ್ಲಸ್ ಕಾ? ಮನ್ಹುನ್ ಉತ್ತರ್ ದಿಲಾ.
24 ತವಾ ಅನ್ನಾನಿ ಯೇಸುಲಾ ಬ್ಯಾಂದ್ಲಾ ಹುತ್ತಾ ತಸಾಸ್ ಮುಖ್ಯ ಯಾಜಕ್ ಕಾಯಫಾಪ ಲಾವುನ್ ದಿಲಾ.
ಪೇತ್ರಾನಿ ಯೇಸುಚಿ ಆನಿ ಯಂಗ್ದಾ ನಕ್ವಾಟ್ ಕೆಲ್ಯಾಲಿ
(ಮತ್ತಾಯ್ 26:71-75; ಮಾರ್ಕ್ 14:69-72; ಲುಕ್ 22:58-62)
25 ಸಿಮೊನ್ ಪೇತ್ರಾ ಆಪ್ಲ ಆಂಗ್ ಸೀಕ್ವಿತ್ ಇಸ್‍ಥ್ಯಾಪ ಉಬಾ ಹುತ್ತಾ. ತಿಥ ಆಸ್‍ಲ್ಯಾಲ್ಯಾ ಪೇತ್ರಾಲಾ ತ್ಯಾ ಶಿಶಾತ್ಲಾ ತು ಯೊಕ್ ನವ್ಹ ಕ್ಯಾ? ಮನ್ಹುನ್ ಇಚಾರ್ಲ ತವಾ ಪೇತ್ರ, “ನವ್ಹ ಮಿ ನವ್ಹ” ಮನ್ಲಾ.
26 ಮುಖ್ಯ ಯಾಜಕಾಚಾ ಸೇವಕಾತ್ಲಾ ಯೊಕ್ ಪೇತ್ರಾಪ್ನಿ ಕಾನ್ ಕಾತ್ರುನ್ ಗೆತಲ್ಯಾಲಾ ಸೇವಕಾಚಾ಼ ಪಾವ್ನಾ ಜಾ಼ಲ್ಥಾ. ತ್ಯೊ ಸೇವಕ್, “ತು ಬಾಗತ್ ತ್ಯಚಿ ಸಂಗ ರಾಯ್‌ಲ್ಯಾಲಾ ಮಿ ಬಗ್ಲಾ ನಾಹಿ ಕ್ಯಾ? ಮನ್ಲಾ.
27 ಫನ್ ಪೇತ್ರಾ ಆನಿಕ್ ನಾಹಿ ಮಿ ತ್ಯಚಿ ಸಂಗ ನವ್ಥೊ ಮನ್ಲಾ ತ್ಯಾ ಬರ್ಬರ್ ಕೊಂಬ್ಡಾ ಬವ್ಲಾ.
ಪಿಲಾತಾಚೆ ಮೊರ‍್ಹ ಯೇಸು
(ಮತ್ತಾಯ್ 27:1,2,11-14; ಮಾರ್ಕ್ 15:1-5; ಲುಕ್ 23:1-5)
28 ನಂತರ್ ಯೆಹುದಿ ಯೇಸುಲಾ ಕಾಯಫಾಚಾ ಗರ‍್ಹಾತ್ನಿ ಫಾಟೆಕ್ ಸಕಾಳ್ಚಿ ರೊಮ್ ರಾಜ಼ಭಾರ್ ಕರ್ತ್ಯಾಲ್ಯಾಚಾ ಗರ‍್ಹಾತ್ ಹಾಕಟ್ಲಾ. ತವಾ ಪಾಂಡ್ರ ಜಾ಼ಲ್ಥ ಯೆಹುದಿ ಗರ‍್ಹಾತ್ ಗೇಲ ನಾಹಿತ ತೇ ವಲ್ಯಾಂಡಾಚಾ ಸನಾಚ಼ ಜೇವಾನ್ ಜೇವಾಯಾ ವ್ಹಯಿ ಮನ್ಹುನ್ ಆಪ್‌ಲ್ಯಾಲಾ ಬುರ್ಸ ಕರುನ್ ಗಿಹ್ಯಾ ಮನ್ ಕೆಲ ನಾಹಿ 29 ಮನ್ಹುನ್ ಪಿಲಾತ್ ತ್ಯಾ ಯೆಹುದ್ಯಾಪ್ನಿ ಆಲಾ ಆನಿ ತ್ಯಾ ಮಾನ್ಸಾವ ತುಮಿ ವಾವ್‌ತ್ಯಾಲಿ ಚು಼ಕ್ ಕ್ಯಾ ಮನ್ಹುನ್ ಇಚಾರ್ಲ
30 ಯೆಹುದಿ ಹ್ಯೊ ಚು಼ಕಿಚಾ಼ ನಸ್ಥಾತ ಹ್ಯಲಾ ಆಮಿ ತುಜಿಪ ಕಶಾಲಾ ಆನಿತಾವ್. ಮನ್ಲ.
31 ಪಿಲಾತಾನಿ ಯೆಹುದಿ ಜಾ಼ಲ್ಯಾಲ ತುಮಿಸ್ ಹ್ಯಲಾ ಹಾಕ್ಟುನ್ ನವ್ಹ ತುಮ್ಚಾ ಧರ್ಮಶಾಸ್ತಾರಾಚೆಗತ್ ನ್ಯಾಯಿ ಕರಾ ಮನ್ಹುನ್ ಸಾಂಗ್ಲ. ಯೆಹುದಿ ಖರ ಯಕಾಲಾ ಮರ್ನಾಚಿ ಶಿಕ್ಷಾ ದಿಯಾ ತುಮ್‌ಚಾ಼ ಕಾನುನ್ ಆಮಾನಾ ಅವಕಾಸ್ ದಿಯಿತ್ ನಾಹಿ. ಮನ್ಲ. 32 ಆಪ್‌ಲ್ಯಾ ಮರ್ನಾಚ಼ ಯೇಸುನಿ ಸಾಂಗ್‌ಲ್ಯಾಲ ಖರ ವ್ಹಯಾ ಆಸ ಜಾ಼ಲ.
33 ನಂತರ್ ಪಿಲಾತ್ ಗರ‍್ಹಾತ್ ಮಾಗಾರಾ ಜಾ಼ವುನ್ ಯೇಸುಲಾ ಹಾಕ್ಟುನ್ ತು ಯೆಹುದ್ಯಾಂಚಾ಼ ರಾಜಾ಼ ಕ್ಯಾ ಮನ್ಹುನ್ ಇಚಾರ್ಲ.
34 ಯೇಸು ಹ್ಯೊ ತುಜಾ಼ಸ್ ಪ್ರಶ್ನೆ ಕ್ಯಾ? ನಾಹಿತ ಮಾಜ಼ ದುಸ್‍ರ‍್ಯಾ ಲೊಕಾಂಚಾನಿ ತುಲಾ ಸಾಂಗ್ಲ? ಮನ್ಲಾ.
35 ಪಿಲಾತಾನಿ ಉತ್ತರ್ ದಿಲಾ, “ಮಿ ಯೆಹುದಿ ಮನ್ಹುನ್ ತು ಯವಜ಼ಲಸ್ ಕ್ಯಾ? ಹಿ ತುಜಿ ಸ್ವತಾಚಿ ಲೊಕ ಜಾ಼ಲ್ಯಾತ ಆನಿ ಮುಖ್ಯ ಯಾಜಕಾಂಚಾನಿ ತುಲಾ ಮಾಜಾ ತಾಬ್ಯಾತ್ ದಿಲ್ಯಾ ತು ಕ್ಯಾ ಕೆಲಸ್. ”
36 ಯೇಸುನಿ ಮಾಜ಼ ರಾಜೆ ಹೆ ದುನೆತ್ಲ ನವ್ಹ. ತ್ಯ ಹೆ ದುನೆತ್ಲ ಆಸ್ತತ ಮಿ ಯೆಹುದ್ಯಾಂಚಾ ಹಾತಾತ್ ಗಾಹುನಾಹಿ ಆಸ ಮಾಜ಼ ಸೆವಕ್ ಮಾಜಿಸಾಟಿ ಲಡ್ಲ ಆಸ್ತ ಫನ್ ಮಾಜ಼ ರಾಜೆ ಹಿತ್ಲ ನವ್ಹ” ಮನ್ಲಾ
37 ಪಿಲಾತ್ ಮನ್ಲಾ, “ತಸ ಜಾ಼ಲ್ಯಾ ತು ರಾಜಾ಼ ಕ್ಯಾ? ತವಾ ಯೇಸುನಿ ಉತ್ತರ್ ದಿಲಾ, “ತು ಮಂಥ್ಯೊಸ್ ಮಿ ರಾಜಾ಼. ಮಿ ಲೊಕಾನಾ ಖರ‍್ಯಾಚೆ ಗುಶ್ಟಿತ್ ಸಾಂಗಾಯಾ ಸಾಟಿ ಜ಼ಲಾಮ್‌ಲ್ಯೊ ತ್ಯಚಿಸ್ ಲಾಗುನ್ ಮಿ ಹೆ ದುನೆತ್ ಆಲ್ಯೊ ಖರ‍್ಯಾತ್ ಮಿಸಾಳ್ಯಾಲಾ ಪರತೇಕ್ ಮಾಜಿಕ್ಡ ಕಾನ್ ದೇತೊ” ಮನ್ಹುನ್ ಉತ್ತರ್ ದಿಲಾ.
38 ಪಿಲಾತ್, “ ಖರ ಮಂಜೆ ಕ್ಯಾ ಮನ್ಹುನ್ ಇಚಾರುನ್ ಆನಿಕ್ ಯೆಹುದ್ಯಾಂಚಿಪ ಬಾಹಿರ್ ಯವುನ್ ಹ್ಯಚಿಪ ಮನಾ ಚು಼ಕ್ ಕಾಯ್ ದಿಸತ್ ನಾಹಿ.
ಯೇಸುಲಾ ಮಾರುನ್ ಟಾಕಾಯಾ ದಿಯಾಚ಼
(ಮತ್ತಾಯ್ 27:15-31; ಮಾರ್ಕ್ 15:6-20; ಲುಕ್ 23:13-25)
39 ಫನ್ ವಲ್ಯಾಂಡಾಚಾ ಸನಾಚಾ ದಿಸಾತ್ ಮಿ ತುಮ್ಚಿ ಸಾಟಿ ಗುನ್ನದಾರಾತಲ್ಯಾ ಯಕಾಲಾ ಸೊಡಾಚಿ ತುಮ್ಚಿ ಪದ್ದತ್ ಜಾ಼ಲ್ಹೆ. ತಸಾ ಮಿ ಯೆಹುದ್ಯಾಚಾ ರಾಜಾಲಾ ಸೊಡಾಯಾ ವ್ಹಯಿ ಮನ್ಹುನ್ ತುಮಿ ಮನ್ ಕರ್ತ್ಯಾಸಾ ಕ್ಯಾ? ಮನ್ಹುನ್ ಇಚಾರ್ಲ.
40 ಯೆಹುದ್ಯಾಂಚಾನಿ ನಾಹಿ ತ್ಯಲಾ ನವ್ಹ ಬರಬಾಲಾ ಸೊಡಾ ಮನ್ಹುನ್ ವರಾಡ್ಲಿತ ಹ್ಯೊ ಬರಬ್ಬ ಯೊಕ್ ಚ಼ೊರ್ ಜಾ಼ಲ್ತಾ.