3
ಹಾತ್ ವಾಳ್ಯಾಲಾ ಮಾನುಸ್
(ಮತ್ತಾಯ್ 12:9-14; ಲುಕ್ 6:6-11)
1 ಆನಿ ಏಕ್ ದಿಸಿ ಯೇಸು ಸಬಾ ಸ್ತಾನಾತ್ ಗೆಲಾ ತವಾ ತಿಥ ಹಾತ್ ವಾಳ್ಯಾಲಾ ಯೊಕ್ ಮಾನುಸ್ ಹುತ್ತಾ 2 ಥುಡಿಜ಼ನ ಯೇಸುಪ ಚು಼ಕ್ ದರಾಯಾ ವ್ಹಯಿ ಮನ್ಹುನ್ ಸಬ್ಬತ್ ದಿಸಾತ್ ತ್ಯಲಾ ಬರಕರ್ತ್ಯೋಕ್ಯಾ ಬಗುಯಾ ಮನ್ಹುನ್ ಯೇಸುಲಾ ಟಪುನ್ ಬಗಿತ್ ಹುತ್ತ.
3 ತ್ಯನಿ ಹಾತ್ ವಾಳ್ಯಾಲ್ಯಾಲಾ. “ಉಠುನ್ ಮದ್ದಿ ಯೆ” ಮನ್ಹುನ್ ಸಾಂಗುನ್.
4 ತ್ಯನಾ “ಮೋಸೆಚಾ ಕ್ಯಾಯ್‌ದ್ಯಾಶಾರ್ಕ ಸಬ್ಬತ್ ದಿಸಾದಿಸಿ ಕಚ಼ ಕೆಲ್ಯಾಲ ಬರ? ಚಾ಼ಂಗ್ಲ ಕೆಲ್ಯಾಲ, ಕ್ಯಾ ಬಾದ್ ಕೆಲ್ಯಾಲ? ಜೀವ್ ಉರ್ವಾಚಾ಼, ಕ್ಯಾ ಕಾಡಾಚಾ಼? ಮನ್ಹುನ್ ಇಚಾರ್ಲ. ತೇ ಗಪ್ ಹುತ್ತ.
5 ತವಾ ತ್ಯನಿ ತ್ಯಂಚ಼ ಮನ್ ಕಠಿನ್ ಜಾ಼ಲ್ಯಾಲ ಬಗುನ್ ಬೆಜಾರ್ ಕರುನ್ ರಾಗಾನಿ ಸರ್ ಭವ್ಹಾರಾ ಬಗುನ್ ತ್ಯಾ ಮಾನ್ಸಾಲಾ “ತುಜಾ಼ ಹಾತ್ ಮೋರ್ಹ ಕರ್” ಮನ್ಲಾ. ತ್ಯನಿ ಮೋರ್ಹ ಕೆಲಾ; ಹಾತ್ ಬರಾ ಜಾ಼ಲಾ. 6 ಫರಿಸಾಯ್ ಲೊಕ್ ಬಿಗಿನಿ ಭಾಹಿರ್ ಯವುನ್ ಹೆರೊದ್ ರಾಜಾಚಾ ಮೆಳಾತ್‌ಲ್ಯಾಂಚಿಪ ಜಾ಼ವುನ್ ಹ್ಯಲಾ ಕಸ್ಸಾ ಮಾರುನ್ ಟಾಕುಯಾ ಮನ್ಹುನ್ ತ್ಯಚೆ ಆಡ್ವ ಪಾರಕ್ ಯವಜು಼ ಲಾಗಲ.
ಸಮಿಂದೊರಾಚೆ ಕಡಸ್ ರಾಥ್ಯಾಲಿ ಲೊಕ
7 ಮಂಗ್ ಯೇಸು ಆಪ್‍ಲ್ಯಾ ಶಿಶಾಂಚೆ ಸಂಗ ತ್ಯೊ ಜಾ಼ಗಾ ಸುಡುನ್ ಗಲಿಲಾಯ್ ಸಮಿಂದೋರಾಕ್ಡ ಗೆಲಾ. ಗಲಿಲಾಯ್ ಸಿಮತ್ನಿ ಖುಬ್ ಲೊಕ ತ್ಯಚೆ ಮಾಗ್ನಿ ಗಿಲಿತ. 8 ಆನಿ ಯೇಸು ಮುಟಿ ಮುಟಿ ಕಾಮ ಕರ್ತೊ ಮನ್ಹುನ್ ಐಕುನ್ ಲೊಕ ಯುದಾಯ್ ಸಿಮತ್ನಿ, ಯೆರುಸಲೆಮ್ ಪೆಠತ್ನಿ , ಇದುಮಾಯ್ ಸಿಮತ್ನಿ, ಯೊರ್ದಾನ್ ವ್ಹಾಳಚೆ ಪಲಿಕ್ನಿ, ತುರ್ ಆನಿ ಸಿದೋನ್ ಪೆಠಚೆ ಸರ್ ಬೌತಚಿ಼ ಲೊಕ ತ್ಯಚಿಪ ಆಲಿತ.
9 ಲೊಕ ಜ಼ಮಲ್ಯಾಲಿ ಬಗುನ್ ಆಪ್‌ಲ್ಯಾಲಾ ಡಖಲ್ತಿಲ ಮನ್ಹುನ್ ಯವಜು಼ನ್ ಆಪ್‌ಲ್ಯಾಲಾ ವ್ಹಡಿ ತಯಾರ್ ರಾಹುನಿ ಮನ್ಹುನ್ ಶಿಶಾನಾ ಸಾಂಗ್ಲ. 10 ಕಾ ಮನ್‌ಲ್ಯಾವ ತ್ಯನಿ ಖುಬ್ ಲೊಕಾನಾ ಬರ ಕೆಲ್ತ ಮನ್ಹುನ್ ರೊಗ್ ಆಸ್‌ಲ್ಯಾಲಿ ತ್ಯಲಾ ಹಾತ್ ಲಾವಾಯಾ ವ್ಹಯಿ ಮನ್ಹುನ್ ಲೊಕಾನಾ ಡಕ್ಲಿತ್ ತ್ಯಚಿಪ ಯಯಿತಿತ. 11 ಆನಿ ಲಾಗಿರ್ ದರ್ಲ್ಯಾಲಿ ಮಾನ್ಸ ಯೇಸುಲಾ ಬಗುನ್ ತ್ಯಚಾ ಪಾಯಾತ್ ಪಡುನ್ “ತು ದೇವಾಚಾ಼ ಲ್ಯೊಕ್” ಮನ್ಹುನ್ ವರ್ಡತಿತ.
12 ಫನ್ ಯೇಸುನಿ ಆಪ್ನು ಆಸ್ಲಾ ಮನ್ಹುನ್ ಕುನಾಲಾ ಸಾಂಗು ನಕೊಸಾ ಮನ್ಹುನ್ ಲಾಗಿರಾನಾ ಖಡ್ಯಾವುನ್ ಸಾಂಗ್ಲ.
ಯೇಸುನಿ ಬಾರಾಜಾ಼ನ್ ಅಪೊಸ್ತಲಾನಾ ಥರಿವ್‌ಲ್ಯಾಲ
(ಮತ್ತಾಯ್ 10:1-4; ಲುಕ್ 6:12-16)
13 ಮಂಗ್ ಯೇಸು ಗುಢ್ಯಾವ ಚ಼ಡುನ್ ಆಪ್‌ಲ್ಯಾಲಾ ವ್ಹಯಿ ಜಾ಼ಲ್ಯಾಲ್ಯಾನಾ ಜ಼ವಳ್ ಹಾಕಟ್ಲ ತವಾ ತೆ ತ್ಯಚಿಕ್ಡ ಆಲ. 14-15 ಯೇಸು ಕ್ರಿಸ್ತಾನಿ ತ್ಯಾತ್ನಿ ಬಾರಾ ಜ಼ನಾನಾ ಥರಿವ್ಲ ತ್ಯನಾ ಅಪೊಸ್ತಲ್‍* ಮನ್ಹುನ್ ಹಾಕಟ್ಲ ಆನಿ ತ್ಯನಿ ಸಾಂಗ್ಲ “ತುಮಿ ಮಾಜೆ ಸಂಗ ರಾಹ್ಯಾ ಸಾಟಿ, ದೇವಾಚಿ ಖಬರ್ ಸಾಂಗಾಯಾ ಲಾವುನ್ ದೆತ್ಯೊ ಆನಿ ಲಾಗಿರ ಸೋಡ್ವಾಚಾ಼ ಹುಕುಮ್ ಮಿ ತುಮಾನಾ ದೇತೊ. ”
16 ಯೇಸುನಿ ಥರಿವ್‌ಲ್ಯಾಲ್ಯಾ ಹ್ಯಾ ಬಾರಾ ಜ಼ನಾತ್ ಸಿಮೊನಾಲಾ (ಯೇಸುನಿ ಪೇತ್ರಾ ಮನ್ಹುನ್ ನಾವ್ ಥೆವ್ಲ) 17 ಜೆಬೆದಾಯಾಚಾ಼ ಲ್ಯೊಕ್ ಯಾಕೊಬಾಲಾ ಆನಿ ತ್ಯಚಾ಼ ಬಾಹು ಯೊಹಾನ್ ಹ್ಯಂಚ಼ ಯೇಸುನಿ ಬೋವಾನೆರ್ಗೆಸ್ ಮನ್ಹುನ್ ನಾವ್ ಥೆವ್ಲ ಮಂಜೆ ಗಡ್‌ಘಡ್ಯಾಚಿ ಪೊರ;
18 ಆನಿ ಬಾಕಿಚ಼ ಆಂದ್ರೇಯ್, ಪಿಲಿಪ, ಬಾರ್ತೊಲೊಮ್, ಮತ್ತಾಯ್, ತೊಮ್, ಅಲ್ಪಾಯಾಚಾ಼ ಲ್ಯೊಕ್ ಯಾಕೊಬ್, ತದ್ದಯ್, ದೇಶೆಚಾ಼ ಬಗತ್ ಮಂಥ್ಯಾಲಾ ಸಿಮೊನ್, 19 ಯೇಸುಲಾ ದರ‍್ಹುನ್ ದಿಲ್ಯಾಲಾ ಇಸ್ಕರಿತ್ ಯುದ್.
ಯೇಸು ಆನಿ ಬೆಲ್ಜೆ ಬುಲ್
(ಮತ್ತಾಯ್ 12:22-32; ಲುಕ್ 11:14-23; 12:10)
20 ಮಂಗ್ ಯೇಸು ಗರ‍್ಹಾತ್ ಆಲಾ ತವಾ ಲೊಕ ಖುಬ್ ಜ಼ಮಲ್ಯಾಲೆಸಾಟಿ ಯೇಸುಲಾ ಆನಿ ತ್ಯಚಾ ಶಿಶಾನಾ ಖಾಯಾ ಪುರ್ಸತ್ ಗಾವ್ಲಿ ನಾಹಿ. 21 ತ್ಯೊ ಪಿಸಾಳ್ಯಾ ಮನ್ಹುನ್ ಲೊಕ ಬೋಲ್‌ತ್ಯಾಲಿ ಐಕುನ್ ತ್ಯಚಾ ಗರ‍್ಹಾತ್ಲಿ ತ್ಯಲಾ ಗರ‍್ಹಾತ್ ಆನಾಯಾ ಗಿಲಿತ.
22 ಆನಿ ಯೆರುಸಲೆಮಿತ್ನಿ ಆಲ್ಯಾಲ ಅಧಿಕಾರಿ “ಹ್ಯಲಾ ಬೆಲ್ಜೆಬುಲ್ ದರ್ಲಾ ಮನ್ಹುನ್ ಹ್ಯೊ ಬುತ್ಹಾಂಚಾ ದನ್‌ಹ್ಯಾಚೆ ಮಜ಼ತಿನಿ ಭುಥ ಸುಡಿವ್ತೋ” ಮನ್ಹಿತ್ ಹುತ್ತ.
23 ಯೇಸುನಿ ತ್ಯನಾ ಜ಼ವಳ್ ಹಾಕ್ಟುನ್ ಕ್ಯಾಯ್ನಿನಿ ಆಸ ಸಾಂಗ್ಲ “ಸೈತಾನ್† ಆಪ್‌ಲ್ಯಾಲಾಸ್ ಆಪ್ನು ಕಸ್ಸಾ ಸುಡಿವ್ನಾರ್? 24 ಯಕಾ ರಾಜಾ ಮದಿ ಪುಟಾಪುಟ್ ವ್ಹವುನ್ ಕಳಿ ಜಾ಼ಲ್ಯಾ ನಂತರ್ ತ್ಯ ರಾಜ್ ಸಥ್ಯಾನಾಸ್ ವ್ಹನಾರ್. 25 ಯಕಾ ಗರ‍್ಹಾತ್ ಯಕಾಮಕಾ ಸಂಗ ಕಳಿ ಬಾಂಡ್ನ ಜಾ಼ಲ್ಯಾ ನಂತರ್ ತ್ಯ ಘರ್ ರಾಹಿತ್ ನಾಹಿ. 26 ತಸಸ್ ಸೈತಾನ್ ಆಪ್ಲೆ ಆಡ್ವ ಉಠುನ್ ಆಪ್‌ಲ್ಯಾತ್ ಬೆದ್ ಬಾವ್ ಆಲ್ಯಾವ ತ್ಯೊ ಖಾಲ್ ಪಡ್ತೊ ಶಾಶ್ವತ್ ರಾಹಿತ್ ನಾಹಿ.
27 ಆನಿ ಪಯಿಲ್ವಾನಾಲಾ ಬಾಂದಾಚೆ ಆಂದಿ ತ್ಯಚಾ ಗರ‍್ಹಾತ್ ಬರ್ಹುನ್ ತ್ಯಚಿ ಆಸ್ಥಿ ಗಿಹ್ಯಾ ವ್ಹಯಿತ್ ನಾಹಿ; ಬಾಂದುನ್ ನಂತರ್ ನಿಹ್ಯಾ ವ್ಹಯಿಲ್.
28-29 ಮಿ “ತುಮಾನಾ ಖರ ಸಾಂಗ್ತೋ ಮಾನ್ಸಾಂಚಾನಿ ಕೆಲ್ಯಾಲ್ಯಾ ಸಗ್‌ಳ್ಯಾ ಪಾಪಾಂಚಿ ಪರ್ಮೇಶ್ವರಾಚಿ ನಿಂದಾ ಕೆಲ್ಯಾಲಿ ಮಾಪಿ ವ್ಹಯಿಲ್, ಖರ ಕೊನ್ ಪವಿತ್ರಾತ್ಮಾಚಿ ನಿಂದಾ ಕರ್ತೊ ತ್ಯಲಾ ಮಾಪಿ ನಾಹಿ, ತ್ಯೊ ಶಾಶ್ವತ್ ಪಾಪಾತ್ ರಾನ್ಹಾರ್” ಮನ್ಲಾ.
30 “ಯೇಸುಲಾ ಸೈತಾನ್ ದರ್ಲ್ಯಾ” ಮನ್ಲ ಮನ್ಹುನ್ ಯೇಸುನಿ ಆಸ ಸಾಂಗ್ಲ.
ಯೇಸುಚಿ ಆಯಿ ಆನಿ ಬಾಹು
(ಮತ್ತಾಯ್ 12:46-50; ಲುಕ್ 8:19-21)
31 ನಂತರ್ ಯೇಸುಚಿ ಆಯಿ ಆನಿ ಬಾಹು ತಿಥ ಆಲಿತ ತೀ ಭಾಹಿರ್ ಉಬಿ ರಾಹುನ್ ಯೇಸುಲಾ ಹಕ್ಟಾಯಾ ಯಕಾಪ ಸಾಂಗುನ್ ಲಾವುನ್ ದಿಲಾ. 32 ಯೇಸುಚೆ ಸರ್ ಬೌತಿ ಖುಬ್ ಲೊಕ ಬಸ್ಲಿ ಹುತ್ತಿತ ತವಾ ತ್ಯೊ “ತುಜಿ ಆಯಿ ಆನಿ ಬಾಹು ಭನ್ಹಿ ತುಲಾ ಸುದಿತ್ ಯವುನ್ ಬಾಹಿರ್ ಉಬಿ ಹಾತ್ತ ಬಗ್” ಮನ್ಲಾ.
33 ತವಾ ಯೇಸು ತ್ಯನಾ ಮಾಜಿ ಆಯಿ ಆನಿ ಬಾಹು ಬನ್ಹಿ ಕೊನ್? 34 ಆಪ್ಲೆ ಸರ್ ಬವ್ಹಾರಿ ಬಸ್‌ಲ್ಯಾಲ್ಯಾನಾ ಬಗುನ್ “ಹ್ಯಬಿಕ್ ಹಿ ಮಾಜಿ ಆಯಿ ಆನಿ ಮಾಜ಼ ಬಾಹು ಬನ್ಹಿ” ಮನ್ಲಾ. 35 “ಕೊನ್ ಪರಮೇಶ್ವರಾಚಾ ಮನಾಶಾರ್ಕ ಚಾ಼ಲಲ್ ತೀ ಮಾಜಿ ಆಯಿ ಭನ್ ಬಾಹು ವ್ಹನಾರ್” ಮನ್ಲಾ.
* 3:14-15 ಮೊಟ್ಯಾಅದಿಕಾರಾನಿ ಲಾವುನ್ ದಿಲ್ಯಾಲ † 3:23 ಸೈತಾನ್ ಆಂದಿ ದೇವ್ ದುನಿಯಾತ್ ದುತ್ ಜಾ಼ಲ್ಥಾ ತ್ಯನಿ ದೇವಾಚೆ ಆಡ್ವ ಕಾಮ್ ಕೆಲ ಮನ್ಹುನ್ ದೇವಾನಿ ತ್ಯಲಾ ದೇವ್ಲೋಕಾತ್ನಿ ಬಾಹಿರ್ ಗ್ಯಾತ್ಲಾ ತ್ಯೊಸ್ ಸಗ್‌ಳ್ಯಾ ದುರಾತ್ಮಾಂಚಿವ್ನಿ ಥೊರ್ಲಾ