5
ಯೇಸುನಿ ಪೈಲಾ ಶಿಶ್ಯಾಲಾ ಹಾಕಟ್‍ಲ್ಯಾಲ
(ಮತ್ತಾಯ್ 4:18-22; ಮಾರ್ಕ್ 1:16-20)
1 ಯೇಕ್ ದೀಸ್ ಯೇಸು. ಲೊಕ್ ಸಮುದಾಯಾ ಯೇಸುಚೆ ಜ಼ವಳ ಗರ್ದಿಕರುನ್ ದೇವಾಚ಼ ಸಬ್ದ ಐಕ್ತಾ ಆಸ್ಥಾನಾ ತ್ಯೊ ಗೆನೆಜ಼ರೇತ್ ತಳಿಚೆ ದರವ ಉಬಾಹುತ್ತಾ. 2 ತವಾ ತ್ಯನಿ ತಳಿಚೆ ದರವ ಲಾಗಲ್ಯಾಲ್ಯಾ ದೊನ್‍ ವ್ಹಡ್ಯಾ ಬಗಲ್ಯಾ; ಮಾಸದರ್ಥ್ಯಾಲ ತ್ಯಾತ್ನಿ ಬಾಹಿರ್ ಯವುನ್ ಆಪ್ಲಿ ಜಾ಼ಳಿ ದುಹಿತ್ ಹುತ್ತ. 3 ತ್ಯಾ ವ್ಹಡ್ಯಾತ್ನಿ ಯೇಕ್ ವ್ಹಡಿ ಸಿಮೊನಾಚಿ ಹುತ್ತಿ. ತಿಚಿವ ಯೇಸು ಚ಼ಡುನ್ ದರ್ ಸುಡುನ್ ಜ಼ರಾ ಮೊರ‍್ಹ ರೆಟಾ ಮನ್ಹುನ್ ತ್ಯನಾ ಸಾಂಗ್ಲ; ಮಂಗ್ ತ್ಯೊ ವ್ಹಡಿತ್ ಬಸುನ್ ಲೊಕ್ ಸಮುದಾಯಾಲಾ ಶಿಕ್ಶನ್ ದಿಯಾಲಾಗ್ಲಾ.
4 ಆಪ್ಲ ಬೊಲ್ನ ಸಪ್‌ಲ್ಯಾವ ಯೇಸು ಸಿಮೊನಾಲಾ ಮನ್ಲಾ, “ಖೋಲ್ ಪಾನ್ಯಾತ್ ಚ಼ಲ್ ಆನಿ ಮಂಗ್ ಮಾಸ ದರಾಯಾಸಾಟಿ ತುಮಿ ತುಮ್ಚಿ ಜಾ಼ಳಿ ಖಾಲ್ ಸೋಡಾ.”
5 ಸಿಮೊನ್ ಯೇಸುಲಾ “ಗುರು ಆಮಿ ಸಾರಿ ರ‍್ಯಾತ್ ಖುಬ್ ತರಾಸ್ ಕರುನ್ ಕಾಯೇಕ್ ಗಾವ್ಲನಾಹಿ; ಫನ್ ತುಜಾ ಸಾಂಗ್‌ನ್ಯಾನಿ ಮಿ ಜಾ಼ಳ ಶೊಡ್‌ತ್ಯೊ” ಮನ್ಲಾ. 6 ಮಂಗ್ ತ್ಯನಿ ಆಸ ಕೇಲ್ಯಾವ ಮಾಸ ದರ್ಥ್ಯಾಲ್ಯಾಂಚಾನಿ ಮಾಶಾಂಚಿ ಮುಟಿ ರ‍್ಯಾಸ್ ಜಾ಼ಳ್ಯಾತ್ ಆಡಾಕ್ಲಿ ಆನಿ ತ್ಯಂಚಿ ಜಾ಼ಳಿ ಫಾಟ ಶಾರ್ಕಿ ಜಾ಼ಲಿತ. 7 ತವಾ ತ್ಯಂಚಾ ಸೊಪ್‌ತ್ಯಾನಾ ಸಿಮೊನಾನಿ ಯವುನ್ ಆಪ್‌ಲ್ಯಾಲಾ ಮಜ಼ತ್ ಕರಾ ಮನ್ಹುನ್ ಹಾತಾನಿ ಖುನಾ ಕಿಲಿ. ತವಾ ತೇ ಆಲ್ಯಾ ನಂತರ್ ದುನಿ ವ್ಹಡ್ಯಾಬಿ ಬರ‍್ಹುನ್ ಬುಡಾಯಾ ಜಾ಼ಲ್ಯಾ.
8 ಹ್ಯ ಬಗುನ್ ಸಿಮೊನ್ ಪೇತ್ರಾನಿ ಯೇಸುಚಾ ಪಾಯಾತ್ ಪಡುನ್ “ಪ್ರಭು ಮಾಜಿ಼ಪ್ನಿ ಜಾ಼ ಕಾ ಮಂಜೆ ಮಿ ಪಾಪಿ ಮಾನುಸ್” ಮನ್ಲಾ. 9 ಕಾ ಮಂಜೆ ಪೇತ್ರಾನಿ ದರ್ಲ್ಯಾಲ್ಯಾ ಮಾಶಾಂಚಿ ರ‍್ಯಾಸ್ ಬಗುನ್ ತ್ಯೊ ಆನಿ ತ್ಯಚೆ ಸಂಗ ಆಸ್‍ಲ್ಯಾಲ ಸಗ್ಳ ಸುಪ್ತಿ ಗಾಬಾರ್ಲ ಹುತ್ತ. 10 ತಸಸ್ ಸಿಮೊನಾಚ ಜೆಬೆದಾಯಾಚ಼ ಲ್ಯಾಕ್ ಯಾಕೊಬ್ ಆನಿ ಯೊಹಾನ್ ಹೆ ಸಾಹಿತ್ ಗಾಬಾರ್ಲ ಹುತ್ತ. ತವಾ
ಯೇಸು ಸಿಮೊನಾಲಾ ಮನ್ಲಾ, “ಬಿಹು ನಕೊ ಹಿತ್ನಿ ಮೊರ‍್ಹ ತು ಲೊಕಾನಾ ದೇವಾಸಾಟಿ ಹಾಕಟ್ಯಾಲಾ ಕರ್ತೊ”!
11 ಮಂಗ್ ವ್ಹಡಿ ದರಲಾ ಲ್ಯಾವಲ್ಯಾ ನಂತರ್ ಸಗ್ಳ ಸುಡುನ್ ದಿವುನ್ ತೇ ಯೇಸುಚೆ ಮಾಗ್ನಿ ಗೆಲ.
ಯೇಸುನಿ ಕುಶ್ಟ ರೊಗಿಲಾ ಬರ ಕೆಲ್ಯಾಲ
(ಮತ್ತಾಯ್ 8:1-4; ಮಾರ್ಕ್ 1:40-45)
12 ಯೇಸು ಯಕಾ ಗಾವಾತ್ ಆಸ್ಥಾನಾ ಆಂಗ್ ಸಗ್ಳ ಕುಶ್ಟ ರೊಗಾನಿ ಬರ್ಲ್ಯಾಲಾ ಯಕಾ ಮಾನ್ಸಾನಿ ಯೇಸುಲಾ ಬಗುನ್ ಆಡ್ವಾ ಪಡುನ್, “ಪ್ರಭು ತುಲಾ ಮನ್ ಆಸ್‌ಲ್ಯಾವ ಮನಾ ಬರ ಕರಾಯಾ ವ್ಹಯಿಲ್” ಮನ್ಲಾ.
13 ತವಾ ಯೇಸುನಿ ಹಾತ್ ಮೊರ‍್ಹ ಕರುನ್ ತ್ಯಲಾ ಲಾವುನ್, ಮನಾ ಮನ್ ಹಾ ಬರಾ ಹೊ ಮನ್ಲಾ. ತವಾಸ್ ತ್ಯಚಾ಼ ಕುಶ್ಟ ರೊಗ್ ಗೆಲಾ. 14 ಮಂಗ್ ಯೇಸುನಿ ತ್ಯಲಾ ಖಡ್ಯಾವುನ್ ಸಾಂಗ್ಲ, ಕುನಾಲಾ ತು ಸಾಂಗು ನಕೊಸ್ ಫನ್ ಜಾ಼ವುನ್ ಯಾಜಕಾಲಾ ತುಜ಼ ಆಂಗ್ ದ್ಯಾವ್ ಆನಿ ಮೊಶೆನಿ ಕೆಲ್ಯಾಲ್ಯಾ ನೇಮಾನಿ ಯಜ್ಞ ದಿವುನ್ ತುಜಾ಼ ಶುದ್ದಾಚಾರ್ ಕರ್ ತ್ಯ ಲೊಕಾನಾ ಸಾಕ್ಶಿ ವ್ಹವುನಿ” ಮನ್ಲಾ.
15 ಖರ ಯೇಸುಚಿ ಖಬರ್ ಆನಿಕ್ ಖುಬ್ ಪಗಾಳಿ. ಲೊಕ ತ್ಯಚಾ ಗುಶ್ಟಿ ಐಕಾಯಾ ಆನಿ ಆಪ್ಲ ಆಪ್ಲ ರ‍್ವಾಗ್ ಬರ ಕರುನ್ ಗಿಹ್ಯಾ ಹಿಂಡ್ ಹಿಂಡಾನಿ ಜ಼ಮ್ಲಿತ. 16 ಫನ್ ಯೇಸು ಯಕಾನ್ಸಿ ಜಾ಼ವುನ್ ದೇವಾಪ ಮಾಗ್ನ ಕರೀತ್ ಹುತ್ತಾ.
ಯೇಸುಪ್ನಿ ಬರಾ ಜಾ಼ಲ್ಯಾಲಾ ಪಾರ್ಶಿ ಮ್ಯಾರ್ಲ್ಯಾಲಾ
(ಮತ್ತಾಯ್ 9:1-8; ಮಾರ್ಕ್ 2:1-12)
17 ಯಕಸಿ ಯೇಸು ಲೊಕಾನಾ ಉಪದೆಸ್ ಕರೀತ್ ಆಸ್ಥನಾ ಗಲಿಲಾಯಾತಲ್ಯಾ ಯುದಾಯಚಾ ಸಗ್‍ಳ್ಯಾ ಗಾವಾತ್ನಿ ಯೆರುಸಲೇಮ್ ಪೆಠತ್ನಿ ಆಲ್ಯಾಲ ಫರಿಸಾಯ್ ಮೋಶೆಚಾ಼ ಧರ್ಮ ಶಾಸ್ತ್ರ ಚಾ಼ಂಗ್ಲ ಠಾವ ಆಸ್‌ಲ್ಯಾಲ ಜಾಂತ ತ್ಯಚಿಪ ಬಸ್ಲ ಹುತ್ತ. ಆನಿ ಬರ ಕರಾಯಾ ಪ್ರಭುಚ಼ ಬಳ್ ತ್ಯಚಿಪ ಹುತ್ತ. 18 ತವಾ ಥೊಡ್ಯಾ ಲೊಕಾಂಚಾನಿ ಯಕಾ ಪಾರ್ಶಿಚಾ ರೊಗಿಲಾ ಹಾತುರುನಾವ್ನಿ ಉಚ್ಲು಼ನ್ ಗಿಹುನ್ ಆನ್‌ಲ್ಹಾ. ಆನಿ ತ್ಯಲಾ ಆತ್ ನಿಹುನ್ ತ್ಯಚೆ ಮೊರ‍್ಹ ಥೆವಾಯಾ ಖಟ್ಪಪಟ್ ಕಿಲಿ. 19 ಫನ್ ಲೊಕಾಂಚೆ ಗರ್ದಿಸ್ಲಾಗುನ್ ತ್ಯಲಾ ಆತ್ ನಿಹ್ಯಾ ವಾವ್ ಗಾವನಾ ಮನ್ಹುನ್ ತ್ಯಂಚಾನಿ ಗರ‍್ಹಾವರ್ ಚ಼ಡುನ್ ಖಾಪರ‍್ಯಾ ಕಾಡುನ್ ಹಾತ್ರುನಾ ಸಾಹಿತ್ ಖೊಲ್ಯಾತ್ನಿ ಯೇಸುಚೆ ಮೊರ‍್ಹ ಖಾಲ್ ಉತ್ತರ್ಲಾ.
20 ತವಾ ತ್ಯಂಚಾ ಇಸ್ವಾಸ್ ಬಗುನ್ ಯೇಸು ತ್ಯಾ ಪಾರ್ಶಿಚಾ ರೊಗಿಲಾ, “ಸೊಪ್‌ತ್ಯಾ ತುಜಿ ಪಾಪ ಮಾಪ್ ಜಾ಼ಲಿತ” ಮನ್ಲಾ.
21 ತ್ಯಲಾ ತೆ ಜಾಂತ ಆನಿ ಫರಿಸಾಯ್ “ದೇವಾಚೆ ಆಡ್ವ ಬೋಲ್ನಾರಾ ಹ್ಯೊ ಕೊನ್? ಪಾಪ್ ಮಾಪ್ಕರ್ನಾರಾ ದೇವ ತ್ಯವ್ಡಾಸ್? ಮನ್ಹುನ್ ಇಚಾರ್ ಕರಾಯಾ ಲಾಗ್ಲ.
22 ತವಾ ಯೇಸುನಿ ತ್ಯಂಚಾ಼ ಇಚಾರ್ ವಳ್ಕುನ್ ತ್ಯನಾ “ತುಮಿ ತುಮ್ಚಾ ಮನಾತ್ನಿ ಆಸ್ಲಾ ಇಚಾರ್ ಕಾ ಕರ್ತಾಸಾ? ಮನ್ಲಾ. 23 ತುಜಿ ಪಾಪ್ ಮಾಪ್ ಜಾ಼ಲಿತ ಮನ್ಹಾಚ ಕ್ಯಾ? ನಾಹಿತ ರೊಗಿಲಾ ಉಠುನ್ ಚಾ಼ಲ್ ಮನ್ಹಾಚ ಹ್ಯಾತ್ಲ ಕಚ಼, ಮನ್ಹಾಚ ಸಲ್ಪ? 24 ಖರ ದರ್ಥಿವ ಪಾಪಾಂಚಿ ಮಾಪ್ಕರಾಲಾ ಮಾನ್ಸಾಚಾ ಲೇಕಾಲಾ ಹಾಕ್ ಹಾ ಹ್ಯ ತುಮಾನಾ ಸಮ್ಜಾಯಾ ವ್ಹಯಿ ಮನ್ಹುನ್ ತ್ಯೊ ಪಾರ್ಶಿಚಾ ರೊಗಿಲಾ ಮನ್ಲಾ ಮಿ ತುಲಾ ಸಾಂಗ್ತೊ ಉಟ್ ತುಜ಼ ಹಾತ್ರುನ್ ಉಚ಼್ಲುನ್ ಗಿಹುನ್ ತುಜಾ ಗರ‍್ಹಾತ್ ಜಾ಼” ಮನ್ಲಾ.
25 ತ್ಯೊ ತವಾಸ್ ತ್ಯಂಚೆ ಹುಜು಼ರ್ ಉಠುನ್ ಕಸ್ಯಾ ವರ್ ತ್ಯೊ ಪಡುನ್ಹುತ್ತಾ. ತ್ಯ ಉಚ್ಲು಼ನ್ ಗಿಹುನ್ ದೇವಾಲಾ ವವ್ಯಾಳಿತ್ ಆಪ್‌ಲ್ಯಾ ಗರ‍್ಹಾತ್ ಗೆಲಾ. 26 ತವಾ ತೆ ಸಗ್ಳ ಯಗ್ದಮ್ ಗಾಬಾರ್ಲ ತೀ ಸಗ್ಳಿ ದೇವಾಚ ನಾವ್ ವವ್ಯಾಳಾಲಾಗ್ಲಾ ಆನಿ ಖುಬ್ ಬಿಹುನ್ ಆಮಿ ಆಜ಼್ ಮೊಟ್ಯಾ ಚಮತ್ಕಾರಿಚಾ ಗುಶ್ಟಿ ಬಗಲ್ಯಾ ಮನ್ಲ.
ಯೇಸುನಿ ಲೇವಿಲಾ ಹಾಕಟ್‌ಲ್ಯಾಲಾ
(ಮತ್ತಾಯ್ 9:9-13; ಮಾರ್ಕ್ 2:13-17)
27 ತ್ಯಾ ನಂತರ್ ಯೇಸು ಬಾಹಿರ್ ಆಲಾ ತವಾ ಲೇವಿ ನಾವಾಚಾ ಯಕಾ ಜ಼ಕತ್ದಾರಾಲಾ ಜ಼ಕತಿಚಾ ನಾಖ್ಯಾವ ಬಸ್‍ಲ್ಯಾಲಾ ಬಗ್ಲಾ ಆನಿ ತ್ಯಲಾ “ಮಾಜೆ ಮಾಗ್ನಿ ಯೇ” ಮನ್ಲಾ. 28 ತವಾ ತ್ಯ ಸಗ್ಳ ತಿಥಸ್ ಸುಡುನ್ ದಿವುನ್ ಉಟ್ಲಾ ಆನಿ ಯೇಸುಚೆ ಮಾಗ್ನಿ ಗೆಲಾ.
29 ಮಂಗ್ ಲೇವಿನಿ ಯೇಸುಲಾ ಆಪ್‌ಲ್ಯಾ ಗರ‍್ಹಾತ್ ಮೊಟ ಜೆವಾನ್ ದಿಲತವಾ ತ್ಯಂಚೆ ಸಂಗ ಜಖತ್ದಾರ್ ಆನಿ ದುಸ್‌ರ‍್ಯಾ ಲೊಕಾಂಚಿ ಮೊಟ್ಯಾ ಸಮುದಾಯಾತ್ ಜೆವಾಯಾ ಬಸ್ಲಿಹುತ್ತಿ. 30 ತವಾ ಫರಿಸಾಯ್ ಆನಿ ಧರ್ಮ ಶಾಸ್ತ್ರಾಚ಼ ಜಾಂತ ಹೆ ಯೇಸುಚಾ ಶಿಶಾನಾ, “ತುಮಿ ಜಖತ್ದಾರ್ ಆನಿ ಖಾಯ್ಲೆ ಜಾತಿಂಚಿ ಸಂಗ ಆನಿ ಪಾಪಿಂಚೆ ಸಾಟಿ ತುಮಿ ಕಾ ಖಾತಾ ಪಿತಾಸಾ? ಮನ್ಹುನ್ ಟುರ್ಟುರಿತ
31 ಯೇಸುನಿ ತ್ಯನಾ, “ರೊಗ್ ನಸ್‍ನಾರ‍್ಯಾಲಾ ವೈದ್ಯಾಚಿ ಗರಜ಼್ ನಸ್ತಿ ಖರ ರೊಗಿಲಾ ವೈದ್ಯಾಚಿ ಗರಜ಼್ ಆಸ್ಥಿ” ಮನ್ಹುನ್ ಉತ್ತರ್ ದಿಲಾ. 32 “ಮಿ ಆಲ್ಯಾಲೊ ಮರೆದಿಚಾನಾ ಪಶ್ಚಾತಾಪ್ ಪಡ್ವಾಯಾ ಸಾಟಿ ಆಲೊ ನಾಹಿ ಪಾಪಿಂಚೆ ಸಾಟಿ ಆಲ್ಯೊ” ಮನ್ಲಾ.
ಉಪಾಸಾಚಾ ಪ್ರಶ್ನೆ
(ಮತ್ತಾಯ್ 9:14-17; ಮಾರ್ಕ್ 2:18-22)
33 ಫರಿಸಾಯ್ ಯೇಸುಲಾ ಮನ್ಲ, ಯೊಹಾನಾಚಾ ಶಿಶಾ ಪರ್ತುನ್ ಪರ್ತುನ್ ಉಪಾಸ್ ಆನಿ ಮಾಗ್ನಿ ಕರ್‌ತ್ಯಾತ ತಸಸ್ ಪರಿಸಾಯಾಂಚ ಶಿಶಾ ಬಿ ಕರತ್ಯಾತ ಫನ್ ತುಜ಼ ಶಿಶಾ ಖಾಯಿಮ್ ಖಾತ್ಯಾತ ಪಿತ್ಯಾತ” ಮನ್ಲ.
34 ಯೇಸು ತ್ಯನಾ ವ್ಹರಾಡಾ ಸಂಗ ನವರ‍್ಹಾ ಆಸ್ಥಾನಾ ಪರ‍್ಯಾತ್ ತುಮಿ ತ್ಯನಾ ಉಪಾಸಿ ಲಾವುನ್ ದಿಯಾ ವ್ಹಯಿಲ್ ಕ್ಯಾ? ಮನ್ಲಾ. 35 ಫನ್ ಆಸ್ಲ ದೀಸ್ ಯತಿಲ ನವರ್ಹಾ ತ್ಯಂಚಿಪ್ನಿ ಕಾಡುನ್ ಗಿಹ್ಯಾಚ಼ ಯಯಿಲ್ ತ್ಯಾ ದೀಸಾತ್ ಉಪಾಸಿ ರಾಥಿಲ.
36 ತ್ಯನಾ ಯೇಕ್ ಕ್ಯಾಯ್ನಿ ಸಾಹಿತ್ ಸಾಂಗ್ಲಿ. ತಿ ಕ್ಯಾ ಮಂಜೆ, “ಕೊನ್ ನವಾ ಕಪ್ಡಾ ಫಾಟುನ್ ಜು಼ನ್ಯಾ ಕಪ್‌ಡ್ಯಾಲಾ ಲಾವಿತ್ ನಾಹಿ ಲ್ಯಾವಲತ, ತ್ಯೊ ನವಾ ಕಪಡಾ ಫಾಟುನ್ ಬಾದ್ ಕೇಲ್ಯಾಚೆಗತ್ ಜಾ಼ಲಾ ಆನಿ ನವಾ ಫಾಟುನ್ ಲ್ಯಾವ್‌ಲ್ಯಾಲಾ ಜು಼ನ್ಯಾಲಾ ಬರಾ ದಿಸತ್ನಾಹಿ. 37 ಆನಿ ಜು಼ನ್ನೆ ಚ಼ಮ್‌ಡ್ಯಾಚೆ ಪಿಸ್ವಿತ್ ನವಾ ದ್ರಾಕ್ಶಿಚಾ಼ ರಸ್ ಕೊನ್ ಗಾಲಿತ್ನಾಹಿ. ಗ್ಯಾತ್ಲತ ನವಾ ದ್ರಾಕ್ಶಿಚಾ಼ ರಸ್ ಚ಼ಮ್‌ಡ್ಯಾಚಿ ಪಿಸ್ವಿ ಫುಟುನ್ ಲವಂಡುನ್ ಜಾ಼ನಾರ್ ಆನಿ ಚ಼ಮ್‌ಡ್ಯಾಚಾ ಪಿಸವ್ಯಾ ಬಾದ್ ವ್ಹನಾರ್. 38 ಖರ ನವಾ ದ್ರಾಕ್ಶಿಚಾ಼ರಸ್ ನವ್ಯಾ ಚ಼ಮ್‌ಡ್ಯಾಚೆ ಪಿಸ್ವಿತ್ ಗಾಲುನ್ ಥೆವಾವ. 39 ತ್ಯವ್ಡಸ್ ನವ್ಹ ಜುನ್ನಾ ದ್ರಾಕ್ಶಿಚಾ಼ ರಸ್ ಪಿಯಾಲಿತ ತ ನವಾ ದ್ರಾಕ್ಶಿಚಾ಼ ರಸ್ ವ್ಹಯಿ ಮನ್ಹಿತ್ ನಾಹಿತ. ಜು಼ನ್ನಾಸ್ ಚಾ಼ಂಗ್ಲ ಹಾ ಮನ್‌ಥೊ.