7
ಪೈಲ್ಯಾ ಕಾಲಾತ್‌ಲ್ಯಾಂಚಾ಼ ಉಪದೆಸ್
(ಮತ್ತಾಯ್ 15:1-20)
1 ಥೊಡ ಫರಿಸಾಯ್, ಆನಿ ಯೇರುಸಲೇಮಿತ್ನಿ ಆಲ್ಯಾಲ ದರ್ಮ ಶಾಸ್ತಾರ್ ಉಪದೆಸ್ ಕರ್ತ್ಯಾಲ ಯೇಸುಚೆ ಸರ್ ಬೌತ ಜ಼ಮ್ಲ. 2 ಯೇಸುಚಾ ಶಿಶಾಂಚಾನಿ ತ್ಯಂಚೆ ಪದ್ದತಿಚೆಗತ್ ಹಾತ್ ದುಹ್ಯಾಚೆ ಆಂದಿ ಖಾತ್ಯಾಲ ಬಗ್ಲ ಮಂಜೆ ಪರಿಸಾಯಾಂಚಾ ಉಪದೆಸಾಚೆಗತ್ ತ್ಯಂಚಾನಿ ಹಾತ್ ದುತ್ಲ ನಾಹಿತ. 3 (ಫರಿಸಾಯ್ ಆನಿ ಸಗ್ಳ ಯೆಹುದಿ ಲೊಕ್ ತ್ಯನಾ ಗಾವಲ್ಯಾಲ್ಯಾ ಉಪದೆಸಾ ಶಾರ್ಕ ಹಾತ್ ದುಹ್ಯಾಚೆ ಆಂದಿ ತೇ ಖಾಯಿತ್ ನವ್ಥ. 4 ಆನಿ ಬಾಜಾ಼ರಾತ್ನಿ ಆನ್‌ಲ್ಯಾಲ ಸಾಮಾನ್ ಚಾ಼ಂಗ್ಲ ದುಹ್ಯಾಚೆ ಆಂದಿ ತೇ ಖಾಯಿತ್ ನವ್ಥ, ಆಪ್‌ಲ್ಯಾ ವಡ್ಲಾಂಚಿಪ್ನಿ ಆಲ್ಯಾಲ್ಯಾ ಪದ್ದತಿ. ಮಂಜೆ ಲೋಟ, ಗಾಗ್ರಿ, ತಪ್ಲಿ, ಹಾತ್ರುನ ದುಹ್ಯಾಚಿ಼ ಪದ್ದತ್ ಚಾ಼ಲ್ವಿತ).
5 ಫರಿಸಾಯ್ ಆನಿ ಕ್ಯಾಯ್ದದಾರಾಂಚಾನಿ ಯೇಸುಲಾ, “ತುಜ಼ ಶಿಶಾ ವಾಡವಡ್ಲಾಂಚಿಪ್ನಿ ಆಲ್ಯಾಲಿ ಚಾಲ್ ಕಾ ಶೋಡ್‍ತ್ಯಾತ? ಬುರ್ಶಾ ಹತಾನಿ ಕಾ ಖಾತ್ಯಾತ? ಮನ್ಹುನ್ ಇಚಾರ‍್ಲ.
6 ಯೇಸುನಿ ತ್ಯನಾ ಸಾಂಗ್‌ಲ್ಯಾಲ ಕ್ಯಾ ಮನ್‌ಲ್ಯಾವ “ತುಮ್‍ಚಿ ಶಾರ್ಕ್ಯಾ ಕಪ್‍ಟ್ಯಾನಾ ಯೆಶಾಯಾನಿ ಠಿಕ್ ಸಾಂಗ್‌ಲ್ಯಾ;
ಕ್ಯಾ ಮಂಜೆ ಪರ್ಮೇಶ್ವರ ಮಂಥೋ ಹಿ ಲೊಕ ತೊಂಡಾನಿ ಮನಾ ವವ್ಯಾಳ್‌ತ್ಯಾತ,
ಖರ ತ್ಯಂಚ಼ ಮನ್ ಮಾಜಿಪ್ನಿ ದುರ್ ಹಾ.
7 ಹ್ಯಂಚಾನಿ ಮಾಜಿ಼ ಸೇವಾ ಕರುನ್ ಉಪೆಗ್ ಕ್ಯಾ.
ಪರ್ಮೇಶ್ವರಾಚಾ಼ ನೆಮ್ ಸುಡುನ್ ಮಾನ್ಸಾನಿ ಕೆಲ್ಯಾಲಾ ನೆಮ್ ಸಿಕಿವ್‌ತ್ಯಾತ. *
8 ತುಮಿ ದೇವಾಚಾ ಆಜ್ಞಾ ಸುಡುನ್ ಮಾನ್ಸಾಚಾ ಉಪದೆಸಾಚೆಗತ್ ಚಾ಼ಲ್ತಾಸಾ” ಮನ್ಹುನ್ ಸಾಂಗ್ಲ.
9 ಯೇಸುನಿ ಆನಿಕ್ ತ್ಯನಾ “ತುಮಿ ತುಮ್ಚಾ ಉಪದೆಸ್ ಚಾ಼ಲ್ವಾಯಾ ವ್ಹಯಿ ಮನ್ಹುನ್ ಆನಿ ದೇವಾಚಾ಼ ಉಪದೆಸ್ ಮುಡುನ್ ಗಾಲಾಯಾ ಖುಬ್ ಶಾನ ಹಾಸಾ. 10 ಮೊಶೆನಿ ಕ್ಯಾ ಸಾಂಗ್‌ಲ್ಯಾ ಮನ್‌ಲ್ಯಾವ ‘ಆಪ್ಲೆ ಆಯಿ ಬಾಲಾ ಮರ‍್ಯಾದ್ ದಿಯಾ ವ್ಹಯಿ’ ಮನ್ಹುನ್ ‘ಕೊನ್ ಆಪ್ಲೆ ಆಯಿ ಬಾಲಾ ಸರಾಪ್ತೊ ತ್ಯಲಾ ಮರ್ನಾಚಿ ಶಿಕ್ಷಾ ದಿಯಾ ವ್ಹಯಿ’ 11 ಖರ ತುಮಿ ತ್ಯನಾ ಆಸ ಸಿಕಿವ್ತಾಸಾ ಯಕಾನಿ ಆಪ್ಲೆ ಆಯಿಬಾಲಾ ಬಗುನ್, ಮಿ ತುಮಾನಾ ಬಾಳ್ಗಾಯಾ ಥೆವ್‌ಲ್ಯಾಲಿ ಆಸ್ಥಿ ಕೊರ್ಬಾನ್ ಕೆಲ್ಯಾ (ಮಂಜೆ, ದೇವಾಸಾಟಿ ಥೆವ್‌ಲೆ) ಮನ್ಹುನ್ 12 ಆಯಿಬಾಲಾ ಬಾಳಗ್ಲ ನಾಹಿ ಮಂಜೆ ಚು಼ಕ್ ನಾಹಿ. 13 ಆಸ್ಹಸ್ ತುಮಿ ದುಸ್‌ರ‍್ಯಾನಾ ಸಿಕಿವ್‌ತ್ಯಾಲ್ಯಾ ಶಿಕ್ಶೆನಾನಿ ದೇವಾಚಾ ಸಬ್ದಾಂಚಿ಼ ನಕಾರ್ ಕರ್ತಾಸಾ. ಆನಿ ಆಸ್ಲಿ ಕಾಮ ಕಿತಿತರಿ ಕರ್ತಾಸಾ” ಮನ್ಲಾ.
ಯಕಾ ಮಾನಸಾಲಾ ಬಾಟಿವತ್ಯಾಲ್ಯಾ ಗುಶ್ಟಿ
(ಮತ್ತಾಯ್ 15:10-20)
14 ಯೇಸುನಿ ಲೊಕಾನಾ ಪರತ್ ಆನಿ ಆಪ್ಲಿಪ ಹಾಕ್ಟುನ್ “ಮಿ ಸಾಂಗ್‌ಲ್ಯಾಲ ಸಗ್ಳಿ ಜ಼ನ ಐಕಾ ಆನಿ ಸಮಜು಼ನ್ ಗೆವಾ” ಮನ್ಲಾ. 15 ಬಾಹಿರ್ನಿ ಮಾನ್ಸಾಚಾ ಪೊಟಾತ್ ಜಾ಼ವುನ್ ತ್ಯಲಾ ಬಾಟಿವ್‌ತ್ಯಾಲ ಕಾಯೇಕ್ ನಾಹಿ; ಖರ ಮಾನ್ಸಾಚಾ ಮನಾತ್ನಿ ಯತ್ಯಾಲಸ್ ತ್ಯಲಾ ಬಾಟಿವ್ತ ಮನ್ಹುನ್ ಸಾಂಗ್ಲ. 16 ಜೆ ಕುನಾಲಾ ಐಕಾಯಾ ಕಾನ್ ಹಾತ್ತ ತಿ ಐಕಾ†.
17 ಯೇಸು ಮಾನ್ಸಾಂಚಾ ಹಿಂಡಾತ್ನಿ ನಿಗುನ್ ಯಕಾ ಗರ‍್ಹಾತ್ ಗೆಲಾ, ಶಿಶಾಂಚಾನಿ ತ್ಯನಿ ಸಾಂಗ್‌ಲ್ಯಾಲ್ಯಾಚಾ಼ ಆರ್ಥ ಕ್ಯಾ ಮನ್ಹುನ್ ತ್ಯಲಾ ಇಚಾರ್ಲ ತವಾ 18 ಯೇಸು ತ್ಯನಾ, “ತುಮಾನಾಬಿ ತ್ಯ ಸಮಾಜ಼್ಲ ನಾಹಿ? ಬಾಹಿರ್ನಿ ಮಾನ್ಸಾಂಚೆ ಆತ್ ಜಾ಼ತ್ಯಾಲ ತ್ಯಲಾ ಬಾಟ್ವಿತ್ ನಾಹಿ. 19 ಕಾ ಮನ್‌ಲ್ಯಾವ ತ್ಯ ತ್ಯಚಾ ಆತ್‌ಮ್ಯಾಲಾ ಲಾಗತ್ ನಾಹಿ ತ್ಯ ಪೊಟಾತ್ ಜಾ಼ವುನ್ ಬಾಹಿರ್ ಯತ ತ್ಯನಿ ತ್ಯ ಬಾಟ್ವಿತ್ ನಾಹಿ ಆಸ ಮಂಜೆ ಖಾತ್ಯಾಲಾ ಜಿ಼ನೊಸ್ ಸಗ್ಳಾ ಬರಾಸ್ ತ್ಯೊ ಖಾವಾವ ಮನ್ಹುನ್ ಯೇಸುನಿ ದಾವುನ್ ದಿಲ”
20 ಯೇಸುನಿ ಆನಿ ಸಾಂಗ್ಲ, ಮಾನ್ಸಾಂಚೆ ಆತ್ನಿ ಬಾಹಿರ್ ಯತ್ಯಾಲಸ್ ಮಾನ್ಸಾನಾ ಬಾಟಿವ್ತ; 21 ಯಕಾ ಮಾನ್ಸಾಚಾ ಮನಾತ್ನಿ ಯತ್ಯಾಲಿ ಪಾಪಾಚಿ ಕಾಮ, 22 ರಾಂಡ್ ಸಂಗ್, ಚು಼ರಿ, ಖುನ್, ಪೈಶಾಂಚಿ ಆಸೆ, ಲಬಾಡ್ ಬೋಲಾಚ, ಘಾತ್ ಕರಾಚಾ಼, ಖೊಟಫನ್, ಸಿವ್ಯಾ, ಫಸವಾಚ, ವಾಯಿಟ್ಫನ್, ಗಮೇಂಡಿ. 23 ಹ್ಯೊ ವಾಯಿಟ್ ಇಚಾರ್ ಸಗ್ಳಾ ಮನಾತ್ನಿ ಆತ್ನಿ ಯವುನ್ ಮಾನ್ಸಾಲಾ ಬಾಟಿವ್ತೋ ಮನ್ಲಾ.
ಯಕ ಬಾಯಿಚಾ಼ ಇಸ್ವಾಸ್
(ಮತ್ತಾಯ್ 15:21-28)
24 ಯೇಸು ತಿಥ್ನಿ ನಿಗುನ್ ತುರ್ ಪೆಠತ್‌ಲ್ಯಾ ಸರ್‌ಬೌಥಚಾ ಪ್ರದೇಶಾತ್‌ಲ್ಯಾ ಯಕಾ ಗರ‍್ಹಾತ್ ಗೆಲಾ ತ್ಯ ಕುನಾಲಾ ಕಳುನಾಹಿ ಮನ್ಹುನ್ ತ್ಯಚಾ ಮನಾತ್ ಹುತ್ತ; ಫನ್ ಮಾನ್ಸಾನಾ ಚು಼ಕುವುನ್ ರಾಹ್ಯಾ ಜಾ಼ಲ ನಾಹಿ. 25 ತಿಥ ಯಕ ಬಾಯಿಚೆ ಲಿಕಿಲಾ ಲಾಗಿರ್ ದರ್ಲ ಹುತ್ತ ತಿನಿ ಯೇಸುಚಿ ಬಾತ್ನಿ ಐಕ್‌ಲ್ಯಾ ಬರ್ಬರ್ ಯವುನ್ ಯೇಸುಚಾ ಪಾಯಾತ್ ಪಡ್ಲಿ. 26 ತೀ ಯಹುದ್ದಿ ನವ ದುಸರೆ ಜಾ಼ತಿತ್ಲಿ ಗ್ರೀಕಾತ್ಲಿ ಸಿರಿಯಾ ಪ್ರದೇಶಾತ್‌ಲ್ಯಾ ಪೊಯಿನಿಕೆತ್ ಜ಼ಲಾಮಲ್ಯಾಲಿ. ತೀ ಆಪ್ಲೆ ಲಿಕಿವ್ಲ ಲಾಗಿರ್ ಸೊಡ್ವಾಯಾ ವ್ಹಯಿ ಮನ್ಹುನ್ ಯೇಸುಲಾ ಸಾಂಗಾಯಾ ಲಾಗ್ಲಿ.
27 ಯೇಸು ತಿಲಾ ಮನ್ಲಾ, “ ಆಂದಿ ಪೊರಾಂಚ಼ ಪ್ವಾಟ್ ಬರುನಿ. ಪೊರ ಖಾತ್ಯಾಲಿ ಬಾಖ್ರಿ ಗಿಹುನ್ ಕುತ್‌ರ‍್ಯಾನಾ ಗಾಲಾಚಿ಼ ಬರ ನವ್ಹ. ”
28 ತವಾ ಬಾಯಿ ಮನ್ಲಿ, “ಪ್ರಭು ಪೊರಾಂಚಾನಿ ಖಾವುನ್ ಉರ್ಲ್ಯಾಲಿ ಕುತ್ರಿ ಖಾತ್ಯಾತ. ”
29 ತವಾ ಯೇಸು ತಿಲಾ, “ತು ಚಾ಼ಂಗ್ಲಾ ಉತ್ರಾ ದಿಲಾಸ್ ತವಾಸ್ ತಿಥ ತುಜೆ ಲಿಕಿಲಾ ಲಾಗಿರ ಸುಡುನ್ ಗೆಲ್ಯಾ ತ್ಯ ತು ಗರ‍್ಹಾತ್ ಜಾ಼ವುನ್ ಬಗ್!. ಮನ್ಲಾ
30 ತೀ ಗರ‍್ಹಾತ್ ಗಿಲಿತವಾ ತಿಚಿ ಲೇಕ್ ಪಲಂಗಾವ ಆರಾಮ್ ಹುತ್ತಿ; ಆನಿ ಲಾಗಿರ್ ತಿಲಾ ಸುಡುನ್ ಗೆಲ್ತ.
ಕಿವಂಡ್ಯಾಲಾ ಯೇಸುನಿ ಬರಕೆಲ್ಯಾಲ
31 ಯೇಸು ತುರ್ ಪೆಠತ್‌ಲ್ಯಾ ಸರ್‌ಬೌಥಚಾ ಪ್ರದೇಶ್ ಸುಡುನ್ ಸಿದೊನ್ ಪೆಠಚಾ ಮಾರ್ಗಾನಿ ದೆಕಪೊಲಿ‡ ಪ್ರದೇಶಾತ್ನಿ ಗಲಿಲಾಯ್ ಸಮಿಂದೊರಾಪ ಗೆಲಾ. 32 ಥೋಡ್ಯಾ ಜ಼ನಾಂಚಾನಿ ಯಕಾ ಚೊ಼ಚ್ರಾ಼ ಆನಿ ಕಿವಂಡ್ಯಾಲಾ ಯೇಸುಪ ಆನುನ್, “ಹೆಚಿವ ತುಜಾ಼ ಹಾತ್ ಥೆವಾಯಾ ವ್ಹಯಿ ಮನ್ಹುನ್ ತ್ಯಲಾ ಇನಂತಿ ಕಿಲಿ.
33 ತ್ಯನಿ ತ್ಯಲಾ ಮಾನ್ಸಾತ್ನಿ ಬಾಹಿರ್ ನಿಹುನ್ ಆಪ್ಲಿ ಬೊಟ ತ್ಯಚಾ ಕಾನಾತ್ ಗಾಲುನ್ ಥುಕುನ್ ತ್ಯಚೆ ಜಿಬಿಲಾ ಹಾತ್ ಲ್ಯಾವ್ಲಾ. 34 ವರ್ ಬಗುನ್ ಉಸ್ಸಾಸ್ ಸುಡುನ್ ತ್ಯಲಾ “ಯಪಥಾ!” ಮನ್ಲಾ, ತ್ಯಾ ಸಬ್ದಾಲಾ “ಉಗ್ಡುನಿ!” ಮನ್ಹುನ್ ಆರ್ಥ. 35 ತವಾಸ್ ತ್ಯಚ಼ ಕಾನ್ ಉಗಾಡ್ಲ; ಆನಿ ತ್ಯಚೆ ಜಿ಼ಬಿಚ ಬಾಂದಾನ್ ಸುಟ್ಲ ಆನಿ ತ್ಯೊ ನಿಟ್ ಬೋಲಾಯಾ ಲಾಗ್ಲಾ.
36 ತವಾ ಯೇಸುನಿ, “ಹ್ಯ ಕುನಾಲಾ ಸಾಂಗುನಕೊಸಾ” ಮನ್ಹುನ್ ಲೊಕಾನಾ ಸಾಂಗ್ಲ, ಫನ್ ತ್ಯಂಚಾನಿ ಸಗ್ಳಿಕ್ಡ ಸಾಂಗ್ಲ. 37 ಐಕ್‌ಲ್ಯಾಲ್ಯಾನಾ ಆಜಾಬ್ ಜಾ಼ಲ “ಯೇಸು ಸಗ್ಳ ಬರ ಕರ್ತೊ! ಕಿವಂಡ್ಯಾಂಚಾನಿ ಐಕಿಜೊ಼ಗ, ಚೊ಼ಚ಼ರ‍್ಯಾಂಚಾನಿ ಬೋಲ ಜೊ಼ಗ, ಕರ್ತೊ!” ಮನ್ಲಿತ.
* 7:7 ಯೆಶಾಯಾ 2. 13 † 7:16 ಹ್ಯ ವಚನ್ ಸಗ್‌ಳ್ಯಾ ಗ್ರಂಥಾತ್ನಿ ನಾಹಿ, ಕಾನ್ ಆಸ್‍ಲ್ಯಾಲಾ ಐಕುನಿ ‡ 7:31 ದೆಕಪೊಲಿ ಮಂಜೆ ಧಾ ಗಾವ