16
ಇಸ್ವಾಸ್ ನಸ್‌ಲ್ಯಾಲಾ ಚಾ಼ಕೊರ್
1 ಯೇಸುನಿ ಆಪ್‌ಲ್ಯಾ ಶಿಶಾನಾ ಕ್ಯಾ ಸಾಂಗ್ಲ ಮಂಜೆ ಯಕಾ ಸಾವ್ಕಾರಾಲಾ ಯೊಕ್ ಘರ್ ಚಾ಼ಕೊರ್ ಹುತ್ತಾ. ಹ್ಯಚಿ ಖಬರ್‍ ಧನ್ಯಾಪ, “ಹ್ಯೊ ತುಜಿ ಆಸ್ಥಿ ಹಾಳ್ ಕರ್ತ್ಯೊ” ಮನ್ಹು‍ನ್ ಕಚಾನಿ ಚಾ಼ಡಿ ಸಾಂಗ್ಲಿ 2 ತವಾ ದನ್‍ಹ್ಯಾನಿ ತ್ಯಲಾ ಹಾಕ್ಟುನ್ ಹ್ಯ‍ ಕ್ಯಾ ಮಿ ತಿಜಿ಼ ಖಬರ್ ಐಕಾಚಿ? ತು ಗರ‍್ಹಾಚಾ ಲೆಖಾ ಸಾಂಗ್; ತು ಆಚ್ಚಾನ್ ಗರ‍್ಹಾಚಾ಼ ಚಾ಼ಕೊರ್ ವ್ಹವುನ್ ರಾಹ್ಯಾ ವ್ಹಯಿತ್ ನಾಹಿ” ಮನ್ಹು‍ನ್ ಸಾಂಗ್ಲ. 3 ತವಾ ತ್ಯಾ ಚಾ಼ಕ್ರಾನಿ, “ಮಿ ಕ್ಯಾ ಕರು? ಮಾಜಾ಼ ದನ್ಹಿ ಮಾಜಿಪ್ನಿ ಹ್ಯ ಕಾಮ್ ಕಾಡುನ್ ಗೆಥ್ಯೊ ನವ್ಹ ಖಾಂದಾಯಾ ಮನಾ ಬಳ್ ನಾಹಿ; ಭೀಕ್ ಮಾಗಾಯಾ ಮನಾ ಲಾಜ಼್ ವಾಟ್ಟಿ. 4 ಹ್ಯಾ ಕಾಮಾವ್ನಿ ಮನಾ ಕ್ಯಾಡ್ಲಕಿ ಲೊಕಾಂಚಾನಿ ಮನಾ ಆಪ್‌ಲ್ಯಾ ಗರ‍್ಹಾತ್ನಿ ಗಿಹ್ಯಾಸಾಟಿ ಮಿ ಕ್ಯಾ ಕರಾ ವ್ಹಯಿ” ತ್ಯ ಸಮಾಜ಼್ಲ ಮನ್ಹುನ್ ಯವುಜು಼ನ್ 5 ಆಪ್‌ಲ್ಯಾ ದನ್ಯಾಚಾ ರಿನ್ಕರ‍್ಯಾತ್‍ಲ್ಯಾ ಪರ್ತೆಕಾಲಾ ಹಾಕ್ಟುನ್ ಪೈಲ್ಯಾಲಾ, “ತು ಮಾಜಾ ದನ್ಯಾಲಾ ಕ್ಯಾ ದಿಯಾಚ಼ ಹಾ” ಮನ್ಹುನ್ ಇಚಾರ್ಲ 6 ತವಾ ತ್ಯನಿ, “ಸೆಂಬರ್ ಡಬ್ಬ ತ್ಯಾಲ್” ಮನ್ಲಾ ತವಾ ತ್ಯೊ ತ್ಯಲಾ ಹ್ಯ ತುಜ಼ ಪತ್ರ ಗಿಹುನ್ ಬಿಗಿನಿ ಪನ್ನಾಸ್ ಡಬ್ಬ ಲಿವ್” ಮನ್ಹುನ್ ಸಾಂಗ್ಲ. 7 ಮಂಗ್ ಆನಿ ಯಕಾಲಾ ತು ಕ್ಯಾ ದಿಯಾ ವ್ಹಯಿ ಮನ್ಹುನ್ ಇಚಾರ್ಲ ತವಾ ತ್ಯೊ, “ಹಜಾ಼ರ್ ಚಿಲ ಘಹು” ಮನ್ಲಾ ತವಾ ತ್ಯಲಾ, “ಹ್ಯ ತುಜ಼ ಪತ್ರ ಗಿಹುನ್ ಆಟ್ಸೆ ಚಿಲ ಲಿವ್” ಮನ್ಹುನ್ ಸಾಂಗ್ಲ. 8 ದನ್ಯಾನಿ ಹ್ಯ ಐಕುನ್ ಚು಼ಕ್ ಕೆಲ್ಯಾಲ್ಯಾ ತ್ಯಾ ಚಾ಼ಕ್ರಾಲಾ, ‘ಹ್ಯನಿ ಶಾನ್ಫನ್ಕೆಲ ಮನ್ಹುನ್ ತ್ಯಲಾ ವವ್ಯಾಳಾ ಕಾ ಮಂಜೆ ಹೆ ದುನೆತ್ಲಿ ಬುರ್ಸಿ ಲೊಕ ಆಪ್ಲಿ ಕಾಮ ಕರಾಯಾ ದೇವಾಚಾ ರಾಜಾತ್‌ಲ್ಯಾ ಲೊಕಾವ್ನಿ ಶಾನಿ ಹಾತ್ತ.
9 ಮಿ ತುಮಾನಾ ಸಾಂಗ್ತೊ ತುಮಾನಾ ಹ್ಯಾ ಲೊಕಾತ್ಲೆ ಆಸ್ಥಿತ್ನಿ ಅನ್ಯಾಯ್ ಕರ್ತ್ಯಾಲ ಸುಪ್ತಿ ಜೊ಼ಡಾ ಹಿ ಆಸ್ಥಿ ಸಪ್ಲಿಕಿ ತುಮಾನಾ ಶಾಶ್ವತಾಚಾ ಗರ‍್ಹಾತ್ ಹಾಕಟ್ತಿಲ. 10 ಥೊಡ್ಯಾವ ಇಸ್ವಾಸಿ ಜಾ಼ಲ್ಯಾಲಾ ಮೊಟ್ಯಾವ ಬಿ ಇಸ್ವಾಸಿ ವ್ಹನಾರ್; ಥೊಡ್ಯಾವ ಖೊಟಾ ಜಾ಼ಲ್ಯಾಲಾ ಮೊಟ್ಯಾತ್ ಬಿ ಖೊಟಾ ವ್ಹನಾರ್. 11 ಆಸ ಆಸ್ಥಾನಾ ಪ್ರಪಂಚಾತ್‌ಲ್ಯಾ ಆಸ್ಥಿ ಗುಶ್ಟಿತ್ ತುಮಿ ಖರ‍್ಯಾನಿ ಇಸ್ವಾಸ್ ನಸ್ನಾರ ಜಾ಼ಲ್ಯಾವ ಸ್ವರ್ಗಾಚಿ ಆಸ್ಥಿ ತುಮ್ಚಾ ತಾಬ್ಯಾತ್ ಕೊನ್ ದೇನಾರ್?
12 ಆನಿ ಯಕಾಚೆ ಆಸ್ಥಿಚೆ ಗುಶ್ಟಿತ್ ತುಮಿ ಇಸ್ವಾಸಿ ನವ್ಹ ಜಾ಼ಲ್ಯಾವ ತುಜಿ ಆಸ್ಥಿ ತುಮಾನಾ ಕೊನ್ ದೇನಾರ್?
13 ಕಚಾ಼ಸ್ ಆಳ್ ದೊಗಾ ದನ್ಯಾಂಚಿ ಚಾ಼ಕ್ರಿ ಕರೀತ್ ನಾಹಿ; ತ್ಯೊ ಯಕಾಚಾ಼ ರಾಗ್ ಕರುನ್ ಆನಿ ಯಕಾಚಿ ಮಾಯಾ ಕರಿಲ್, ನಾಹಿತ ಯಕಾ ಸಂಗ ರಾಹುನ್ ಆನಿ ಯಕಾಲಾ ಸುಡುನ್ ದಿಯಿಲ್, ತುಮಿ ದೇವಾಲಾಬಿ ಆನಿ ಪೈಶಾನಾಬಿ ಸಂಗ ಅನುಭವಸಾಯಾ ವ್ಹಯಿತ್ ನಾಹಿ” ಮನ್ಲಾ.
ಯೇಸುಚ಼ ಸಬಾತ್
(ಮತ್ತಾಯ್ 11:12-13; 5:31-32; ಮಾರ್ಕ್ 10:11-12)
14 ಫರಿಸಾಯಾಂಚಾನಿ ಹೆ ಸಗ್ಳ ಸಬಾತ್ ಐಕುನ್ ಆಪ್ನು ಪೈಶಾಚೆ ಆಸೆಚ಼ ಹುತ್ತ ಮನ್ಹುನ್ ಯೇಸುಲಾ ಹಾಸಾಯಾಲಾಗ್ಲ. 15 ತವಾ ಯೇಸುನಿ ತ್ಯನಾ ಕ್ಯಾ ಸಾಂಗ್ಲ ಮಂಜೆ, “ಮಾನ್ಸಾಂಚೆ ಮೊರ‍್ಹ ಆಪ್ನು ಚಾ಼ಂಗ್ಲ ಮನ್ಹುನ್ ದಾವುನ್ ದೆತ್ಯಾಲ ತುಮಿ ಖರ ದೇವಾನಿ ತುಮಚ಼ ಮನ್ ಸಮಜು಼ನ್ ಗೆತಲ್ಯಾ ಲೊಕಾಂಚೆ ನದ್ರಲಾ ಚಾ಼ಂಗ್ಲ ಜಾ಼ಲ್ಯಾಲ ದೇವಾಚೆ ನದ್ರತ್ ಬಾದ್ ಜಾ಼ಲ್ಯಾ.
16 ಮೊಶೆಚ಼ ದರ್ಮ ಶಾಸ್ತಾರ್ ಆನಿ ಪ್ರವಾದಿ ಬಾಪ್ತಿಸ್ಮಾ ಯೊಹಾನಾ ಪರ‍್ಯಾತುಸ್ ಹ್ಯಾಂಗ್ನಿ ದೇವಾಚಾ ರಾಜಾಚಿ ಬರಿ ಖಬರ್ ಉಗ್ಡುನ್ ದೆ ತ್ಯೊ ತ್ಯಾತ್ ಸಗ್ಳಿ ಲೊಕ ಜಾ಼ಯಾ ಯತ್ನ ಕರ್ತ್ಯಾತ.
17 ಆಬಾಳ್ ದರ್ಥಿ ಪುಸುನ್ ಜಾ಼ಯಿಲ್ ಫನ್ ದರ್ಮ ಶಾಸ್ತಾರಾತ್ಲಾ ಯೊಕ್ ಸಬೋತ್ ಸಾಹಿತ್ ಪುಸುನ್ ಜಾ಼ನಾರ್ ನಾಹಿ.
18 ಆಪ್ಲಿ ಬ್ಯಾಯ್ಕೊ ಸುಡುನ್ ದುಸ್ರಿಲಾ ಲಗಿನ್ ಕರುನ್ ಗೆಥ್ಯಾಲಾ ಪರ್ತೇಕ್ ಯೊಕ್ ರಾಂಡ್ ಸಂಗತ್ ಕರ್ತ್ಯಾಲಾ ಜಾ಼ಲ್ಯಾ; ಆನಿ ಘೊ ಶೊಡ್‍ಲ್ಯಾಲಿಲಾ ಲಗಿನ್ ಕರುನ್ ಗೆನಾರಾ ರಾಂಡ್ ಸಂಗತ್ ಕರ್ತ್ಯಾಲಾ ಜಾ಼ಲಾ.
ಸಾವ್ಕೊರ್ ಆನಿ ಲಾಜರ್
19 ಯೊಕ್ ಸಾವ್ಕೊರ್ ಮಾನುಸ್ ಹುತ್ತಾ ತ್ಯೊ ಸಗ್‍ಳ್ಯಾಂಚಿವ್ನಿ ಚಾ಼ಂಗ್ಲ ಕಿಮ್ತಿಚ಼ ಆಸ್‍ಲ್ಯಾಲ ಕಪಡ ಗಾಲುನ್ ಖಾಯಿಮ್ ಶಾದ್ರಾ ವ್ಹವುನ್ ಆರಾಮ್ ರಾಹಿತಾ. 20 ತ್ಯಚಾ ಗರ‍್ಹಾಚಾ ದಾರಾ ಮೊರ‍್ಹ ಲಾಜ಼ರ್ ಮಂಥ್ಯಾಲಾ ಯೊಕ್ ಬಿಖಾರಿ ಮಾನುಸ್ ತ್ಯಚಾ ಬಾಹಿರ್‌ಲ್ಯಾ ದಾರಾವ ಪಡುನ್ ಹುತ್ತಾ. 21 ಹ್ಯೊ ಆಂಗ್ ಬರ‍್ಹುನ್ ಖಾಂಡ್ಕ ಜಾ಼ಲ್ಯಾಲಾ; ಸಾವ್ಕಾರಾನಿ ಖಾವುನ್ ಟ್ಯಾಕ್‌ಲ್ಯಾಲ ಉಸ್ಟ ಖಾವುನ್ ಪ್ವಾಟ್ ಬರಾವ ಮನ್ಹುನ್ ಹುತ್ತಾ; ಆನಿ ಕುತ್ರಿ ಯವುನ್ ತ್ಯಚಿ ಖಾಂಡ್ಕ ಚಾ಼ಟಿತಿತ. 22 ಆಸ ಆಸ್ಥಾನಾ ಥೊಡ್ಯಾ ದಿಸಾನಿ ಬಿಖಾರಿ ಮಾನುಸ್ ಮೆಲಾ, ಪರಲೋಕಾಚಾ ಧುತಾಂಚಾನಿ ತ್ಯಲಾ ನಿಹುನ್ ಅಬ್ರಹಾಮಾಚೆ ಕಡಸ್ ಬಸಿವ್ಲಾ. ಆನಿ ತ್ಯೊ ಸಾವ್ಕೊರ್ ಮಾನುಸ್ ಬಿ ಮೆಲಾ; ತ್ಯಚಿ ಉತ್ತರ್ ಕ್ರಿಯಾ ಕಿಲಿ. 23 ತ್ಯೊ ನರಕಾತ್ ಯಾಪ್ ಖಾತಾನಾ ನದಾರ್ ವರ್ ಕರೂನ್ ದುರ್ನಿ ಅಬ್ರಹಾಮಾಲಾ ಆನಿ ತ್ಯಚೆ ಕಡಸ್ ಆಸ್‌ಲ್ಯಾಲ್ಯಾ ಲಾಜ಼ರಾಲಾ ಬಗ್ಲಾ. 24 ತವಾ ತ್ಯೊ, “ಬಾ ಅಬ್ರಹಾಮಾ ಮಾಜಿವ ದಯೆ ಥೆವುನ್ ಲಾಜ಼ರಲಾ ಮಾಜಿಪ ಲಾವುನ್ ದೇ; ತ್ಯೊ ಆಪ್‌ಲ್ಯಾ ಬೊಟಾಚ಼ ಟ್ವಾಕ್ ಪಾನ್ಯಾತ್ ಬುಡುವುನ್ ಮಾಜಿ಼ ಜಿಬ್ ತಂಡ ಕರಾಯಾ ಹೆ ಜ಼ಳ್ಹಿತ್ ಯಾಪ್ ಖಾತ್ಯೊ” ಮನ್ಹುನ್ ವರ್ಡುನ್ ಸಾಂಗ್ಲ.
25 ಫನ್ ಅಬ್ರಹಾಮ್, “ಮುಲಾ ತು ಯವಜ಼ಲ್ಯಾಲ ಸಗ್ಳ ಸುಕ್ ತುಜಾ ಜೀವ್ನಾತ್ ಜಿತ್ತಾ ಆಸ್ಥಾನಾ ಖಾಲ್ಯಾಸ್ ತಸಸ್ ಲಾಜ಼ರಾನಿ ಯಾಪ್ ಖಾಲ್ಯಾತ ತೆ ಯದತ್ ಆನುನ್ ಘೇ ಆತಾ ಹಿತ್ತ ಹ್ಯಲಾ ಸುಕ್ ಹಾ ಫನ್ ತುಲಾ ಯಾಪ್ ಹಾತ್ತ,
26 ಹ್ಯ ಯವ್ಡಸ್ ನವ್ಹ ಆಮ್ಚೆ ತುಮ್ಚೆ ಮದ್ದಿ ಯೊಕ್ ಮೊಟಾ ಘಾಟ್ ಹಾ ಹ್ಯಚಿಸ್ ಲಾಗುನ್ ಹಿಕುನಿ ತುಮ್ಚಿಪ ಜಾ಼ಯಾ ವ್ಹಯಿ ಮನ್‌ಲ್ಯಾಲಿ ಜಾ಼ಯಿತ್ ನಾಹಿತ ಆನಿ ತಿಕುನಿ ಆಮ್ಚಿಪ ಕುನಾಲಾ ವಲ್ಯಾಂಡುನ್ ಯಯಾ ವ್ಹಯಿತ್ ನಾಹಿ” ಮನ್ಲಾ. 27 ತವಾ ಸಾವ್ಕೊರ್ ಮಾನುಸ್ ಅಬ್ರಹಾಮಾಲಾ “ತಸಜಾ಼ಲ್ಯಾ ಲಾಜ಼ರಾಲಾ ಮಾಜಾ ಬಾಚಾ ಗರ‍್ಹಾತ್ ಲಾವುನ್ ದೇ ಮನ್ಹುನ್ ತುಜಿಪ ಮಾಗ್ನ ಕರ್ತೊ. 28 ಮನಾ ಪಾಚ಼್ ಜಾ಼ನ್ ಬಾಹು ಹಾತ್ತ; ತೇ ಸಾಹಿತ್ ಹ್ಯಾ ಯಪಾತ್ನಿ ಯತಿಲ; ಯವುನಾಹಿ ಆಸ ತ್ಯನಿ ಆಪ್ನು ಬಗ್‍ಲ್ಯಾಲ ತ್ಯನಾ ಚಾ಼ಂಗ್ಲ ಸಾಂಗುನಿ” ಮನ್ಲಾ. 29 “ಫನ್ ಅಬ್ರಹಾಮ್ ಮೊಶೆಚ಼ ದರ್ಮಶಾಸ್ತಾರ್ ಆನಿ ಪ್ರವಾದಿಂಚಿ ಗ್ರಂಥ ತ್ಯಂಚಿಪ ಹಾತ್ತ ತೀ ಐಕುಂತ” ಮನ್ಲಾ. 30 ತವಾ ತ್ಯೊ, “ಬಾ ಅಬ್ರಹಾಮಾ ತಸ ನವ್ಹ; ಮೆಲ್ಯಾಲ್ಯಾತ್ನಿ ಯಕ್ಲಾ ತ್ಯಂಚಿಪ ಗೆಲ್ಯಾವ ತೇ ಪಾಪಾತ್ನಿ ಮಾಗಾರ ದೇವಾಕ್ಡ ಪರಾತ್ತಿಲ” ಮನ್ಲಾ. 31 ಅಬ್ರಹಾಮಾನಿ ತ್ಯಲಾ, “ತ್ಯಂಚಾನಿ ಮೊಶೆಚ಼ ಆನಿ ಪ್ರವಾದಿಂಚ಼ ಸಬಾತ್ ಐಕ್ಲ ನಾಹಿ ಮಂಜೆ ಮೆಲ್ಯಾಲಾ ಯಕ್ಲಾ ಜಿತ್ತಾ ವ್ಹವುನ್ ಉಟ್ಲಾತರಿ ತೆ ಖರ ದರಿತ್ ನಾಹಿತ” ಮನ್ಹುನ್ ಸಾಂಗ್ಲ.