13
ಸರ್ತ ನಮಸ್ಕಾರ್ ಆನಿ ಹುಶಾರ್ಕಿ
1 ಮೀ ತುಮ್ಚಿಪ ತಿನ್‌ವ್ಯಾನಿ ಯತ್ಯೊ. ಕಸ್ಲಾ ಗುನ್ನಾ ಆಸ್ಲಾತರಿ ತ್ಯಲಾ ದೊಗಾ ತಿಗಾಚೆ ಸಾಕ್ಷಿಚಾ಼ ಆಧಾರ್ ರಾಹ್ಯಾವ್ಹಯಿ, ಮನ್ಹುನ್ ಪವಿತ್ರ ಗ್ರಂಥಾತ್ ಲಿವ್‍ಲ್ಯಾಲ ಹಾ. + 2 ಮೀ ದೊನವ್ಯಾನಿ ತುಮ್ಚಿಪ ಆಸ್ತಾನಾ ಪರ್ತುನ್ ಆಲೊತ ತುಮಾನಾ ಶಿಕ್ಷಾ ದಿಯಾಚೆ಼ ಆಂದಿ ರಾಹ್ಯಾಚೊ಼ ನಾಹಿ ಮನ್ಹುನ್ ಕಸ ಸಾಂಗ್ಲ, ತಸಸ್ ಆತಾಬಿ ತುಮಾನಾ: ಪೈಲಿ ಪಾಪಾಚಿ ಕಾಮ ಆಜು಼ನ್ ಚಾ಼ಲಿವತ್ಯಾಲ್ಯಾನಾ ಆನಿ ದುಸರ‍್ಯಾನಾಬಿ ಸಾಂಗ್ತೊ. 3 ಕ್ರಿಸ್ತ್ ಮಾಜಿಪ ಬೊಲ್ತೊ ಮನ್ಹಾಯಾ ತುಮಿ ಸಾಕ್ಷಿ ಐಕ್ಲಿಸಾ ಮನ್ಹುನ್ ಮೀ ಆಸಾ ಸಾಂಗ್ತೊ. ತ್ಯೊ ತುಮ್ಚೆ ಗುಸ್ಟಿತ್ ಬಳ್ ನಸ್‌ಲ್ಯಾಲಾ ವ್ಹಯಾಚೆ ಆಂದಿ ಬಳ್ ಆಸ್‌ಲ್ಯಾಲಾಸ್ ಜಾ಼ಲ್ಯಾ. ಮೊಟಿ ಕಾಮ ತುಮ್ಚಿಪ ಕರ್ನಾರಾ ಜಾ಼ಲ್ಯಾ. 4 ತ್ಯ ಬಳ್ ನಸ್ತಾನಾ ಶಿಲ್ಬೆತ್ ಗ್ಯಾತ್ಲಾ ಖರ; ಫನ್ ದೇವಾಚಾ ಬಳಾನಿ ಜಿತ್ತಾ ಜಾ಼ಲಾ. ಆಮಿ ಸಾಹಿತ್ ತ್ಯಚ಼ ಬಳ್ ನಸ್‌ಲ್ಯಾಲ್ಯಾತ್ ವಾಟದಾರ್ ಜಾ಼ಲ್ಯಾವ್. ತರಿ ತ್ಯಚಿ ಸಂಗ ದೆವಾಚಾ ಬಳಾನಿ ತುಮ್ಚಿ ಸಾಟಿ ಜ಼ಗತ್ಯಾವ್
5 ತುಮಿ ಕ್ರಿಸ್ತಾಚಾ ಇಸ್ವಾಸಾತ್ ಹಾಸಾ ಕ್ಯಾ ನಾಹಿಸಾ ಮನ್ಹುನ್ ತುಮಚಿ ತುಮಿ ಪಾರಕ್ ಕರಾ, ತುಮ್ಚಿ ತುಮಿಸ್ ಪರಿಕ್ಷೆ ಕರಾ. ತುಮಿ ಚಾ಼ಂಗ್ಲ ಆಸ್ಲಾಸಾತ, ಯೇಸು ಕ್ರಿಸ್ತ ತುಮ್ಚಿಪ ಹಾ ಮನ್ಹುನ್ ಸಮಜ಼ತ್ನಾಹಿ ಕ್ಯಾ? ತ್ಯೊ ತುಮ್ಚಿಪ ನಸ್ಲಾತ ತುಮಿ ತ್ಯ ಪರೀಕ್ಷೆತ್ ನಾಪಾಸ್ ಜಾ಼ಲ್ಯಾಸಾ. 6 ತುಮಿತರಿ ತೇ ಪರೀಕ್ಷೆತ್ ನಾಪಾಸ್ ವ್ಹಯಿತ್ ನಾಹಿಸಾ ಮನ್ಹುನ್ ಮಾಜಿಯೆಕ್ ಆಶಾ ಹಾ. 7 ತುಮಿ ಬುರ್ಸ ಕಾಯ್ ಕರುನಾಹಿ ಮನ್ಹುನ್ ಆಮಿ ದೇವಾಪ ಮಾಕ್ತಾವ್. ಹ್ಯಾತ್ ಆಮ್ಮಿಸ್ ತೇ ಪರೀಕ್ಷೆತ್ ಗಾವಲ್ಯಾಲ ಮನ್ಹುನ್ ದಿಸುನ್ ಯಯಾವ್ಹಯಿ ಮನ್ಹುನ್ ಆಮ್ಚಾ ಉದ್ದೇಸ್‌ ನವ್ಹ. ಆಮಿ ತೇ ಪರೀಕ್ಷೆತ್ ಗಾವ್ಲಾತ್ತರಿ ತುಮಿ ಚಾ಼ಂಗ್ಲತ್ಯ ಕರಾಯಾವ್ಹಯಿ ಮನ್ಯಾಚಾ಼ ಮಾಜಾ ಉದ್ದೇಸ್. 8 ಖರ‍್ಯಾಚೆ಼ ಆಡ್ವ ಆಮಿ ಕಾಯ್ ಕರಿತ್ನಾಹಿ, ಖರ ವಾಡ್ವಾಯಾ ಸಾಟಿ ಸರ್ವ ಕರ್ತಾವ್. 9 ಆಮಿ ಬಳ್ ನಸ್‌ಲ್ಯಾಲ ಜಾ಼ಲಾವ್ತರಿ ತುಮಿ ಬಳ್ಆಸ್‌ಲ್ಯಾಲ ಜಾ಼ಲ್ಯಾಸಾ ಮನ್ಹುನ್ ಸಂತೊಶ್ ವ್ಹತಾವ್; ಹ್ಯ ಜಾ಼ಲ್ಯಾವ ತುಮಿ ಸರ್ವ್ಯಾ ಕಾಮಾಸಾಟಿ ಪರಿ ಪುರ್ನ ವ್ಹಯಾ ವ್ಹಯಿಸಾ ಮನ್ಹುನ್ ಮಾಗ್ನ ಕರ್ತಾವ್.
10 ಹ್ಯಚಿ ಸಾಟಿಸ್ ಮೀ ತುಮ್ಚಿಪ ನಸ್ತಾನಾ ತುಮಾನಾ ಪಾಡಾಯಾಸಾಟಿ ನವ್ಹ ಬಾಂದಾಯಾ ಸಾಟಿಸ್ ಆಲ್ಯೊ. ಪ್ರಭುನಿ ಮನಾ ದಿಲ್ಯಾಲ್ಯಾ ಹುಕ್ಮಾನಿ ತುಮ್ಚಿಪ ಆಲೊಕಿ ಕಡಕ್ಪನ್ ದಾವಾಯಾ ಅವ್ಕಾಸ್ ರಾಹುನಾಹಿ ಮನ್ಹುನ್ ಹ್ಯ ಲಿವ್ತೊ.
11 ಸೆವಟ್ಚೆ, ಮಾಯೆಚಾ ಬನ್ಹಿ ಬಾವ್ಹಾನು, ಸಂತೊಸ್‌ ವ್ಹವಾ! ಸುದ್ರಾ. ಧೀರ್‌ ಗೆವ್ಹಾ, ಯಕಾ ಮನಾನಿರಾವ್ಹಾ, ಥಂಡ್‌ಪನಾನಿರಾವ್ಹಾ; ತವಾ ಮಾಯೆಚಾ಼ , ಥಂಡ್ಪನ್ ಆಸ್ನಾರಾ ದೇವ್ ತುಮ್ಚೆ ಸಂಗ ರಾನಾರ್.
12 ಪವಿತ್ರ ಮುಕ್ಕಾದಿವುನ್ ಯಕಾಮಕಾಲಾ ಬೊಲ್ವಾ. ದೇವಾಚಿ ಲೊಕ ಸಗ್ಳಿ ತುಮಾನಾ ಬುಲಿವ್ತಿಲ.
13 ದೇವಾಚಿ ಲೋಕ ಸಗ್ಳಿ ತುಮ್ಚಿ ವಂದನ್ ಸಾಂಗ್‌ತ್ಯಾತ 14 ಆಮ್ಚಾ ಪ್ರಭು ಯೇಸು ಕ್ರಿಸ್ತಾಚಿ಼ ಕ್ರಪಾ, ದೇವಾಚಿ಼ ಮಾಯಾ, ಪವಿತ್ರಾತ್ಮಾಚಿ ಯಕಿ ತುಮ್ಚೆ ಸಂಗ. ರಾಹುನಿ.
+ 13:1 ಧರ್ಮೋಪದೇಶ 19:15