ರೋಮಾಪುರದವರಿಗೆ ಬರೆದ ಪತ್ರಿಕೆ
ರೊಮಾಪುರಾತ್‌ಲ್ಯಾನಾ ಲಿವ್‌ಲ್ಯಾಲ ಪತ್ರ
ವಳಕ್
ರೋಮಾಪುರಾಲಾ ಲಿವ್‍ಲ್ಯಾಲ ಪತ್ರ ಲ ಕರುನ್‍ ಅಪೋಸ್ತಲ್ ಜಾ಼ಲ್ಯಾಲ್ಯಾ ಪೌಲಾನಿ ಲಿವ್ಲ ಆಸಲ್. ಹ್ಯ ಪುಸ್ತಕ್ ಯೇಸು ಕ್ರಿಸ್ತ್ ಜ಼ಲಾಮಲ್ಯಾ ನಂತರ್ 54-58 ವರ್ಸಾಚೆ ನಂತರ್ ಅಪೊಸ್ತಲ್ ಪೌಲ್ ರೊಮಾತ್ ಗೆಲಾ ನವ್ಥಾ. ಮನ್ಹುನ್ ಹ್ಯಾ ಪತ್‍ರ‍್ಯಾನಿ ರೊಮಾತ್ ಆಸ್‍ಲ್ಯಾಲ್ಯಾ ಯೆಹುದಿ ಆನಿ ಯೆಹುದಿ ನಸಲ್ಯಾಲ್ಯಾ ಕ್ರಿಸ್ತ ಲೋಕಾನಾ ದಿಲ್ಯಾ. ಹ್ಯ ಪತ್ರ ಕೊರಿಂಥ ಪೆಠತ್ನಿ ಲಿವ್ಲ ತವಾ ತ್ಯೊ ತಿಥ ಹುತ್ತಾ. ಪೌಲಾನಿ ಲಿವ್ಲ ಕಾ ಮಂಜೆ ಸಗ್ಳಿ ದುನ್ಯಾ ಯೆಸುವ ಇಸ್ವಾಸ್ ಥೆವಾಯಾ ಆನಿ ಪಾಳಾಯಾ ವ್ಹಯಿ ಮನ್ಹುನ್ 16:26
ರೊಮಾಪುರಾತ್‍ಲ್ಯಾನಾ ಲಿವ್‍ಲ್ಯಾಲ ಹ್ಯ ಪತ್ರ ಸಗ್‍ಳ್ಯಾ ಕ್ರಿಸ್ತಾನಾ ಖುಬ್ ಆವಶ್ ಹಾ ಸಗ್ಳಿಕ್ಡ ಆನಿ ಸಗಳ್ಯಾ ಯಳಾತ್. ಕಾ ಮಂಜೆ ಪೌಲಾನಿ ಯೇಸು ಕ್ರಿಸ್ತಾಸ್ ಲಾಗುನ್ ಆಮಿ ರಕ್ಶನೆ ಗಿಹ್ಯಾ ವ್ಹಯಿಲ್ ಮನ್ಹುನ್ ಚಾಂಗ್ಲ ಆನಿ ಶಾರ್ಕ ಫುಡುನ್ ಸಾಂಗಲ್ಯಾ. ಪೌಲಾನಿ ಯೇಸು ಕ್ರಿಸ್ತಾಚಿ ಬರಿ ಖಬರ್ ಜು಼ನ್ಯಾ ಕರಾರಾಲಾ ಮಿಳಿವ್ಲೆ ಕಿತಿಕಿ ವಿದ್ವಾಂಸಾಂಚಾನಿ ಹ್ಯಾ ಪತರ‍್ಯಾಚ಼ ಮುಖ್ಯ ವಚನ್ 1:16 ಮನ್ಹುನ್ ಸಾಂಗ್‍ಲ್ಯಾ ಹ್ಯ ವಚ಼ನ್ ಆಸ ಸಾಂಗತ ಪೂರ್ನ ಆತ್ಮಾ ಇಸ್ವಾಸ್ ಹಾ ಕಾ ಮಂಜೆ ತ್ಯ ಯೆಹುದಿ ಆನಿ ಯೆಹುದಿ ನಸ್‍ಲ್ಯಾಲ್ಯಾನಾ ತ್ಯಚಾತ್ ಇಸ್ವಾಸ್ ಥೆವ್‍ತ್ಯಾಲ್ಯಾ ಸಗ್‍ಳ್ಯಾನಾ ರ‍್ಯಾಕ್‍ತ್ಯಾಲ ಬಳ್‍ ಜಾ಼ಲೆ.
ಪೈಲಾ ಭಾಗ್ ರೋಮ್1—12ಖೊಲ್‍ಜಾ಼ಲ್ಯಾಲ ದೈವಿಕ್ ಶಾಸ್ತಾರ್ ಜಾ಼ಲ್ಯಾ. ದೊನ್ವಾ ಭಾಗ್ 13—15 ಕ್ರಿಸ್ತಾಚಾ಼ ಜಿವ್ನಾ ಚಾ಼ಲ್ವಾಯಾ ವ್ಹಯಿಜಾ಼ಲ್ಯಾಲ್ಯಾ ಸಲಹ್ಯಾ ದಿಲ್ಯಾ.
ಹ್ಯಾ ಪತ್‍ರ‍್ಯಾತ್ಲೆ ಗುಶ್ಟಚ಼ ಭಾಗ್
1) ಪೌಲ್ ಪತ್ರ ಲಿವ್ತಾನಾ ಆಂದಿ ಕವಾಬಿ ತ್ಯಚಿ ವಳಕ್ ಕರ್ತೊ ಆನಿ ಕುನಾಲಾ ಲಿವ್‌ಲ್ಯಾ ಮನ್ಹುನ್ ಚಾ಼ಲು ಕರ್ತೊ.1:1-15
2) ಮಂಗ್ ಮಾನುಸ್ಪನಾಚಿ ಸ್ಥಿತಿ ಆನಿ ಯೇಸು ಕ್ರಿಸ್ತಾಸ್ಲಾಗುನ್ ರಕ್ಷಣೆ ವ್ಹಯಿಲ್ ಮನ್ಹುನ್ ಚಾ಼ಲು ಕರ್ತೊ.1:16—11:36
3) ಮಂಗ್ ಕ್ರಿಸ್ತಾಚಾ಼ ಜಿವ್ನಾ ಚಾ಼ಲವಾಯಾ ವ್ಹಯಿ ಜಾ಼ಲ್ಯಾಲ್ಯಾ ಸಲಹ್ಯಾ ದೆತೊ. 12:1-15-13
4) ತ್ಯೊ ರೋಮಾತ್ ಆಸಲ್ಯಾಲೆ ಸಬೆಚಾ ಲೋಕಾನಾ ನಮಸ್ಕಾರ್ ಸಾಂಗಿತ್ ಹ್ಯ ಪುಸ್ತಕ್ ಸಪಿವ್ತೊ .16
1
1 ಕ್ರಿಸ್ತ ಯೇಸುಚಾ಼ ಸೇವಕ್ ಜಾ಼ಲ್ಯಾಲಾ ಪೌಲ್ ಲಿವ್‍ತ್ಯಾಲ ಪತ್ರ.
ದೇವಾನಿ ಮನಾ ಅಪೋಸ್ತಲ್ ವ್ಹಯಾಲಾ ಹಾಕಟ್ಲ. ದೇವಾಚಿ ಬರಿ ಖಬರ್ ಸಗ್‌ಳ್ಯಾ ಲೋಕಾನಾ ಸಾಂಗಾಯಾಸಾಟಿ ಮನಾ ನಿವಡ್‍ಲ್ಯಾ. 2 ದೇವಾನಿ ಆಪ್‍ಲ್ಯಾ ಲೋಕಾನಾ ಹಿ ಬರಿ ಖಬರ್ ದಿಯಾಲಾ ಖುಬ್ ಕಾಲಾಚೆ ಮಾಗ ಆಪ್‌ಲ್ಯಾ ಪ್ರವಾದಿಂಚಿಪ್ನಿ ಪವಿತ್ರ ಪುತಿಕಾತ್ ಸಬ್ದ ದಿಲ್ತಾ. 3 ತ್ಯೊ ದೇವಾಚಾ಼ ಲ್ಯೊಕ್ ಆಮಚಾ಼ ಪ್ರಭು ಜಾ಼ಲ್ಯಾಲ್ಯಾ ಯೇಸು ಕ್ರಿಸ್ತಾಚಿ ಗ್ಯೊಶ್ಟುಸ್ ಜಾ಼ಲೆ. ಮಾನ್ಸಾಚಾ ರುಪಾತ್ ತ್ಯೊ ದಾವಿದಾಚಾ ಕುಟ್ಮಾತ್ ಜ಼ಲಾಮ್‌ಲ್ಯಾಲಾ. 4 ಫನ್ ಪವಿತ್ರ ಆತಮ್ಯಾಚಾ ಬಳಾನಿ ಮೇಲ್ಯಾಲ್ಯಾತ್ನಿ ಜೀತ್ತಾ ವ್ಹವುನ್ ಉಠುನ್ ಯವುನ್ ಹ್ಯಲಾ ದೇವಾಚಾ಼ ಲ್ಯೋಕ್ ಮನ್ಹುನ್ ದಾವುನ್ ದಿಲ, ಹ್ಯೊಸ್ ಆಮಚಾ಼ ಪ್ರಭು ಯೇಸು ಕ್ರಿಸ್ತ ಜಾ಼ಲ್ಯಾ.
5 ತ್ಯಚಿಸ್ ಲಾಗುನ್ ದೇವಾನಿ ಮನಾ ಕ್ರಿಸ್ತಾಸಾಟಿ ಅಪೋಸ್ತಲ್ ವ್ಹಯಾ ಕ್ರಪಾ ದಿಲೆ. ಹ್ಯಚಿಸ್ ಲಾಗುನ್ ಸಗ್ಳೆ ದುನೆತಲ್ಯಾ ಲೋಕಾನಾ ತ್ಯಚಿ ಆಜ್ಞಾ ಪಾಳಾಯಾ ಆನಿ ತ್ಯಚಿವ ಇಸ್ವಾಸಾತ್ ಆನಾಯಾ ವ್ಹಯಿಲ್, 6 ರೋಮಾಪುರಾತ್ ಆಸ್‌ಲ್ಯಾಲಿ ತುಮಿ ಸಾಹಿತ್ ಮಿಳುನ್ ಯೇಸು ಕ್ರಿಸ್ತಾಚಿ ವ್ಹಯಾಲಾ ದೇವಾನಿ ಹಾಕಟ್‍ಲ್ಯಾತ.
7 ಆನಿ ರೊಮಾತ್‍ ಆಸ್‌ಲ್ಯಾಲ್ಯಾ ತುಮಾನಾ ಸಗ್‌ಳ್ಯಾನಾ ಲಿವ್‍ತ್ಯೊ. ದೇವ್ ತುಮ್ಚಿ ಮಾಯಾ ಕರ್ತೊ ಆನಿ ಆಪ್ಲಿ ಸ್ವತಾಚಿ ಲೋಕ ವ್ಹಯಾಲಾ ಹಾಕಟ್‌ಲ್ಯಾತ:
ಆಮಚಾ಼ ಬಾ ಜಾ಼ಲ್ಯಾಲ್ಯಾ ದೇವಾಪ್ನಿ ಪ್ರಭು ಜಾ಼ಲ್ಯಾಲ್ಯಾ ಯೇಸು ಕ್ರಿಸ್ತಾಪ್ನಿ ತುಮಾನಾ ಕ್ರಪಾ ಶಾಂತಿ ವ್ಹವುನಿ.
ದನ್ಯವಾದಾಚ಼ ಮಾಗ್ನ
8 ಆಂದಿ, ತುಮಚಾ಼ ಇಸ್ವಾಸ್ ದುನೆತ್ ಸಗ್‌ಳೆ ಮೊರ‍್ಹ ಆಲಾ ಮನ್ಹುನ್ ತುಮಚೆ ಸಗಳ್ಯಾಂಚೆಸಾಟಿ ಯೆಸು ಕ್ರಿಸ್ತಾಪ್ನಿ ಮಾಜಾ ದೆವಾಲಾ ದನ್ಯವಾದ್ ಸಾಂಗ್ತೊ. 9 ಮಿ ಮಾಗ್ನ ಕರ್ತಾನಾ ಖಾಯಿಮ್ ತುಮಚಿಸಾಟಿ ಇನಂತಿ ಕರ್ತೊ. ದೇವಾಚಾ ಲೇಕಾಚಿ ಬರಿ ಖಬರ್ ಸಾಂಗಿತ್ ದೇವಾಚಿ ಸೆವಾ ಮಾಜಾ ಮನಾನಿ ಕರ್ತೊ ಹ್ಯಲಾ ದೇವುಸ್ ವಳಕ್ ಜಾ಼ಲ್ಯಾ. 10 ಮಾಜಾ ಮಾಗ್‌ನ್ಯಾತ್ನಿ ಮೀ ಪರತೇಕ್ ಪಾವ್ಟಿ ದೇವಾಪ ಮಾಗಾಚ಼ ಕ್ಯಾ ಮಂಜೆ ದೇವ್ ಆಪ್‍ಲ್ಯಾ ಮನಾಚೆಗತ್ ಆತಾತರಿ ತುಮಾನಾ ಬೇಟ್ ವ್ಹಯಾ ದಿವುನಿ. 11 ಮಿ ಖುಬ್ ಮನ್ ಕರ್ತೊ ಕಾ ಮಂಜೆ ಮಿ ತುಮಾನಾ ಬೆಟ್ ವ್ಹವುನ್ ಥೊಡಾ ಆಶಿರ್ವಾದ್ ದಿಯಾ ಹ್ಯಚಿಸ್ ಲಾಗುನ್ ಬಳ್ ಗೆತಲ್ಯಾಲಿ ವ್ಹವಾ. 12 ಮೀ ಸಾಂಗಾಚ಼ ಕ್ಯಾ ಮಂಜೆ, ಮಿ ತುಮ್ಚಿಪ ಯತಾನಾ ಮಾಜಾ ಆನಿ ತುಮ್ಚಾ ಇಸ್ವಾಸಾನಿ ಆಮಿ ಯಕಾಮಕಾಲಾ ಮಜ಼ತ್ ಕರಾಯಾ ವ್ಹಯಿ.
13 ಬಾವ್ಹಾಂಡಾನು, ಹ್ಯ ತುಮಾನಾ ಯಾದ್ ರಾಹುನಿ ಖುಬ್ ಪಾವ್ಟಿ ಮಿ ತುಮಾನಾ ಬೆಟ್ ವ್ಹಯಾ ಯವಜ್ನಾ ಕೆಲೆ. ಫನ್ ಕ್ಯಾ ಯಾಕ್ ಮನಾ ತಸ ಕರಾಯಾ ಥಾಂಬಿತ್ಯಾ. ದುಸ್‍ರ‍್ಯಾ ಲೊಕಾಪ್ನಿ ಮೀ ಜಿತ್‌ಲ್ಯಾಚೆಗತ್ ತುಮ್ಚಿಪ ಸಾಹಿತ್ ಮಿ ಫಳ್ ಜಿತ್ತಾಯಾ ಮನ್ ಕರ್ತೊ.
14 ಮೀ ಗ್ರೀಕಾಂಚೆ ಆನಿ ಗ್ರೀಕ್ ನಸ್‌ಲ್ಯಾಲ್ಯಾಂಚೆ, ತಸ ಶಾನ್ಯಾಂಚೆ ಆನಿ ಬುದ್ದಿ ನಸ್‌ಲ್ಯಾಲ್ಯಾಂಚೆ ಸೇವೆಚ಼ ವಜ್ಜ ಮಾಜಿವ ಹಾ. 15 ಮನ್ಹುನ್ ರೊಮಾತ್ ಆಸ್‌ಲ್ಯಾಲ್ಯಾ ತುಮಾನಾಬಿ ಬರಿ ಖಬರ್ ಸಾಂಗಾಯಾ ಖುಬ್ ಉಮೇದಿನಿ ಹಾ.
ಬರೆ ಖಬರಿಚ಼ ಬಳ್
16 ಬರೆ ಖಬ್ರಿಚೆ ಗುಶ್ಟಿತ್ ಮಿ ಲಾಜ಼ತ್ ನಾಹಿ. ತಿ ಖಬರ್ ಆಂದಿ ಯಹುದ್ಯಾನಾ ಮಂಗ್ ಗ್ರಿಕಾನಾ ಆನಿ ಇಸ್ವಾಸ್‌ ಥೆವ್‍ತ್ಯಾಲ್ಯಾ ಸಗ್‍ಳ್ಯಾನಾ ರ‍್ಯಾಕ್‌ತ್ಯಾಲ ದೇವಾಚ಼ ಬಳ್ ಜಾ಼ಲ್ಯಾ. 17 ಕಸ ಮಂಜೆ ದೆವಾಪ್ನಿ ಗಾವಲ್ಯಾಲಿ ನಿಯೆತ್ ಬರೆ ಖಬರಿತ್ ದಿಸುನ್ ಯತಿ. ಪವಿತ್ರ ಗ್ರಂಥಾತ್ ಆಸ ಲಿವ್‌ಲ್ಯಾ, “ನಿಯತಿಚಾ಼ ಇಸ್ವಾಸಾನಿ ಜೀವ್ನಾ ಕರ್ನಾರ್. ” * ತಿ ನಿಯೆತ್ ಇಸ್ವಾಸಾಚ಼ ಫಳ್ ವ್ಹವುನ್ ಇಸ್ವಾಸ್ ಬಳ್ಕಟ.
ಮಾನ್ಸಾಚಾ ಕುಳಾತ್ಲಾ ಅಪರಾದ್
18 ಸಗ್ಳ ಪಾಪಿ ಆನಿ ಬುರ್ಸ ಲೋಕ್ ಬುರ್ಶಾ ಫನಾನಿ ಖರ ಜಾಕತ್ಯಾತ ತ್ಯಂಚಿವ ದೇವಾಚಾ಼ ರಾಗ್ ಸ್ವರ್ಗಾತ್ನಿ ಉತರುನ್ ಯನಾರ್. 19 ಕಾ ಮಂಜೆ ದೇವಾಚೆ ಗುಶ್ಟಿತ್ ವ್ಹಯಿಲ್ ತ್ಯವ್ಡ ತ್ಯನಾ ಶಾರ್ಕ ಠಾವ ಹಾ. ಕಾ ಮಂಜೆ ದೇವಾನಿಸ್ ತ್ಯನ್ಯಾ ಶಾರ್ಕ ಆಪ್ಲೆ ಗುಶ್ಟಿತ್ ಸಾಂಗ್‍ಲ್ಯಾ.
20 ಕಸ ಮಂಜೆ ಡೊಳ್ಯಾನಾ ದಿಸನಸ್ನಾರ ತ್ಯಚ಼ ಗುನ್ ಶಾಸ್ವತ್ ಬಳ್ ಆನಿ ದೈವಿಕ್ ಸ್ವಭಾವ್ ದುನ್ಯಾ ಉತ್ಪನ್ ಕೆಲ್ಯಾಲೆದರ್ನಿ ತ್ಯನಿ ಉತ್ಪತ್ತಿ ಕೇಲ್ಯಾಲ್ಯಾ ಸಗ್‌ಳ್ಯಾ ಸಾಮಾನಾನಿ ಹ್ಯ ಸಗ್ಳ ಬಗ್ತಾವ್ ಹ್ಯಚಿ ಸಾಟಿ ತ್ಯಾ ಲೊಕಾಂಚಿಪ ಕಚಾ಼ ನೇವಾ ರಾಹಿತ್ನಾಹಿ.
21 ಕಾ ಮಂಜೆ ಲೊಕಾನಾ ದೇವ್ ಸಮಾಜ್ಲಾತರಿ ದೇವಾಲಾ ಮಹಿಮೆ ಕಿಲಿನಾಹಿ, ತ್ಯಲಾ ಮರ‍್ಯಾದ್ ನಾಹಿತ ಉಪ್ಕಾರ್ ದಿಲಾನಾಹಿ. ಲೋಕಾಂಚಿ ಯವಜ್ನಾ಼ ಫುಕಟ್ ಜಾ಼ಲಿ. ಬುದಿ ನಸಲ್ಯಾಲಿ ತ್ಯಂಚಿ ಮನ ಆಂದಾರ್ ಜಾ಼ಲ್ಯಾತ. 22 ತೀ ಲೊಕ ಆಪ್‌ಲ್ಯಾಲಾ ಶಾನಿ ಮನ್ಹುನ್ ಗೆಥ್ಯಾತ ಫನ್ ತೇ ಮುರ್ಕ್ ಜಾ಼ಲ್ಯಾತ.
23 ನಾಸ್ ವ್ಹಯಾಂಚೆ ಅಂದಿ ಆಸ್‌ಲ್ಯಾಲ್ಯಾ ದೇವಾಚಿ ಮೈಮಾ ತ್ಯಂಚಾನಿ ನಾಸ್ ವ್ಹನಾರ‍್ಯಾ ಮಾನ್ಸಾಂಚಾ, ಪಾಕ್ರಾಂಚಾ, ಜ಼ನಾವಾರಾಂಚಾ ಸರ್ಪಾಟ್ಯಾನಿ ಜಾ಼ತ್ಯಾಲ್ಯಾ ಜ಼ನಾವಾರಾಂಚಿ ಪಾಶಾನ ಕರುನ್ ತ್ಯನಾ ವವ್ಯಾಳಾಯಾ ಲಾಗ್ಲಿತ.
24 ಮನ್ಹುನ್ ತ್ಯಂಚಾನಿ ಮನಾತ್ಲೆ ಬುರ‍್ಸೆ ಆಸೆಂಚೆಗತ್ ಚಾ಼ಲುನ್ ಆಪ್ಲಿ ಆಪ್ಲಿ ಶರಿರ ಆಪಲ್ಯಾತುಸ್ ಮರ‍್ಯಾದ್ ಕಾಡುನ್ ಗಿಹುನ್ತ ಮನ್ಹುನ್ ದೇವಾನಿ ತ್ಯನಾ ಬುರ್ಶಾ ಕಾಮಾನಾ ಥರಿವ್ಲಿತ. 25 ತ್ಯಂಚಾನಿ ಖರ‍್ಯಾ ದೆವಾಲಾ ಸುಡುನ್ ಲಬಾಡಾಲಾ ದರ‍್ಹುನ್; ಸ್ರಶ್ಟಿ ಕೇಲ್ಯಾಲ್ಯಾ ದೆವಾಲಾ ಸುಡುನ್ ತ್ಯನಿ ಸ್ರಶ್ಟಿ ಕೆಲ್ಯಾಲೆ ಸ್ರಶ್ಟಿಚಿ ಪುಜಾ ಕರುನ್ ವವ್ಯಾಳಾಯಾ ಲಾಗ್ಲಿತ. ಫನ್ ಸ್ರಶ್ಟಿ ಕೇಲ್ಯಾಲಾ ದೇವ್ ಖಾಯಿಮ್ ವವ್ಯಾಳುನ್ ಗೆನ್ಹಾರ್. ಆಮೇನ್.
26 ತ್ಯಂಚಾನಿ ತಸ ಕೇಲ ಮನ್ಹುನ್, ದೇವಾನಿ ತ್ಯನಾ ಲಾಜ಼ಚಾ ಕಾಮಾನಾ ಸುಡುನ್ ದಿಲಿತ. ತ್ಯಂಚಾ ಬ್ಯಾಯ್ಕಾ ಸಾಹಿತ್ ಸಬಾವಾಚ಼ ಶಾರಿಕ್ ಸಂಬಂದ್ ಸುಡುನ್ ಸಬಾವಾಚೆ ಬಾಹಿರ್ಲಿ ಕಾಮ ಕರಾಯಾ ಲಾಗಲ್ಯಾ. 27 ತಸಸ್, ಗಡಿಬಿ ಬ್ಯಾಯ್ಕಾಂಚಿ ಸಂಗ ಶಾರಿರಿಕ್ ಸಂಬಂದ್ ಕರಾಚ಼ ಸುಡುನ್ ಆಪ್‌ಲ್ಯಾ ಆಪ್‌ಲ್ಯಾತುಸ್ ಸಲಿಂಗಕಾಮಿ ಜಾ಼ಲ್ಹ.ಲಾಜ಼ಗಿಡ ಜಾ಼ಲ್ಹ ಆಪ್ಲೆ ಬುರ್ಶೆ ಚಾ಼ಲ್ನುಕಿಲಾ ಶಾರ್ಕಿ ಸಿಕ್ಷಾ ತೆ ಆಪ್ಲಿವ ಗೆಥ್ಯಾತ.
28 ಕಾ ಮಂಜೆ ದೇವಾಚ಼ ಖರ ಗಿನ್ಯಾನ್ ಗಿಹ್ಯಾಲಾ ತ್ಯಂಚಾನಿ ನಕಾರ್ ಕೇಲಾ. ತ್ಯನಾ ಮನ್ ನವ್ಥ ಮನ್ಹುನ್ ದೇವಾನಿ ತ್ಯನಾ ತ್ಯಂಚಾ ಬುರ್ಶಾ ಮನಾಲಾ ವಪ್ಸುನ್ ದಿಲಿತ. ಮನ್ಹುನ್ ತೀ ಆಪ್ನು ಕರು ನಾಹಿ ತಿ ಕಾಮ್ ಕರ್ತ್ಯಾತ. 29 ತೀ ಸಗ್ಳೆ ತರಚಾ ಬುರ್ಶಾ ಫನಾನಿ ಬರ್ಲ್ಯಾಲಿ ಹಾತ್ತ , ರಾಗ್ , ಖೊಟಫನ್ ಖುನ್ , ಮಾರಾಮಾರ‍್ಯಾ, ನಿಯತ್ ನಸ್‌ಲ್ಯಾಲಿ, ಮೊಸ್, ಹಗೆತನಾನಿ ಬರ್ಲ್ಯಾಲಿ ಹಾತ್ತ. ಚಾ಼ಡಿ ಸಾಂಗ್‌ತ್ಯಾಲಿ. 30 ಆನಿ ದುಸ್‌ರ‍್ಯಾಂಚೆ ಗುಶ್ಟಿತ್ ಬುರ್ಸ ಬೊಲಾಚ಼, ದೇವಾಚಾ಼ ಇರೊದ್ ಕರ್ತ್ಯಾತ. ದಿಮಾಕಾಚಿ, ಗರ್ವಿಚಿ, ಆನಿ ಆಪ್ಲೆ ಗುಶ್ಟಿತ್ ಬಡಾಯಾ ಸಾಂಗ್‍ತ್ಯಾಲಿ ಜಾ಼ಲ್ಯಾತ. ತೀ ಬುರ್ಸಿ ಕಾಮ ಕರಾಯಾ ಖುಬ್ ವಾಟಾ ಶೊತ್ಯಾತ ತೀ ಆಪ್‌ಲೆ ಆಯಿಬಾಲಾ ಐಕತ್ ನಸ್‍ಲ್ಯಾಲಿ. 31 ತೇ ಸಮಜ಼ತ್ ನಸ್‌ಲ್ಯಾಲ ಸಾಂಗ್‍ಲ್ಯಾಲ್ಯಾ ಸಬ್ದಾಚೆಗತ್ ಕರಿನಸ್ನಾರ ಆನಿ ತೀ ದುಸ್‌ರ‍್ಯಾಂಚಿವ ದಯಾ ಮಾಯಾ ಕರ್ನಾ ನಸ್ನಾರಿ ಜಾ಼ಲ್ಯಾತ. 32 ಆಸ್‌ಲ್ಯಾನಾ ಮರ್ನಾಚಿ ಶಿಕ್ಶಾ ವ್ಹಯಾ ವ್ಹಯಿ ಮನ್ಹುನ್ ದೇವಾಚ಼ ಧರ್ಮಶಾಸ್ತಾರ್ ಸಾಂಗ್ತ ಮನ್ಹುನ್ ತ್ಯನಾ ಠಾವ ಹಾ. ತರೀಬಿ ತೀ ಆಸ್ಲಿ ಕಾಮ ಕರಿತ್ ರಾಥ್ಯಾತ ಆನಿ ಆಸ್ಲಿ ಕಾಮ ಕರಾಯಾ ದುಸ್‍ರ‍್ಯಾನಾ ಉಮೆದ್ ದೇತ್ಯಾತ.
* 1:17 ಹಬ 2:4