3
ಬಾಪ್ತಿಸ್ಮಾ ಯೊಹಾನಾಚಾ಼ ಉಪದೆಸ್
(ಮತ್ತಾಯ್ 3:1-12; ಮಾರ್ಕ್ 1:1-8; ಯೊಹಾನ್ 1:19-28)
1 ಸಿಸೆರ್ ತಿಬೆರಿ ಚಕ್ರವರ್ತಿಚ಼ ಪಂದ್ರಾವ ವರಿಸ್ ಜಾ಼ಲ್ಥ. ತವಾ, ಪೊಂತಿಪಿಲಾತ್ ಯುದಾಯಾಂಚಾ಼ ಅಧಿಕಾರಿ ಹುತ್ತಾ. ಹೆರೊದ್ ಗಲಿಲಾಯಾತ್ ಉಪರಾಜ. ಆನಿ ಹೆರೊದಾಚ಼ಾ ದಾಕ್ಠಾ ಬಾಹು ಪಿಲಿಪ್ ಇತುರಿಯಾ ಆನಿ ತ್ರಕೊನಿತಿ ಹೆ ದೇಸೆಂಚಾ ಉಪರಾಜಾ ಹುತ್ತಾ. ಆನಿ ಲುಸನ್ಯಾ ಅಬಿಲೆಸೆಚಾ಼ ಉಪರಾಜಾ ಹುತ್ತಾ.
2 ತಸಸ್ ಅನ್ನಾ ಆನಿ ಕಾಯಪ್ ಮುಖ್ಯ ಯಾಜಕ್ ಹುತ್ತ. ತವಾ ಜಕರಿಯಾಚಾ಼ ಲ್ಯೊಕ್ ಯೊಹಾನಾಲಾ ರಾನಾತ್ ದೇವಾಪ್ನಿ ಆಜ್ಞೆ ಆಲಿ ಆನಿ ಯೊಹಾನ್ ಕಡ್ಯಾತ್ನಿ ರಾಥ್ಯಾಲ್ಯಾ ಲೊಕಾತ್ನಿ ರಾಹಿ. 3 ಮಂಗ್ ಯೊಹಾನ್ ಯೊರ್ದಾನ್ ವ್ಹಾಳಚೆ ಸರ್ಬೌರ್ ಸಗ್‍ಳ್ಯಾ ಪರದೆಶಾತ್, “ಪಾಪಾಂಚಾ ಮಾಪಿಸಾಟಿ ದೇವಾಕ್ಡ ಪರ್ತುನ್ ಬಾಪ್ತಿಸ್ಮಾ ಗಿಹ್ಯಾ ವ್ಹಯಿ ” ಆಸ ಜೊ಼ರಾನಿ ಸಾಂಗಿತ್ ಫಿರತಾ, ದೇವ್ ತುಮ್ಚ ಪಾಪ್ ಮಾಪ್ಕರ್ನಾರ್ ಮನ್ಹುನ್ ಸಾಂಗಿತ್ ಗೆಲಾ.
4 ಹ್ಯ ಯೆಶಾಯ ಪ್ರವಾದಿಚಾ ಪುಸ್ತಕಾತ್ ಕಸ ಲಿವಲ್ಯಾಲಹಾ ತಸಸ್ ಜಾ಼ಲ ತ್ಯ ಆಸಹಾ.
ಕೊನ್ ಯೊಕ್ ರಾನಾತ್ ವರಾಡ್‌ತ್ಯಾಲಾ ಆವಾಜ಼್ ಹಾ,
“ಪ್ರಭುಚಾ಼ ಮಾರ್ಗ ತಯಾರ್ ಕರಾ,
ತ್ಯಚಾ ವಾಟಾ ನಿಟ್ ಕರಾ,
5 ಪರ್ತೆಕ್ ಖನ್ ಮುದ್ನಾರ್,
ಪರ್ತೆಕ್ ಕನ್ನ ಆನಿ ಗುಢ ಶಾರಕ ವ್ಹನಾರ್,
ವಾಕ್‍ಡ್ಯಾ ವಾಟಾ ಸಗ್‌ಳ್ಯಾ ನಿಟ್ ವ್ಹನಾರ್,
ಡಬ್ರ ಪಡ್‌ಲ್ಯಾಲ್ಯಾ ವಾಟಾ ಸಪ್ಪಯ್ ವ್ಹನಾರ್,
6 ಆನಿ ಸಗ್ಳಿ ಮಾನ್ಸ ದೇವಾನಿ ಕೆಲ್ಯಾಲಿ ಸುಟ್ನುಕ್ ಬಗ್ನಾರ್,
7 ತವಾ ತಿ ಲೊಕ ತ್ಯಚಾ ಹಾತಾನಿ ಬಾಪ್ತಿಸ್ಮಾ ಗಿಹ್ಯಾಸಾಟಿ, ತ್ಯಚಿಕ್ಡ ಯಯಿತ್ಆಸ್ತಾನಾ ತ್ಯನಾ ಯೊಹಾನ್ ಆಸ ಮನ್ಲಾ “ಯೇ ಸಾಪಾಂಚೆ ಪಿಳ್ಗಿನು ಹಾಸ್ಸಾ! ಮೊರ‍್ಹ ದಿಸುನ್ ಯತ್ಯಾಲ್ಯಾ ದೇವಾಚಾ ರಾಗಾತ್ನಿ ಚು಼ಕುವುನ್ ಗಿಹ್ಯಾ ತುಮಾನಾ ಕುನಿ ಜಾ಼ಗೃತ್ ಕಿಲಿತ? 8 ತಸ ಜಾ಼ಲ್ಯಾಲ್ಯಾ ತುಮ್ಚ ಮನ್ ದೇವಾಕ್ಡ ಪರಾತ್‍ಲ್ಯಾ ಮನ್ಹುನ್ ತುಮ್ಚಾ ಚಾ಼ಂಗಲ್ಯಾ ಕಾಮಾಂಚಾನಿ ದಾವಾ ಅಬ್ರಹಾಮ್ ಆಮಚಾ಼ ವಡಿಲ್ ಮನ್ಹು‍ನ್ ತುಮಿ ಬಡಾಯಿ ಕರುನಕೊಸಾ. ದೇವ್ ಅಬ್ರಮಾಲಾ ಹ್ಯಾ ದೊಂಡ್ಯಾಂಚಾನಿ ಪೊರ ದಿವು ಸಕ್ತೊ ಮನ್ಹುನ್ ತುಮಾನಾ ಸಾಂಗ್ತೊ. 9 “ಆತಾಸ್ ಜ಼ಾಢಾಚಾ ಬುಡ್‍ಖ್ಯಾತ್ ಕುರ‍್ಯಾಡ್ ಗ್ಯಾತ್ಲೆ, ಚಾ಼ಂಗ್ಲ ಪೀಕ್ ದಿಯಿತ್ ನಸಲ್ಯಾಲಿ ಸಗ್ಳಿ ಜಾ಼ಢ ತುಡುನ್ ಇಸ್‌ಥ್ಯಾತ್ ಗ್ಯಾಲ್ನಾರ್” ಮನ್ಹುನ್ ಸಾಂಗ್ಲ.
10 ತವಾ ತ್ಯಾ ಲೊಕಾಂಚಾನಿ ತ್ಯಲಾ “ತಸ ಜಾ಼ಲ್ಯಾ ಆಮಿ ಕ್ಯಾ ಕರಾ ವ್ಹಯಿ? ಮನ್ಹುನ್ ಇಚಾರ್ಲ.
11 ತವಾ ಯೊಹಾನಾನಿ ತ್ಯನಾ ಉತ್ತರ್ ದಿಲಾ, “ತುಮ್ಚಿಪ ದೊನ್ ಆಂಗ್ಯಾ ಆಸ್‌ಲ್ಯಾಲ್ಯಾನಿ ಕುನಾಲಾ ಅಂಗಿ ನಸ್ನಾರ‍್ಯಾಲಾ ಏಕ್ ದೇವಾವ. ಆನಿ ಕಚಾಪ ಆನ್ ಹಾ, ತ್ಯನಿ ಆನ್ ನಸನಾರ‍್ಯಾಲಾ ಖಾಯಾ ದೇವಾವ” ಮನ್ಹುನ್ ತ್ಯನಾ ಸಾಂಗ್ಲ.
12 ಜ಼ಕದಾರ್ ಸಾಹಿತ್ ಬಾಪ್ತಿಸ್ಮಾ ಗಿಹ್ಯಾವ್ಹಯಿ ಮನ್ಹುನ್ ಯವುನ್ ಪ್ರಭು “ಆಮಿ ಕ್ಯಾ ಕರಾವ್ಹಯಿ; ಮನ್ಹುನ್ ಯೊಹಾನಾಲಾ ಇಚಾರ್ಲ.
13 ತವಾ ಯೊಹಾನ್ ತ್ಯನಾ “ಥರಿವ್‌ಲ್ಯಾಲೆ ಕಿಮ್ತಿವ್ನಿ ಆಗಾವ್ಚ಼ ಕಾಯ್ ವಡುನ್ ಗಿಹುನಕೊಸಾ” ಮನ್ಹುನ್ ತ್ಯನಾ ಸಾಂಗ್ಲ.
14 ಥೊಡ್ಯಾ ಸಿಪಾಯಿಂಚಾನಿ ಯವುನ್ “ಆಮಿ ಕ್ಯಾ ಕರಾವಮನ್ಹೂನ್ ತ್ಯಲಾ ಇಚಾರ್ಲ.
ತವಾ ಯೊಹಾನ್ ತ್ಯನಾ “ಕುನಾಲಾ ತರಿ ಬುಜುವುನಕೋಸಾ, ಕುನಾವಬಿ ಲಬಾಡ್ ಚು಼ಕ್ ವಾವುನಕೋಸಾ ಆನಿ ಅನ್ಯಾಯಾನಿ ಪೈಸ ಕಾಡುನ್ ಗಿಹುನಕೊಸಾ ತುಮ್ಚೆ ಕುಲಿತ್ ತುಮಿ ಸಮಾದಾನಾನಿ ರಾವ್ಹಾ” ಮನ್ಹುನ್ ಸಾಂಗ್ಲ.
15 ಆಸ ಆಸ್ಥಾನಾ ಇಸ್ರಾಯಲ್ ಲೊಕ ಯನಾರ‍್ಯಾ ಕ್ರಿಸ್ತಾಚಿ *ವಾಟ್ ಬಗಿತ್ ಹುತ್ತಿತ. ಮನ್ಹುನ್ ತೀ ಸಗ್ಳಿ ಯೊಹಾನಾಚೆ ಗುಶ್ಟಿತ್ “ಹ್ಯೊಚ್ ತ್ಯೊ ಕ್ರಿಸ್ತ್ ಆಸಲ್ ಕ್ಯಾ ಕುನಾಲಾ ಠಾವಾ” ಮನ್ಹುನ್ ಆಪ್‍ಲ್ಯಾ ಮನಾತ್ನಿ ಇಚಾರ್ ಕರಿತಿತ.
16 ತವಾ ಯೊಹಾನ್ ತ್ಯನಾ ಸಗ್‍ಳ್ಯಾನಾ, “ಮಿ ತರಿ ತುಮಾನಾ ಪಾನ್ಯಾನಿ ಬಾಪ್ತಿಸ್ಮಾ ದೇನಾರಾ; ಖರ ಮಾಜಿವ್ನಿ ಮೊಟಾ ಯನಾರ್, ತ್ಯಚೆ ವ್ಹಾನಚಾ ಪಟಾ ಸೊಡಾಯಾ ಮಿ ಲಾಯಕ್ ನಾಹಿ ನವ್ಹ. ತ್ಯೊ ಪವಿತ್ರಾತ್ಮಾನಿ ಆನಿ ಇಸ್‍ತ್ಯಾನಿ ತುಮಾನಾ ಬಾಪ್ತಿಸ್ಮಾ ದೇನಾರ್.
17 ತ್ಯನಿ ಸೂಪ್ ಹಾತಾತ್ ದರ್‌ಲ್ಯಾ; ಆಪ್‌ಲ್ಯಾ ಖಳ್ಯಾತ್ಲಿ ರ‍್ಯಾಸ್ ವಾರ‍್ಯಾ ಕರುನ್ ಬರಿ ಕರುನ್ ಗಹು ಕಳಂಜಾ಼ತ್ ಬರ‍್ಹುನ್ ಥೆವ್ನಾರ್, ವ್ಹಟ್ ಇಜ಼ತ್ ನಸ್‍ಲ್ಯಾಲ್ಯಾ ಇಸ್‌ಥ್ಯಾನಿ ಜಾಳನಾರ್” ಮನ್ಹುನ್ ಉತ್ತರ್ ದಿಲಾ. 18 ಆನಿ ಖುಬ್ ತರನಿ ಯೊಹಾನ್ ಇಸ್ರಾಯೆಲ್ ಲೊಕಾನಾ ಬುದಿ ಸಾಂಗುನ್ ಬರಿ ಖಬರ್ ಸಾಂಗಿತಾ.
19 ಯೊಹಾನಾನಿ ಹೆರೊದಾಲಾ ಖಡ್ಯಾವ್ಲಾ ಕಾ ಮಂಜೆ ತ್ಯೊ ಆಪ್‌ಲ್ಯಾ ಬಾವ್ಹಾಚಿ ದನ್ಗರ್ ಹೇರೊದಿಯಾಸಂಗ ಅನೈತಿಕ ಸಮಂದ್ ಹುತ. ಆನಿ ದಿಸರಿ ಬುರ್ಸಿ ಕಾಮ ಖುಬ್ ಕಿಲಿತ. 20 ಹೆರೊದಾಲಾ ಯೊಹಾನ್ ದಪಕ್ಯಾವಿತ್ ಹುತ್ತಾ. ಮನ್ಹುನ್ ಯೊಹಾನಾಲಾ ಹೆರೊದಾನಿ ಕುಂಡುನ್ ಥೆವ್ಲಾ ಆನಿ ಆಪ್‍ಲ್ಯಾ ವಾಯಿಟ್ ಕಾಮಾಚಾ ಇಸೊಬ್ ಜಾಸ್ತಿಕೆಲಾ.
ಯೇಸುಚಿ ಬಾಪ್ತಿಸ್ಮಾ.
(ಮತ್ತಾಯ್ 3:13-17; ಮಾರ್ಕ್ 1:9-11)
21 ಲೊಕಾಂಚಾನಿ ಯೊಹಾನಾಪ್ನಿ ಬಾಪ್ತಿಸ್ಮಾ ಗೆತ್ಲಿ ತವಾ ಯೇಸುನಿ ದಿಕಿಲ್ ಬಾಪ್ತಿಸ್ಮಾ ಗಿತ್ಲಿ ತವಾ ಯೇಸು ಮಾಗ್ನ ಕರ್ತಾನಾ ಆಬಾಳ್ ಉಗಾಡ್ಲ. 22 ಆನಿ ಪವಿತ್ರಾತ್ಮ ಪ್ಯಾರ್‌ವ್ಯಾಚೆಗತ್ ವ್ಹವುನ್ ಯೇಸುವ ಉತ್ತಾರ್ಲ. ತವಾ “ತು ಮಾಜಾ಼ ಮಾಯೆಚಾ಼ ಲ್ಯೊಕ್, ತು ಮಾಜಾ ಮನಾತ್ ಬರಲ್ಯಾಸ್” ಮನ್ಹುನ್ ಸ್ವರ್ಗಾತ್ನಿ ಸಬ್ದ ಆಲಾ.
ಯೇಸುಚಿ ವಂಶಾವಳಿ
(ಮತ್ತಾಯ್ 1:1-17)
23 ಯೇಸುನಿ ಉಪದೆಸ್ ಸುರು ಕೆಲಾ ತವಾ ಹಿಕ್ಡ ತಿಕ್ಡ ತೀಸ್ ವರ್ಸಾಚಾ಼ ಹುತ್ತಾ. ತ್ಯೊ ಲೊಕಾಂಚೆ ಇಸಾಬಾನಿ ಯೊಸೆಪಾಚಾ ಲ್ಯೊಕ್ ಯೊಸೆಪ್ ಹೆಲಿಚಾ ಲ್ಯೊಕ್; 24 ಹೆಲಿ ಮಥಾತಾಚಾ ಲ್ಯೊಕ್. ಹ್ಯೊ ಮಥಾತಾ ಲೆವಿಚಾ ಲ್ಯೊಕ್. ಹ್ಯೊ ಮೆಲ್ಕಿಚಾ ಲ್ಯೊಕ್. ಹ್ಯೊ ಜನ್ನಾಯಾಚಾ಼ ಲ್ಯೊಕ್. ಹ್ಯೊ ಯೊಸೆಪಾಚಾ ಲ್ಯೊಕ್. 25 ಹ್ಯೊ ಮಥತಿಚಾ ಲ್ಯೊಕ್. ಹ್ಯೊ ಆಮೊಸಾಚಾ಼ ಲ್ಯೊಕ್; ಹ್ಯೊ ನಹುಮಾಚಾ ಲ್ಯೊಕ್; ಹ್ಯೊ ಎಸ್ಲಿಚಾ಼ ಲ್ಯೊಕ್; 26 ಹ್ಯೊ ನಗ್ಗಾಯಾಚಾ ಲ್ಯೊಕ್; ಹ್ಯೊ ಮಹಾಥಾಚಾ ಲ್ಯೊಕ್; ಹ್ಯೊ ಮಥತಿಚಾ ಲ್ಯೊಕ್; ಶಿಮಿಚಾ ಲ್ಯೊಕ್; ಹ್ಯೊ ಜೋಸೆಸಾ ಲ್ಯೊಕ್; 27 ಹ್ಯೊ ಯುದಾಚಾ ಲ್ಯೊಕ್; ಹ್ಯೊ ಜೊನಾಚಾ಼ ಲ್ಯೊಕ್; ಹ್ಯೊ ರೇಸಾಸಾ ಲ್ಯೊಕ್; ಜೆರುಬಾಬೆಲಾಚಾ ಲ್ಯೊಕ್; ಹ್ಯೊ ಸಲಥಿಯಲಾಚಾ ಲ್ಯೊಕ್; ಹ್ಯೊ ಸೆರಿಯಾಚಾ ಲ್ಯೊಕ್; ಹ್ಯೊ ಮೆಲ್ಕಿಯಾಚಾ ಲ್ಯೊಕ್; 28 ಹ್ಯೊ ಅದ್ದಿಚಾ಼ ಲ್ಯೊಕ್; ಕೊಸಾಮಾಚಾ ಲ್ಯೊಕ್; ಹ್ಯೊ ಎಲ್ಮಿದಾಚಾ ಲ್ಯೊಕ್; ಹ್ಯೊ ಎರಾಚಾ಼ ಲ್ಯೊಕ್; 29 ಹ್ಯೊ ಜೊಹೊಶುಚಾ಼ ಲ್ಯೊಕ್; ಹ್ಯೊ ಎಲಿಯೆಜರಾಚಾ಼ ಲ್ಯೊಕ್; ಹ್ಯೊ ಜೊರೈಮಾಚಾ಼ ಲ್ಯೊಕ್; ಹ್ಯೊ ಮಥಾತಾಚಾ಼ ಲ್ಯೊಕ್; ಹ್ಯೊ ಲೇವಿಚಾ಼ ಲ್ಯೊಕ್; 30 ಹ್ಯೊ ಸಿಮೊನಾಚಾ಼ ಲ್ಯೊಕ್; ಹ್ಯೊ ಯುದಾಚಾ಼ ಲ್ಯೊಕ್; ಹ್ಯೊ ಯೊಸೆಪಾಚಾ಼ ಲ್ಯೊಕ್; ಯೊನಾಮಾಚಾ಼ ಲ್ಯೊಕ್; ಹ್ಯೊ ಎಲಿಕಿಮಾಚಾ಼ ಲ್ಯೊಕ್; 31 ಹ್ಯೊ ಮಲೆಯಾಚಾ಼ ಲ್ಯೊಕ್; ಹ್ಯೊ ಮನ್ನಾಚಾ ಲ್ಯೊಕ್; ಮಥಾಥಚಾ ಲ್ಯೊಕ್; ಹ್ಯೊ ನಾತನಾಚಾ ಲ್ಯೊಕ್; ಹ್ಯೊ ದಾವಿದಾಚಾ ಲ್ಯೊಕ್; 32 ಹ್ಯೊ ಯೆಸಿಯಾಚಾ಼ ಲ್ಯೊಕ್; ಹ್ಯೊ ಜಬೆದಾಯಾಚಾ ಲ್ಯೊಕ್; ಹ್ಯೊ ಬೋವಜಾ಼ಚಾ ಲ್ಯೊಕ್; ಸಲ್ಮೊನಾಚಾ ಲ್ಯೊಕ್; ನಹಸ್ಸೊನಾಚಾ ಲ್ಯೊಕ್; 33 ಹ್ಯೊ ಅಮಿನಾದಾಬಾಚಾ ಲ್ಯೊಕ್; ಹ್ಯೊ ಅರನೈಯಾಚಾ ಲ್ಯೊಕ್; ಹೆಸ್ರೋನಾಚಾ ಲ್ಯೊಕ್; ಹ್ಯೊ ಪರೆಸಾಚಾ ಲ್ಯೊಕ್; 34 ಹ್ಯೊ ಜು಼ದಾಚಾ ಲ್ಯೊಕ್; ಹ್ಯೊ ಯಾಕೊಬಾಚಾ಼ ಲ್ಯೊಕ್; ಹ್ಯೊ ಇಸಾಕಾಚಾ ಲ್ಯೊಕ್; ಹ್ಯೊ ಅಬ್ರಹಾಮಾಚಾ ಲ್ಯೊಕ್; ಹ್ಯೊ ತೇರಹಾಚಾ಼ ಲ್ಯೊಕ್; ಹ್ಯೊ ನಹೋರಾಚಾ ಲ್ಯೊಕ್; 35 ಹ್ಯೊ ಸೆರುಗಾಚಾ ಲ್ಯೊಕ್; ಹ್ಯೊ ರೆಗುವಾಚಾ ಲ್ಯೊಕ್; ಹ್ಯೊ ಪೆಲೆಗಾಚಾ ಲ್ಯೊಕ್; ಹ್ಯೊ ಹೆಬೆರಾಚೆ ಲ್ಯೊಕ್; ಹ್ಯೊ ಸಾಲಾಚಾ ಲ್ಯೊಕ್; 36 ಹ್ಯೊ ಕಾಯಿನಾಚಾ಼ ಲ್ಯೊಕ್; ಹ್ಯೊ ಅರ್ಪಕ್ಷಚಾ಼ ಲ್ಯೊಕ್; ಹ್ಯೊ ಶೇಮನಾಚಾ಼ ಲ್ಯೊಕ್; ಹ್ಯೊ ನೊಹನಾಚಾ಼ ಲ್ಯೊಕ್; ಹ್ಯೊ ಲಾಮೆಕಾಚಾ಼ ಲ್ಯೊಕ್; 37 ಹ್ಯೊ ಹನೊಕಾಚಾ ಲ್ಯೊಕ್; ಹ್ಯೊ ಜೆರೆದಾಚಾ಼ ಲ್ಯೊಕ್; ಹ್ಯೊ ಮಹಲಲೇಲಾಚಾ ಲ್ಯೊಕ್; ಹ್ಯೊ ಕಯಿನಾಚಾ಼ ಲ್ಯೊಕ್; 38 ಹ್ಯೊ ಯೆನೊಶನಾಚಾ ಲ್ಯೊಕ್; ಹ್ಯೊ ಸೇಥನಚಾ ಲ್ಯೊಕ್; ಹ್ಯೊ ಆದಾಮಾಚಾ಼ ಲ್ಯೊಕ್; ಆದಾಮ್ ದೇವಾಚಾ ಲ್ಯೊಕ್.
* 3:15 ಕ್ರಿಸ್ತ ಮನ್‌ಲ್ಯಾವ ಹ್ಯಾಚಾ಼ ಅರ್ಥ ಕ್ರಿಸ್ತ್ ಮನ್ಹುನ್ ಕ್ರಿಸ್ತ ಗ್ರೀಕ್ ಬಾಷಾಂತರ್ ಇಬ್ರಿಯಾತ್ ತ್ಯಲಾ ಕ್ರಿಸ್ತ್ ಹ್ಯಚಾ಼ ಖರಸಾ ಅರ್ಥ ಅಭಿಶೇಕ್ ಕೆಲ್ಯಾಲಾ ಜ಼ನ್ಯಾ ಕರಾರಾತ್ ದೇವ್ ಆಪ್ಲ ರಾಜ ಬಾಂದಾಯಾ ಲೊಕಾನಾ ವಾದಿಂಚಾಪ್ನಿ ಸೊಡ್ವಾಯಾ ಆಪ್‍ಲ್ಯಾ ಪ್ರತಿ ನಿಧಿಲಾ ಲಾವುನ್ ದಿಲ್ಯಾ ತ್ಯಲಾ ಕ್ರಿಸ್ತ್ ಮನ್ಹುನ್ ನಾವ್ ತ್ಯೊ ರಾಜಾ಼ ವ್ಹವುನ್ ರಾನ್ಹಾರ್ ಆನಿ ದೇವ್ ಲೊಕಾಂಚಾ಼ ರಕ್ಷಕ್ ಜಾ಼ಲ್ಯಾ