3
ಬಾಪ್ತಿಸ್ಮಾ ಯೊಹಾನಾಚ಼ ಸಿಕಿವ್ನ
(ಮಾರ್ಕ್ 1:1-8; ಲುಕ್ 3:1-18; ಯೊಹಾನ್ 1:19-28)
1 ತ್ಯಾ ಕಾಲಾತ್ ಬಾಪ್ತಿಸ್ಮಾ ಯೊಹಾನ್ ಯುದಾಯಾಚಾ ರಾನಾತ್ ಸಿಕ್ವಾಯಾ ಲಾಗ್ಲಾ. 2 “ಪಾಪ ಸೊಡಾ ಕಾ ಮಂಜೆ ದೇವಾಚ಼ ರಾಜೆ ಜ಼ವಳ್ ಹಾ.
3 “ ‘ಪ್ರಭುಚಾ಼ ಮಾರ್ಗ ನಿಟ್ ಕರಾ;
ತ್ಯಚಾ ವಾಟಾ ನಿಟ್ ಕರಾ’
ಮನ್ಹುನ್ ರಾನಾತ್ ಯಕ್ಲಾ ಹಳ್ಯಾ ಮ್ಯಾರ್‌ತ್ಯಾಲಾ ಹಾ”
ಮನ್ಹುನ್ ಬಾಪ್ತಿಸ್ಮಾ ಯೊಹಾನಾಚೆ ಗುಶ್ಟಿತ್ ಪ್ರವಾದಿ ಜಾ಼ಲ್ಯಾಲ್ಯಾ ಯೆಶಾಯಾನಿ ಸಾಂಗ್ಲ
4 ಬಾಪ್ತಿಸ್ಮಾ ಯೊಹಾನ್ ಹುಟಾಚಾ ಕೇಸಾಂಚ಼ ಕಪ್ಡ ಗಾಲಿತಾ. ತ್ಯಚೆ ಕಂಬ್ರತ್ ಚ಼ಮ್‌ಡ್ಯಾಚ಼ಾ ಪಟ್ಟಾ ಹುತ್ತಾ. ತ್ಯೊ ಟ್ವಾಳ್ ರಾನಾತ್ಲ ಮಹು ಜೆವಾನ್ ಮನ್ಹುನ್ ಖಾಯಿತಾ. 5 ಲೊಕ ಬಾಪ್ತಿಸ್ಮಾ ಯೊಹಾನಾಪ ಯೆರುಸಲೇಮಿತ್ಲಿ ಯುದಾಯಾ ಆನಿ ಯೊರ್ದಾನ್ ನ್ಹಚೆ ಸರ್ ಬೌತಿ ಸಗ್ಳಿಕ್ನಿ ಯೊಹಾನಾಪ ಯಯಿತಿತ. 6 ಲೊಕಾಂಚಾನಿ ಆಪ್ನು ಕೆಲ್ಯಾಲ್ಯಾ ಚು಼ಕಿ ವ್ಹಯ್ ಮನ್ಲಿತ ತವಾ ಬಾಪ್ತಿಸ್ಮಾ ಯೊಹಾನಾನಿ ತ್ಯನಾ ಯೊರ್ದಾನ್ ನ್ಹತ್ ಬಾಪ್ತಿಸ್ಮಾ ದಿಯಿತಾ.
7 ಕಿತೀಕಿ ಫರಿಸಾಯ್ ಆನಿ ಸದುಕಾಯ್ ಬಾಪ್ತಿಸ್ಮಾ ಯೊಹಾನಾಪ್ನಿ ಬಾಪ್ತಿಸ್ಮಾ ಗಿಹ್ಯಾ ಆಲ. ಬಾಪ್ತಿಸ್ಮಾ ಯೊಹಾನಾನಿ ತ್ಯನಾ ಬಗುನ್ “ಸಾಪಾಚಾ ಪೊರಾಂಚಾನು” ಯತ್ಯಾಲ್ಯಾ ದೇವಾಚಾ ರಾಗಾತ್ನಿ ಚು಼ಕ್ವುನ್ ಗಿಹ್ಯಾ ತುಮಾನಾ ಜಾ಼ಗೃತ್ ಕೆಲ್ಯಾಲ ಕುನಿ? 8 ತುಮಿ ಪಾಪ ಸ್ಯೊಡ್‌ಲ್ಯಾಸಾ ಮನ್ಹುನ್ ತುಮಚಾ ಕರ್ತ್ಯಾಲ್ಯಾ ಕಾಮಾಂಚಾನಿ ದಾವಾ. 9 ಅಬ್ರಹಾಮ್ ಆಮಚಾ಼ ವಡಿಲ್ ಮನ್ಹು‍ನ್ ತುಮಿ ದೇವಾಚಾ ನ್ಯಾಯಾತ್ನಿ ಚು಼ಕ್ನಾರ್ ಮನ್ಹುನ್ ಸಮಜ಼ು ನಕೊಸಾ ದೇವ್ ಅಬ್ರಮಾಲಾ ಹ್ಯಾ ದೊಂಢ್ಯಾಂಚಾನಿ ಪೊರ ದಿವು ಸಕ್ತೊ ಮನ್ಹುನ್ ಮಿ ತುಮಾನಾ ಸಾಂಗ್ತೊ. 10 ಜಾ಼ಢ ತುಡುನ್ ಟಾಕಾಯಾ ಕುರ‍್ಯಾಡ್ ಆತಾಸ್ ತಯಾರ್ ಹಾ ಚಾ಼ಂಗ್ಲ ಫಳ್ ದಿಯಿ ನಸ್ನಾರ ಪರ್ತೇಕ್ ಝಾ಼ಡ್ ಮುಳಾತ್ನಿ ತುಡುನ್ ಇಸ್‌ಥ್ಯಾತ್ ಗ್ಯಾಲ್ನಾರ್. 11 ತುಮಿ ಪಾಪ ಸುಡ್ಲಿಸಾ ಮನ್ಹುನ್ ದಾವುನ್ ದಿಯಾ ಸಾಟಿ ಮಿ ತುಮಾನಾ ಪಾನ್ಯಾನಿ ಬಾಪ್ತಿಸ್ಮಾ ದೇತೊ ಫನ್ ಮಾಜೆ ಮಾಗ್ನಿ ಯತ್ಯಾಲಾ ಮಾಜಿವ್ನಿ ಮೊಟಾ ತ್ಯಚೆ ವ್ಹಾನಚಾ಼ ಪಠಾ ಸುಡುನ್ ಕಾಡಾಯಾಬಿ ಮಿ ಬರಾ ನಾಹಿ ತ್ಯೊ ತುಮಾನಾ ಪವಿತ್ರಾತ್ಮಾನಿ ಇಸ್‍ಥ್ಯಾತ್ನಿ ಬಾಪ್ತಿಸ್ಮಾ ದೀಯಿಲ್. 12 ತ್ಯೊ ದಾನ ವಾರ‍್ಯಾ ಕರಾಯಾ ಸೂಪ್ ಹಾತಾತ್ ದರ‍್ಹುನ್ ಉಬಾ ಹಾ. ತ್ಯೊ ದಾನ ಚಿಂಬಾತ್ನಿ ಯಗಳುನ್ ಚಾ಼ಂಗ್ಲ ದಾನ ಕಳಂಜಾ಼ತ್ ಬರ‍್ಹುನ್ ವ್ಹಟ್ ಇಜ಼ತ್ ನಸ್‍ಲ್ಯಾಲ್ಯಾ ಇಸ್‌ಥ್ಯಾನಿ ಜಾಳನಾರ್ ಮನ್ಹುನ್ ಸಾಂಗ್ಲ.
ಯೊಹಾನಾಪ್ನಿ ಯೇಸುಲಾ ಬಾಪ್ತಿಸ್ಮಾ
(ಮಾರ್ಕ್ 1:9-11; ಲುಕ್ 3:21-22)
13 ತ್ಯಾ ಯಳಾಲಾಸ್ ಬಾಪ್ತಿಸ್ಮಾ ಯೊಹಾನಾಪ್ನಿ ಯೇಸು ಬಾಪ್ತಿಸ್ಮಾ ಗಿಹ್ಯಾಲಾ ಗಲಿಲಾಯಾತ್ನಿ ಯೊರ್ದಾನ್ ನ್ಹಪ ಆಲಾ. 14 ಫನ್ ಯೊಹಾನಾನಿ, “ಮಿ ತುಜಿಪ್ನಿ ಬಾಪ್ತಿಸ್ಮಾ ಗಿಹ್ಯಾ ವ್ಹಯಿ ಆಸ್ಥಾನಾ ಮಾಜಿಪ್ನಿ ಬಾಪ್ತಿಸ್ಮಾ ಗಿಹ್ಯಾ ತು ಯಯಾಚ಼ ಕ್ಯಾ ಮನ್ಹುನ್ ಸಾಂಗುನ್ ತ್ಯಲಾ ಥಾಂಬ್ವಾಯಾ ಬಗಿತಾ.
15 ತವಾ ಯೇಸು, “ಆತಾ ಹು ಮನ್. ಆಸಿ ಆಮಿ ದೇವಾಚಿ ಚಾ಼ಂಗ್ಲಿ ಕಾಮ ಕರಾಯಾ ವ್ಹಯಿತ” ಮನ್ಲಾ. ತವಾ ಬಾಪ್ತಿಸ್ಮಾ ಯೊಹಾನ್ ಯೇಸುಲಾ ಬಾಪ್ತಿಸ್ಮಾ ದಿಯಾ ಹು ಮನ್ಲಾ.
16 ಯೇಸು ಬಾಪ್ತಿಸ್ಮಾ ಗಿಹುನ್ ಪಾನ್ಯಾತ್ನಿ ವರ್ ಆಲಾ ತವಾಸ್ ಆಬಾಳ್ ಉಗಾಡ್ಲ. ದೇವಾಚ಼ ಆತ್ಮ ಪ್ಯಾರ್‌ವ್ಯಾಚೆಗತ್ ಖಾಲ್ ಉತ್ರುನ್ ಆಪ್ಲಿವ ಯತ್ಯಾಲ ಯೇಸುನಿ ಬಗ್ಲ. 17 ತವಾ ಸ್ವರ್ಗಾತ್ನಿ ಯೊಕ್ ಆವಾಜ಼್ ಯವುನ್ ಹ್ಯೊ ಯೇಸುಸ್ ಮಾಜೆ ಮಾಯಾಚಾ಼ ಲ್ಯೊಕ್ ಹ್ಯನಿ ಮನಾ ಸಂತೊಶ್ ಜಾ಼ಲಾ ಮನ್ಹುನ್ ಸಾಂಗ್ಲ.