14
ಯೇಸುನಿ ಯಕಾ ರೊಗಿಲಾ ಬರ ಕೆಲ್ಯಾಲ
1 ಯೇಸು ಯಕಾ ಸಬ್ಬತ್ ದಿಸಾದಿಸಿ ಪರಿಸಾಯಾತ್‌ಲ್ಯಾ ಯಕಾ ಅಧಿಕಾರಿಚಾ ಗರ‍್ಹಾತ್ ಜೆವ್ನಾಲಾ ಗೆಲಾ ತವಾ ಥುಡಿ ಲೊಕ ಯೇಸುಚೆ ಪಾಳತಿವ ಬಸ್ಲಿ ಹುತಿತ. 2 ಆನಿ ಹಾತ್ ಪ್ಯಾ ಸುಜ್‌ಲ್ಯಾಲಾ ಮಾನುಸ್ ಯೇಸುಚೆ ಮೊರ‍್ಹ ಹುತ್ತಾ. 3 ಯೇಸುನಿ ಶಾಸ್ತ್ರಿನಾ ಆನಿ ಫರಿಸಾಯಾನಾ ಸಬ್ಬತಾ ದಿಸಿ ರೊಗ್ ಬರಾ ಕರಾಚಾ಼ ಯೊಗ್ಯ ಕ್ಯಾ ನಾಹಿ? ಮನ್ಹುನ್ ಇಚಾರ್ಲ.
4 ತವಾ ತೇ ಗಪ್ ರಾಹಿಲ ಮಂಗ್ ಯೇಸುನಿ ತ್ಯಲಾ ಜ಼ವಳ ಗಿಹುನ್ ಬರಾ ಕೆಲಾ ಆನಿ ಲಾವುನ್ ದಿಲಾ. 5 ಮಂಗ್ ಯೇಸು ತ್ಯನಾ ಮನ್ಲಾ, “ತುಮ್ಚಾತ್ ಕುನಾಚಾ಼ತರಿ ಪ್ಯೊರ್ಗಾ ನಾಹಿತ ಬೈಲ್ ಬಾವಿತ್ ಪಡ್ಲಾ ತ ತುಮಿ ತ್ಯಲಾ ಸಬ್ಬತಾದಿಸಿ ತಾಬಡ್ತೊಬ್ ಬಾಹಿರ್ ಕಾಡಿತ್ ನಾಹಿಸಾ ಕ್ಯಾ?
6 ತವಾ ತ್ಯನಾ ತ್ಯಚಾ ತ್ಯಾ ಪ್ರಶ್ನೆಲಾ ಉತ್ತರ್ ದಿಯಾಲಾ ವ್ಹಯಿನಾ.
ಬಾರಿಕ್ ಫನ್ ಆನಿ ಚಾ಼ಕ್ರಿ
7 ತವಾ ಹಾಕಟ್‌ಲ್ಯಾಲಿ ಲೊಕ ಚಾ಼ಂಗ್ಲ ಜಾ಼ಗ ನಿವುಡುನ್ ಹುತ್ತಿತ ತ್ಯ ಬಗುನ್ ಯೇಸುನಿ ಹಿ ಕ್ಯಾಯ್ನಿ ಸಾಂಗ್ಲಿ. 8 ಕುನಿ ತರಿ ತುಲಾ ಲಗ್ನಾಚಾ ಜೆವ್ನಾಲಾ ಹಾಕಟ್ಲತ ಚಾ಼ಂಗಲ್ಯಾ ಜಾ಼ಗ್ಯಾವ ಬಸು ನಕೊ ಆಕಾಸ್ಮಾತ್ ತುಜಿವ್ನಿ ಮೊಟ್ಯಾ ಮರೆದಿಚಾ ಮಾನ್ಸಾಲಾ ತ್ಯನಿ ಹಾಕಟ್‍ಲ್ಯಾಲ ರಾಹಿಲ್. 9 ಮಂಗ್ ಕಚಾನಿ ತುಲಾ ಆನಿ ತ್ಯಲಾ ಹಾಕಟ್ಲ ಹುತ್ತ ತ್ಯೊ ತುಜಿಪ ಯವುನ್ ಹ್ಯಲಾ ಜಾ಼ಗಾ ದೇ ಮನ್ಹಿಲ್ ತವಾ ತು ಮರ‍್ಯಾದ್ ನಸ್ಥಾನಾ ತವಾಸ್ ಆಗ್ದಿ ಖಾಲ್ಚಾ ಜಾ಼ಗ್ಯಾವ ಜಾ಼ವುನ್ ಬಸ್ಸಿಲ್. 10 ಫನ್ ತುಲಾ ಹಾಕಟ್‍ಲ್ಯಾಲ್ಯಾಲಾ ತು ಜಾ಼ವುನ್ ಆಗ್ದಿ ಖಾಲ್ಚಾ ಜಾ಼ಗ್ಯಾವ ಭಸ್. ಮಂಜೆ ಕಚಾನಿ ತುಲಾ ಹಾಕಟ್ಲ ಹುತ್ತ ತ್ಯೊ ಯವುನ್ ತುಲಾ ಸೊಪ್‌ತ್ಯಾ ವರ್ ಯವುನ್ ಭಸ್ ಮನ್ಹಿಲ್ ತವಾ ತುಜೆ ಸಂಗ ಜೆವ್ನಾಲಾ ಬಸ್‍ಲ್ಯಾಲ್ಯಾಂಚೆ ಮೊರ‍್ಹ ತುಲಾ ಮಾನ್ ಯಯಿಲ್. 11 ಕಾ ಮಂಜೆ ಕೊನ್ ಆಪ್‌ಲ್ಯಾಲಾ ಆಪ್ನುಸ್ ಮೊಟಾ ಮನ್ಹುನ್ ಗೆಥೊ ತ್ಯೊ ಬಾರಿಕ್ ವ್ಹತೊ ಆನಿ ಬಾರಿಕ್ ರಾಹಿಲ್ ತ್ಯೊ ಮೊಟಾ ವ್ಹತೊ ಮನ್ಲಾ.
12 ಮಂಗ್ ಯೇಸು ಕಚಾನಿ ಆಪ್‌ಲ್ಯಾಲಾ ಹಾಕಟ್ಲಾ ಹುತ್ತಾ ತ್ಯಲಾಬಿ ಮನ್ಲಾ, “ತು ದುಪ್ಯಾರ್ಚಾ ಜೆವ್ನಾಲಾ ನಾಹಿತ ಶಾಂಚಾ ಜೆವ್ನಾಲಾ ತುಜಾ ಸೊಪ್‌ತ್ಯಾನಾ ನಾಹಿತ ತುಜಾ ಬಾವ್ಹಾನಾ ನಾಹಿತ ತುಜೆ ಮಾಯೆ ದಾಯೆಲಾ ಸಾವ್ಕಾರ್ ಆಸ್‍ಲ್ಯಾಲ್ಯಾ ಸೆಜಾ಼ರ‍್ಯಾನಾ ಹಾಕಟುನಕೊ ತೀ ತುಲಾ ಸಾಹಿತ್ ಹಾಕಟ್ತಿಲ ಆನಿ ತುಮ್ಚಿ ಫಿಟಾಪಿಟ್ ವ್ಹಯಿಲ್. ” 13 ತುಮಿ ಜೆವಾನ್ ಗಾಲ್ಹಾಚ಼ ತವಾ ಗರಿಬಾನಾ ಲುಲ್ಯಾನಾ ಆಂದ್‌ಳ್ಯಾನಾ ಹಾಕ್ಟಾ. 14 ಮಂಜೆ ತುಮಿ ಬರ ವ್ಹನಾರ್ ಕಾ ಮಂಜೆ ತುಮಾನಾ ಫಿಟಾಪಿಟ್ ಕರಾಯಾ ತ್ಯಂಚಿಪ ಕಾಯ್ ನಾಹಿತರಿ ಮರ್ನಾತ್ನಿ ಉಠುನ್ ಯತಾನಾ ದೇವ ತುಲಾ ಆಶಿರ್ವಾದ್ ಕರಿಲ್.
ಮೊಟ್ಯಾ ಸನಾಚ಼ ಜೆವಾನ್
(ಮತ್ತಾಯ್ 22:1-10)
15 ಯೇಸು ಸಂಗ ಜೆವ್ನಾಲಾ ಬಸ್‌ಲ್ಯಾಲ್ಯಾತ್ ಯಕಾನಿ ಹೆ ಸಬಾತ್ ಐಕುನ್ ಸ್ವರ್ಗಾಚಾ ರಾಜಾತ್ ಕೊನ್ ಜೆವಾನ್ ಖಾಯಿಲ್ ತ್ಯೊ ಬರಾ ಮನ್ಲಾ. 16 ಯೇಸು ತ್ಯಲಾ ಮನ್ಲಾ, “ಯಕಾ ಮಾನ್ಸಾನಿ ಜೆವಾನ್ ಕೆಲ ತವಾ ಖುಬ್ ಲೊಕಾನಾ ಹಾಕಟ್ಲ. 17 ಆನಿ ಜೆವ್ನಾಚಾ ಯಳಾಲಾ ಆತಾ ಯವಾ ಜೆವಾನ್ ತಯಾರ್ ಜಾ಼ಲ್ಯಾ ಆಸ ಆಂದಿ ಹಾಕಟ್‍ಲ್ಯಾಲ್ಯಾನಾ ಸಾಂಗಾಯಾ ತ್ಯನಿ ಆಪ್‌ಲ್ಯಾ ಯಕಾ ಆಳಾಲಾ ಲಾವುನ್ ದಿಲಾ.
18 ತವಾ ತೆ ಸಗ್ಳ ಶಾರ್ಕ ಎಕುಸ್ ತರನಿ ಸಾಂಗಾಯಾ ಲಾಗ್ಲ ಆಂದಿಚಾನಿ, “ಮಿ ಶಾತ್ ಇಕತ್ ಗೆತಲ್ಯಾ ತ್ಯ ಮಿ ಜಾ಼ವುನ್ ಬಗಾ ವ್ಹಯಿ ಮನಾ ಮಾಪ್ ಕರಾ ಮನ್ಹುನ್ ಸಾಂಗ್ಲ. 19 ದಿಸ್ರಾ ಮನ್ಲಾ, “ಬೈಲಾಂಚಾ ಪಾಚ಼್ ಜೊ಼ಡ್ಯಾ ಇಕತ್ ಗೆತಲ್ಯಾತಾ ತ್ಯಾ ತಪಾಸಾಲಾ ಮಿ ಜಾ಼ತ್ಯೊ ಮನಾ ಮಾಪ್ ಕರಾ ಆಸಿ ಮಿ ವಿನಂತಿ ಕರ್ತೊ” ಮನ್ಲಾ. 20 ಆನಿ ಯೊಕ್ ಮನ್ಲಾ, “ಮಿ ಲಗಿನ್ ಜಾ಼ಲ್ಯೊ ಮನ್ಹುನ್ ಮನಾ ಯಯಾ ವ್ಹಯಿತ್ ನಾಹಿ.
21 ಮಂಗ್ ತ್ಯಾ ಆಳಾನಿ ಯವುನ್ ಆಪ್‌ಲ್ಯಾ ದನ್ಯಾಲಾ ಹ್ಯಾ ಹಾಕಿಗತಿ ಸಾಂಗ್‌ಲ್ಯಾ ತವಾ ತ್ಯಲಾರಾಗ್ ಆಲಾ ಆನಿ ತ್ಯೊ ಆಪ್‌ಲ್ಯಾ ಆಳಾಲಾ ಮನ್ಲಾ, “ಗಾವಾಚೆ ಪಾಂದಿವ್ನಿ ಸಾಂದಿತ್ನಿ ಜಾ಼ ಆನಿ ಗರಿಬ್ ಲಂಗಡಿ ಆಂದ್ಳಿ ಹ್ಯನಾ ಹಿಥ ಗಿಹುನ್ ಯೇ. ” 22 ಆಳ್ ಮನ್ಲಾ, “ದನ್ಯಾ ತುಮಿ ಸಾಂಗ್‍ಲ್ಯಾ ಶಾರ್ಕ ಜಾ಼ಲ್ಯಾ ಫನ್ ಆಜು಼ನ್ ಜೆವಾನ ಖಾಯಾ ಖುಬ್ ಜಾ಼ಗಾ ಹಾ. ” 23 ದನ್ಹಿ ಆಳಾಲಾ ಮನ್ಲಾ, “ಮಾಜ಼ ಘರ್ ಬರ್ಹಾಯಾ ವ್ಹಯಿ ಮನ್ಹುನ್ ತು ವಾಟವ್ನಿ ಆನಿ ಸೇತಾತ್ನಿ ರೊಡಾಕ್ನಿ ಜಾ಼ವುನ್ ಲೊಕಾನಾ ಖಟ್ಪಟ್ ಕರುನ್ ಗಿಹುನ್ ಯೇ; 24 ಕಾ ಮಂಜೆ ಮಿ ತುಮಾನಾ ಸಾಂಗ್ತೊ, ಆಂದಿ ಸಾಂಗ್‍ಲ್ಯಾಲ್ಯಾ ಮಾನ್ಸಾತ್‍ಲ್ಯಾ ಯಕಾಲಾ ಬಿ ಮಾಜಾ ಜೆವ್ನಾತ್ಲ ಕಾಯ್ ಚ಼ವ್ ಬಗಾಯಾ ಮಿಳ್ನಾರ್ ನಾಹಿ.
ಶಿಶಾ ವ್ಹಯಾ ವ್ಹಯಿ ಜಾ಼ಲ್ಯಾಲಿ ಕಿಮ್ಮತ್
(ಮತ್ತಾಯ್ 10:37-38)
25 ಯಕಸಿ ಯೇಸು ಸಂಗ ಖುಬ್ ಲೊಕ ಜಾ಼ಯಿತ್ ಹುತ್ತಿತ ತವಾ ಯೇಸು ತ್ಯಂಚಿಕ್ಡ ಗುಳ್ಹುನ್ ಮನ್ಲಾ, 26 “ಕೊನ್ ತರಿ ಮಾಜೆ ಮಾಗ್ನಿ ಯವುನ್ ಮಾಜೆ ಪಕ್ಶಿ ಆಪ್ಲಿ ಆಯಿ ಬಾ ಬ್ಯಾಯ್ಕೊ ಪೊರ ಬಾಹು ಭನ್ಹಿ ಹ್ಯನಾ ಆನಿ ಆಪ್ಲಾ ಜೀವ್ ಸಾಹಿತ್ ಇಸ್ರನಸ್ನಾರಾ ಮಾಜಾ಼ ಶಿಶಾ ವ್ಹಯಿತ್ ನಾಹಿ. ” 27 ಕೊನ್ ಆಪ್ಲಿ ಶಿಲ್ಬೆ ಆಪ್ನು ಗಿಹುನ್ ಮಾಜೆ ಮಾಗ್ನಿ ಯಯಿತ್ ನಾಹಿ ತ್ಯಲಾ ಮಾಜಾ಼ ಶಿಶಾ ವ್ಹಯಾ ವ್ಹಯಿತ್ ನಾಹಿ. 28 ತುಮ್ಚಾತ್ ಕೊನ್ ಆಸಾ ಹಾ ಕ್ಯಾ ತ್ಯಲಾ ಘರ್ ಬಾಂದಾಚ಼ ಇಚಾ ಹಾ ತ ತ್ಯೊ ಆಂದಿ ಬಸುನ್ ಖರ್ಚಾಚಾ಼ ಆಂದಾಜ಼್ ಗಾಲ್ಹುನ್ ಆಪ್ಲಿಪ ತ್ಯ ಪುರಾ ಕರಾಯಾ ವ್ಹಯಿ ಯವ್ಡ ಪೈಸ ಹಾತ ಕ್ಯಾ ನಾಹಿ ಹ್ಯ ಬಗಿತ್ ನಾಹಿ ಕ್ಯಾ? 29 ನಾಹಿತ ತಸಾಸ್ ಬಾಂದಾಯಾ ಲಾಗಲ್ತ ಪಾಯಾ ಗ್ಯಾತ್‍ಲ್ಯಾವ ತ್ಯಲಾ ಜ಼ರ್ ತ್ಯ ಪುರಾ ಕರಾ ಜಾ಼ಲ ನಾಹಿ ಮಂಜೆ ಬಗ್ನಾರಿ ಸಗ್ಳಿ ಲೊಕ ತ್ಯಲಾ ಹಾಸ್ತಿಲ. 30 ಹ್ಯೊ ಮಾನುಸ್ ಬಾಂದಾಯಾ ಲಾಗ್ಲಾ ಖರ ಕಾಮ್ ಪುರ ಕರಾಜಾ಼ಲ ನಾಹಿ.
31 ನಾಹಿತ ಯೊಕ್ ರಾಜಾ಼ ದುಸರ‍್ಯಾ ರಾಜಾ ಸಂಗ ಲಡಾಯಿ ಖೆಳಾಯಾ ಜಾ಼ಯಾಚೆ ಆಂದಿ ಬಸೂನ್ ಇಚಾರ್ ಕರೀತ್ ನಾಹಿ ಕ್ಯಾ? ತ್ಯೊ ಈಸ್ ಹಾಜಾ಼ರ್ ಸೈನ್ಯಾ ಗಿಹುನ್ ಮಾಜಿ಼ವ ಯತೊ ತ್ಯಚಿವ ಮಿ ಧಾ ಹಾಜಾ಼ರ್ ಸೈನ್ಯಾ ಗಿಹುನ್ ಜಾ಼ಯಾ ಯಯಿಲ್ ಕ್ಯಾ? 32 ಜಾ಼ಯಾ ಯಯಿತ್ ನಾಹಿ ತವಾ ತ್ಯೊ ದುರ್ ಆಸ್ಥಾನಾಸ್ ಹ್ಯೊ ವಕಿಲ್ ಲಾವುನ್ ದಿವುನ್ ಯಕ್ಕಿ ವ್ಹಯಾಚ಼ ಬೊಲ್ನ ಸುರು ಕರಿಲ್. 33 ತಸಸ್ ಯೇಸುನಿ ತ್ಯನಾ ಆಸ ಸಾಂಗುನ್ ಸಪಿವ್ಲ ತುಮ್ಚಾತ್ ಕೊನ್ ಆಪ್‌ಲ್ಯಾ ಸರ್ವ್ಯಾಚಾ಼ ಇಚಾರ್ ಕರೀತ್ ನಾಹಿ ತ್ಯಲಾ ಮಾಜಾ಼ ಶಿಶಾ ವ್ಹಯಾ ಯಯಿತ್ ನಾಹಿ.
ಕಿಮ್ಮತ್ ನಸ್‌ಲ್ಯಾಲ ಮೀಟ್
(ಮತ್ತಾಯ್ 5:13; ಮಾರ್ಕ್ 9:50)
34 ಮಿಟ್ ಚಾ಼ಂಗ್ಲ ಜಿನೊಸ್ ಫನ್ ಮಿಟಾಚಿ ಚ಼ವ್ ಗಿಲಿತ ತ್ಯಲಾ ಆನಿ ಕಶಾನಿ ಚ಼ವ್ ಆನಾಯಾ ವ್ಹಯಿಲ್? 35 ತ್ಯ ಮಾತಿತ್ ನಾಹಿತ ಉಕಿರಡ್ಯಾತ್ ಟಾಕಾಯಾ ಉಪೆಗ್ ನಾಹಿ; ತ್ಯ ಬಾಹಿರ್ ಟಾಕುನ್ ದೆತ್ಯಾತ ಕಚಾಲಾ ಐಕಾಯಾ ಕಾನ್ ಹಾತ್ತ ತ್ಯೊ ಐಕುನಿ” ಮನ್ಲಾ.