7
1 ಮಾಯೆಚಾ ಬನ್ಹಿ ಬಾವ್ಹಾನು, ಹೀ ವಾಗ್ದಾನ ಆಮಾನಾ ಹಾತ ಮನ್ಹುನ್, ಆಮಿ ಶರಿರ ಆತ್‍ಮ್ಯಾತ್ ಆಸಲ್ಯಾಲ ಬುರ್ಸ ಕಾಡುನ್ ಆಮಾನಾ ಬರಕರುನ್ ದೇವಾಚಾ ಭ್ಯಾನಿ ಬರುನ್ ಪವಿತ್ರಲಾ ಪುರಿ ಯತ್ನ ಕರುಯಾ.
ಪೌಲಾಚಾ಼ ಸಂತೊಶ್
2 ತುಮಚಾ ಮನಾತ್ ಆಮಾನಾ ಜಾ಼ಗಾದೆವಾ; ತುಮ್ಚಾತ್ ಕುನಾಲಾಸ್ ಆಮಿ ಅನೆವ್ ಕೆಲಾನಾಹಿ, ಕುನಾಪ್ನಿ ಪ್ಯಾಯ್ದಾ ಗೆತ್ಲಾ ನಾಹಿ, ಕುನಾಲಾ ಫಸಿವ್ಲ ನಾಹಿ. 3 ತುಮ್ಚಿವ ಚು಼ಕ್ ವಾವಾಯಾವ್ಹಯಿ ಮನ್ಹುನ್ ಆಮಿ ಹ್ಯ ಖಡ್ಯಾವಿತ್ನಾಹಿ; ತುಮ್ಚಿ ಸಂಗ ಮೆಲಾವ್ತರಿ, ಜ಼ಗ್ಲಾವ್ತರಿ ತುಮಿ ಆಮ್ಚಾ ಮನಾತ್ ಹಾಸಾ ಮನ್ಹುನ್ ಮೀ ಆಂದಿಸ್ ತುಮಾನಾ ಸಾಂಗ್‌ಲ್ಯಾ ನವ್ಹ. 4 ತುಮ್ಚಿವ ಮನಾ ಖುಬ್ ಇಸ್ವಾಸ್ ಹಾ, ಖುಭ್ ಅಭಿಮಾನ್ ಹಾ. ಮೀ ಸಗ್‌ಳ್ಯಾ ತರಾಸಾತ್ ಬಿಹ್ಯಾಚೆ಼ ಆಂದಿ ಸಂತೊಶಾನಿ ಬರುನ್ ವ್ಹಾವ್‍ತ್ಯಾವ್.
5 ಆಮಿ ಮಕೆದೊನ್ಯಾತ್ ಆಲ್ಯಾ ನಂತರ್ ಆಮ್ಚಾ ಶರೀರಾಲಾ ಇಸ್ರಾಮಾ ನವ್ಥಾ, ಬದ್ಲಿಸ್ ಸಗ್‌ಳ್ಯಾ ಗುಸ್ಟಿತ್ನಿ ಆಮಾನಾ ತರಾಸ್ ಹುತ್ತಾ. ಬಾಹಿರ್ ಕಳ್, ಮನಾತ್ ಭ್ಯಾ 6 ಫನ್ ಗರಿಬ್ತಿತಿತ್ ಆಸ್‌ಲ್ಯಾಲ್ಯಾನಾ ಸಮ್ಜಾವ್ನಾರ‍್ಯಾ ದೇವಾನಿ ತೀತಾಲಾ ಲಾವುನ್ ದಿವುನ್ ಆಮಾನಾ ಸಮ್ಜಾವ್ಲ. 7 ತ್ಯಚಾ಼ ಯನ್ಯಾನಿ ತ್ಯವ್ಡಸ್ ನವ್ಹ ತುಮ್ಚಿಪ್ನಿ ಖುಬ್ ಥಂಡ್ಫನ್ ಗೆತ್ಲ ಮನ್ಹುನ್, ತುಮ್ಚಿ ಖುಬ್ ಮಾಯಾ, ತುಮಚ಼, ದುಖ್, ಮಾಜಿವ ಆಸ್‌ಲ್ಯಾಲಿ ತುಮ್ಚಿ ಕ್ಯಾಳಜಿ; ಹ್ಯ ಆಮಾನಾ ಸಾಂಗ್ಲ ತವಾ ಆಮಿ ಆನಿಕ್ ಖುಬ್ ಸಂತೊಶ್ ಜಾ಼ಲಾವ್.
8 ಮೀ ಲಿವ್‌ಲ್ಯಾಲ್ಯಾ ಪತರ‍್ಯಾನಿ ತುಮಾನಾ ದುಖ್ ಜಾ಼ಲತರಿ ಮನಾ ಬೆಜಾರ್ನಾಹಿ, ತ್ಯ ತುಮಾನಾ ಥುಡಿ ಯಳ್ ದುಖಿವ್ನಾರ್ ಮನ್ಹುನ್ ಮೀ ಆಂದಿ ಪಶ್ಚಾತ್ತಾಪ್ ಪಡ್ಲೊತರಿ ಆತಾ ಸಂತೊಶ್ ವ್ಹತೊ. 9 ತುಮಾನಾ ತರಾಸ್ ಜಾ಼ಲಾ ಮನ್ಹುನ್ ಮೀ ಆತಾ ಸಂತೊಶ್ ವ್ಹಯಾಚೆ ಆಂದಿ ತುಮಿ ದುಖಾನಿ ಪಶ್ಚಾತಾಪ್ ಪಡುನ್ ಮನ್ ಬದಲಾಚ಼ ಮನ್ಹುನ್ ಸಂತೊಶ್ ವ್ಹತ್ತೊ. ತುಮಾನಾ ದೇವಾಚಾ ಮನಾ ಶಾರ್ಕ ದುಖ್ ಜಾ಼ಲ ಮನ್ಹುನ್ ಆಮ್ಚಿಪ್ನಿ ಕಶಾತುಸ್ ತುಮಾನಾ ಲುಕ್ಷಾನ್ ಜಾ಼ಲಿನಾಹಿ ನವ್ಹ. 10 ದೇವಾಚಾ ಮನಾ ಶಾರ್ಕ ದುಖ್ ರಕ್ಷನೆಲಾ ಕಾರನ್ ಜಾ಼ಲ್ಯಾಲ ಮನ್ ಪರತ, ತ್ಯ ಮನ್ ಪರಾತಲ್ಯಾಲ್ಯಾತ್ ಪಶ್ಚಾತಾಪಾಲಾ ಆವಕಾಸ್ ನಾಹಿ; ಫನ್ ಜ಼ಗತಿತ್ಲ ದುಖ್ ಮರಾನ್ ಆಂತ. 11 ಬಗಾ ತುಮಿ ದೇವಾಚಾ ಮನಾ ಶಾರ್ಕ ತುಮಿ ದುಖ್ ಖಾಲಸಾ, ಚು಼ಕ್ ಕೆಲ್ಯಾಲ್ಯಾನಾ ಶಿಕ್ಷಾದಿಯಾ ಕ್ಯವ್ಡಿ ಕಳ್ಕಳ್. ತುಮಿ ನಿರ್ದೊಷಿ ಮನ್ಹುನ್ ದಾವುನ್ ದಿಯಾ ಕ್ಯವ್ಡಿ ಖಟ್ಪಟ್ ಕಿಲಿಸಾ, ಕ್ಯವ್ಡಾ ಮನಾಲಾ ತರಾಸ್ ಕರುನ್ ಗೆತ್ಲಾಸಾ; ಕಸ್ಲ ಭ್ಯಾ, ದ್ಯಾವ್ಲಸಾ; ಮರೆದಿ ಸಾಟಿ ಕ್ಯವಡ್ಯಾ ರಾಗಾನಿ ಶಿಕ್ಷಾದಿಲಿಸಾ ಹ್ಯ ಸಗ್ಳ ಪಟ್ವುನ್ ಆಲ್ಯಾ.
12 ಮೀ ತುಮಾನಾ ಲಿವ್‌ಲ್ಯಾಲ ಚು಼ಕ್ ಕೆಲ್ಯಾಲ್ಯಾಲಾ ಶಿಕ್ಷಾವ್ಹವುನಿ ಮನ್ಹುನ್ ನವ್ಹ, ತ್ಯೆ ಚು಼ಕಿನಿ ದುಖ್ ಜಾ಼ಲ್ಯಾಲ್ಯಾಲಾ ನ್ಯಾಯ ಗಾವುನಿ ಮನ್ಹುನ್ ನವ್ಹ; ಆಮ್ಚೆ ಗುಸ್ಟಿತ್ ತುಮಾನಾ ಆಸ್‌ಲ್ಯಾಲಿ ಕ್ಯಾಳಜಿ಼, ದೇವಾಚೆ ಮೊರ್ಹ ತುಮಾನಾ ದಿಸುನಿ ಮನ್ಹುನ್ ಲಿವ್‌ಲ್ಯಾ.
13 ಮನ್ಹುನುಸ್ ಆಮ್ಚಾ ಮನಾಲಾ ಸಮಾದಾನ್ ಗಾವಲ್ಯಾ. ತ್ಯವ್ಡಸ್ ನವ್ಹ, ತುಮಿ ಸಗ್‌ಳ್ಯಾಂಚಾನಿ ತೀತಾಲಾ ಸಂತೊಶ್ ಕೆಲ್ಯಾಸಾ ಮನ್ಹುನ್ ತ್ಯಚಾ಼ ಸಂತೊಶ್ ಬಗುನ್ ಆಮಿ ಆನಿ ಇತ್ಕಿ ಸಂತೊಶ್ ಜಾ಼ಲಾವ್. 14 ಕಾ ಮಂಜೆ ಮೀ ತೀತಾಚೆ಼ ಮೊರ್ಹ ತುಮಾನಾ ವವ್ಯಾಳ್ಯಾಲ ಖರ; ತಸ ವವ್ಯಾಳ ಮನ್ಹುನ್ ಮೀ ಲಾಜಾ಼ಯಾನಕೊ. ಬದ್ಲಿಸ್ ಆಮಿ ತುಮಾನಾ ಸಾಂಗ್‌ಲ್ಯಾಲ್ಯಾ ಸಗ್‌ಳ್ಯಾ ಬೊಲ್ಯಾ ಕಶಾ ಖರ‍್ಯಾ ಜಾ಼ಲ್ಯಾತಾ ತಸ್ಯಾಸ್ ಆಮಿ ತೀತಾಚೆ಼ ಮೊರ್ಹ ಬೊಲ್ಯಾಲ್ಯಾ ವವ್ಯಾಳ್ನಿಚಾ ಬೊಲ್ಯಾ ಸಗ್‌ಳ್ಯಾ ಖರ‍್ಯಾ ಮನ್ಹುನ್ ದಿಸುನ್ ಆಲ್ಯಾ. 15 ತುಮಿ ವಿದೆಯತ್ ಬಖ್ತಿನಿ ತ್ಯಲಾ ಗೆತಲ್ಯಾಲಾ ಯಾದ್ ಕರ್ತಾನಾ ತುಮ್ಚಿವ ತ್ಯಲಾ ಆಸ್‌ಲ್ಯಾಲಿ ಮಾಯಾ ಲ ಜಾ಼ಲ್ಲೆ. 16 ತುಮ್ಚಿವ ಮನಾ ಸಗ್‌ಳ್ಯಾತ್ ಪುರಾ ಇಸ್ವಾಸ್ ಹಾ ಮನ್ಹುನ್ ಮೀ ಸಂತೊಶ್ ವ್ಹತೊ.