9
ಅಪೊಸ್ತಲಾಂಚಾ಼ ಹುಕುಮ್ ಆನಿ ಕರ್ತ್ಯೊವ್
1 ಮೀ ಸ್ವತಂತ್ರಿ ನವ್ಹ ಕ್ಯಾ? ಮೀ ಅಪೊಸ್ತಲ್ ನವ್ಹ ಕ್ಯಾ? ಆಮ್‍ಚ಼ಾ ಪ್ರಭು ಯೇಸುಲಾ ಮೀ ಬಗ್ಲಾ ನಾಹಿ ಕ್ಯಾ? ಮೀ ಪ್ರಭುಚಿ ಕೆಲ್ಯಾಲೆ ಸೆವೆಚ಼ ಪ್ರತಿಫಳ್ ತುಮಿಸ್ ನವ್ಹಸಾ ಕ್ಯಾ? 2 ದಿಸರ‍್ಯಾನಾ ಮಿ ಅಪೊಸ್ತಲ್ ನಸ್ಲೊತರಿ ತುಮಾನಾ ಅಪೊಸ್ತಲ್‍ ಜಾ಼ಲ್ಯೊ. ಮಿ ಪ್ರಭುಚಾ಼ ಅಪೊಸ್ತಲ್ಫನಾಚಾ಼ ಮನ್ಹಾಯಾ ತುಮಿಸ್ ಮಾಜಾ಼ ಸಿಖಾ ಜಾ಼ಲ್ಯಾಸಾ.
3 ಮಾಜಿ ಚೌ಼ಕಸಿ ಕರ್ತ್ಯಾಲ್ಯಾನಾ ಮಾಜಾ಼ ಉತ್ರಾ ಕ್ಯಾಮಂಜೆ, 4 ಖಾಯಾ ಪಿಯಾಲಾ ಆಮಾನಾ ಹುಕುಮ್ ನಾಹಿ ಕ್ಯಾ? 5 ಕ್ರಿಸ್ತ ಇಸ್ವಾಸಿ ಬ್ಯಾಯ್ಕೊ ಕರುನ್ ಫಿರಾಯಾ ದಿಸರ‍್ಯಾ ಅಪೊಸ್ತಲಾಂಚೆಗತ್, ಪ್ರಭುಪ್‍ಲ್ಯಾ ಬಾವ್ಹಾಂಚೆಗತ್, ಆನಿ ಪೇತ್ರಾಚೆಗತ್ ಆಮಾನಾ ಹುಕುಮ್ ನಾಹಿ ಕ್ಯಾ? 6 ನಾಹಿತ, ರಾಬಾಚೆ ಆಂದಿ ಜಿವ್ನಾಕರಾಯಾ ಮನಾ ಬಾರ್ನಬಾಲಾ ಹುಕುಮ್ ನಾಹಿ ಕ್ಯಾ? 7 ಕಚಾ಼ ಸಿಪಾಯಿ ಸ್ವತಾಚಾ ಖರ್ಚಾ಼ನಿ ಸೆವೆ ಕರ್ತೊ ಕ್ಯಾ? ದರಾಕ್ಷಿಚಾ಼ ಮಳಾ ಕೆಲ್ಯಾಲಾ ತ್ಯಚ಼ ಫಳ್ ಖಾಲ್ಯಾಖಿರಿ ರಾಥೊ ಕ್ಯಾ? ಬಕ್‌ರ‍್ಯಾಂಚಾ಼ ಖಾಂಡ್ ಬಾಳಗ್ನಾರಾ ತ್ಯಂಚ಼ ದುದ್ ಪಿಯಾಚೆ ಆಂದಿ ರಾಹಿಲ್ ಕ್ಯಾ?
8 ಮೀ ಮನ್‍ಲ್ಯಾಲ ಲೊಕಾತ್ಲ ಮನ್ಹ ಕ್ಯಾ? ದರ್ಮ ಶಾಸ್ತಾರ‍್ಬಿ ಹ್ಯ ಸಾಂಗಿತ್ನಾಹಿ ಕ್ಯಾ? 9 “ಮಳ್ನಿಚಾ ಖಳ್ಯಾವ ಬೈಲಾಲಾ ಮುಸ್ಕ ಗಾಲ್ಹುನಾಹಿ ಮನ್ಹುನ್” ಮೊಶೆಚಾ ದರ್ಮಶಾಸ್ತಾರಾತ್ ಲಿವ್‍ಲ್ಯಾ. ದೇವ್ ಕ್ಯಾಳ್ಜಿ ಕರ್ತ್ಯಾಲಾ ಬೈಲಾಚಿ ಕ್ಯಾ? 10 ವ್ಹಯ್ ಹ್ಯ ಖರ‍್ಯಾನಿಸ್ ಆಮ್ಚಿಸಾಟಿ ತ್ಯೊ ಸಾಂಗ್ತೊ ಆನಿ ಲಿವ್‌ಲ್ಯಾ ನವ್ಹ? ನಾಂಗರ್‌ತ್ಯಾಲ್ಯಾನಿ ಪಿಕಾತ್ ಆಪ್ಲೆ ವಾಟ್ನಿಚೆ ಆಸೆನಿ ನಾಂಗ್ರಾಯಾವ್ಹಯಿ, ತಸಸ್ ಮಳ್‍ತ್ಯಾಲ್ಯಾನಿ ಆಪಲ್ಯಾಲಾ ಲಾನಿತ್ ವಾಟ್ನಿ ಗಾವ್ನಾರ್ ಮನ್ಹುನ್ ಆಸೆನಿ ಮಳಾಯಾವ್ಹಯಿ. 11 ಆಮಿ ತುಮ್ಚಿಪ ಆತ್ಮಿಕ್ ಬೀ ಪೆರಲ್ಯಾ ತುಮ್ಚಿಪ್ನಿ ಶಾರೀರಿಕ್ ಪಿಕ್ ಕಾಪಾಚ಼ ಮುಟಿ ಗ್ಯೊಸ್ಟ ಕ್ಯಾ? 12 ಹ್ಯೊ ಹುಕುಮ್ ದಿಸರ‍್ಯಾನಾ ತುಮ್ಚಿವ ಆಸ್ಲಾತ ಆಮಾನಾ ಆನಿಕ್ ಖುಬ್ ರಾಹ್ಯಾವ್ಹಯಿ ನವ್ಹ? ತರಿಬಿ ಆಮಿ ತ್ಯೊ ಹುಕುಮ್ ಚಾ಼ಲಿವ್ಲಾ ನಾಹಿ, ಕ್ರಿಸ್ತಾಚೆ ಬರೆಖಬ್ರಿಲಾ ಆಡ್ವವ್ಹವು ನಾಹಿ ಮನ್ಹುನ್ ಸಗ್ಳ ಸುಸ್ವುನ್ ಗೆತ್ಲ. 13 ದೇವ್ಳಾತ್ ಸೆವಾ ಕರತ್ಯಾಲ್ಯಾಂಚಾನಿ ದೇವ್ಳಾತ್ನಿಸ್ ಆಪ್ಲಾ ಜಿವ್ನಾ ಚಾ಼ಲ್ವಾವ್ಹಯಿ ಮನ್ಹುನ್ ಆನಿ ಯಜ್ಞವೆದಿಪ ಸೆವೆ ಕರ್ತ್ಯಾಲ್ಯಾಂಚಾನಿ ತೆ ವೆದಿಕಿಪ ಯತ್ಯಾಲ್ಯಾ ಜಿನ್ಸಾಂಚ಼ ವಾಟದಾರ್ ಮನ್ಹುನ್ ತುಮಾನಾ ಠಾವನಾಹಿ ಕ್ಯಾ? 14 ತಸಸ್ ಬರಿಖಬರ್ ಸಾಂಗ್‌ತ್ಯಾಲ್ಯಾಂಚಾನಿ ತಿನಿಸ್ ಆಪ್ಲಾ ಜಿವ್ನಾ ಚಾ಼ಲ್ವಾವ್ಹಯಿ ಮನ್ಹುನ್ ಪ್ರಭುನಿ ಆಜ್ಞಾ ದಿಲೆ.
15 ಮೀ ತರಿ ಹ್ಯಾತ್ಲಾ ಯೊಕ್ಬಿ ಹುಕುಮ್ ಚಾ಼ಲಿವ್ಲಾ ನಾಹಿ. ಮನಾ ಕಾಯ್ತರಿ ಗಾಹುನಿ ಮನ್ಹುನ್ ಮೀ ಹ್ಯ ಲಿವತ್ಯಾಲೊನಾಹಿ. ಕಚಾನಿತರಿ ಹ್ಯೊ ಹುಕುಮ್ ವಲಾಂಡ್ಯಾಚೆ ವಾಟ್ನಿಚ಼ ಮೆಲ್ಯಾಲ ಬರ. 16 ಮೀ ಬರಿಖಬರ್ ಸಾಂಗ್ಲಿತರಿ ವವ್ಯಾಳುನ್ ಗಿಯಾ ಮನಾ ಆವ್ಕಾಸ್ ನಾಹಿ; ಸಾಂಗಾಯವ್ಹಯಿ ಮನ್ಯಾಚ಼ ವಜ಼ ಮಾಜಿವಹಾ, ಮೀ ಬರಿಖಬರ್ ಸಾಂಗ್ಲಿನಾಹಿ ಮಂಜೆ ಮಾಜಿ ಹಾಕಿಗತ್ ಕ್ಯಾ ಮನ್ಹುನ್ ಸಾಂಗು! 17 ಮೀ ಮಾಜಾ ಮನಾನಿ ಹ್ಯ ಕಾಮ್ ಕೆಲ್ಯಾವ ಮನಾ ಪ್ರತಿಫಳ್ ಗಾವ್ಹಲ್; ಆನಿ ಮನಾನಿ ನಾಹಿ ಕೆಲ ತರಿಬಿ ಹ್ಯ ಕಾಮ್ ಮಾಜಾ ತಾಬ್ಯಾತ್ ದಿಲ್ಯಾ. 18 ತಸ ಜಾ಼ಲ್ಯಾ ಮನಾ ಗಾವ್ಹಾಚ಼ ಬಕ್ಷಿಸ್‍ ಕ್ಯಾ? ಮೀ ಬರಿಖಬರ್ ಸಾಂಗತಾನಾ ತ್ಯಚ಼ ಗಾವಲ್ಯಾಲ ಪ್ರತಿಫಳ್ ಗಿಹ್ಯಾಚೆ ಆಂದಿ ತಿ ಫುಕಟ್ ಸಾಂಗಾಚ಼ಸ್ ಮನಾ ಗಾವಲ್ಯಾಲ್ಯಾ ಅವ್ಕಾಸಾಚ಼ ಪ್ರತಿಫಳ್‍ ಜಾ಼ಲ್ಯಾ.
19 ಮನಾ ಸಗ್ಳೆ ಗುಶ್ಟಿಂಚಿವ ಸ್ವತಂತ್ರ ಆಸ್ಲತರಿ ಖುಬ್‍ ಲೊಕ ಕಮ್ವಾಯಾ ವ್ಹಯಿತ ಮನ್ಹುನ್ ಮೀ ಸಗ್‍ಳ್ಯಾಂಚಾ಼ ಆಳ್‍ ಜಾ಼ಲ್ಯೊ. 20 ಯೆಹುದ್ಯಾನಾ ಕಮ್ವಾಯಾಸಾಟಿ ಯಹುದ್ಯಾಂಚಿಗತ್ ಜಾ಼ಲೊ. ಮೀ ದರ್ಮಶಾಸ್ತಾರಾಚಾ ತಾಬ್ಯಾತ್ ನಸ್ಲೊತರಿ, ದರ್ಮಶಾಸ್ತಾರಾಚಾ ತಾಬ್ಯಾತ್ ಆಸ್‍ಲ್ಯಾಲ್ಯಾನಾ ಕಮ್ವಾಯಾ ತ್ಯಂಚಿಸಾಟಿ ದರ್ಮಶಾತಾರಾಚಾ ತಾಬ್ಯಾತ್ ಜಾ಼ಲೊ. 21 ಮೀ ದೇವಾಚ಼ ದರ್ಮಶಾಸ್ತಾರ್ ನಸ್‍ಲ್ಯಾಲೊ ನವ್ಹ, ಕ್ರಿಸ್ತಾಚಾ ನೆಮಾತ್ಲಾಸ್; ಫನ್ ಯೆಹುದಿ ನಸ್‌ಲ್ಯಾಲ್ಯಾನಾ ಕಮ್ವಾಯಾ ಸಾಟಿ ಮಿಬಿ ಯೆಹುದಿ ನಸ್‌ಲ್ಯಾಚೆಗತ್ ಜಾ಼ಲೊ. 22 ಇಸ್ವಾಸಾತ್ ಬಳ್ ನಸ್‍ಲ್ಯಾಲ್ಯಾನಾ ಕಮ್ವಾಯಾಸಾಟಿ ಬಳ್ ನಸ್‍ಲ್ಯಾಲಾ ಜ಼ಾಲೊ. ಕಚೆತರನಿಬಿ ಥೊಡ್ಯಾನಾ ರಕ್ಶನ್ ಕರಾಯಾ ವ್ಹಯಿ ಮನ್ಹುನ್ ಸಗ್‍ಳ್ಯಾಂಚೆಗತ್‍ ಜಾ಼ಲೊ.
23 ಹ್ಯ ಸಗ್ಳ ಬರೆಖಬ್ರಿಸಾಟಿ ಕರುನ್, ಮೀ ಸಗಳ್ಯಾಂಚಿಸಂಗ ಬರೆಖಬ್ರಿಚಾ ಆಶಿರ್ವಾದಾತ್ ವಾಟ್ನಿ ಗಿಹ್ಯಾವ್ಹಯಿ ಮನ್ಹುನ್ ಹ್ಯ ಕೆಲ. 24 ಖೆಳಾಯಾ ಆಂಗ್ನಾತ್ ಖುಬ್‍ಜಾ಼ನ ಯತ್ಯಾತ, ಫನ್ ಯಕಾಲಾ ತ್ಯವಡಸ್ ಬಕ್ಷಿಸ್ ಗಾವ್ತ ಮನ್ಹುನ್ ತುಮಾನಾ ಠಾವನಾಹಿ ಕ್ಯಾ? ತಸಸ್ ತುಮಿಬಿ ಬಕ್ಷಿಸ್ ಗಿಯಾವ್ಹಯಿ ಮನ್ಹುನ್ ಪಳಾ. 25 ಪರ್ತೆಕ್ ಖೆಳ್ಕರಿ ಆಪ್ಲೆ ಶಿಕ್‌ತ್ಯಾಲೆ ಸಗ್ಳೆ ಗುಶ್ಟಿತ್ನಿ ಸಮಾದಾನಾನಿ ರಾಥೊ. ತೆ ಬಾವುನ್‍ ಜಾ಼ತ್ಯಾಲಿ ಮಾಳ್ ಗಿಹ್ಯಾ ಸಾದನ್ ಕರ್ತ್ಯಾತ. ಆಮಿ ತರಿ ಶಾಸ್ವತ್ ಮಾಳಸಾಟಿ ಸಾದನ್ ಕರ್ತಾವ್. 26 ಮನ್ಹುನ್ ಮೀ ಸಾಹಿತ್ ಮುಜ್ರಾ಼ ನಸ್‍ಲ್ಯಾಚೆಗತ್ ಪಳತ್ ನಾಹಿ; ವಾರ‍್ಯಾಸಂಗ ಲಡ್‍ತ್ಯಾಚೆಗತ್ ಲಡತ್ ನಾಹಿ. 27 ಸಗ್‍ಳ್ಯಾನಾ ಸಾಂಗುನ್ ಮೀಸ್ ಅಯೋಗ್ಯ ವ್ಹವುನಾಹಿ ಆಸಾ, ಮಾಜಾ ಶರೀರಾಲಾ ಶಿಕ್ಷಾದಿವುನ್ ತಾಬ್ಯಾತ್‍ ಥಿವುನ್ ಗೆತೊ.