ಪೌಲನು ಕೋರಿಂಥದವರಿಗೆ ಬರೆದ ಪತ್ರಿಕೆ
ಪೌಲಾನಿ ಕೋರಿಂಥಾತಲ್ಯಾನಾ ಲಿವ್‍ಲ್ಯಾಲ ದೊನ್ವ ಪತ್ರ
ವಳಕ್
ಕೊರಿಂಥ್ಯಾತ್‌ಲ್ಯಾನಾ ಲಿವ್‌ಲ್ಯಾಲ ದೊನ್ವ ಪತ್ರ ಅಪೊಸ್ತಲ್ ಜಾ಼ಲ್ಯಾಲಾ ಪೌಲ್ ಕ್ರಿಸ್ತ ಜ಼ಲ್ಮುನ್ ಜ಼ವಜ಼ವಳ್ 55-56 ಆತ್ ಲಿವ್‍ಲ್ಯಾಲ ಹಾ 1:1 ಪೌಲಾನಿ ಕೊರಿಂಥ ಸಭೆಲಾ ಲಿವ್‌ಲ್ಯಾಲ್ಯಾ ದೊನ್ ಪತ್‌ರ‍್ಯಾತ್ ಹ್ಯ ದೊನ್ವ ಪತ್ರ ಜಾ಼ಲ್ಯಾ ಪೌಲಾನಿ ಖುಬ್ ಮರೆದಿನಿ ಕೊರಿಂಥಾತಲ್ಯಾನಾ ಹ್ಯಚೆ ಮಾಗ್ಲ ಪತ್ರ ಲಿವ್ಲ ಹುತ್ತ ಮನ್ಹುನ್ ವಿದ್ವಾಂಸ್ ಇಸ್ವಾಸ್ ಥೆವ್‌ತ್ಯಾತ 2:3-4 ವಚನಾತ್ ಲಿವ್‌ಲ್ಯಾ ಶಾರ್ಕ ತ್ಯ ಪತ್ರ ಕಚಾಸ್ ಅನುಕುಲಾನಿ ಆಮ್ಚಿಪ ನಾಹಿ. ಕೊರಿಂಥಾತಲ್ಯಾನಾ ಲಿವ್‌ಲ್ಯಾಲ ದೊನ್ವ ಪತ್ರ ಖುಬ್ ಕರುನ್ ಪೌಲಾನಿ ಮೆಸೆದೊನಿಯಾತ್ ಆಸ್ಥಾನಾ ಲಿವ್‌ಲ್ಯಾ. 2:13
ಕೊರಿಂಥ್ಯಾತ್‌ಲ್ಯಾನಾ ಲಿವ್‌ಲ್ಯಾಲ ದೊನ್ವ ಪತ್ರ ವಿಶೆಶ್ ಕರುನ್ ಖುಬ್ ವಯಕ್ತಿಕ್ ಆನಿ ಬಾವನನಿ ಬರ್ಲ್ಯಾಲ ಪತ್ರ ಜಾ಼ಲ್ಯಾ ಪೌಲ್ ಕೊರಿಂಥ ಸಭೆಚೆ ಗುಶ್ಟಿತ್ ತೀತಾಪ್ನಿ ಗೆತಲ್ಯಾಲಿ ಚಾ಼ಂಗ್ಲೆ ವರದಿಚೆ ಗುಶ್ಟಿತ್ ಖುಬ್ ಆನಂದ್ ಗೆಥೊ. ಹ್ಯಾ ಪತರ‍್ಯಾತ್ ನವ್ಯಾ ಕರಾರಾಲಾ ಆದಾರ್ ವ್ಹವುನ್ ಆಸ್‌ಲ್ಯಾಲ ವಿವರನ್ ಸಿಕಿವ್ನ ಆಮಿ ಬಗ್ತಾವ್. ವಿಶೆಸ್ ಕರುನ್ ಪೌಲ್ ಯೇರುಸಲೇಮ್ ಇಸ್ವಾಸಿನಾ ಮಜ಼ತ್ ವ್ಹಯಾಸಾಟಿ ಪೈಸ ಗೊಳಾ ಕರಾಚೆ ಗುಶ್ಟಿತ್ ಮಾರ್ಗ ದರ್ಶನ್ ದೆತೊ 8—9 ಹಿತ್ತ ಥೊಡ ಲಬಾಡ್ ಅಪೊಸ್ತಲ್ ಸಭೆಚೆ ಬಾಹಿರ್ ಥೊಡ್ಯಾ ಲೊಕಾಂಚ಼ ವವ್ಯಾಳ್ನ ಉಪೇಗ್ ಕರುನ್ ಆಪ್‌ಲ್ಯಾನಾ ಪೌಲಾಚ಼ ವಿರೊದಿ ಮನ್ಹುನ್ ಬಗಿತಿತ. ತ್ಯಂಚಾನಿ ಪೌಲಾಚಾ ಅಧಿಕಾರ‍್ಯಾವ ಸಂಸೆವ್ ಕೆಲಾ ದೊನ್ವ ಕೊರಿಂಥ್ಯಾಲಾ ಲಿವ್‌ಲ್ಯಾಲ್ಯಾ ಪತ್‌ರ‍್ಯಾಚಾ ಸರ್ತ್ಯಾಲಾ ತ್ಯೊ ಯೇಸು ಕ್ರಿಸ್ತಾಚಾ ಯಕಾ ಅಪೊಸ್ತಲಾಚಾ಼ ಅಧಿಕಾರ್ ಗೆತ್ಲಾ ಮನ್ನುನ್ ತ್ಯೊ ಹಾಕ್ ಖುಬ್ ಬಳಾನಿ ಹಾ ತ್ಯಚೆ ಗುಶ್ಟಿತ್ ಸಾಕ್ಷಿ ದಿಯಿತ.
ಪಿಠಿಕೆ
1. ಪೌಲ್ ಸಭೆಲಾ ವಂದನ್ ಕರಿತ್ ಆಪ್ಲ ಪತ್ರ ಸುರ್ವಾತ್ ಕರ್ತೊ 1:1-7
2. ನಂತರ್ ಪೌಲಾನಿ ಆಪ್‍ಲ್ಯಾ ಜಾ಼ನ್ಯಾಚೆ ಯೊಜನೆತ್ ಜಾ಼ಲ್ಯಾಲೆ ಬದಲಾವನೆಚೆ ಗುಶ್ಟಿತ್ ಆನಿ ತ್ಯಚಾ ಮಾಗ್‍ಲ್ಯಾ ಪತ್‌ರ‍್ಯಾಲಾ ತೀ ದೆತ್ಯಾಲ್ಯಾ ಪ್ರಭಾವಾಚೆ ಗುಶ್ಟಿತ್ ಬೊಲ್ತೊ. 1:8—7:16
3. ನಂತರ್ ಪೌಲಾನಿ ಯೇರುಸಲೆಮಿತ್‌ಲ್ಯಾ ಇಸ್ವಾಸಿನಾ ಮಜ಼ತ್ ವ್ಹಯಾ ಪೈಸ್ ಯಕ್ ಕರಾಚೆ ಗುಶ್ಟಿತ್ ಮಾರ್ಗ ದರ್ಶನ್ ದೆತೊ 8:1—9:15.
4. ಸರ್ತ್ಯಾಲಾ ಪೌಲಾನಿ ಆಪ್‌ಲ್ಯಾ ಅಪೊಸ್ತಲಾಚೆ ಗುಶ್ಟಿತ್ ಲಿವ್ತೊ. ಆನಿ ಆಪ್ಲಿ ಮುರ್ಲೆ ಭೆಟಿಚೆ ಗುಶ್ಟಿತ್ ಹುಶಾರ್ಕಿ ದೆತೊ 10:1—13:10
1
1 ದೇವಾಚಾ ಮನಾಚೆಗತ್ ಕ್ರಿಸ್ತ ಯೇಸುಚಾ಼ ಅಪೊಸ್ತಲ್ ಜಾ಼ಲ್ಯಾಲಾ ಪೌಲ್ ಆಮಚಾ಼ ಭಾಹು ಜಾ಼ಲ್ಯಾಲಾ ತಿಮೊಥೆ ಕೊರಿಂಥಾತ್ ಆಸ್‌ಲ್ಯಾಲ್ಯಾ ದೇವಾಚೆ ಸಭೆತ್‍ಲ್ಯಾನಾ ಅಖಾಯಾ ಸೀಮತ್ ಆಸ್‌ಲ್ಯಾಲ್ಯಾ ದೇವಾಚಾ ಸಗ್‌ಳ್ಯಾ ಲೊಕಾನಾ ಲಿವಾಚ಼ ಕ್ಯಾ ಮಂಜೆ,
2 ಆಮ್ಚಾ ಬಾ ದೇವಾಪ್ನಿ ಪ್ರಭು ಯೇಸು ಕ್ರಿಸ್ತಾಪ್ನಿ ತುಮಾನಾ ಕ್ರಪಾ ಥಂಡ್ಪನ್ ವ್ಹವುನಿ.
ಪೌಲಾನಿ ದೇವಾಲಾ ದನ್ಯಾವಾದ್ ಸಾಂಗ್‌ಲ್ಯಾಲಾ
3 ಆಮ್‌ಚಾ಼ ಪ್ರಭು ಯೇಸು ಕ್ರಿಸ್ತಾಚಾ಼ ಬಾ ದೇವ್ ಜಾ಼ಲ್ಯಾಲ್ಯಾಲಾ ಸ್ತೊತ್ರ ವ್ಹವುನಿ. ತ್ಯೊ ದಯಾ ಆಸ್ನಾರಾ ಬಾ ಸಗ್ಳೆ ತರನಿ ಸಮ್ಜಾವ್‌ತ್ಯಾಲಾ ದೇವ್ ಜಾ಼ಲ್ಯಾ, 4 ಆಮಾನಾ ಆಲ್ಯಾಲ್ಯಾ ಸಗ್‌ಳ್ಯಾ ತರಾಸಾತ್ನಿ ಆಮಾನಾ ಸಮ್ಜಾವ್ತೊ. ಆಸ ದೇವಾಪ್ನಿ ಆಮಾನಾ ಗಾವ್ನಾರ‍್ಯಾ ಆದಾರಾಸ್‌ ಲಾಗುನ್ ಆಮೀ ಖುಬ್ ತರಚಾ ತರಾಸಾತ್ ಗಾವುನ್ ಪಡ್‌ಲ್ಯಾಲ್ಯಾನಾ ಸಮ್ಜಾವ್ನಾರಿ ಜಾ಼ಲ್ಯಾವ್. 5 ಕಾ ಮಂಜೆ ಕ್ರಿಸ್ತಾಸ್ ಲಾಗುನ್ ತರಾಸ್ ಕಸಾ ಖುಭ್ ವ್ಹತೊ ತಸಾಸ್ ಕ್ರಿಸ್ತಾಸ್ ಲಾಗುನ್ ಖುಭ್ ಆದಾರ್ ಆಮಾನಾ ಗಾವ್ತೊ. 6 ಆಮೀ ತರಾಸ್ ಖಾತ್ಯಾವ್ ಮನ್ಹುನ್ ತುಮಾನಾ ಆದಾರ್ ರಕ್ಷನ್ ಗಾವ್ನಾರ್. ಆಮಿ ಸಮಾಧಾನಾನಿ ರಾಯ್‌ಲ್ಯಾವ ತ್ಯನಿ ತುಮಾನಾ ಆದಾರ್ ವ್ಹತ್ತೊ. ಆಮಿ ಖಾನಾರಾ ತರಾಸ್ ತುಮಿ ಥಂಡ್ಪನಾನಿ ಸುಸ್ವುನ್ ಗಿಹ್ಯಾಸಾಟಿ ತ್ಯ ತುಮಾನಾ ಧೀರ್ ದೆತ. 7 ತುಮಿ ತರಾಸಾತ್ ಆಮ್ಚಿ ಸಂಗ ಹಾಸಾ ತಸಸ್ ಆದಾರಾತ್ಬಿ ಹಾಸಾ ಮನ್ಹುನ್ ಆಮಾನಾ ಸಮಾಜ಼ಲ್ಯಾಲ್ಯಾನಿ ತುಮ್ಚೆ ಗುಶ್ಟಿತ್ ಆಮಾನಾ ಆಸಲ್ಯಾಲಿ ಆಶಾ ಘಟ್ ಹಾ.
8 ಮಾಯೆಚಾ ಬನ್ಹಿ ಬಾವ್ಹಾನು, ಆಶಾ ಸೀಮತ್ ಆಮಿ ಖಾಲ್ಯಾಲಾ ಕಷ್ಟ ತರಾಸ್ ತುಮಾನಾ ಸಮಜು಼ಂತ ಮನ್ಹುನ್ ಮೀ ಯವಸ್ತೊ. ತಿಥ ಆಮ್ಚೆ ತಾಕ್ತಿಚೆ ವೈಲಾ ತರಾಸ್ ಖಾವುನ್ ಆಮಿ ಪಡುನ್ ಜೀವ್ನಾ ಕರಾಚಿ ಆಶಾಸ್ ನಾಹಿ ಜಾ಼ಲೆ. 9 ಮರ್ನಾರ್ ಮನ್ಹುನ್ ಖಾತ್ರಿ ಜಾ಼ಲಿತವಾ ಆಮಿ ಆಮ್ಚಿವ ಇಸ್ವಾಸ್ ಥೆವಾಚೆ ಆಂದಿ ಮೆಲ್ಯಾಲ್ಯಾನಾ ಉಟಿವತ್ಯಾಲ್ಯಾ ದೆವಾವ ಇಸ್ವಾಸ್ ಥೆವಾಯಾವ್ಹಯಿ ಮನ್ಹುನ್ ಹ್ಯ ಸಗ್ಳ ಘಡ್ಲ. 10 ತ್ಯನಿ ಆಮಾನಾ ತಸ್‍ಲ್ಯಾ ಭ್ಯಾಚಾ ಮರ್ನಾತ್ನಿ ಚು಼ಕಿವ್ಲ. ಮೊರ್ಹ ಕವಾಬಿ ಚು಼ಕಿವ್ನಾರ್. ತುಮಿ ಆಮ್ಚಿ ಸಾಟಿ ಮಾಗ್ನ ಕರ್ತ್ಯಾಲ್ಯಾಸ್ ಲಾಗುನ್ ಹಿತ್ನಿ ಮೊರ್ಹಬಿ ಚು಼ಕಿವ್ನಾರ್ ಮನ್ಹುನ್ ತ್ಯಚಿವ ಆಶಾ ಥೆವ್ನಾರಿ, 11 ಜಾ಼ಲ್ಯಾವ್ ಆಸಸ್ ಖುಬ್ ಜನಾಂಚಾ ಮಾಗ್‌ನ್ಯಾನಿ ಆಮಾನಾ ಗಾವ್ನಾರ‍್ಯಾ ಉಪಕಾರಾಸಾಟಿ ಆಮ್ಚಿಸ್ ಲಾಗುನ್ ಖುಬಜ಼ನಾಂಚಿಪ್ನಿ ದೇವಾಲಾ ಕ್ರತಜ್ಞತಾ ಸ್ತುತಿ ವ್ಹನಾರ್.
ಪೌಲಾಚಾ ಪ್ರಯಾನಾಚಾ ಯವಜ್ನಾಚ಼ ಬದಾಲ್ನ
12 ಆಮಿ ನಿಸ್ತ ಮಾನ್ಸಾಚ಼ ಗಿನ್ಯಾನ್ ವಾಪ್ರಾಚೆ಼ ಆಂದಿ ದೇವಾಚೆ಼ ಕ್ರಪೆಚಾ಼ ಆದಾರ್ ಕರುನ್ ನಿರ್ಮಳ್ ವ್ಹವುನ್ ನೀಯತಿಚಿ ವ್ಹವುನ್ ಹ್ಯೆ ದುನೆತ್ ಆಂದಿಕರುನ್ ತುಮ್ಚೆ ಗುಶ್ಟಿತ್ ಚಾ಼ಲ್ಯಾವ್ ಮನ್ಹುನ್ ಆಮಚ಼ ಮನುಸ್ ಸಾಂಗ್ತ ಹಿಸ್ ಆಮಾನಾ ಆಸ್‌ಲ್ಯಾಲಿ ಮರ‍್ಯಾದ್. 13 ತುಮಿ ಆಮ್ಚಾ ಪತ್‌ರ‍್ಯಾತ್ ವಾಚ್ವು಼ನ್ ಸಮಜು಼ನ್ ಗೆತಲ್ಯಾಲ್ಯಾ ಖನ್ಕತಿ ಸುಡುನ್ ದುಸ್‌ರ‍್ಯಾ ಕಸ್‌ಲ್ಯಾಸ್ ಮೀ ತುಮಾನಾ ಲಿವ್‌ಲ್ಯಾ ನಾಹಿತಾ. ಸರ್ತ್ಯಾ ಪರತ್ ತುಮಿ ಸಮಜು಼ನ್ ಗೆನ್ಹಾರ್ ಮನ್ಹುನ್ ಮಾಜಿ ಆಶಾ. 14 ತುಮಿ ಆಮಾನಾ ಜ಼ರಾ ಸಮಜು಼ನ್ ಗೆತ್ಲಸಾ ಮನ್ಹುನ್ ಸೆವಟ್ಪರೆತ್ ಹು ಮಂಸಿಲಾ ಮನ್ಹುನ್, ಆಮಚಾ಼ ಪ್ರಭು ಜಾ಼ಲ್ಯಾಲಾ ಯೇಸು ದಿಸ್ನಾರ‍್ಯಾ ದಿಸಾತ್ ತುಮಿ ಆಮ್ಚೆ ಮರೆದಿಲಾ ಕಾರನ್ ಜಾ಼ಲ್ಯಾಚೆಗತ್ ಆಮಿ ತುಮ್ಚೆ ಮರೆದಿಲಾ ಕಾರನ್ ವ್ಹಸಿಲಾ ಮನ್ಹುನ್ ತುಮಿ ಹು ಮನ್ನಾರ್.
15 ಹ್ಯಾ ಇಸ್ವಾಸಾತ್ ಬಳ್ಕಾಟುನ್ ಮೀ ತುಮ್ಚಿಪ ಯತ್ಯಾಲ್ಯಾಸ್ ಲಾಗುನ್ ಆನಿ ಯಂಗ್ದಾ ತುಮಾನಾ ಆಶೀರ್ವಾದಾಚಾ಼ ಪ್ಯಾಯ್ದಾ ಗಾವಲ್ ಮನ್ಹುನ್ ಯವಸ್ತೊ. 16 ಆಂದಿ ತುಮ್ಚಿಪ ಯವುನ್ ತುಮ್ಚೆ ವಾಟನಿ ಮಕೆದೊನ್ಯಾತ್ ಜಾ಼ವುನ್ ನಂತರ್ ಮಕೆದೊನ್ಯ ಸುಡುನ್ ಪರ್ತುನ್ ತುಮ್ಚಿಪ ಯವುನ್ ತುಮಿ ಮನಾ ಯುದಾಯಾತ್ ಲಾವುನ್ ದಿಯಾವ್ಹಯಿಸಾ ಮನ್ಹುನ್ ಯವಸ್ತೊ. 17 ಆಸ ಯವಜ಼್ಲ ಮನ್ಹುನ್ ಮೀ ಚ಼ಂಚ಼ಳ್ ಮನಾಚಾ಼ ಜಾ಼ಲ್ಯೊ ಕ್ಯಾ? ನಿಸ್ತ ಲೊಕಾತ್ಲ ತ್ಯವ್ಡಸ್ ಯವಜು಼ನ್ “ಹೆ” ಗಟ್ಖಲಾ ವ್ಹಯ್ ನಂತರಚೆ ಗಟ್ಖಲಾ “ನಾಹಿ” ಮನ್ಹುನ್ ಸಾಂಗ್ನಾರ‍್ಯಾಚೆಗತ್ ಜಾ಼ಲ್ಯೊ ಕ್ಯಾ? ಕಂದಿಸ್ನಾಹಿ. 18 ದೇವ್ ಇಸ್ವಾಸಾಚಾ಼ ಹಾ ತಸಸ್ ಆಮಿ ತುಮಾನಾ ಸಾಂಗಲ್ಯಾಲಿ ಬುಲಿ ಯಂಗ್ದಾ ವ್ಹಯ್ ಮನ್ಹುನ್ ಆನಿ ಯಂಗ್ದಾ ನಾಹಿ ಮನ್ಹಾಯಾ ಶಕ್ಯಾ ನಾಹಿ. ತ್ಯಲಾ ಇಸ್ವಾಸಾಚಾ಼ ದೇವುಸ್ ವಳಕ್ ಜಾ಼ಲ್ಯಾ 19 ಮೀ ಸಿಲ್ವಾನ್, ತಿಮೊತ್ಯಾ ಸಗ್ಳ ತುಮ್ಚಿಪ ಪ್ರಚಾರ್ ಸಾಂಗ್‌ಲ್ಯಾಲ್ಯಾ ದೇವಾಚಾ಼ ಲ್ಯೊಕ್ ಜಾ಼ಲ್ಯಾಲ್ಯಾ ಯೇಸು ಕ್ರಿಸ್ತ ಹೆ ಗಟ್ಖಾ ವ್ಹಯ್ ನಂತರ್ಚಿ ನಾಹಿ ಮನ್ಹುನ್ ಸಾಂಗ್ನಾರ ನವ್ಹ ತ್ಯಚಿಪ ವ್ಹಯ್ ಮನ್ಹಾಚ಼ಸ್ ಕವಾಬಿ ಹಾ. 20 ಮನ್ಹುನ್ ದೇವಾನಿ ದಿಲ್ಯಾಲಾ ಸಬ್ದ ಸಗ್ಳ ಕ್ರಿಸ್ತಾಪ ವ್ಹಯ್ ಮನ್ಹಾಚ಼ಸ್ ಜಾ಼ಲ್ಯಾತ. ಆಮ್ಚಿಸ್ ಲಾಗುನ್ ದೇವಾಲಾ ಮೈಮಾ ಗಾವಾಯಾವ್ಹಯಿ ಮನ್ಹುನ್ ತ್ಯಚಿಸ್ ಲಾಗುನ್ ಆಮಿ ತಸಸ್ ವ್ಹವುನಿ ಮನ್ಹುನ್ ಸಾಂಗ್ತಾವ್. 21 ಆಮಾನಾ ಅಭಿಶೆಕ್ ಕರುನ್ ಕ್ರಿಸ್ತಾಚೆ಼ ಯಕಿತ್ ನಿವ್ಡುನ್ ಆಮಾನಾ ತುಮ್ಚಿ ಸಂಗ ಘಟ್ ಕರ್ನಾರಾ ದೇವುಸ್. 22 ತ್ಯನಿ ಆಮ್ಚಿವ ಆಪ್ಲಾ ಸಿಖಾ ಮಾರುನ್ ಆಮ್ಚಾ ಮನಾತ್ನಿ ಪವಿತ್ರಾತ್ಮಾಲಾ ಆಂದಿಸ್ ಖಾತ್ರಿ ದಿಲ್ತಿ.
23 ತುಮಿ ಮಾಜೆ ಸಿಕ್ಷೆತ್ನಿ ಚು಼ಕುನ್ ಗಿಹ್ಯಾವ್ಹಯಿಸಾ ಮನ್ಹುನ್ ಮೀ ಆಜು಼ನ್ಪರೆತ್ ಕೊರಿಂಥಾತ್ ಆಲೊ ನಾಹಿ ಹ್ಯ ಮನಾಪಸುನ್ ಸಾಂಗ್ತೊ. ಹ್ಯಲಾ ದೇವುಸ್ ವಳಕ್. 24 ತುಮ್ಚಾ ಇಸ್ವಾಸಾಚೆ ಗುಶ್ಟಿತ್ಬಿ ಆಮಿ ತುಮ್ಚಿವ ಹುಕುಮ್ ಚಾ಼ಲ್ವಾಚಾ಼ ಮನ್ಹುನ್ ನವ್ಹ. ತುಮಿ ಇಸ್ವಾಸಾತ್ ಬಳ್ಕಾಟ್‌ಲ್ಯಾಸಾ ಮನ್ಹುನ್ ತುಮಚಾ ಸಂತೊಶಾಲಾ ಆಮಿ ಜು಼ಡಿದಾರ್ ಜಾ಼ಲ್ಯಾವ್ ತ್ಯವ್ಡಸ್.