18
ಬಾಬಿಲೊನ್ ಪಡ್‌ಲ್ಯಾಲ
1 ನಂತರ್ ಆನಿ ಯೊಕ್ ದೇವ್ ದುತ್ ಸ್ವರ್ಗಾತ್ನಿ ಯತ್ಯಾಲಾ ಮೀ ಬಗ್ಲಾ. ಹ್ಯಾ ದೇವ್ ದುತಾಲಾ ಮೊಟಾ ಅಧಿಕಾರ್ ಹುತ್ತಾ. ಹ್ಯಾ ದೇವ್ ದುತಾಚೆ ಮೈಮೆಚಾ಼ ಉಜಿ಼ಡ್ ದರ್ಥಿವ ಪಗಾಳ್ಳಾ. 2 ತ್ಯೊ ಜೊ಼ರಾನಿ ವರಾಡ್ಲಾ:
“ತೀ ಪಡ್ಲಿ!
ಬಾಬಿಲೊನ್ ಮಂಥ್ಯಾಲಿ ಮುಟಿ ನಗರಿ ಪಡ್ಲಿ!
ತೀ ಬಾಬಿಲೊನ್ ಭುಥಾನಾ ರಾಥ್ಯಾಲಾ ಜಾ಼ಗಾ ಜಾ಼ಲ್ಹಿ.
ಸಗ್ಳೆ ತರಚಾ ಪೊದ್‌ಡ್ಯಾ ಆತ್‍ಮ್ಯಾನಾ ರಕ್ವಾಲಿ ಜಾ಼ಲ್ಥಿ.
ಬುರ್ಸಿ ಆನಿ ನಕೊಜಾ಼ಲ್ಯಾಲಿ ಸಗ್ಳಿ ಪಾಕ್ರ ರಾಥ್ಯಾಲಿ ಜಾ಼ಲ್ಹಿ.
3 ಆನಿ ತಿಚ಼ ಶರಿರಾಚ಼ ಸಂಬಂದ್ ಮಂಥ್ಯಾಲ ಬುರ್ಸಾ ದರಾಕ್ಷಿಚಾ಼ ರಸ್ ದುನ್ಯಾ ಸಗ್ಳಿ ಪಿವುನ್ ದುನೆಚ಼ ರಾಜ಼ ಸಗ್ಳ ತಿಚಿ ಸಂಗ ಶಾರೀರಿಕ್ ಸಂಬಂದ್ ಕರುನ್ ನಿಶಾ ಚ಼ಡ್ಲಿ. ದುನೆಚ಼ ವ್ಯಾಪಾರ್ ಕರ್ತ್ಯಾಲ ತಿಚಾ ಲ ಸುಖಾನಿ ಸಾವ್ಕಾರ್ ಜಾ಼ಲ್ಹ.
4 ನಂತರ್ ಸ್ವರ್ಗಾತ್ನಿ ಆನಿಯೊಕ್ ಆವಾಜ಼್ ಆಸಾ ಸಾಂಗ್‌ತ್ಯಾಲಾ ಮನಾ ಐಕು ಆಲಾ:
ಮಾಜಾ ಲೊಕಾನು ತುಮಿ ತ್ಯಾ ನಗರಾತ್ನಿ ಬಾಹಿರ್ ಯವಾ. ತವಾ ತುಮಿ ತಿಚಾ ಪಾಪಾತ್ ಪಡತ್ ನಾಹಿಸಾ ತೀಲಾ ಬುರ್ಸ ವ್ಹನಾರ್ ತುಮಾನಾ ವ್ಹನಾರ್ ನಾಹಿ.
5 ತೇ ನಗರಿಚಿ ಪಾಪ ಆಬಳಾಲಾ ಲಾಗ ಶಾರ್ಕಿ ವಾಡ್‌ಲ್ಯಾತ. ತೀನಿ ಕೇಲ್ಯಾಲಿ ಬುರ್ಸಿ ಕಾಮ ದೇವ್ ಇಸಾರ್ಲಾ ನಾಹಿ.
6 ತೀನಿ ದುಸ್‍ರ‍್ಯಾನಾ ದಿಲ್ಯಾಶಾರ್ಕ ತುಮಿ ತಿಲಾ ಪರ್ತುನ್ ದೇವಾ. ತೀನಿ ದಿಲ್ಯಾಲ್ಯಾವ್ನಿ ತಿಲಾ ದೊನ್ ಪಟ್ ದೇವಾ. ತಿನಿ ಕಾಲುವುನ್ ದಿಲ್ಯಾಲ್ಯಾ ಐದಾನಾತ್ ತಿಲಾ ದೊನ್ ಪಟ್ ಕಾಲವುನ್ ದೆವಾ.
7 ತೀನಿ ಆಪ್‌ಲ್ಯಾಲಾ ಮುಟಿ ಮನ್ಹುನ್ ಗಿಹುನ್ ಕ್ಯವ್ಡ ಸುಕ್ ಖಾಲ ತಸಸ್ ತುಮಿ ತಿಲಾ ತರಾಸ್ ಆನಿ ದುಕ್ ದೆವಾ, ಕಾ ಮಂಜೆ ತಿ ಆಪಲ್ಯಾ ಮನಾತ್, ಮೀ ಮಾಜಾ ಸಿಂಹಾಸನಾವ್ ಬಸ್‌ಲ್ಯಾಲಿ ರಾನಿ. ಮೀ ವಿದ್ವಾ ನವ್ಹ, ಮೀ ಕಂದೀಸ್ ರಡತ್ನಾಹಿ ಮನ್ಹುನ್ ಆಪ್‌ಲ್ಯಾಲಾಸ್ ಆಪ್ನು ಮಂಥಿ
8 ಮನ್ಹುನ್ ಮರಾನ್ ಲೊಳ್ನ, ಖುಬ್ ಬರ್ಗಾಲ್ ಮಂಥ್ಯಾಲಿ ಪಿಡಾ ಯಕಾ ದಿಸಾತ್ ತಿಲಾ ಯನಾರ್ ತಿಲಾ ಇಸ್‌ಥ್ಯಾತ್ ಜಾಳ್ನಾರ್ ಕಾ ಮಂಜೆ ತೀರ್ಮಾನ್ ದೇತ್ಯಾಲಾ ದೇವ್ ಜಾ಼ಲ್ಯಾಲಾ ಪ್ರಭು ಬಳ್ ಆಸ್‌ಲ್ಯಾಲಾ ಹಾ.
9 ತಿಚಿ ಸಂಗ ಶರೀರಿಕ್ ಸಂಬಂದ್ ಕರುನ್ ತಿಚೆ ಆಸ್ಥಿತ್ ವಾಟ್ನಿ ಜಾ಼ಲ್ಯಾಲ ದುನೆಚ಼ ರಾಜ಼ ತಿಲಾ ಜಾಳ್ಯಾಲೆ ರಾಖತ್ನಿ ಧುರ್ ಯತ್ಯಾಲಾ ಬಗ್‌ತ್ಯಾತ. ತೀ ಮರ್ತ್ಯಾಲಿ ಬಗುನ್ ರಾಜ಼ ಲೊಳ್ನಾರ್ ಆನಿ ರಡ್ನಾರ್. 10 ತಿಚಾ ಪಿಡಾ ಬಗುನ್ ರಾಜ಼ ಭ್ಯಾನಿ ದುರ್ ಉಬ ರಾಹುನ್ ಆಸ ಮನ್ಹಾರ್. ‘ಯೇ ಮೊಟೆ ನಗರೆ. ಬಳಾಚೆ ಬಾಬಿಲೊನ್ ನಗರೆ. ಯಕಾಸ್ ತಾಸಾಲಾ ತುಲಾ ಶಿಕ್ಷಾ ಜಾ಼ಲ್ಹಿ ನವ್ಹ’.
11 ದುನೆಚ಼ ಯವಾರ್ದಾರ್ ಬಾಬಿಲೊನಾಚೆ ಗುಶ್ಟಿತ್ ಲೊಳ್ನಾರ್ ಆನಿ ರಡ್ನಾರ್ ತೇ ಇಕ್‌ತ್ಯಾಲಿ ಸಾಮಾನ ಗಿಹ್ಯಾ ಕೊನುಸ್ ನಾಹಿ ಮನ್ಹುನ್ ರಡ್ನಾರ್. 12 ತೇ ಸೊನ. ಚಾ಼ಂದಿ, ರತ್ನ, ಮುತ್ತು, ಮಡಿಚ಼ ಕಿಮ್ತಿಚ಼ ಕಪ್ಡ, ಜಾ಼ಂಬ್ಳ ಕಪ್ಡಾ, ರೀಸ್ಮಿ, ತಾಂಬ್ಡಾ, ಸಗ್ಳೆ ತರಾಚಾ ವಾಸಾಚ಼ ಜಾ಼ಡ ಹಾತಿಚಾ ದಾತಾಂಚಾನಿ ಕೇಲ್ಯಾಲಿ ಖುಬ್ ತರಚಿ ಸಾಮ್ನ ಖುಬ್ ಕಿಮ್ತಿಚಿ ಲಾಕ್ಡ ತಾಂಬ ಲೊಖಾಂಡ್ ಆನಿ ಚಾ಼ಂದಾಚೆಗತ್ ದೊಂಢ ಹೀ ಇಕ್‌ತ್ಯಾತ. 13 ದಾಲ್ಚಿನ್ನಿ, ಸಗ್ಳಾ ಮಸಾಲಾ, ಧುಪ್, ರಕ್ತಬೊಳ, ಸಾಂಬ್ರಾನಿ, ವಾಸಾಚ಼ ತ್ಯಾಲ್, ದರಾಕ್ಷಿಚಾ಼ ರಸ್ ಆನಿ ಆಲಿವ್ ತ್ಯಾಲ್, ಪೀಟ್, ಘಹು, ಗುರವಾಸ್ರ, ಮೆಂಡ್ರ, ವಾರು, ರಥ, ಮಾನ್ಸಾನಾ ಗುಲಾಮ್ ಕರುನ್ ಇಕ್‌ತ್ಯಾತ.
14 ‘ಬಾಬಿಲೊನೇ, ತು ಮನ್ ಕೇಲ್ಯಾಲಿ ಚಾ಼ಂಗ್ಲಿ ಕಾಮ ತುಜಿಪ್ನಿ ನಿಗುನ್ ಗಿಲಿತ
ತುಜಿಪ ಆಸ್‌ಲ್ಯಾಲಿ ಸಾವ್ಕರ್ಕಿ ಆನಿ ಸೊಬಚಿ ಸಾಮಾನ ಸಗ್ಳಿ ದಿಸತ್ ನಸ್‌ಲ್ಯಾಲಿ ಜಾ಼ಲಿತ
ತೇ ಸಗ್ಳ ಆನಿಕ್ ತು ಕಂದಿಸ್ ಗಿಹಿತ್ನಾಹಿ.
15 “ತೇ ತಿಚಾ಼ ತರಾಸ್ ಬಗುನ್ ಬಿಹುನ್ ತಿಚಿಪ್ನಿ ಖುಬ್ ದುರ್ ಉಬರಾಹುನ್. ತೀ ಸಾಮ್ನ ತಿಲಾ ಇಕುನ್ ಸಾವ್ಕಾರ್ ಜಾ಼ಲ್ಯಾಲ ಹೆಸ್. 16 ತೇ ದುಖಾನಿ ಲೊಳತ್ ಆಸ ಮನ್ಹಾರ್.
ಅಯಾಯಿ, ಮೊಟೆ ನಗರಿ!
ತೆ ಚಾ಼ಂಗ್ಲ ಕಿಮ್ತಿಚ಼ ಕಪ್ಡ,
ಜಾ಼ಂಬ್ಳ ಕಪ್ಡ ಆನಿ ಲಾಲ್ ತಾಂಬ್ಡ ವಸ್ತಾರ್ ಗ್ಯಾತ್ಲ.
ತೀ ಸೊನ್, ಮುತ್, ರತ್ನಾಂಚಾನಿ ಬರಿ ದಿಸ!
ತಿಚಿ ಪರಸ್ತಿತಿ ಕ್ಯಾಹಿ 17 ಸಾವ್ಕರ್ಕಿ ಸಗ್ಳಿ ಯಕಸ್ ಗಳ್ಗಿತ್ ಪಡ್ಲಿ.
ವ್ಹಡಿ ಚಾ಼ಲಿವತ್ಯಾಲ್ಯಾಂಚಾ಼ ಫುಡಾರಿ ತ್ಯಾತ್ನಿ ಜಾ಼ತ್ಯಾಲಿ ಲೊಕ ಸಗ್ಳಿ ವ್ಹಡಿ ಚಾ಼ಲಿವತ್ಯಾಲಿ ಸಮಿಂದೊರಾವ್ನಿ ಪೊಟ ಬರ್ತ್ಯಾಲಿ ಲೊಕ ಸಗ್ಳಿ ದುರ್ ಉಬಿ ರಾಹುನ್ 18 “ಬಾಬಿಲೊನಾಚೆ ರಾಖತ್ನಿ ಧುರ್ ವರ್ ಯತ್ಯಾಲಾ ಬಗುನ್ ತ್ಯಂಚಾನಿ ಜೊ಼ರಾನಿ ಕಚಿ ನಗರಿ ತೆ ಮೊಟೆ ನಗರಿಚೆಗತ್ ಹಾ? 19 ತೇ ಆಪ್ಲೆ ಡುಯಿವ ಮಾತಿ ಗಾಲುನ್ ಗಿಹುನ್ ದುಖಾನಿ ಲೊಳತ್ ಆಸ ಸಾಂಗ್ನಾರ್
ಆಯಾಯಿ! ಹೇ ಮೊಟೆ ನಗರಿ ಕ್ಯಾ ತರಾ ಜಾ಼ಲಿ.
ಸಮಿಂದೊರಾವ ವ್ಹಡಿ ಗೆತಲ್ಯಾಲಿ ಲೊಕ ಸಗ್ಳಿ ತೀಚೆ ಕಮಾಯಿನಿ ಸಾವ್ಕಾರ ಜಾ಼ಲಿತ.
ಫನ್ ತೀ ಯಕಸ್ ಗಳ್ಗಿತ್ ಪಡ್ಲಿ.
20 ಹೆ ಸ್ವರ್ಗಾ ದೇವಾಚಾ ಲೊಕಾನು, ಅಪೊಸ್ತಲಾನು, ಪ್ರವಾದಿನು ಹ್ಯನಿ ತುಮಿ ಆನಂದ್ ವ್ಹವಾ.
ತೀನಿ ತುಮಾನಾ ಕೇಲ್ಯಾಲ್ಯಾ ಪೊದ್‍ಡ್ಯಾಫನಾನಿ ದೇವಾನಿ ತಿಲಾ ಶಿಕ್ಷಾ ದಿಲಿ.
21 ನಂತರ್ ಬಳಾಚಾ಼ ದೇವ್ದುತಾನಿ ಯೇಕ್ ಮುಟಿ ದ್ಯೊಂಡ್ ಉಚ಼ಲ್ಲಿ. ತೀ ದ್ಯೊಂಡ್ ಯಕಾ ಮೊಟ್ಯಾ ಜಾ಼ತ್ಯಾಚಾ ದೊಂಡ್ಯಾಚೆಗತ್ ಹುತ್ತಿ. ದೇವ್ದುತಾನಿ ತೀ ದ್ಯೊಂಡ್ ಸಮಿಂದೊರಾತ್ ಟಾಕುನ್ ಆಸ ಸಾಂಗ್ಲ: ಮುಟಿ ನಗರಿ ಜಾ಼ಲ್ಯಾಲಿ ಬಾಬಿಲೊನಾಲಾ ಆಸಸ್ ಖಾಲ್ ಟ್ಯಾಕ್ನಾರ್ ತಿ ನಗರಿ ಆನಿ ಕಂದಿಸ್ ದಿಸ್ನಾರ್ನಾಹಿ. 22 ತಾರಚಿ ಖುಬ್ ವಾಜ್ಪ ವಾಜಿವ್ನಾರ‍್ಯಾ ಲೊಕಾಂಚ಼ ಮುಳ್ಯಾ ಆನಿ ತುತ್ತುರಿ ವಾಜಿವ್ನಾರಿ ಸಂಗಿತ್ ತುಜಿಪ ಐಕು ಯನಾರ್ನಾಹಿ. ತರತರಚಿ ಕಾಮ್ ಕರ್ತ್ಯಾಲಿ ತುಜಿಪ ಗಾವ್ನಾರ್ ನಾಹಿತ. ಜಾ಼ತ್ಯಾಚಾ಼ ನಾದ್ ಆನಿ ಪರತ್ ತುಜಿಪ ಐಕು ಯನ್ನಾರ್ನಾಹಿ. 23 ದಿವ್ಯಾಚಾ಼ ಉಜಿಡ್ ಹಿತ್ನಿ ಮೊರ‍್ಹ ತುಜಿಪ ಕಂದಿಸ್ ರಾನ್ಹಾರ‍್ನಾಹಿ. ನವರ‍್ಯಾ ನವರಿಂಚಾ಼ ಸಬ್ದ ತುಜಿಪ ಹಿತ್ನಿ ಮೊರ‍್ಹ ಐಕು ಯನಾರ‍್ನಾಹಿ. ಕಾ ಮಂಜೆ ತುಜ಼ ಯವಾರ‍್ದಾರ್ ದುನೆಚಿ ಲೊಕ ಸಗ್ಳಿತುಜಾ ಘಾಡ್ ಫನಾನಿ ಖುಳಿ ಜಾ಼ಲ್ಹಿತ.
24 ಪ್ರವಾದಿಂಚ಼, ದೇವಾಚಾ ಲೊಕಾಂಚ಼ ಆನಿ ದರ್ಥಿವ ಮಾರುನ್ ಟ್ಯಾಕ್‌ಲ್ಯಾಲ್ಯಾ ಸಗಳ್ಯಾಂಚ಼ ರಗಾತ್ ಪ್ಯಾಡ್‌ಲ್ಯಾಲ್ಯಾ ಸಾಟಿ ಸಿಕ್ಷಾ ದಿಲಿ ಮನ್ಹುನ್ ಸಾಂಗ್ಲ.