17
ಪ್ರಸಿದ್ ಜಾ಼ಲ್ಯಾಲಿ ವ್ಯಬಿಚಾರಿ ಬ್ಯಾಯ್ಕಾಮಾನುಸ್
1 ಸಾತ್ ಜಾ಼ನ್ ದೇವ್ ದುತಾತ್ ಯೊಕ್ ಯವುನ್ ಮಾಜಿ ಸಂಗ ಬೊಲ್ಲಾ. ಸಾತ್ ಐದಾನ ಗೆತಲ್ಯಾಲ್ಯಾತ್ ಹ್ಯೊಬಿ ಯಕ್ಲಾ ಜಾ಼ಲ್ಥಾ. ತ್ಯಾ ದೇವ್ ದುತಾನಿ, “ಯೇ, ಪ್ರಸಿದ್ ಜಾ಼ಲ್ಯಾಲಿ ವ್ಯಬಿಚಾರಿ ಬ್ಯಾಯ್ಕಾಮಾನ್ಸಾಲಾ ದೇತ್ಯಾಲಿ ಶಿಕ್ಷಾ ಮೀ ತುಲಾ ದ್ಯಾವ್ತೊ. ಖುಬ್ ನ್ಹನ್ಚೆ ದರವ್ನಿ ಬ್ಯಾಂದ್‌ಲ್ಯಾಲಿ ಮೊಟಿ ಪ್ಯಾಟ್ ತೀಸ್. 2 ದುನೆತಲ್ಯಾ ರಾಜಾಂಚಾನಿ ತೀಚಿ ಸಂಗ ಬುರ್ಸ ಶಾರೀರಿಕ್ ಪಾಪ್ ಮಂಥ್ಯಾಲಾ ದರಾಕ್ಷಿಚಾ಼ ರಸ್ ಪಿವುನ್ ನಿಶಾ ಚ಼ಡ್ಲಿ” ಮನ್ಹುನ್ ಸಾಂಗ್ಲ.
3 ನಂತರ್ ದೇವಾಚಾ ಆತ್‌ಮ್ಯಾನಿ ಆಸ್‍ಲ್ಯಾಲ್ಯಾ ಮನಾ ಉಚ಼್ಲುನ್ ಗಿಹುನ್ ಉಸ್ಕಾಚೆ ಜಿಮ್ನಿವ ಗೇಲಾ. ತಿಥ ಯೇಕ್ ಬಾಯಿಲ್ಮಾನುಸ್ ಲಾಲ್ ತಾಂಬಡ್ಯಾ ಜ಼ನಾವಾರವ ಬಸ್‌ಲ್ಯಾಲಿ ಮಿ ಬಗ್ಲಿ. ತ್ಯಾ ಜ಼ನಾವಾರಾಚಾ ಆಂಗಾವ ಸಗಳ್ಯಾ ದೇವಾಲಾ ಕಳಾಂಕ ಆಂತ್ಯಾಲಿ ನಾವಸ್ ಹುತಿತ. ತ್ಯಲಾ ಸಾತ್ ಡೊಯಾ ಧಾ ಸಿಂಗ ಹುತ್ತಿತ. 4 ತೆ ಬಾಯಿಲ್ಮಾನ್ಸಾನಿ ಧೂಮ್ರವರ್ನಾಚ಼ ಕಪ್ಡ ಆನಿ ತಾಂಬಡ್ಯಾ ರಂಗಾಚ಼ ಪಿತಾಂಬರ್ ಗ್ಯಾತ್ಲ ಹುತ್ತ. ತೀನಿ ಆಪ್ನು ಗ್ಯಾತ್‌ಲ್ಯಾಲ ಸೋನ, ರತ್ನ, ಮುತ್ತು, ಖುಬ್ ಗಾಲುನ್ ಶಾದ್ರಿ ಜಾ಼ಲ್ಥಿ. ತೀನಿ ಆಪ್‌ಲ್ಯಾ ಹಾತಾತ್ ಸೊನ್ಯಾಚ಼ ಲೊಟ ದರ್ಲ ಹುತ್ತ. ತೇ ಲೊಟ ಶಾರೀರಿಕ್ ಪಾಪಾಚಾ ಪೊದ್‌ಡ್ಯಾ ಫನಾನಿ ಬರ್ಲ ಹುತ್ತ. 5 ತಿಚಾ ಕಪಾಳಾವ ಯಾಕ್ ಲಿವ್‌ಲ್ಯಾಲ ಹುತ್ತ. ತ್ಯಾ ಲಿವ್‌ನ್ಯಾಲಾ ಯೊಕ್ ಆರ್ಥ ಹುತ್ತಾ. ತ್ಯೊ
ಬಾಬಿಲೊನ್ ಮನ್ಹುನ್ ಮೊಟಾ ನಗರ್
ದರ್ಥಿವ ಆಸ್‌ಲ್ಯಾಲ್ಯಾ ಬುರ್ಶಾ ಕಾಮಾನಾ
ಆನಿ ವ್ಯಬಿಚಾರ್ ಕರ್ತ್ಯಾಲ್ಯಾ ಬ್ಯಾಯ್ಕಾ ಮಾನ್ಸಾಂಚಿ ಆಯಿ.
6 ತಿ ಬ್ಯಾಯ್ಕಾಮಾನುಸ್ ನಿಯೆತಿಚಾಂಚ಼ ರಗಾತ್ ಯೆಸುಚೆ ಸಾಕ್ಷಿಸಾಟಿ ದಿವುನ್ ಮೆಲ್ಯಾಲ್ಯಾಂಚ಼ ರಗಾತ್ ಪಿವುನ್ ನಿಶೆತ್ ಆಸಲ್ಯಾಲಿ ಮೀ ಬಗ್ಲಿ.
ತಿಲಾ ಬಗುನ್ ಮನಾ ಆಜಾಬ್ ವಾಟ್ಲ. 7 ತವಾ ದೇವ್ದುತ್ ಆಪ್‌ಲ್ಯಾಲಾ ತು ಕಾ ಆಜಾಬ್ ಜಾ಼ಲಾಸ್? ಹೇ ಬ್ಯಾಯ್ಕಾಮಾನ್ಸಾಚಾ಼ ಅರ್ಥ ಆನಿ ಹ್ಯಾ ಜಾ಼ತ್ಯಾಲ್ಯಾ ಸಾತ್ ಡೊಯಾ ಆನಿ ಧಾ ಸಿಂಗ ಆಸ್‌ಲ್ಯಾಲ್ಯಾ ಜ಼ನಾವಾರಾಚಾ಼ ಅರ್ಥ ಮೀ ತುಲಾ ಸಾಂಗ್ತೊ. 8 ತು ಬಗ್‍ಲ್ಯಾಲ ಜ಼ನಾವಾರ್ ಯಕಾ ಕಾಲಾತ್ ಜೀತ್ತ ಹುತ್ತ. ಫನ್ ಆತಾ ತ್ಯ ಜ಼ನಾವಾರ್ ಪಾತಾಳಾತ್ನಿ ಖಡ್ಯಾತ್ನಿ ಜಿತ್ತ ವ್ಹವುನ್ ವರ್ ಯವುನ್ ನಾಸ್ ವ್ಹನಾರ್. ದುನೆತ್ ಜೀವ್ನಾ ಕರ್ತ್ಯಾಲಿ ಲೊಕ ತ್ಯಾ ಜ಼ನಾವಾರಾಲಾ ಬಗುನ್, ತ್ಯ ಯಕಾ ಕಾಲಾತ್ ಜಿತ್ತ ಹುತ್ತು, ಆತಾ ನಾಹಿ, ಫನ್ ಆನಿಕ್ ಯನಾರ್ ಮನ್ಹುನ್ ಸಮಜು಼ನ್ ತೀ ಆಜಾಬ್ ವ್ಹನಾರ್. ದುನೆ ಉತ್ಪನ್ ಜಾ಼ಲ್ಯಾಠಾವ್ನಿ ಶಾಸ್ವತ್ ಪುಸ್ತಕಾತ್ ಹ್ಯಾ ಲೊಕಾಂಚ಼ ನಾವ್ ಲಿವ್‌ಲ್ಯಾಲಸ್ ನಾಹಿ.
9 ಹ್ಯ ಸಮಜು಼ನ್ ಗಿಹ್ಯಾ ತುಲಾ ಶಾನ್ಪನ್ ಆನಿ ಬುದ್ದಿ ವ್ಹಯಿ. ತ್ಯಾ ಜ಼ನಾವಾರಾಚಾ ಸಾತ್ ಡೊಯಾಸ್ ತೀ ಬ್ಯಾಯ್ಕಾಮಾನುಸ್ ಬಸ್‍ತ್ಯಾಲ ಸಾತ್ ಗುಡ್ಡ ಜಾ಼ಲ್ಯಾತ. ತೇ ಸಾತಜಾ಼ನ್ ರಾಜ಼ ಜಾ಼ಲ್ಯಾತ. 10 ಪಾಚ಼್ ಜಾ಼ನ್ ರಾಜ಼ ಆತಾ ಪಡುನ್ ಗೇಲ್ಯಾತ. ಯೊಕ್ ರಾಜಾ಼ ತ್ಯವ್ಡಾಸ್ ಜಿವ್ನಾ ಕರ್ತ್ಯೊ. ಸರ್ತಾರಾಜಾ಼ ಯತ್ಯೊ ಆನಿ ತ್ಯೊ ಆಲ್ಯಾವ ಥೊಡಾ ಯೊಳ್ ರಾಜ ಕರಿಲ್. 11 ಯಕಾ ಕಾಲಾತ್ ಜೀವ್ನಾ ಕೇಲ್ಯಾಲಾ, ಫನ್ ಆತಾ ಜೀವ್ನಾ ಕೇಲ್ಯಾನಸಲ್ಯಾಲ ಹ್ಯ ಜ಼ನಾವಾರ್ ಆಟ್ವಾ ರಾಜಾ಼. ಹ್ಯೊ ಆಟ್ವಾ ರಾಜಾ಼ ಪೈಲ್ಯಾ ಸಾತ್ ರಾಜಾಂಚಾ ಹಿಂಡಾತ್ ಆಸ್‌ಲ್ಯಾಲಾ. ತ್ಯೊ ನಾಸ್ ವ್ಹನಾರ್.
12 ತು ಬಗ್‌ಲ್ಯಾಲಿ ಧಾ ಸಿಂಗ ಧಾ ರಾಜ಼ ಜಾ಼ಲ್ಯಾತ. ಹ್ಯಾ ಧಾ ರಾಜಾಂಚಾನಿ ಆಜು಼ನ್ ಆಪ್ಲ ರಾಜೆ ಗೆತ್ಲನಾಹಿ. ಫನ್ ತೇ ಚಾ಼ಲಿವತ್ಯಾಲಾ ಅಧಿಕಾರ್ ಜ಼ನಾವಾರಾಪ್ನಿ ಯೇಕ್ ತಾಸ್ ಗೆಥ್ಯಾತ. 13 ಹೆ ಧಾ ರಾಜ಼ಸಗ್ಳ ಯೇಕುಸ್ ಉದೇಶ್ ಆಸ್‌ಲ್ಯಾಲ ಜಾ಼ಲ್ಥ. ತೇ ಆಪ್ಲ ಬಳ್ ಆನಿ ಅಧಿಕಾರ್ ಜ಼ನಾವಾರಾಲಾ ದೇತ್ಯಾತ. 14 ತೇ ಮಿಂಡುರ್ ಜಾ಼ಲ್ಯಾಲ್ಯಾಚೆ ಆಡ್ವ ಲಡಾಯಿ ಕರ್ತ್ಯಾತ. ಫನ್ ಮಿಂಡುರ್ ಜಾ಼ಲ್ಯಾಲಾ ಪ್ರಭುಚಾ಼ ಪ್ರಭು ಜಾ಼ಲ್ಯಾ ಮನ್ಹುನ್ ಆನಿ ರಾಜಾಚಾ಼ ರಾಜಾ಼ ಜಾ಼ಲ್ಯಾ ಮನ್ಹುನ್ ತ್ಯನಾ ಹರಿವ್ತೊ. ತ್ಯಚಿ ಸಂಗ, ಆಪ್ನು ಹಾಕಟ್‌ಲ್ಯಾಲಿ ಲೊಕ ನಿವ್ಡುನ್ ಗೆತಲ್ಯಾಲಿ ಲೊಕ ಆನಿ ಆಪ್ಲ ಇಸ್ವಾಸಾತ್ ಚಾ಼ಲತ್ಯಾಲ ಹುತ್ತ. ಮನ್ಲಾ.
15 ನಂತರ್ ದೇವ್ ದುತಾನಿ ಮನಾ ಆಸ ಸಾಂಗ್ಲ ತಿ ವೆಶಿ ಬಸ್‌ತ್ಯಾಲ ಪಾನಿ ತು ಬಗ್ಲಸ್. ಹ್ಯ ಪಾನಿ ಹೆ ದುನೆಚಾ ಖುಬ್ ಲೊಕಾನಾ ರಾಶ್ಟ್ರಾನಾ ಕುಳಾನಾ ಬಾಶೆನಾ ದ್ಯಾವ್ತ. 16 ತು ಬಗ್‌ಲ್ಯಾಲ ತ್ಯ ಜ಼ನಾವಾರ್ ಆನಿ ತ್ಯಚಿ ಧಾ ಸಿಂಗ ರಾಜ಼ ತೇ ವೇಶಿಲಾ ಆಡ್ವ ಜಾ಼ಲ್ಯಾತ. ತೀಚಿಪ ಆಸ್‌ಲ್ಯಾಲ ಸಗ್ಳ ತ್ಯಂಚಾನಿ ಕಾಡುನ್ ಗಿಹುನ್ ತೀಲಾ ಉಗ್ಡಿ ಕರುನ್ ಶೊಡ್‌ತ್ಯಾತ. ತೇ ತಿಚ಼ ಮಾಸ್ ಖಾವುನ್ ತೀಲಾ ಇಸ್‌ಥ್ಯಾತ್ ಜಾಳ್ನಾರ್. 17 ಕಾ ಮಂಜೆ ದೆವಾನಿ ಆಪ್ಲ ಸಬ್ದ ಪುರ ಕರಾಯಾ ಆಪ್ಲ ಮನ್ ತ್ಯಂಚಾನಿ ಯಕ ಬಾವ್ನನಿಸ್ ಆಪ್ಲಾ ಹುಕುಮ್ ಜ಼ನಾವಾರಾಲಾ ದಿಯಾಲಾ ತ್ಯಂಚಾ ಮನಾತ್ ದಿಲ. 18 ತು ಬಗ್‌ಲ್ಯಾಲಿ ತಿ ಬ್ಯಾಯ್ಕಾಮಾನುಸ್ ದುನೆತ್‍ಲ್ಯಾ ರಾಜಾಂಚಿವ ಹುಕುಮ್ ಗೆತಲ್ಯಾಲಿ ಮುಟಿ ನಗರಿ ಜಾ಼ಲೆ. ”