3
ನವ್ರಾ ಬ್ಯಾಯ್ಕೊ
1 ತೆಸ್ ತರನಿ ಬ್ಯಾಯ್ಕಾನು, ತುಮ್ಚಾ ದನ್ಗಾರಾಂಚ಼ ಐಕಾ. ತ್ಯಾತ್ಲ ಥೊಡ ದೇವಾಚಾ ವಾಕ್ಯಾಚೆಗತ್ ಚಾ಼ಲ್ಲನಾಹಿತ ತರಿ 2 ತುಮಿ ನಿರ್ಮಳ್ ವ್ಹವುನ್, ಮರೆದಿನಿ ಚಾ಼ಲತ್ಯಾಲಿ ತ್ಯಂಚಾನಿ ಬಗುನ್ ವಾಕ್ಯಾ ಠಾವ್ಯಾ ನಸಲ್ಯಾತರಿ ಆಪಲ್ಯಾ ದನ್ಗರಿ ಜಾ಼ಲ್ಯಾಲ್ಯಾ ತುಮ್ಚೆ ಚಾ಼ಂಗ್ಲೆ ಚಾ಼ಲಿನಿ ಚಾ಼ಂಗ್ಲೆ ವಾಟವ ಯತಿಲ. 3 ಯನಿ ಗಾಲ್ಹಾಚಿ, ಸೊನ್ಯಾಚ಼ ದಾಗಿನ ಗಾಲಾಚ಼, ಕಿಮ್ತಿಚ಼ ಕಪ್ಡ ವಾಪ್ರಾಚ಼ ಹ್ಯಂಚಿ ಬಾಹಿರ್ಲಿ ಸೊಬಾ ತುಮ್ಚಿ ರಾಹುನಾಹಿ. 4 ಫನ್ ದೇವಾಚೆ ನದ್ರತ್ ಕಿಮ್ತಿಚ಼ ಆನಿ ಖಾಯಿಮಚ಼ ಜಾ಼ಲ್ಯಾಲ ಚಾ಼ಂಗಲ್ಯಾ ಗುನಾಚಾ ಆನಿ ಥಂಡ್ ಮನ್ ಮಂಥ್ಯಾಲ ಆತ್ಲ ಸೊನ ತುಮಚಿ ಸೊಬಾ ವ್ಹವುನಿ. 5 ಪೈಲ್ಯಾಕಾಲಾತ್ ದೇವಾವ ಇಸ್ವಾಸ್ ಥೆವ್‌ಲ್ಯಾಲ್ಯಾ ಭಕ್ತಿನಿ ಸಾಹಿತ್ ಆಶಾಸ್ ಅಪ್‌ಲ್ಯಾನಾ ಸೊಬಾಕರಿತ್ಯಾ. ತ್ಯಾ ಆಪ್‌ಲ್ಯಾ ಆಪ್‌ಲ್ಯಾ ಘ್ವಾಂಚಾನಿ ಸಾಂಗಲ್ಯಾಲ್ಯಾ ಐಕಿತ್ಯಾ. 6 ಸಾರಾಳ್ ತಸಿಸ್ ಅಬ್ರಹಾಮಾಚ಼ ಐಕುನ್ ತ್ಯಲಾ ಘೊ ಮನ್ಹುನ್ ಹಾಕ್ಟಿತಿ. ತುಮಿ ಚಾ಼ಂಗ್ಲ ಕರುನ್ ಕಸ್‌ಲ್ಯಾಸ್ ಭ್ಯಾಲಾ ಬೀಹಿತ್ನಾಹಿಸಾತ ತುಮಿ ತಿಚಾ ಲಿಕಿ ವ್ಹಸಿಲಾ.
7 ತೆಸ್ ತರನಿ ಘ್ವಾಸಾನು, ಬ್ಯಾಯ್ಕಾಮಾನುಸ್ ತುಮ್ಚಿವ್ನಿ ಬಳ್ನಸ್‌ಲ್ಯಾಲ ಮನ್ಹುನ್ ಸಮಜು಼ನ್, ತುಮ್ಚೆ ದನ್ಗರಿಂಚೆ ಸಂಗ ನಾಜು಼ಕ್ಪನಾನಿ ಚಾ಼ಲಾ, ತ್ಯಾ ಕಾಯಿಮ್ಚಾ ಜೀವಾಚಾ ವರಲಾ ತುಮ್ಚಿ ಸಂಗ ವಾರಿಸ್ ಮನ್ಹುನ್ ಸಮಜು಼ನ್ ತ್ಯನಾ ಮರ‍್ಯಾದ್ ದೇವಾ. ಆಸ ಕೇಲ್ಯಾವ ತುಮ್ಚಾ ಮಾಗ್‌ನ್ಯಾತ್ ಆಡಚ಼ನ್ ಯಯಿತ್ನಾಹಿ.
ನೀಯತಿಸಾಟಿ ತರಾಸ್ ಖಾಯಾಚಾ಼
8 ಸೇವಟ್ ತುಮಿ ಸಗ್ಳಿ ಯಕಾ ಮನಾನಿ, ಯಕಾ ಮಕಾವ ಕರ್ನಾ ದಾವಾ, ಬನ್ಹಿ ಬಾವ್ಹಾಚೆಗತ್ ಯಕಾ ಮಕಾಚಿ಼ ಮಾಯಾ ಕರಾ, ಕರ್ನಾ, ಆನಿ ಮಾಯೆಚಿ ವ್ಹವುನ್ ರಾವ್ಹ. 9 ನಾಸಾಲಾ ನಾಸ್, ನಿಂದಲಾ ನಿಂದಾ ಕರಾಚೆ ಆಂದಿ ಆಶಿರ್ವಾದ್ ಕರಾ. ಹ್ಯಚಿಸಾಟಿ ದೇವಾನಿ ತುಮಾನಾ ಹಾಕಟ್‌ಲ್ಯಾ ನವ್ಹ. ಆಸ ಕೇಲ್ಯಾವ ತುಮಿ ಆಶಿರ್ವಾದ್ ಪುಕಟ್ ಗೆನಾರ್. 10 ಕಾ ಮಂಜೆ ಪವಿತ್ರ ಪುತಿಕಾತ್ ಲಿವ್‌ಲ್ಯಾಶಾರ್ಕ,
ಜೀವಾಚಿ ಆಶಾ ಕರಿತ್
ಚಾ಼ಂಗ್ಲದಿಸ್ ಬಗಾಯಾ ವಾಟ್ ಬಗ್ನಾರಾ
ಬುರ್ಸ ಬೊಲಾಚೆ ಆಂದಿ
ಅಪ್ಲಿ ಜೀಬ್ ಮೊಸಾಚಾ ಬೊಲ್ಯಾ ಬೊಲಾಚೆ ಆಂದಿ ವಟ್ ಘಟ್ ದರುಂತ. 11 ತ್ಯೊ ಬುರ್ಸ ಸುಡುನ್ ಚಾ಼ಂಗ್ಲ ಕರುನಿ.
ಥಂಡ್ಪನಾನಿ ಆಶಿರ್ವಾದ್ ಕರುನ್ ತ್ಯಚಿ ಸಾಟಿ ಯತ್ನ ಕರುನಿ.
12 ಕಾ ಮಂಜೆ ಪ್ರಭು ನೀಯತಿಂಚಾನಾ ಬ್ಯಾನ್ತೊ
ಆನಿ ತ್ಯೊ ತ್ಯಚಾ ಮಾಗ್‌ನ್ಯಾಲಾ ಕಾನ್ ದೆತೊ.
ಫನ್ ಖೆಡಶಾನಾ ಪ್ರಭು ದುರ್ ರಾಥೊ.
13 ತುಮಾನಾ ಚಾ಼ಂಗ್ಲ ಕರಾಯಾ ಮನ್ ಆಸ್ಲತ ತುಮಾನಾ ಬುರ್ಸ ಕರ್ನಾರಾ ಕೊನ್ ಹಾ? 14 ಎಕ್ ಯಳಿ ತುಮಿ ನೀಯತಿಸ್ ಲಾಗುನ್ ತರಾಸ್ ಖಾಲ್ಯಾವ ತುಮಿ ಬರ. ತ್ಯಂಚಾ ಭ್ಯಾಲಾ ಭೀಹು ನಕೊಸಾ, ತಳ್ಮಳು ನಕೊಸಾ. 15 ಫನ್ ಕ್ರಿಸ್ತಲಾ ಪ್ರಭು ಮನ್ಹುನ್ ತುಮ್ಚಾ ಮನಾತ್ ದಾವಾ. ತುಮ್ಚಿಪ್ಲೆ ಆಶೆಲಾ ಆಧಾರ್ ಕ್ಯಾ ಮನ್ಹುನ್ ಇಚಾರ್ನಾರ‍್ಯಾನಾ ಉತ್ತರ್ ದಿಯಾ ಕವಾಬಿ ತಯಾರ್ ರಾವ್ಹಾ. ಪನ್ ತ್ಯ ಚಾ಼ಂಗಲ್ಯಾ ಮನಾನಿ ಆನಿ ಮರೆದಿನಿ ಸಾಂಗಾ. 16 ಚಾ಼ಂಗಲ್ಯಾ ಮನಾಚಿ ವ್ಹವಾ ತವಾ ಕ್ರಿಸ್ತಾಪ್ಲಿ ತುಮ್ಚೆ ಚಾ಼ಂಗ್ಲೆ ಚಾ಼ಲ್ನುಕಿಚೆ ಗುಸ್ಟಿತ್ ಬುರ್ಸ ಬೊಲ್ನಾರಿ ತುಮಾನಾ ನಿಂದಾ ಕರಾಯಾ ಲಾಜ್ನಾ಼ರ್. 17 ಬುರಶಾ ಚಾ಼ಲನ್ಯಾಚಿ ವ್ಹವುನ್ ತರಾಸ್ ಖಾಯಾಚೆ ಆಂದಿ ಚಾ಼ಂಗಲ್ಯಾ ಚಾ಼ಲನ್ಯಾಚಿ ವ್ಹವುನ್ ದೇವಾಚಾ ಮನಾ ಶಾರ್ಕಾ ತರಾಸ್ ಕಾಯಾಚಾ಼ ಬರಾ. 18 ಕ್ರಿಸ್ತ ಸಾಯಿತ್ ನಿಯತಿಚಾ಼ ವ್ಹವುನ್ ನೀಯತ್ ನಸ್‌ಲ್ಯಾಂಚೆ ಸಾಟಿ ಜೀವ್ ದಿವುನ್ ಆಮಾನಾ ದೇವಾಪ ಮೀಳ್ವಾಯಾ ಸಾಟಿ ಯಂಗ್ದಾಸ್ ಪಾಪ್ ಕಾಡುನ್ ಟಾಕಾಯಾ ತರಾಸ್ ಖಾವುನ್. ತ್ಯೊ ಶರೀರಾನಿ ಮೇಲಾ, ಆತಮ್ಯಾನಿ ಪರ್ತುನ್ ಜಿತಾಜಾ಼ಲಾ. 19 ಆನಿ ತ್ಯೊ ಆತ್‍ಮ್ಯಾಚಾ ರುಪಾನಿ ತುರಂಗಾತ್‌ಲ್ಯಾ ಆತ್‌ಮ್ಯಾಪ್ನಿ ಜಾ಼ವುನ್ ಬರಿ ಖಬರ್ ಸಾಂಗ್ತೊ. 20 ಮಂಜೆ ಪೈಲ್ಯಾ ಕಾಲಾತ್ ನೊಹಾನಿ ವ್ಹಡಿ ಬ್ಯಾಂದ್ತಾನಾ ದೇವಾನಿ ಖುಬ್ ಥಂಡ್ಪನಾನಿ ರ‍್ಯಾಕ್ಲ ತವಾ ತ್ಯಂಚಾನಿ ತ್ಯಚ಼ ಐಕ್ಲನಾಹಿ. ತೆ ವ್ಹಡಿತ್ ಆಸ್‌ಲ್ಯಾಲಿ ಆಟ್ ಲೊಕ ತ್ಯವ್ಡಿಸ್ ಪಾನ್ಯಾತ್ನಿ ರಾಯ್ಲಿತ. 21 ತ್ಯಾ ಪಾನ್ಯಾಚಾ಼ ಬಾಪ್ತಿಸ್ಮಾ ಯೇಸು ಕ್ರಿಸ್ತಾಚಾ ಪುನ್‌ರುತ್ಥಾನಾಸ್ಲಾಗುನ್ ಆತಾ ಆಮಾನಾ ರ‍್ಯಾಕ್ತ. ತ್ಯ ಆಂಗಾವ್ಲಾ ಮೋಳ್ ಗಾಲ್ನಾರ ನವ್ಹ. ಫನ್ ಚಾ಼ಂಗ್ಲಿ ಮನಾಚಿ ಸಾಕ್ಷಿ ವ್ಹಯಿ ಮನ್ಹುನ್ ದೇವಾಪ ಮಾಗಾಚ಼ ಜಾ಼ಲ್ಯಾ. 22 ತ್ಯೊ ಸ್ವರ್ಗಾತ್ ಜಾ಼ವುನ್ ದೇವಾಚೆ ಉಜ಼ವ್ಯಾಂಗ್ನಿ ಹಾ, ದೇವ್ ದುತ್, ಅಧಿಕಾರಿ ಆನಿ ಬಳ ತ್ಯಚಾ ತಾಬ್ಯಾತ್ ಹಾತ.