19
1 ಹ್ಯ ಜಾ಼ಲ್ಯಾ ನಂತರ್, ಸ್ವರ್ಗಾತ್ ಖುಬ್ ಲೊಕಾಂಚಾ಼ ಮೊಟಾ ಆವಾಜ಼್ ಮಂಥ್ಯಾಚೆಗತ್ ಆಸ್‌ಲ್ಯಾಲಾ ಸಬ್ದ ಐಕ್ಲಾ ತೀ ಲೊಕ ಆಸಿ ಸಾಂಗಿತಿತ. “ಹಲ್ಲೆಲುಯಾ*, ರಕ್ಷನೆ, ಮೈಮಾ, ಬಳ್, ಆಮ್ಚಾ ದೇವಾಲಾಸ್. 2 ತ್ಯಚಾ಼ ತೀರ್ಮಾನ್ ಖರಾ ನೀಯತಿಚಾ಼ ಜಾ಼ಲ್ಯಾ. ಆಮ್ಚಾ ದೇವಾನಿ ಸುಳಿಲಾ ಶಿಕ್ಷಾ ದಿಲಿ. ತಿಚಾ ಶಾರೀರಿಕ್ ಸಂಬಂದಾನಿ ದುನೆ ಸಗ್ಳಿ ಪುದ್ಡಿ ಜಾ಼ಲ್ಹಿ!. ತ್ಯನಿ ಆಪ್‌ಲ್ಯಾ ಸೇವಕಾನಾ ಮಾರುನ್ ಟ್ಯಾಕ್‌ಲ್ಯಾ ಸಾಟಿ ತೇ ಸುಳಿಲಾ ಶಿಕ್ಷಾ ದಿಲಿ. ”
3 ಪರ್ತುನ್ ವರಾಡ್ಲ ಸ್ವರ್ಗಾತ್ ಆಸ್‌ಲ್ಯಾಲ್ಯಾ ತ್ಯಾ ಲೊಕಾಂಚಾನಿ ಸಾಂಗ್‌ಲ್ಯಾಲ ಕ್ಯಾ ಮಂಜೆ: “ಹಲ್ಲೆಲುಯಾ! ತೀ ಜ಼ಳು‍ನ್ ಗೆಲೆ ತಿಚಾ಼ ಧುರ್ ಶಾಶ್ವತ್ ವರ್ ಯಯಿತ್ ರಾನ್ಹಾರ್.
4 ನಂತರ್ ಇಸಾವ ಚಾರ್ ಜಾ಼ನ್ ವಡಿಲ್ ಆನಿ ಚಾರ್ ಜೀವಿಂಚಾನಿ ಆಡ್ವ ಪಡುನ್. ಸಿಂಹಾಸನಾವ ಬಸ್‌ಲ್ಯಾಲ್ಯಾ ದೇವಾಲಾ ವವ್ಯಾಳ್ಳಾ, ತೇ, ತಸಸ್ ವ್ಹವುನಿ! ಹಲ್ಲೆಲುಯಾ! ಮಂಥ್ಯಾತ
ಮಿಂಡುರ್ ಜಾ಼ಲ್ಯಾಲ್ಯಾಚಾ ಲಗ್ನಾಚ಼ ಜೇವಾನ್
5 ತವಾ ಸಿಂಹಾಸನಾವ್ನಿ ಯೊಕ್ ಆವಾಜ಼್ ಆಲಾ ತ್ಯೊ ಆವಾಜ಼್. ಆಮ್ಚಾ ದೇವಾಚಿ ಸೇವಾಕರ್ತ್ಯಾಲ್ಯಾ ಸಗ್‌ಳ್ಯಾ ಲೊಕಾನು ತ್ಯಲಾ ಸ್ತೊತ್ರ ಕರಾ. ಆಮ್ಚಾ ದೇವಾಲಾ ಮರ‍್ಯಾದ್ ದೇತ್ಯಾಲ್ಯಾ ಬ್ಯಾರಕ್ಯಾನು, ಮೊಟ್ಯಾನು ತ್ಯಲಾ ಸ್ತೊತ್ರ ಕರಾ ಮನ್ಹುನ್ ಸಾಂಗ್ಲ.
6 ನಂತರ್ ಖುಬ್ ಲೊಕಾಂಚಾ಼ ಆವಾಜ಼್ ಯೊಕ್ ಮನಾ ಐಕು ಆಲಾ. ತ್ಯೊ ಪವುಡ್ ಆಲ್ಯಾಲ್ಯಾ ಪಾನ್ಯಾಚೆಗತ್ ಮೊಟ್ಯಾ ತಡಾಸಾಂಚಾ ಆವಾಜಾ಼ಚೆಗತ್ ಹುತ್ತಾ. ತೀ ಲೊಕ ಆಸ ಸಾಂಗಿತಿತ. ಹಲ್ಲೆಲುಯಾ! ಆಮಚಾ಼ ದೇವ್ ಜಾ಼ಲ್ಯಾಲಾ ಪ್ರಭು ರಾಜ಼್ ಚಾ಼ಲ್ವಾಯಾ ಲಾಗ್‌ಲ್ಯಾ. ತ್ಯೊ ಸರ್ವ ಶಕ್ತ ಜಾ಼ಲ್ಯಾ. 7 ಯವಾ ಆಮಿ ಸಗ್ಳಿ ಆನಂದ್ ಆನಿ ಸಂತೊಶ್ ವ್ಹವುಯಾ. ದೇವಾಲಾ ಮೈಮಾ ಕರುಯಾ ಮಿಂಡುರ್ ಜಾ಼ಲ್ಯಾಲಾಚಾ ಲಗ್ನಾಚಾ಼ ದೀಸ್ ಆಲಾ ಮನ್ಹುನ್ ದೇವಾಲಾ ಬರಾ ಮನ್ಹುಯಾ. ಮಿಂಡುರ್ ಜಾ಼ಲ್ಯಾಲ್ಯಾಚಿ ನವರ‍್ಹಿ ಮಂಥ್ಯಾಲಿ ಸಭಾ ಆಪ್ನು ತಯಾರ್ ಜಾ಼ಲೆ. 8 ನಾರ್ಮಡಿಚ಼ ಕಪ್ಡ ನವರ‍್ಯಾಲಾ ಗಾಲಾಯಾ ದಿಲ. ತೇ ಕಿಮ್ತಿಚ಼ ಕಪ್ಡ ಚ಼ಕ್ಮಕತ್ಯಾಲ ಆನಿ ಶಾದ್ರ ಜಾ಼ಲ್ಥ.
ನಾರ್ಮಡಿಚ಼ ಕಪ್ಡ ಮಂಜೆ ದೇವಾಚಾ ಲೊಕಾಂಚಾನಿ ಕೇಲ್ಯಾಲಿ ಚಾ಼ಂಗ್ಲಿ ಕಾಮ ಮನ್ಹುನ್ ಅರ್ಥ.
9 ತವಾ ದೇವ್ದುತಾನಿ ಮಾನಾ ಆಸ ಸಾಂಗ್ಲ. ಹೇ ತರನಿ ಲೀವ್: “ನಿವಡ್‌ಲ್ಯಾಲ್ಯಾ ಮೆಂಡ್ಯಾಚಾ ಲಗ್ನಾಚಾ ಜೇವ್ನಾಲಾ ಹಾಕಟ್‌ಲ್ಯಾಲಿ ಲೊಕ ಧನ್ಯ!” ಹ್ಯ ದೇವ್ದುತಾನಿ ತ್ಯಾತ್ ಮಿಸ್ಳುನ್ ಹೆ ದೇವಾಚ಼ ಖರ‍ ಸಬಾತ್ ಮನ್ಹುನ್ ಸಾಂಗ್ಲ.
10 ತವಾ, “ಮೀ ದೇವ್ ದುತಾಲಾ ವವ್ಯಾಳಾಯಾ ತ್ಯಚಾ ಪಾಯಾತ್ ಆಡ್ವಾ ಪಡ್ಲೊ. ‘ಫನ್ ದೇವ್ ದುತಾನಿ ಮನಾ ಆಸ ಕರುನಕೊ ಯೇಸುಚಾ಼ ತುಜಿ ಶಾರ್ಕಾ ಆನಿ ತುಜಾ ಬನ್ಹಿ ಬಾವ್ಹಾಂಚೆ ಶಾರ್ಕಾ ಮೀ ಯೊಕ್ ಸೇವಕ್ ಜಾ಼ಲ್ಯೊ. ಮನ್ಹುನ್ ದೇವಾಲಾ ವವ್ಯಾಳ್ ಕಾ ಮಂಜೆ ಯೇಸುಸ್ ಖರಾ ಪ್ರವಾದನೆಂಚಾ಼ ಸಾಕ್ಷಿ ಜಾ಼ಲ್ಯಾ” ಮನ್ಹುನ್ ಸಾಂಗ್ತೊ.
ಪಾಂಡರ‍್ಯಾ ವಾರವಾವ್ನಿ ಜಾ಼ನಾರಾ
11 ನಂತರ್ ಸ್ವರ್ಗ ಉಗಾಡ್‌ಲ್ಯಾಲ ಮೀ ಬಗ್ಲ ಮಾಜೆ ಮೊರ‍್ಹ ಯೊಕ್ ಪಾಂಡ್ರಾ ವಾರು ಹುತ್ತಾ ತ್ಯಚಿವ ಬಸ್‌ಲ್ಯಾಲ್ಯಾಚ಼ ನಾವ್ ಇಸ್ವಾಸಾಚ ಆನಿ ಖರ. ತ್ಯೊ ತೀರ್ಮಾನಾತ್ನಿ ಲಡಾಯಿತ್ನಿ ನೀಯತಿಚಾ಼ ಜಾ಼ಲ್ಥಾ. 12 ತ್ಯಚ಼ ಡೊಳ ಪೇಟ್ಯಾಲ್ಯಾ ಇಸ್‌ಥ್ಯಾಚೆಗತ್ ದಿಸತ. ತ್ಯಚೆ ಡುಯಿವ ಖುಬ್ ಕಿರಿಟ ಹುತ್ತಿತ. ತ್ಯಚಿವ ಯಾಕ್ ನಾವ್ ಲಿವ್ಲ ಹುತ್ತ, ಫನ್ ತ್ಯಾ ನಾವಾಚಾ಼ ಅರ್ಥ ತ್ಯಲಾ ಸುಡುನ್ ದುಸ್‌ರ‍್ಯಾನಾ ಕುನಾಲಾಸ್ ಸಮಾಜ಼್ಲ ನಾಹಿ. 13 ತ್ಯಚಾ ರಕ್ತಾತ್ ಬಿಜಿವ್‌ಲ್ಯಾಲಾ ಜ಼ಘಾ ಗ್ಯಾತ್ಲಾ. ತ್ಯಚ಼ ನಾವ್ “ದೇವಾಚಾ ವಾಕ್ಯಾ. ” 14 ಸ್ವರ್ಗಾಚಾ ಸೈನ್ಯಾ ಪಾಂಡರ‍್ಯಾ ವಾರ್ವಾವ್ನಿ ತ್ಯಚೆ ಮಾಗ್ನಿ ಯಯಿತಿತ. ತೇ ಪಾಂಡ್ರ ಚಾ಼ಂಗ್ಲ ಆಸ್‌ಲ್ಯಾಲ ನಾರ್ಮಡಿಚ಼ ಕಿಮ್ತಚ಼ ಕಪ್ಡ ಗ್ಯಾತ್ಲ. 15 ವಾರ್ವಾವ ಬಸ್‌ಲ್ಯಾಲ್ಯಾಚಾ ತೊಂಡಾತ್ನಿ ಧಾರಚ಼ ಥಲ್ವಾರ್ ಯಾಕ್ ಬಾಹಿರ್ ಯಯಿತ. ತ್ಯೊ ಲೊಕಾನಾ ಪಾಡಾಯಾ ಹ್ಯ ಥಲ್ವಾರ್ ವಾಫರ್ತೊ. ತ್ಯೊ ಲೊಖಾಂಡಾಚೆ ಕಾಠಿನಿ ಲೊಕಾಂಚಿವ ರಾಜ಼್‌ಭಾರ್ ಕರ್ತೊ. ಸರ್ವಶಕ್ತ ದೇವಾಚಾ಼ ಖುಬ್ ರಾಗ್ ಮಂಥ್ಯಾಲ್ಯಾ ದರಾಕ್ಷಿಚಾ ಖಢ್ಯಾತ್ ದರಾಕ್ಷಿ ತುಡಿವ್ನಾರ್. 16 ತ್ಯಾ ಜ಼ಘ್ಯಾವ ತ್ಯಚೆ ಮಾಂಡಿವ. “ರಾಜಾಚಾ಼ ರಾಜಾ಼ ಪ್ರಭುಚಾ಼ ಪ್ರಭು”
ಮನ್ಹುನ್ ನಾವ್ ಲಿವ್ಲ ಹುತ್ತ.
17 ನಂತರ್ ಯೊಕ್ ದೇವ್ ದುತ್ ದಿಸಾವ ಉಬಾರಾಯ್‌ಲ್ಯಾಲಾ ಮೀ ಬಗ್ಲಾ. ತ್ಯೊ ದೇವ್‌ದುತ್ ಆಬ್ಳಾತ್ ತಳಾಪತ್ಯಾಲ್ಯಾ ಪಾಕ್ರಾನಾ ಸಗ್‌ಳ್ಯಾ ಆಸ ಸಾಂಗಿತಾ: “ದೇವಾಚಾ ಲಗ್ನಾಚಾ ಜೇವ್ನಾಲಾ ಜ಼ಮುನ್ ಯವಾ. ” 18 ತುಮಿ ರಾಜ಼ ಆನಿ ದಳಪತಿ ಆನಿ ಪರಾಕ್ರಮಿ ಶಾಲಿಂಚ಼ ಘೊಡ್ಯಾಂಚ಼, ಘೊಡ ಚಾ಼ಲಿವತ್ಯಾಲ್ಯಾಂಚ಼, ಸ್ವತಂತ್ರಂಚ಼, ಗುಲಾಮಾಂಚ಼, ಬ್ಯಾರಕ್ಯಾಂಚ಼, ಆನಿ ಮೊಟ್ಯಾಂಚ಼ ಮಾಸ್ ಖಾಯಾ ಯವಾ. ”
19 ಮಂಗ್ ಮೀ ದುನೆಂಚಾ ರಾಜಾನಾ ಆನಿ ಜ಼ನಾವಾರಾಲಾ ಬಗ್ಲ. ತೇ ವಾರ್ವಾವ ಬಸ್‌ಲ್ಯಾಲ್ಯಾವ ಆನಿ ತ್ಯಚಾ ಸೈನ್ಯಾವ ಲಡಾಯಿ ಕರಾಯಾ ಜ಼ಮುನ್ ಆಲ್ಯಾಲ ಬಗ್ಲ. 20 ಆನಿ ತ್ಯಾ ಜ಼ನಾವಾರಾಲಾ ಲಬಾಡ್ ಪ್ರವಾದಿನಾ ಕ್ಯೊಂಡ್ಲ. ಹ್ಯಾ ಲಬಾಡ್ ಪ್ರವಾದಿನಿಸ್ ಜ಼ನಾವಾರಾಸಾಟಿ ಚ಼ಮತ್ಕಾರ ಕಿಲಿತ. ಹ್ಯೊ ಲಬಾಡ್ ಪ್ರವಾದಿ ಜ಼ನಾವಾರಾಚಿ ಸಾಕ್ಷಿ ಗ್ಯಾತ್‌ಲ್ಯಾಲಾ ಆನಿ ತ್ಯಚ಼ ಪಾಶಾನ್ ವವ್ಯಾಳ್‌ತ್ಯಾಲ್ಯಾ ಲೊಕಾನಾ ಫಸ್ವಾಯಾ ಹೀ ಚ಼ಮತ್ಕಾರ ಕಿಲಿತ. ಹ್ಯಾ ಲಬಾಡ್ ಪ್ರವಾದಿಲಾ ಜ಼ನಾವಾರಾಲಾ, ಇಸ್ಥು ಆನಿ ಗಂದಕಾನಿ ಪೆಟ್ಯಾಲೆ ತಳಿತ್ ಜಿತ್ತಸ್ ವ್ಹಲ್ಪಟ್ಲ. 21 ಬಾಕಿಚಾನಾ ವಾರ್ವಾವ ಬಸ್‌ಲ್ಯಾಲ್ಯಾಚಾ ತೊಂಡಾತ್ನಿ ಬಾಹಿರ್ ಆಲ್ಯಾಲ್ಯಾ ಥಲ್ವಾರಾನಿ ಮಾರುನ್ ಟ್ಯಾಕ್ಲ. ಹ್ಯಂಚ಼ ಮಾಸ್ ಪಾಕ್ರಾಂಚಾನಿ ಪ್ವಾಟ್ಬರ್ ಖಾಲ.
* 19:1 ದೇವಾಲಾ ವವ್ಯಾಳಾಚ಼